
GRAHAM ALLISON (n. 1940) este un cunoscut profesor american de istorie 
şi ştiinţe politice de la Universitatea Harvard, unde predă cursuri de relaţii 
internationale. S-a bucurat de notorietate academică încă. de la vârsta de 31 
de ani, în urma publicării cărţii Essence of Decision: Explaining the 

Cuban Missile Crisis (1971). În prezent, este considerat unul dintre cei mai 
importanti analiști americani in problenle de securitate națională, în 

centrul atenţiei sale aflându-se chestiunile legate de pericolul nuclear şi de 
terorism. 


CUVANT-INAINTE 


Studiul relatiilor internationale, aflat astazi intr-o 
exponentiala dezvoltare, prin numarul foarte mare de 
texte produse, trezește pretutindeni un interes 
constant. În acest domeniu, relevante și interesante 
sunt comentariile pe care experţii le publică în mass- 
media, luările de poziţie oficiale, dar și punctele de 
vedere preluate în diverse tribune oficioase asupra 
numeroaselor dosare controversate; an de an, 
bibliografiile vaste si arborescent întocmite 
semnalează lucrări care tratează conflictele din diferite 
parti ale lumii, cărți care analizează relaţiile dintre 
statele lumii şi evoluţia lor, volume de memorii ale 
unor actori proeminenţi ai scenei internaţionale, fie 
politicieni, fie diplomaţi; think tank-urile își publică 
textele periodic, adeseori zilnic, în reviste sau pe 
pagini de internet, iar uneori folosesc reţelele de 
socializare, precum Facebook sau Twitter, tot aşa cum 
fac şi organizaţiile internaţionale, ministerele de 
externe şi ministerele de apărare ale statelor. 

Fireşte, analizele, studiile, articolele si cărţile 
specialiștilor consacraţi în acest domeniu sau ale 
actorilor de frunte ai relaţiilor internaționale sunt 
primele care captează atenţia deopotrivă a experţilor şi 
a publicului larg de pretutindeni. Este şi cazul acestei 
cărți, care a ajuns rapid atât la celebritate, cât si la 
autoritate, scrisă de un autor recunoscut la nivel 
mondial, pe care Editura Corint, datorită unei 
láudabile initiative, o pune la dispoziţia publicului din 
România. 

Mulţi cititori își vor pune o întrebare firească: de ce, 
în prezent, există un interes atât de mare pentru 
domeniul relațiilor internaţionale? Răspunsul concis 


este acela cá acest domeniu studiază binomul pace- 
război atât la nivel planetar, cât și la nivelul oricărui 
colt al lumii, având în vedere extraordinara 
interconectare impusă de globalizare; în ultimă 
instanţă, de acest binom depinde soarta statelor şi a 
comunităților umane. Fie la nivel internaţional, în 
cazul unui război mondial, sau doar la orizont 
regional ori local, în funcţie de amploarea conflictului 
care a curmat pacea, fie la nivel individual, secerând 
numeroase vieţi, distrugând legături si deprinderi, 
provocând valuri impresionate de refugiați, 
inveninand relațiile dintre vecini, care până atunci 
fuseseră decente şi normale. Pe un alt nivel de 
înțelegere, se poate spune că, așa cum altădată, când 
comunitățile umane, indiferent de credințele lor 
religioase sau de acumulările civilizationale, căutau să 
afle, ghicind în mersul stelelor ori „descifrând“ 
măruntaiele animalelor jertfite în cadrul unor 
ceremonii, cum va fi viitorul, paşnic sau războinic, 
astăzi oamenii se adresează experților în relaţii 
internaționale pentru a afla, o clipă mai devreme, ce se 
va întâmpla în viitor. Expertul poate fi venerabilul 
Henry Kissinger, de la care se aşteaptă să explice cum 
se organizează sau cum sfârşeşte, fie prin conflict 
militar, fie altfel, ordinea globală; poate fi Sun Tzu, 
care, cu înțelepciunea chinezească de acum două 
milenii și jumătate, demonstrează cum poți să câştigi 
un război fără vărsare de sânge, păstrând pacea; poate 
fi Tucidide, diplomat atenian, care a știut, la aproape 
un secol după înțeleptul din timpul Regatului de 
Mijloc, cum să descrie experienţa sa de pace si de 
război într-o relatare, rămasă actuală, a istoriei 
confruntării peloponesiace (secolul al V-lea î.Hr.) între 
statele greceşti (polisurile) rivale Sparta și Atena. 
Cartea lui Graham Allison capitalizează experienţa 
multimilenară privind pacea şi războiul, încercând, 


printr-o cercetare istorică efectuată cu mijloace si cu 
metode moderne, să contureze un tipar explicativ: 
cum se acumulează tensiunile înainte de conflictul 
inevitabil, cum şi când se declanşează acesta, dar si 
cum se formează alianțele militare si cum se apară 
valorile amenințate. Autorul se distinge tocmai prin 
faptul că, spre deosebire de alti cercetători, deloc 
puţini, care au studiat războaiele din toate timpurile, 
de la războiul Troiei, din timpurile homerice, până la 
cele două conflagrații globale din secolul al XX-lea, el 
a avut curajul să descifreze modelul istoric al 
confruntării militare general sistemice și să-i 
avertizeze mai ales pe responsabilii politici de 
iminenta sa, pentru ca ei să o poată evita. 

Demersul ştiinţific al lui Graham Allison, vizionar și 
temeinic datorită argumentatiei, a fost călăuzit de 
concepția sa că istoria oferă invataminte valoroase, 
„lecţii de învăţat deopotrivă în prezent si în viitor. El 
este istoricul care—impreuna cu Niall Ferguson, 
reputatul specialist de la Universitatea Yale—a propus 
ca preşedintele SUA să aibă permanent în echipă un 
consilier în istorie care, de câte ori împrejurările o cer, 
să prezinte, cu argumente, soluţiile care în trecut au 
dus la decizii cruciale privind pacea sau războiul. În 
prezentarea propunerii lor, istoricii menţionaţi au 
susținut că, atunci când a decis invadarea Irakului 
(2003), preşedintele SUA George W. Bush nu cunoştea 
deosebirea dintre ramura sunnita si cea siita din 
religia islamică, că acest stat era majoritar siit si deci 
perfect asemănător din punct de vedere religios cu 
Iranul. Prin urmare, aproape imediat, pe un 
fundament religios, s-a format o puternică mișcare de 
rezistență sprijinită de Iran. Tot atât de graitor este alt 
exemplu: în ianuarie 2014, când în Ucraina avea loc 
fenomenul cunoscut sub numele  Euromaidan, 
transformat apoi într-o mişcare de amploare 


geopolitică, preşedintele Barack Obama a declarat 
presei că, pentru a înţelege ce se întâmplă, „chiar nu 
are nevoie acum" de un George Kennan, unul dintre 
cei mai buni cunoscători ai istoriei Rusiei Sovietice, 
pentru ca după doar două luni Moscova să anexeze 
Crimeea. Nu este inutil de menţionat că această 
perspectivă împărtăşită de Allison este opusă 
concepţiei potrivit căreia istoria, naratiunile/modelele 
istorice nu au nicio relevanţă actuală, mai mult, că nu 
fac altceva decât să țină prizonieră 
contemporaneitatea, blocând-o în paradigme ale 
trecutului şi  amanetând astfel viitorul prin 
împiedicarea progresului. Allison, în aceasta privință, 
este un inovator, el răspunzând oponenților cá 
demersul lor este dăunător deopotrivă în plan 
civilizational si in practica politică actuală, întrucât îi 
lipseşte pe decidenti de un izvor extrem de bogat în 
soluţii şi în modele comportamentale, care astăzi, în 
epoca atomică, prin aplicarea lor vizionară, pot 
încetini cursa către un război nimicitor şi pot opri 
apocalipsa nucleară. 

Demersul din Capcana lui Tucidide este, aşadar, o 
convingătoare demonstrație a utilității şi a 
semnificației pe care studiul istoriei o are pentru 
contemporaneitate. Potrivit teoriei realiste, dezvoltată 
de ştiinţele politice cu precădere dupa Al Doilea 
Război Mondial, sistemul international este un 
ansamblu dominat congenital de anarhie, care, tinutá 
sub control poate asigura pacea, desi nu înlătură 
definitiv războiul. Controlul sistemic al anarhiei, 
numit hegemonie, înseamnă autoinstalarea în fruntea 
sistemului a unui conducător unic, un hegemon, care, 
prin măsurile pe care le ia în funcţie de interesele sale, 
asigură diminuarea gradului de anarhie sistemică și 
oferă posibilitatea unei evoluţii în ansamblu paşnice, 
într-o perioadă îndelungată. El se impune practic în 


sistem prin forţa sa, măsurată, în comparaţie cu ceilalți 
actori sistemici, în resurse naturale şi demografice, în 
pondere economică transpusă în plan militar, în 
capacitate politică și organizaţională, în inovaţie 
tehnologică și în îndrăzneala de a lansa mari și diverse 
proiecte şi de a le duce la capăt cu succes. 

Indeobste un asemenea rol de conducátor/hegemon 
este exercitat la nivel istoric de un stat puternic, 
aproape fără excepţie un imperiu, a cărei forță militară 
și economică este suficient de puternică pentru a 
descuraja orice perturbator generator de anarhie 
sistemică. De aceea, Henri Kissinger, atunci când își 
începe cartea sa despre istoria succesiunilor în timp a 
alcătuirilor de „ordine globală”, afirma că „istoria celor 
mai multe civilizaţii este o naraţiune a ridicării și a 
prăbușirii imperiilor“ si că „pacea este apogeul puterii 
imperiale“. Afirma, așadar, că doar un hegemon aflat la 
apogeul puterii sale poate să asigure pacea sistemică o 
perioadă îndelungată. În acest context este bine să ne 
amintim că, de la sfârșitul celui de-Al Doilea Război 
Mondial, pacea sistemică nu a fost întreruptă până azi, 
adică aproape opt decenii, ceea ce este fără precedent 
în istorie. De aceea, în limbajul experţilor, când 
vorbesc de perioada de apogeu a Imperiului Roman, ei 
se referă la Pax Romana, iar în epoca mai nouă disting 
Pax Britannica (secolul al XIX-lea) si Pax Americana 
(secolul al XX-lea). În perspectivă, pe termen mediu, 
unii dintre ei nu se sfiesc să amintească de Pax Sinica. 
Dar se va ajunge la hegemonia sistemică a Chinei? 

Rafinarea teoretică a problematicii hegemoniei în 
istorie a dus la teoretizarea unui model de 
comportament sistemic al statelor mari si puternice in 
ceea ce priveşte succesiunea hegemonică, fiind astfel 
afirmat persuasiv că înlocuirea hegemonului are loc 
odată cu apariţia unui competitor, un stat de mare 
anvergură, dobândită treptat, care vrea să schimbe 


regulile de evoluţie conform propriilor interese. În 
acest moment—arată modelul teoretic—se 
declanșează o competiție hegemonică, la început puţin 
observabilă sau ascunsă sub o perdea diplomatică abil 
tesutá, care întârzie deznodământul, dar care, in final, 
de cele mai multe ori se îndreaptă către războaie 
globale, aşa cum s-a întâmplat în secolul trecut. 

De două ori în turbulentul secol al XX-lea, mai întâi 
în vara anului 1914, competiţia hegemonică a condus 
omenirea  „somnam-bulic, potrivit unui istoric 
britanic, la încleştarea de forţe care a durat patru ani, 
cu pierderi umane și cu pagube materiale uriașe. Mai 
apoi, ascensiunea Germaniei, dirijată de Hitler, si lipsa 
de reacţie a forţelor democraţiei globale au generat al 
doilea conflict planetar, între septembrie 1939 şi 
septembrie 1945. Ceea ce este evident şi păstrat de 
memoria istorică este faptul că aceste conflicte globale 
ale secolului al XX-lea nu au apărut din senin, ci au 
avut o perioadă de gestație, caracterizată de 
numeroase crize sistemice, care au stabilit cine sunt 
susținătorii hegemonului și cine sunt susţinătorii 
competitorului și au adus sistemul în pragul 
războiului. Însă aceste crize au fost soluționate 
rațional, prin diplomaţie. Prin analiza comparativă a 
celor două războaie mondiale s-a observat că amintita 
perioadă de gestație se scurtează la scară istorică odată 
cu consolidarea revoluțiilor tehnologice succesive, 
odată cu acutizarea confruntării dintre competitori, 
odată cu calitatea leadership-ului ambelor tabere, 
odată cu schimbarea percepţiei forței celuilalt etc. 
Astfel, daca în cazul primei conflagrații, perioada de 
gestație a fost de circa trei decenii, izbucnirea celei de 
a doua conflagrații, în 1939, nu a avut nevoie decât de 
cinci-sase ani de „pregătire prin crize instrumentate 
în Europa de liderul german Adolf Hitler. 


Cartea lui Graham Allison se adresează epocii 
actuale şi, prin intermediul ei, cititorii vor înţelege 
apariţia dosarului competiției hegemonice chino- 
americane, pe care îl analizează, si vor putea medita 
asupra finalului său. Cu alte cuvinte, vor încerca să își 
dea seama dacă, în acest caz, Capcana lui Tucidide, 
modelul istoric imaginat de Allison, va duce la 
declanşarea războiului între cei doi giganti 
contemporani, SUA şi China. 

Cum se ştie, deznodământul Primului Război 
Mondial a fost influenţat de faptul că, din 1917, în 
Europa, pe frontul de vest, și-au făcut apariţia trupele 
americane, care au schimbat decisiv raportul de forte 
militare dintre Antanta (din care Rusia nu mai făcea 
însă parte, fiindcă iesise din război în noiembrie 1917 
ca urmare a revoluţiei bolșevice) si Germania, aliată 
cu Austro-Ungaria. După ofensiva din august- 
septembrie 1918, care a fost o ultimă încercare, 
disperată si eșuată, a comandamentului german de a 
forţa victoria înainte ca SUA să trimită în Europa 
suficiente forte, Germania nu a mai avut altă ieşire 
decât să ceară si să încheie armistițiul din 11 
noiembrie 1918. Forţa predominantă a SUA în 
sistemul global a fost evidentă în cadrul Conferinţei de 
Pace de la Paris din 1919. Noile baze pe care s-a așezat 
lumea de după război au reflectat practic „cele 
paisprezece puncte’ ale președintelui american 
Woodrow Wilson, făcute publice în ianuarie 1918, 
care au expus programul de organizare sistemică 
globală, incluzând, între altele, desfiinţarea imperiilor 
medievale europene si asiatice. De aceea, majoritatea 
experţilor au considerat că atunci a fost începutul așa- 
numitei Pax Americana, care astăzi este amenințată de 
forța de competitor hegemonic, în creștere constantă 
și rapidă, a Chinei. 


Perioada interbelică (1919-1939) a fost martora 
deopotrivă a izolationismului sistemic al SUA (o dată 
cu respingerea de către Senat a intrării Statelor Unite 
in Liga Naţiunilor, organizaţie menţionată in 
preambulul tratatului de pace cu Germania și propusă 
chiar de președintele SUA), dar si a resurgentei forței 
germane după ascensiunea la putere a lui Hitler 
(ianuarie 1933). Politica de „conciliere“ fata de 
agresorul nazist, promovată de Anglia și de Franţa, a 
fost nefastă, iar războiul mondial a izbucnit în 
septembrie 1939, grăbit de înțelegerea Germaniei cu 
Uniunea Sovietică, dat fiind că sovieticii au schimbat 
tabăra în ultimul moment, acceptând, pe 23 august 
1939, pactul Ribbentrop-Molotov si faimoasa lui 
anexă secretă. 

Încă din faza finală a conflagrației, SUA şi principalii 
săi aliați împotriva Germaniei şi Japoniei au început să 
pregătească fundamentele pe care urma să se 
structureze lumea postbelică (conferința de la 
Teheran, din 1943, conferinţa de la Ialta, din februarie 
1945, conferinţa de la Potsdam, din iulie 1945). Au 
fost înființate principalele instituţii postbelice—ONU, 
Banca Mondială, Fondul Monetar International etc.—, 
care au primit rolul de a asigura evoluţia globală 
pașnică până în prezent, prin eliminarea războiului, cu 
atât mai mult cu cât, în august 1945, prin lansarea 
bombei atomice la Hiroşima şi la Nagasaki, omenirea 
intrase în era nucleară. Un conflict generalizat în care 
s-ar fi folosit astfel de arme era în mod evident un 
pericol pentru toată planeta. 

Pax Americana a fost caracterizată de declanşarea 
Războiului Rece (începând cu 1948-1949), în care 
protagoniștii au fost SUA si aliaţii lor, pe de o parte, si 
Uniunea Sovietică si China, pe de altă parte, adică „cei 
doi mari ai lagărului comunist, care stăpâneau cea 


Si 


mai mare parte a Eurasiei („insula globală, în teoria 


geopolitică a lui Mackinder), platforma pentru o 
hegemonie globală. Războiul Rece, desfăşurat pe 
marginea abisului nuclear, a evidenţiat, pe de o parte, 
importanţa forţei militare, „lagărul comunist“ fiind în 
netă inferioritate economică, dar având armamentul 
necesar depășirii pragului nuclear (cum a fost cazul în 
criza rachetelor din Cuba, în octombrie 1962), iar pe 
de altă parte, a dezvăluit treptat criza terminală a 
sistemului comunist de tip ruso-sovietic. China 
comunistă a recurs, încă din anii 1970, la o acomodare 
geopolitică cu SUA, ceea ce a precipitat și prăbuşirea 
URSS. 

Sfârşitul Războiului Rece, în anii 1989-1991, a 
însemnat practic gestionarea adecvată de către SUA a 
colapsului geopolitic al Uniunii Sovietice, dezagregată 
în 1991 odată cu separarea statelor componente, si 
menținerea intactă a înțelegerilor privind controlul 
armamentelor strategice (rachetele cu ogive nucleare) 
survenite între cele două mari state aflate în competiţie 
(apărarea împotriva rachetelor a principalelor orașe 
desemnate ,prizoniere" de fiecare parte, începând cu 
capitalele superputerilor, abtinerea de la lovituri 
nucleare, dislocarea de rachete nucleare pe teritoriul 
altor state din Europa, controlul reciproc etc.). Seria 
înțelegerilor dintre SUA şi URSS a început în 1972, cu 
acorduri privind limitarea armamentelor strategice, a 
continuat în anii 1980, în epoca perestroikăi inițiate de 
Mihail Gorbaciov, cu acorduri care au interzis 
dislocarea unor rachete nucleare cu rază medie de 
acțiune în Europa, si s-a încheiat cu trei tratate START, 
ultimul, cel din 2010, fiind reînnoit pentru încă cinci 
ani în 2021. Bineînţeles, au fost încheiate în ultima 
fază şi alte înţelegeri americano-sovietice, cum ar fi 
cele prilejuite de Conferinţa de Securitate şi Cooperare 
de la Paris din noiembrie 1990, care sugerau o 
gestionare pașnică adecvată a imensului spaţiu 


euroatlantic de la Vladivostok (URSS) la Vancouver 
(Canada), cu prevederi care sunt şi astăzi în vigoare, 
dar căzute în uitare, în Organizaţia pentru Securitate 
şi Cooperare în Europa (OSCE). 

Pax Americana a triumfat odată cu încheierea 
Războiul Rece în anii 1990 şi foarte curând ea va 
cunoaşte „momentul unipolar" (începând cu 1993- 
1994), când „națiunea indispensabilă (autoarea 
sintagmei din 1998 este Madeleine Albright, secretar 
de stat al SUA) era solicitată pretutindeni pentru 
gestionarea situaţiilor de criză și, deopotrivă, pentru 
consolidarea fenomenului globalizării accelerate. 
Această din urmă noutate sistemică a fost determinată 
de revoluțiile tehnologice succesive în domeniul 
transporturilor terestre, navale şi aeriene, al 
exploatării spaţiului cosmic, al comunicaţiilor între 
oameni (rețelele de socializare), al spaţiului cibernetic 
în general, devenit curând si un mediu de infruntare 
geopolitică. „Momentul unipolar" al SUA a favorizat 
enorm creșterea economiei globale și a schimburilor 
comerciale pe principiul win-win, dar criza 
economico-financiară din 2007-2008 a avut 
consecințe grave în ceea ce priveşte atât consolidarea 
globalizării, cât si natura relațiilor dintre statele mari si 
puternice ale planetei. Sistemul internaţional a intrat 
în 2010 într-o nouă etapă, în care posibilitatea 
schimbării ordinii sistemice instalate în perioada 
1943-1945, aşadar, a Pax Americana, se profila tot mai 
mult ca o realitate. În analizele de profil interesate a 
început să circule expresia „declinism american, 
desemnând un fenomen opus creșterii economice 
constante, de două cifre, a Chinei, numită „miracolul 
chinez“. 

Dacă în epoca de glorie a „momentului unipolar“ al 
SUA experții analizau chiar posibilitatea eliminării 
războiului dintre marile puteri, adică a instalării unei 


păci continue pe principiul kantian al „păcii 
democratice”, după 2010 percepțiile înregistrează o 
schimbare de fond privind evoluţia sistemică. Odată 
ce SUA au recurs, la început simbolic, la „pivotul 
asiatic% dislocând câteva batalioane din Orientul 
Mijlociu in Asia (2011) analizele de relații 
internaționale au observat just o deplasare a centrului 
de greutate al economiei globale dinspre Europa și 
America spre Asia de Est (China, dar nu numai) şi au 
ridicat teoretic posibilitatea unui război între marile 
puteri. lar odată ce China se lansează, în 2013, în 
implementarea rapidă a unei mari strategii 
transcontinentale intitulate „One Belt, One Road" 
(OBOR)—o variantă moderna a anticului „Drum al 
Mătăsii” (Silk Road), care lega, pe uscat, China, prin 
Asia Centrală, de Europa, cu traseul maritim care 
depásea strámtoarea Malacca, pentru a ajunge pe 
coastele Africii si ale Asiei, până la Marea Rosie si la 
Marea Mediteraná—, discuţiile despre un „război 
major se intetesc. Bazinul Oceanului Pacific si 
stăpânirea lui sunt acum priorităţi ale celor două 
superputeri care îl străjuiesc la est si la vest, SUA si 
China. În august 2014, un analist australian observa 
cá, dacă până atunci se vorbea prioritar despre 
inutilitatea sintagmei „război major” in era post- 
Război Rece, în acel moment se discuta „mai mult 
despre cum trebuie definit războiul major” în era 
contemporană, considerat, aşadar, posibil. El își 
încheia analiza astfel: „Să lăsăm deoparte argumentele 
academice şi să ne uităm direct la cazul care ne 
îngrijorează cel mai mult. Este posibil un război major 
între SUA si China? Cred că am putea răspunde direct 
la întrebare: posibil, da; probabil, nu. Marile puteri, în 
special cele cu arme nucleare, nu se războiesc cu 
ușurință unele cu altele. Dar, uneori, se întâmplă 
războaie. Si nu sunt accidente. Ele se referă la ordinea 


internațională. Ele sunt despre viaţa si moartea 
statelor, cum spunea Raymond Aron. Şi principalul 
motiv pentru care le purtăm este că a nu face acest 
lucru pare o alternativă mai proastă. * Să reținem cá 
aceste lucruri se scriau în august 2014, pentru că astfel 
realizăm că analizele consacrate ordinii internaţionale 
luaseră alt curs. 

Este momentul în care intră în scenă profesorul de 
istorie de la marea universitate americană Harvard, 
Graham Allison. Specializarea sa în problematica Asiei 
de Est si a tendinţelor de evoluţie globală a fost 
consolidată prin observaţia atentă a creșterii 
economice spectaculoase a Chinei începând cu 
revoluţia lui Deng Xiaoping, declanşată în 1979 şi 
intrată într-o fază de maximă accelerare odată cu 
admiterea Chinei in Organizaţia Mondială a 
Comerțului (2001). Atunci, Occidentul, întâi de toate 
SUA, a considerat că dezvoltarea economică a Chinei 
va produce de la sine o democratizare sui generis a 
sistemului comunist intern. Încă din august 2012, 
Allison a observat următoarele într-un articol publicat 
în influentul ziar Financial Times: „Întrebarea decisivă 
privind ordinea globală în deceniile următoare va fi: 
pot evita China si SUA Capcana lui Tucidide? 
Metafora istoricului grec ne readuce in minte 
pericolele care pândesc doi protagonisti atunci când o 
putere in ascensiune rivalizeazá cu o putere 
hegemonică - asa cum a făcut Atena în secolul al V- 
lea î.Hr. şi Germania la sfârșitul secolului al XIX-lea. 
Majoritatea acestor provocări s-au încheiat in 
război. ** Această notație a autorului il așază pe 
primul loc între cei care au utilizat această metaforă a 
istoricului grec Tucidide la situaţia sistemică de azi, 
declanșând o nouă direcţie de cercetare în relaţiile 
internaţionale, urmată imediat de practica politico- 
diplomatică si  înrâurind considerabil percepţia 


sistemică de azi a diverselor şcoli de gândire. În 2014, 
Graham Alisson s-a lansat într-un vast proiect pe 
această temă la Universitatea Harvard, Belfer Center, 
al cărei rezultat a fost cartea de faţă. Probabil că 
temeiul care l-a făcut să lanseze acest proiect de 
cercetare a fost preluarea conducerii Chinei de către 
preşedintele Xi Jinping (2012) şi lansarea de către 
acesta, un an mai târziu, a marii strategii 
transcontinentale deja menţionate, OBOR. Această 
mare strategie implementată avea să schimbe, în doar 
cinci ani, peisajul geopolitic si geo-economic global si 
să consacre indubitabil dragonul asiatic ca pe un 
competitor hegemonic al Pax Americana. Prin chiar 
propriile sale afirmaţii repetate, Graham Allison a 
arătat că ideile principale ale proiectului si ale acestei 
cărți au fost născute și rafinate în urma deselor 
convorbiri avute cu fostul lider, vreme de decenii, al 
statului Singapore, Lee Kuan Yew, interlocutor al 
președinților Chinei si ai SUA de la începutul anilor 
1970 până la moartea sa (martie 2015). Acesta a fost 
confidentul și consilierul preşedintelui Deng Xiaoping, 
fiind o personalitate remarcabilă a epocii, ducând 
Republica Singapore, un stat mic și lipsit de resurse, la 
înalte performanţe economice şi de coeziune socială, 
ceea ce l-a făcut pe Henry Kissinger să spună: 
„Viziunea sa a fost că scopul unui stat nu trebuie să fie 
pur si simplu supraviețuirea, ci să predomine 
excelând. Inteligența superioară, disciplina şi 
ingeniozitatea pot substitui resursele.“ 

Lectura unui comentariu, publicat de Allison în 
cursul vizitei făcute de Xi Jinping în SUA, la invitația 
preşedintelui Barack Obama, în iunie 2013, ne lasă să 
înțelegem că, atunci, proiectul cercetării finalizate în 
cartea de față era deja început: „Pot evita Statele Unite 
si China Capcana lui Tucidide? În unsprezece din 
cincisprezece cazuri, începând din anul 1500, în care o 


putere in ascensiune a rivalizat cu o putere 
hegemonică, rezultatul a fost războiul. Pot domnii 
Obama si Xi să sfideze cu succes aceasta soartă 
probată istoric? Cu mai bine de două mii de ani în 
urmă, Tucidide, generalul si istoricul atenian, a oferit o 
analiză profundă a cauzelor războiului peloponesiac, 
identificând nu una, ci două variabile în asemenea 
cazuri. Ceea ce a scris a rămas celebru: «Ascensiunea 
Atenei si teama pe care aceasta a inspirat-o în Sparta 
au făcut războiul inevitabil.» *** 

O asemenea poziţie foarte clară a istoricului nu 
putea să nu atragă atenţia forurilor conducătoare 
americane. Comitetul pentru Forţele Armate al 
Senatului SUA l-a invitat pe Graham Allison, pe 14 
aprilie 2015, să răspundă întrebărilor membrilor săi. 
În cuvântul său introductiv în această sesiune, 
istoricul a pus el însuşi întrebările pe care le socotea 
esenţiale pentru cercurile guvernamentale americane 
în această problemă. Astfel, a formulat întrebări 
precum „Este America în declin? ; „Ce vrea China?; 
„Cum trebuie să se răspundă provocării chineze?, 
oferind și răspunsuri la ele. În final, a arătat că trebuie 
declanșată o dezbatere privind elaborarea rapidă a 
unei mari strategii a SUA, care deopotrivă cu cea 
aplicată în timpul Războiului Rece, şi anume politica 
de containement impusă Uniunii Sovietice, să fie 
câștigătoare fără război generalizat. 

Cartea care a încununat acest proiect a apărut în 
martie 2017 si a devenit imediat un bestseller, acum 
fiind si la dispoziţia cititorilor români. Demonstrația 
este impecabilă si a creat veritabile noi porti 
intelectuale de abordare în relaţiile internaţionale. 
Astfel, potrivit Google Scholar, dacă în intervalul 
1989-2012 numărul lucrărilor (cărţi, articole etc.) in 
care se găseau împreună cuvântul și, respectiv, 
sintagma, „China“ și „capcana lui Tucidide“ aveau o 


apariție anuală pe scara de la 0 la 7, in 2013, după 
articolul lui Allison din Financial Times au apărut 23 
de lucrări cu ambele, iar în 2019 numărul depășise 
500. Din 2017, când s-a tipărit cartea de faţă şi până la 
sfârșitul anului 2021, ea fost citată de peste opt sute de 
ori, fiind apariţia care a avut cel mai mare impact în 
domeniul relațiilor internaționale în ultima decadă. La 
apariţie a fost declarată cartea anului de New York 
Times, Financial Times şi Times (Londra), indiscutabil 
un eveniment editorial proeminent al acestui început 
de mileniu. Succesul notabil al cărţii a fost menţionat 
si în domeniul educaţiei opiniei publice americane si 
internaţionale privind starea relaţiilor dintre SUA și 
China şi a influenţat atitudini publice (articole de 
presă, studii, articole, luări de poziţie oficiale chiar) în 
SUA sau în alte tari în momentele de mare tensiune ale 
acestora. De pildă, așa cum a fost cazul în timpul asa- 
numitului „război tarifar“ dintre SUA si China, lansat 
de președintele Donald Trump, începând cu vara 
anului 2018, și încheiat abia în ianuarie 2020, în ajunul 
pronunțării oficiale globale a începutului pandemiei 
Covid-19. 

Dar, cum este firesc în domeniul atât de imprevizibil 
al relaţiilor internaţionale, Capcana lui Tucidide nu a 
fost scutită de critici. Autorului i se reproșează că nu a 
utilizat si alte variabile de analiză, că alegerea lor a fost 
făcută astfel încât să îl confirme pe Tucidide în 
cazurile istorice înfăţişate, precum şi că a selecționat 
tendentios anumite date istorice, inclusiv cá a 
amalgamat competiţiile hegemonice globale cu cele 
regionale, socotindu-le egale in cadrul modelului 
istoric identificat. Pe alt palier, i s-a reproșat cărţii cá, 
dacă măcar o parte este reală in modelul infatisat, 
atunci politica SUA ar trebuie să devină şi mai agresivă 
fata de China, ceea ce are urmări de bănuit nu doar 
asupra situaţiei internaţionale, dar şi asupra cursei 


înarmărilor si relaţiilor cu aliaţii, în general sistemice, 
sporind tensiunea globală. 

Poate cea mai surprinzătoare influenţă pe care a 
avut-o această carte este aceea că autorul, retinandu-se 
să facă recomandări de politici sau să afirme 
sententios dimensiunile evoluţiei sistemice în viitor, i- 
a determinat pe alti analiști, mai mult sau mai puţin 
calificaţi, să aplice modelul, aşa cum l-au înţeles ei, atât 
dosarului SUA-China, cát si altor dosare, cu efectul 
apariţiei a numeroase scenarii, nu puţine ciudate, 
interesate şi lipsite de realism. Cu atât mai mult s-a 
exercitat această atracţie nu doar în rândurile 
profesioniştilor, ci şi ale amatorilor, cu cât chiar 
preşedintele chinez Xi Jinping a menţionat public că 
trebuie evitata Capcana lui Tucidide și că sunt 
necesare strădanii fără răgaz pentru a clădi o lume 
armonioasă. 

Pro captu lectoris habent sua fata libelli („în funcţie 
de capacitátile cititorului, cártile au propriul lor 
destin ) spuneau anticii latini. Azi, cărţile mari cu 
impact îndelungat au soarta lor, care scapă, în 
dimensiuni şi în consecinţe, intentiilor autorului. 

Aşadar, o carte în care un istoric de mare calibru și 
un fin cunoscător al relaţiilor internaţionale, în 
depănarea lor în timp, a filtrat esentele intortocheate 
ale binomului pace-rázboi, de la Tucidide până astăzi, 
făurind un model—chiar dacă unii il consideră pe 
nedrept un mit—de aplicat azi situaţiei sistemice 
primejdioase. lar acest fapt are meritul că ne face să 
știm mai devreme, utilizând realist modelul Capcanei 
lui Tucidide, dacă ne îndreptăm spre un conflict între 
mari puteri concurente sistemic, inevitabil nuclear, si, 
asa fiind, să fie întreprins ceea ce este necesar pentru a 
opri catastrofa. 

DR. MIHAIL E. IONESCU 


* Rod Lyon, „Is major war obsolete? ", The Strategist, 
ASPI, 19 august 2014, https://www.aspistrategist.org.au/is- 
major-war-obsolete/. 


** Graham Allison, „Ihucydidess trap has been sprung in 
the Pacific; în Financial Times, 22 august 2012, 
https://www.ft.com/content/5d695b5a-ead3-11e1-984b- 
00144teab49a. 


*** Idem, „Obama and Xi Must Think Broadly to Avoid a 
Classic Trap, în The New York Times, 6 iunie 2013. 


PREFAŢĂ 


Cu două secole în urmă, Napoleon avertiza: „Lăsaţi 
China să doarmă; când se va trezi, va face lumea să se 
cutremure.“ Astăzi China s-a trezit, iar lumea a 
început să se cutremure. 

Totuşi, mulţi americani continuă să ignore ceea ce 
înseamnă pentru Statele Unite transformarea Chinei 
dintr-o ţară agricolă înapoiată în „cel mai mare jucător 
din istoria lumii“. Care este marea idee a acestei cărți? 
Într-o singură expresie: Capcana lui Tucidide. Când o 
putere în ascensiune ameninţă să înlăture puterea 
conducătoare, clopotele trebuie trase: atenţie, pericol! 
China si Statele Unite merg, în momentul de fata, pe 
un curs violent, care duce spre război, asta dacă 
niciuna dintre părți nu ia măsuri dificile şi dureroase 
pentru a-l evita. 

Pe măsură ce China, aflată într-o rapidă ascensiune, 
contestă supremaţia cu care s-a obişnuit America, cele 
două națiuni riscă să cadă într-o capcană mortală, 
identificată pentru prima dată de istoricul grec 
Tucidide. lată cum a explicat Tucidide lucrurile scriind 
despre un război care, acum două milenii si jumătate, 
a devastat cele două orașe-stat conducătoare ale 
Greciei clasice: „Ascensiunea Atenei si frica pe care 
aceasta a stârnit-o încetul cu încetul în Sparta au făcut 
războiul inevitabil.“ 

Această perspectivă primară pune în evidență un 
model istoric periculos. Analizând istoria ultimilor 
cinci sute de ani, Proiectul Capcana lui Tucidide pe 
care îl conduc la Harvard a identificat şaisprezece 
cazuri în care ascensiunea unei mari națiuni a 
perturbat poziţia unui stat dominant. Cel mai vestit 
exemplu este cel al Germaniei industriale, care a 


zguduit poziţia fruntașă pe care Anglia o dobândise cu 
o sută de ani în urmă în ierarhia ţărilor lumii. 
Rezultatul catastrofal al înfruntării lor a condus la o 
nouă categorie de conflict violent: războiul mondial. 
Cercetarea noastră constată că douăsprezece astfel de 
rivalități s-au încheiat cu un război și patru, nu, un 
raport care nu e deloc de bun augur pentru cea mai 
mare infruntare geopolitică a secolului al XXI-lea. 

Aceasta nu este o carte despre China, ci despre 
impactul pe care China, aflată în ascensiune, îl are 
asupra SUA şi a ordinii globale. În cele şapte decenii 
de după Al Doilea Război Mondial, ordinea mondială 
a fost definită de un cadru de reguli dirijat de la 
Washington, ceea ce a avut drept rezultat o perioadă 
fără războaie între marile puteri. Cei mai multi 
oameni cred acum cá asa ceva este normal. Istoricii 
spun că este o „Pace Lungă, cum rar s-a văzut. Astăzi, 
China devine tot mai puternică si perturbă această 
ordine, punând sub semnul întrebării pacea pe care 
generaţii întregi au luat-o drept ceva firesc. 

În 2015, revista Atlantic a publicat eseul meu The 
Thucydides Trap: Are US and China headed for War? În 
acest eseu am afirmat că această metaforă istorică 
oferă cele mai bune lentile cu putinţă pentru a privi și 
a înţelege relaţiile de astăzi dintre China și SUA. De 
atunci, acest concept a generat numeroase dezbateri. 
În loc să ia în seamă dovezile si să reflecteze la 
schimbările inconfortabile, dar necesare, pe care ar 
putea sá le facá ambele párti, politologii si presedintii 
au construit un om de paie in jurul afirmatiei lui 
Tucidide despre „inevitabilitate . I-au dat apoi foc, 
afirmand că războiul dintre Washington si Beijing nu 
este predeterminat. La summitul din 2015, președinții 
Barack Obama şi Xi Jinping au discutat pe larg 
Capcana. Obama a subliniat că, în pofida presiunii 
structurale create de ascensiunea Chinei, „cele două 


tari sunt capabile să-și gestioneze dezacordurile“ In 
același timp, au recunoscut că, după cum a spus Xi 
Jinping, „dacă ţările mari vor continua să facă mereu 
aceleaşi greșeli și aceleași calcule strategice greşite, s-ar 
putea să-și creeze singure asemenea capcane“. 

Consimt: războiul dintre SUA și China nu este 
inevitabil. Într-adevăr, Tucidide era de acord că nici 
războiul dintre Atena si Sparta nu fusese inevitabil. 
Citită în context, este clar că își înţelegea afirmaţia 
despre inevitabilitate ca pe o hiperbolă: o exagerare 
făcută cu scopul de a accentua. Ideea Capcanei lui 
Tucidide nu înseamnă nici pesimism, nici fatalism. 
Dar ne obligă să identificam, dincolo de titluri si de 
retorica regimurilor, stresul structural tectonic pe care 
Beijingul și Washingtonul trebuie să-l ţină sub control 
pentru a construi relaţii pașnice. 

Dacă la Hollywood s-ar face un film care să atate 
China la război împotriva Statelor Unite, în rolurile 
principale nu s-ar putea găsi doi actori mai buni decât 
Xi Jinping si Donald Trump. Fiecare reprezintă 
personificarea celor mai profunde aspirații de măreție 
ale ţării sale. La fel după cum numirea lui Xi ca lider al 
Chinei în 2012 a accentuat rolul puterii în ascensiune, 
și alegerea lui Donald Trump în America, într-o 
campanie în care China era denigrată, promitea o 
reacție mai viguroasă din partea puterii conducătoare. 
Ca personalităţi, Trump şi Xi sunt diametral opuși. 
Dar, ca protagonişti într-o luptă pentru a deveni 
numărul unu, au multe asemănări. Amândoi: 


e sunt manati de o ambiţie comună: să-și facă din 
nou tara măreaţă; 

e identifică tara condusă de celălalt cu principalul 
Obstacol in calea realizárii visului lor; 

« sunt mândri de capacităţile lor unice de 
conducători; 


e se văd jucând un rol central în revitalizarea naţiunii 
lor; 

e au anunțat agende interne descurajante care 
presupun schimbări radicale; 

e au declanșat un sprijin nationalist cu nuanţe 
populiste pentru a „asana mlaștinile” corupţiei 
interne și pentru a contracara încercările altora de a 
le zădărnici misiunea istorică. 


Va duce ciocnirea iminentă dintre aceste două mari 
naţiuni la război? Președintele Trump si Xi sau 
succesorii lor vor călca pe urmele tragice ale 
conducătorilor Atenei și ai Spartei, ori ai Angliei şi ai 
Germaniei? Sau vor găsi o cale la fel de eficientă 
pentru a evita războiul, așa cum au făcut cu un secol 
în urmă Anglia și SUA, sau SUA și Uniunea Sovietică 
în timpul celor patru decenii de Război Rece? Firește, 
nimeni nu știe, Dar putem fi siguri că dinamica pe 
care a identificat-o Tucidide se va intensifica în anii 
următori. Negarea Capcanei lui Tucidide nu o face să 
fie mai puţin reală. Recunoaşterea ei nu înseamnă să 
acceptăm pur si simplu orice s-ar întâmpla. Suntem 
datori fata de generaţiile viitoare să infruntám una 
dintre cele mai brutale tendințe din istorie și după 
aceea să facem tot ce putem pentru a sfida destinul. 


ÎNTRODUCERE 


„Mi-am scris lucrarea nu ca un eseu, nu ca să câștig 
aplauzele momentului, ci ca o avere pentru toate timpurile. 


— TUCIDIDE, Istoria războiului peloponesiac 


„lată-ne in vârful lumii. Am ajuns pe aceste înălțimi ca să 
rămânem aici pentru totdeauna. Firește, mai este acel lucru 
numit istorie. Dar istoria este ceva neplăcut, care li se 
întâmplă altor oameni.” 

— ARNOLD TOYNBEE, rememorând sărbătorirea jubileului de 


diamant al reginei Victoria, 1897 


„Ca şi alţi istorici, m-am întrebat adesea ce sunt «lecţiile 

istoriei». Ráspund că singura lecţie pe care am invátat-o din 

studiul trecutului este cá nu există invingátori si învinşi 
. 4C 

permanenți. 


— RAMACHANDRA GUHA 


„Ah, daca am fi ştiut!” Asta este tot ce a putut spune 
cancelarul german. Nici chiar atunci când un coleg al 
lui a insistat, Theobald von Bethmann Hollweg nu a 
fost în măsură să explice modul in care opţiunile lui si 
cele ale altor oameni de stat europeni duseseră la cel 
mai devastator război pe care îl văzuse până atunci 
omenirea. În 1918, când măcelul din Primul Război 
Mondial s-a încheiat, jucătorii principali pierduseră 
toate lucrurile pentru care luptaseră: Imperiul Austro- 
Ungar se dizolvase, kaizerul german fusese înlăturat, 
țarul rus răsturnat. Franţa a sângerat încă o generaţie, 
Anglia a fost jefuită de comoara şi de tinereţea ei. Și 
pentru ce? Dacă am fi ştiut! 

Exclamatia lui Hollweg îl obseda pe un preşedinte al 
Statelor Unite o jumătate de secol mai târziu. În 1962, 


John F. Kennedy avea patruzeci si doi de ani şi era in al 
doilea an al mandatului său, dar tot se mai lupta să-și 
înțeleagă responsabilitátile pe care le avea în calitate de 
comandant-sef. Ştia că degetul lui stă pe butonul unui 
arsenal nuclear care ar fi putut ucide sute de milioane 
de oameni în câteva minute. Dar pentru ce? O lozincă 
de la vremea respectivă suna așa: „Mai bine mort 
decât roşu.“ Kennedy a respins această dihotomie, 
considerând-o nu numai facilă, ci si falsă. „Scopul 
nostru, a spus el, „nu trebuie să fie pacea în 
detrimentul libertăţii, ci și pacea, și libertatea. 
Problema era cum vor putea obţine el si administraţia 
lui si una, si alta. 

In vara anului 1962, în timp ce îşi petrecea vacanța 
împreună cu familia în complexul de la Cape Cod, 
Kennedy citea The Guns of August, captivanta relatare 
a Barbarei Tuchman despre izbucnirea războiului din 
1914. Barbara Tuchman reda gândurile si acţiunile 
kaizerului Germaniei, Wilhelm, si ale cancelarului 
acestuia, Bethman Hollweg, ale regelui Angliei, 
George, ale secretarului de stat al acestuia, Edward 
Grey, ale ţarului Nicolae, ale împăratului austro-ungar 
Franz Joseph şi ale altora în timp ce se îndreptau 
orbeşte spre abis. Tuchman afirma că niciunul dintre 
acești bărbaţi nu intelesese pericolul cu care se 
confrunta. Niciunul nu dorise războiul de care 
avuseseră parte. Dacă ar fi avut ocazia să o ia de la 
capăt, niciunul dintre ei nu ar fi repetat alegerile pe 
care le făcuse. Reflectând la propriile responsabilități, 
Kennedy s-a angajat ca, dacă va fi vreodată in fata 
unor alegeri care ar putea marca diferenţa dintre un 
război catastrofal şi pace, va fi în stare să reacționeze 
mai bine decât Bethmann Hollweg. 

Kennedy nu avea nici cea mai mică idee despre ceea 
ce avea să urmeze. În octombrie 1962, la numai două 
luni după ce citise cartea Barbarei Tuchman, l-a 


înfruntat pe liderul sovietic Nikita Hruşciov în cea 
mai periculoasă confruntare din istorie. Criza 
rachetelor din Cuba a început atunci când Statele 
Unite au descoperit încercarea sovieticilor de a 
strecura rachete nucleare în Cuba, la numai 800 de 
kilometri de Florida. Situaţia a escaladat rapid, trecând 
de la ameninţări diplomatice la blocada americană 
instituită împotriva insulei, la mobilizarea militară atât 
în SUA, cât și în URSS, şi la mai multe ciocniri 
importante, inclusiv doborârea unui avion american 
de spionaj U-2 care zbura deasupra Cubei. În 
momentul culminant al crizei, care a durat 
treisprezece zile tensionate, Kennedy i-a mărturisit 
fratelui său Robert că şansele ca aceasta să se încheie 
cu un război nuclear erau „între unu la trei și 
egalitate“. Nimic din ceea ce au descoperit de atunci 
istoricii nu a modificat acest raport de șanse. 

Desi a constientizat pericolele situaţiei sale, Kennedy 
a făcut în repetate rânduri alegeri despre care știa că, 
de fapt, măresc riscul de război, inclusiv de război 
nuclear. A preferat să-l înfrunte pe Hruşciov în public 
(în loc să încerce să rezolve problema prin intermediul 
canalelor diplomatice); să tragă o linie roşie lipsită de 
ambiguitáti, cerând retragerea rachetelor sovietice (în 
loc să-şi lase mai mult spaţiu de manevră); să 
amenințe cu atacuri aeriene care vor distruge rachetele 
(ştiind că acestea vor declanşa represalii la Berlin din 
partea sovieticilor); și, în sfârşit, în penultima zi a 
acestei crize să-i dea lui Hruşciov un ultimatum (dacă 
acesta ar fi fost respins, SUA ar fi fost obligate să tragă 
primul foc). 

Cu fiecare dintre aceste alegeri, Kennedy a înţeles că 
mărea riscul ca evenimentele și alegerile ulterioare ale 
celor care nu se aflau sub controlul lui să ducă la 
lansarea de bombe nucleare care să distrugă orașele 
americane, inclusiv Washingtonul (unde s-a aflat 


familia sa în tot timpul acestui calvar). De exemplu, 
când Kennedy a ridicat nivelul de alertă al arsenalului 
nuclear american la Defcon II, a făcut armele SUA mai 
putin vulnerabile în fata unui atac sovietic preventiv, 
dar a relaxat în acelaşi timp mai multe elemente de 
securitate. Piloții germani și turci şi-au ocupat locurile 
în bombardierele de luptă NATO încărcate cu arme 
nucleare aflate la mai puţin de două ore de ţintele lor 
din Uniunea Sovietică. Întrucât blocajele electronice 
ale armelor nucleare nu fuseseră încă inventate, nu 
exista nicio barieră fizică sau tehnică care să-l 
împiedice pe un pilot să decidă să pornească 
împotriva Moscovei şi să declanșeze cel de-al Treilea 
Război Mondial. 

Neavând nicio posibilitate să elimine aceste „riscuri 
necontrolabile?; Kennedy si secretarul sáu pentru 
apărare, McNamara, au recurs intens la procedurile 
organizatorice pentru a minimaliza accidentele sau 
greșelile. În pofida acestor eforturi, istoricii au 
identificat mai bine de zece situaţii aflate în afara sferei 
de control a lui Kennedy, care ar fi putut declanșa 
războiul. De exemplu, o campanie americană anti- 
submarine a aruncat bombe în jurul submarinelor 
sovietice, pentru a le obliga să iasă la suprafaţă, şi l-a 
făcut pe căpitanul unui submarin sovietic să creadă că 
este atacat şi să fie pe punctul de a lansa torpilele 
nucleare. În alt incident, pilotul unui avion de spionaj 
U-2 a zburat din greşeală deasupra Uniunii Sovietice, 
făcându-l pe Hrușciov să se teamă că Washingtonul isi 
recalcula coordonatele pentru un atac nuclear 
preventiv. Dacă vreunul dintre aceste incidente ar fi 
declanșat un al Treilea Război Mondial nuclear, ar fi 
fost in stare JFK să explice cum au contribuit alegerile 
lui la petrecerea acestor incidente? Ar fi putut da un 
răspuns mai bun decât cel pe care l-a dat Bethman 
Hollweg? 


Complexitatea cauzalitatii relaţiilor umane i-a lăsat 
perplecşi pe filozofi, juriști şi sociologi. Analizând 
modul în care izbucnesc războaiele, istoricii se 
concentrează în primul rând pe cauzele apropiate sau 
imediate. În cazul Primului Război Mondial, acestea 
sunt asasinarea arhiducelui de Habsburg Franz 
Ferdinand și decizia ţarului Nicolae al II-lea de a 
mobiliza forțele armate împotriva Puterilor Centrale. 
Dacă criza rachetelor din Cuba ar fi dus la război, 
cauza imediată ar fi fost decizia căpitanului 
submarinului sovietic de a lansa torpilele în loc de a 
cobori cu submarinul în adâncuri, sau alegerea 
eronată a unui pilot turc de a zbura la Moscova cu 
încărcătura lui nucleară. Cauzele imediate ale 
războiului sunt fără îndoială importante. Dar 
întemeietorul istoriei credea că motivele cele mai 
evidente ale varsarilor de sânge le acoperă pe cele 
semnificative. Mai importanţi decât scânteile care 
aprind războiul, ne învață Tucidide, sunt factorii 
structurali care stau la baza lor: condiţiile în care 
evenimente altfel gestionabile pot escalada cu o 
severitate imprevizibilă şi pot produce consecinţe 
inimaginabile. 


CAPCANA LUI TUCIDIDE 


Istoricul antic grec Tucidide a explicat, în fraza cel mai 
frecvent citată în studiul relațiilor internaţionale, că 
„ascensiunea Atenei şi frica pe care aceasta a stârnit-o 
încetul cu încetul in Sparta au făcut războiul 
inevitabil". 

Tucidide a scris despre războiul peloponesiac, un 
conflict care i-a cuprins patria, orașul-stat Atena, în 
secolul al V-lea î.Hr. Fost soldat, Tucidide a urmărit 
modul în care Atena a contestat puterea greacă 


dominantă a vremii, orașul-stat cu organizare militară 


Sparta. A studiat izbucnirea ostilităţilor armate dintre 
cele două puteri şi a descris în detaliu costurile oribile 
ale luptelor. Nu a mai apucat să vadă sfârşitul amar, 
când Sparta slăbită a învins în cele din urmă Atena, 
dar pentru el era acelaşi lucru. 

În timp ce alţii au identificat un evantai de cauze 
care au contribuit la izbucnirea războiului 
peloponesiac, Tucidide a mers în inima problemei. 
Când a pus reflectorul pe „ascensiunea Atenei şi frica 
pe care aceasta a stârnit-o încetul cu încetul in Sparta" 
a identificat cauza primară aflată la rădăcina unuia 
dintre cele mai catastrofale și mai derutante războaie. 
Lăsând intenţiile la o parte, când o putere în 
ascensiune ameninţă să înlăture puterea conducătoare, 
stresul structural care rezultă de aici face ca ciocnirea 
violentă să devină o regulă, nu o excepţie. Așa s-a 
întâmplat în secolul al V-lea între Sparta şi Atena, 
acum un secol între Germania şi Anglia si era cât pe 
ce să se întâmple între Uniunea Sovietică şi Statele 
Unite în anii 1950 şi 1960. 

La fel ca multi alţii, Atena credea că ascensiunea ei 
este benigná. În timpul jumătăţii de secol care 
precedase conflictul, se afirmase ca o culme a 
civilizației. Filozofie, teatru, arhitectură, democraţie, 
istorie, navigatie— Atena le avea pe toate, cum nu se 
mai văzuse sub soare. Dezvoltarea ei rapidă a început 
să ameninte Sparta, care se obisnuise cu statutul său de 
putere dominantă în Pelopones. Pe măsură ce Atena a 
devenit tot mai sigură si mai mândră de ea, a cerut să i 
se acorde respect, iar acordurile să fie revizuite pentru 
a reflecta noile realități ale puterii. Acestea erau—ne 
spune Tucidide—reactii firești la schimbarea statutului 
ei. Cum puteau atenienii să nu creadă că interesele lor 
meritau să atârne mai greu în cântar? Cum puteau 
atenienii să nu se aştepte să aibă mai multă influenţă 
în rezolvarea divergenţelor? 


Dar era cât se poate de firesc, explică Tucidide, ca 
spartanii să considere pretenţiile atenienilor drept 
nerezonabile, ba chiar ingrate. Cine garantase mediul 
sigur care permisese Atenei să infloreascá, se întrebau 
spartanii pe bună dreptate. În timp ce Atena se umfla 
in pene cu sentimentul propriei importante și se 
simţea indreptatita să aibă un cuvânt mai greu de spus 
şi o putere mai mare, Sparta a reacţionat cu 
nesiguranță, cu teamă si cu hotărârea de a-şi apăra 
statu-quoul. 

O dinamică asemănătoare se poate găsi în multe alte 
împrejurări, chiar și în familie. Când revolta unui 
adolescent ameninţă să-l copleseascá pe fratele mai 
mare (sau chiar pe tată), la ce ne așteptăm? Alocarea 
dormitoarelor, a spațiului în dulap sau a locurilor la 
masă trebuie schimbată, astfel încât să reflecte 
dimensiunea sau vârsta relativă? La speciile dominate 
de un mascul alfa, precum gorilele, pe măsură ce un 
potenţial succesor crește mai mare şi mai puternic, 
atât seful haitei, cât si noul pretendent se pregătesc 
pentru o confruntare. În afaceri, când tehnologiile noi 
si perturbatoare permit companiilor nou-venite ca 
Apple, Google sau Uber să pătrundă rapid în industrii 
noi, rezultatul fiind adesea o concurenţă acerbă, care 
forțează companiile cu tradiţie precum Hewlett- 
Packard, Microsoft sau operatorii de taximetrie să-şi 
adapteze modelele de business sau să piară. 

Capcana lui Tucidide se referă la perplexitatea 
firească, inevitabilă, care se produce atunci când o 
putere în ascensiune ameninţă să dea la o parte o 
putere conducătoare. Această situație poate surveni în 
orice sferă. Dar implicaţiile ei sunt mult mai 
periculoase în afacerile internaţionale. Căci exact așa 
cum în exemplul iniţial al Capcanei lui Tucidide 
rezultatul a fost un război care a îngenuncheat Grecia 
antică, acest fenomen a bântuit diplomaţia în mileniile 


care au urmat. Astăzi a pus cele mai mari două puteri 
ale lumii pe drumul care duce la un cataclism pe care 
nimeni nu-l doreşte, dar pe care s-ar putea să nu fie în 
stare să-l evite. 


SUA SI CHINA SUNT DESTINATE SĂ POARTE UN RĂZBOI 
ÎNTRE ELE? 


Omenirea nu a mai văzut niciodată o schimbare 
tectonică atât de rapidă a balanței puterii precum cea 
provocată de ascensiunea Chinei. Dacă SUA ar fi fost o 
companie, ar fi deţinut 50%din piaţa economică 
globală în anii imediat următori celui de-Al Doilea 
Război Mondial. În 1980, aceasta scăzuse la 22%. Trei 
decenii de dezvoltare a Chinei, exprimată într-un 
număr format din două cifre, au redus ponderea SUA 
în economia globală la 16%. Dacă această tendinţă 
continuă, în următoarele trei decenii ponderea SUA în 
economia globală va scădea la numai 11%. În acelaşi 
interval, ponderea Chinei în economia globală a 
crescut de la 2%, in 1980, la 18%, in 2016, cu o bună 
perspectivă de a atinge 30% in 2040. 

Dezvoltarea economică transformă China într-un 
concurent politic și militar formidabil. În timpul 
Războiul Rece, când SUA răspundea stângace la 
provocările sovietice, pe un afiș din Pentagon se putea 
citi: „Dacă ne vom confrunta vreodată cu un duşman 
real, vom fi într-o mare incurcáturá." China este un 
potenţial dușman serios. 

Posibilitatea ca Statele Unite si China să fie în război 
pare improbabilă, pentru că războiul nu ar fi o alegere 
inteleaptá. Centenarul Primului Război Mondial ne 
amintește totuși de capacitatea omului de a face 
lucruri nechibzuite. Când spunem că războiul este „de 
neconceput“ ne referim la ceea ce este posibil în lume, 
sau numai la ceea ce pot concepe minţile noastre 


limitate? Atât cât putem privi în perspectivă, 
chestiunea definitorie în legătură cu ordinea globală 
este dacă China si SUA vor putea să scape de Capcana 
lui Tucidide. Cele mai multe confruntări care se 
încadrează în acest model s-au terminat prost. În 
ultimii cinci sute de ani, în şaisprezece cazuri o putere 
majoră în ascensiune a ameninţat să înlăture puterea 
conducătoare. In douăsprezece dintre acestea, 
rezultatul a fost războiul. Cele patru cazuri care au 
evitat acest deznodământ au realizat acest lucru cu 
ajutorul unor adaptări uriaşe și dureroase de atitudini 
și acţiuni, atât din partea celui contestat, cât şi din 
partea contestatorului. Statele Unite si China pot evita 
războiul în același fel, dar numai dacă isi pot însuşi 
două adevăruri dureroase. În primul rând, dacă se 
urmează actuala traiectorie, războiul dintre SUA si 
China în deceniile care urmează nu este numai posibil, 
dar mult mai probabil decât se recunoaște acum. Într- 
adevăr, în perspectivă istorică, războiul este probabil. 
Mai mult, prin subestimarea pericolului facem să 
crească riscul de război. Dacă liderii de la Beijing şi de 
la Washington vor continua să facă ceea ce au făcut pe 
parcursul ultimului deceniu, SUA şi China vor ajunge 
in mod cert la război. În al doilea rând, războiul nu 
este inevitabil. Istoria ne arată că marile puteri își pot 
gestiona relaţiile cu rivalii, chiar si cu cei care 
ameninţă să-i ocupe, fără să declanșeze un război. 
Aceste succese, la fel ca si eșecurile, le oferă multe 
lecţii oamenilor de stat de astăzi. Asa cum spunea 
George Santayana, numai cei care nu studiază istoria 
sunt condamnați să o repete. 

Capitolele următoare descriu originile Capcanei lui 
Tucidide, explorează dinamica si explică implicaţiile ei 
pentru confruntarea actuală dintre dintre SUA şi 
China. Partea I oferă un sumar succint al ascensiunii 
Chinei. Toată lumea știe de dezvoltarea Chinei, dar 


puțini isi dau seama de magnitudinea si de 
consecințele ei. Ca să-l parafrazăm pe fostul preşedinte 
ceh Václav Havel, s-a produs atât de repede, că nici nu 
am avut timp să fim uimiti. 

Partea a II-a localizează evoluţiile recente din 
relaţiile dintre SUA şi China pe scena amplă a istoriei. 
Aceasta nu numai ca ne ajută să înţelegem 
evenimentele curente, dar ne oferă și indicii clare 
referitoare la tendinţele acestora. Analiza noastră 
merge cu 2 500 de ani în urmă, în perioada în care 
dezvoltarea rapidă a Atenei a șocat Sparta dominantă 
și militaristă si a dus la războiul peloponesiac. Alte 
exemple-cheie din ultimii 500 de ani oferă informaţii 
cu privire la modurile în care tensiunea dintre puterea 
în ascensiune si puterea conducătoare poate inclina 
tabla de şah în favoarea războiului. Analogia cea mai 
apropiată de actualul conflict—provocarea Germaniei, 
lansată împotriva Marii Britanii, care conducea un 
imperiu global înainte de Primul Război Mondial— 
trebuie să ne pună pe toti pe gânduri. 

Partea a III-a se întreabă dacă trebuie să vedem 
actualele tendinţe care modelează relaţiile Americii cu 
China ca pe niște nori care se adună ca să prevestească 
o mare furtună. Relatările zilnice din mass-media 
referitoare la comportamentul „agresiv“ si refuzul de a 
accepta „ordinea bazată pe reguli internaţionale” 
stabilite de SUA după cel de-al Doilea Război Mondial 
descriu incidente si accidente care amintesc de anul 
1914. În același timp, este necesară și o doză de 
autocunoastere. Dacă China ar fi „exact ca noi, atunci 
când SUA intraseră năvalnic în secolul al XX-lea, 
debordând de convingerea că următorii o sută de ani 
vor fi o eră americană, rivalitatea ar fi încă si mai 
severă, iar războiul mai greu de evitat. Dacă ar călca 
cu adevărat pe urmele Americii, ar trebui să ne 
aşteptăm să vedem trupele chineze impunând voinţa 


Beijingului din Mongolia până în Australia, exact asa 
cum a modelat Theodore Roosevelt „emisfera noastră, 
după bunul său plac. 

China urmează o traiectorie diferită fata de cea 
urmată de Statele Unite în ascensiunea lor spre 
hegemonie. Dar, în multe privinţe, ascensiunea Chinei 
prezintă ecouri clare ale acesteia. Ce doreşte 
preşedintele Xi Jinping al Chinei? Pe scurt: să facă 
China mare din nou. Cea mai profundă aspirație a 
celor peste un miliard de cetáteni chinezi este ca tara 
lor să devină nu numai bogată, dar si puternică. 
Obiectivul lor este ca tara să fie atât de bogată si atât 
de puternică, încât alte tari să nu aibă încotro şi sa fie 
nevoite să-i recunoască interesele si să-i acorde 
respectul pe care îl merită. Amploarea si ambiția 
acestui „vis chinez“ trebuie să ne scoată din minte 
orice idee că rivalitatea dintre China şi Statele Unite se 
va stinge de la sine când China va deveni „un factor 
interesat responsabil. Si aceasta este cu atât mai 
adevărat, cu cât ceea ce fostul meu coleg Sam 
Huntington a definit, cu un termen celebru, „ciocnirea 
civilizaţiilor —o disjunctie istorică între valorile si 
tradiţiile fundamentale complet diferite ale chinezilor 
si ale americanilor—face ca apropierea dintre cele 
două puteri să fie încă si mai dificilă. 

Dacă rezolvarea prezentei rivalități este putin 
previzibilă, un conflict armat real nu pare că va avea 
loc prea curând. Așa o fi? În realitate, căile care duc la 
război sunt mai variate si mai plauzibile (chiar banale) 
decât ne place să credem. Pornind de la actualele 
confruntări din Marea Chinei de Sud, din Marea 
Chinei de Est si din spaţiul cibernetic si ajungând la 
un conflict comercial care creşte pe spirală, scăpând de 
sub control, este înfricoşător de ușor să elaborăm 
scenarii in care soldaţii americani si chinezi se ucid 
unii pe alţii. Desi niciunul dintre aceste scenarii nu 


pare probabil, când ne amintim consecintele 
neașteptate ale asasinării arhiducelui de Habsburg sau 
ale aventurii nucleare a lui Hruşciov în Cuba ne dăm 
seama cât de mică este distanţa dintre „improbabil“ si 
„imposibil“. 

Partea a IV-a explică de ce războiul nu este 
inevitabil. Cea mai mare parte a comunităţii politice si 
publicul general se împacă în mod naiv cu 
posibilitatea războiului. În schimb, fatalistii simt o 
dorinţă irezistibilă de a se apropia rapid de un obiect 
imobil. Nici unii, nici alţii nu au dreptate. Dacă liderii 
din ambele societăți vor studia succesele și eșecurile 
trecutului, vor găsi o sursă bogată de sugestii pe baza 
cărora să elaboreze o strategie care să satisfacă 
interesele esenţiale ale tuturor ţărilor fără a se recurge 
la război. 

Revenirea în prima linie a unei civilizaţii cu o 
vechime de 5 000 de ani şi cu 1,4 miliarde de oameni 
nu este o problemă care poate fi rezolvată. Este o boală 
—o boală cronică ce va trebui gestionată pe parcursul 
unei generaţii. Pentru a avea succes este nevoie nu 
numai de un slogan nou, de summituri prezidenţiale 
mai frecvente sau de alte întâlniri ale grupurilor de 
lucru departamentale. Gestionarea acestor relaţii fără 
război va cere o atenţie susținută, săptămână de 
săptămână, la nivelurile cele mai înalte în ambele 
guverne. Va presupune o înţelegere mutuală profundă, 
asa cum nu s-a mai văzut de la conversațiile dintre 
Henry Kissinger si Zhou Enlai si de la restabilirea 
relaţiilor dintre SUA si China din anii 1970. Si, ceea ce 
este încă si mai important, va însemna schimbări de 
atitudine si de acţiune mai radicale decât tot ceea ce s- 
a întreprins până acum din partea liderilor și a 
publicului în egală măsură. În acest caz, pentru a scăpa 
din Capcana lui Tucidide, trebuie să fim dispuși să ne 
gândim la ceea ce este de negândit şi să ne imaginăm 


inimaginabilul. Pentru a evita Capcana lui Tucidide va 
trebui, nici mai mult nici mai puţin, să schimbăm 
cursul istoriei. 


PARTEA | 


Ascensiunea Chinei 


1. „CEL MAI MARE JUCĂTOR DIN ISTORIA 
LUMII“ 


„Nici nu aveți idee ce fel de oameni sunt atenienii. Se gândesc 
mereu la planuri noi şi le pun repede în aplicare. Fac un plan: 
dacă reuşeşte, succesul acesta nu este nimic în comparație cu 

ceea ce vor face mai departe.“ 
— TUCIDIDE, Cuvântarea ambasadorului Corintului in fata 
adunării spartanilor, 432 î.Hr. 


„Lăsaţi China să doarmă; cand se va trezi, va zgudui lumea.“ 
— NAPOLEON, 1817 


În septembrie 2011, la puţin timp după ce a devenit 
director al Agenţiei Centrale de Informaţii, m-am dus 
să-l văd la biroul lui din Langley, Virginia, pe cel mai 
de succes general american modern. II știam pe David 
Petraeus din anii 1980, când era doctorand la 
Princeton, iar eu eram decan la Harvard Kennedy 
School. Am păstrat legătura si in anii in care el a 
avansat in grad in armata americaná, iar eu mi-am 
continuat activitatea academicá, lucránd concomitent 
de câteva ori și la Pentagon. După o discuţie 
preliminară despre noul lui loc de muncă, l-am 
întrebat pe David dacă funcţionarii cu vechime de la 
Agenţie începuseră să-i deschidă câteva dintre „cutiile 
cu bijuterii —dosarele care conţineau cele mai ascunse 
şi mai stricte secrete ale guvernului SUA. A zâmbit cu 
aerul unui cunoscător. 

„Evident, mi-a răspuns el, așteptând însă să-i pun si 
alte întrebări. 

După o scurtă pauză l-am întrebat ce aflase despre 
deep sleepers—persoane cu care Agenţia stabilise o 
relație, dar a căror misiune consta, în esenţă, să 
meargă, să trăiască şi să prospere într-o ţară străină, 
pentru o dobândi astfel o înțelegere completă a 


culturii acesteia, a oamenilor si a guvernului. Își luau 
angajamentul să-şi continue pe nevăzute cariera, iar 
Agenţia le cerea acestor persoane, doar ca atunci când 
erau solicitate—in mod discret, poate o dată sau de 
două ori într-un deceniu—, să furnizeze informaţii 
corecte despre ceea ce se întâmpla în acea tara si ce era 
probabil să se întâmple în viitor. 

David s-a aplecat în acel moment peste masă, când 
am deschis un raport de la cineva a cărui înţelegere 
incisivă şi cu perspectivă îndepărtată ar fi putut 
contribui la formularea răspunsului Washingtonului la 
cea mai mare provocare geopolitică a vremurilor 
noastre. l-am spus noului director că omul acesta 
întrecuse toate aşteptările. A văzut de aproape 
convulsiile Chinei, de la Marele Salt Înainte și 
Revoluţia Culturală din anii 1960 până la schimbările 
cu caracter capitalist ale lui Deng Xiaoping din anii 
1980. Într-adevăr, omul stabilise relaţii de lucru 
serioase cu mulţi dintre cei care conduceau China, 
inclusiv cu viitorul președinte al acesteia, Xi Jinping. 

Am început să citesc primul set de întrebări din 
raportul însumând 50 de pagini de întrebări şi 
răspunsuri al acestui agent: 


e Actualii lideri ai Chinei se gândesc serios să înlăture 
Statele Unite de pe poziţia de numărul unu în Asia 
într-un viitor previzibil? 

e Care este strategia Chinei pentru a deveni numărul 
unu? 

e Care sunt principalele piedici in calea realizării 
acestei strategii? 

« Cât de probabil este să reuşească? 

e Dacă reuşeşte, care vor fi consecințele pentru 
vecinii din Asia ai Chinei? Dar pentru SUA? 

e Conflictul dintre China si SUA este inevitabil? 


Această persoană a oferit răspunsuri nespus de 
preţioase la aceste întrebări și la multe altele. A dat la o 
parte vălul de pe gândirea actuală a conducerii 
chineze. A analizat în mod lucid riscul ca aceste două 
tari să se ciocneascá violent într-o zi. Si a furnizat 
informaţii utile, care ar putea să ne ajute să 
impiedicám să se întâmple ceea ce este de negândit. 

Evident, Lee Kuan Yew nu a fost spion CIA. Mintea, 
inima si sufletul lui aparțineau statului Singapore. Dar 
omul de stat cu îndelungată activitate, care a murit în 
2015, a fost o sursă de înțelepciune care se ascundea în 
văzul tuturor. Raportul pe care i l-am dat lui David era 
un rezumat al cărții Lee Kuan Yew: The Grand Masters 
Insights on China, the United States, and the World, al 
cárei coautor am fost impreuná cu Robert Blackwill si 
Ali Wyne si pe care am publicat-o in 2013. Ca 
fondator si ca lider pentru multá vreme al acestui mic 
oraș-stat, Lee a preluat un mic sat de pescari si l-a 
dezvoltat, transformându-l într-un megapolis modern. 
Etnic chinez, şi-a făcut studiile la Universitatea 
Cambridge si a întruchipat fuziunea dintre valorile 
confucianismului si ale clasei superioare britanice. Si 
până la moartea sa, survenită în 2015, a fost în mod 
incontestabil cel mai important observator la nivel 
mondial al Chinei. Informaţiile lui Lee referitoare la 
ceea ce se întâmpla în China, precum și în lumea 
largă, au făcut din el un consilier pe probleme de 
strategie căutat de preşedinţii si de prim-ministrii de 
pe toate continentele, inclusiv de toţi șefii de stat 
americani, de la Richard Nixon la Barack Obama. 
Cunostintele lui amănunțite despre China reflectau nu 
numai o „perspicacitate strategică deosebită 1— 
potrivit lui Kissinger—, dar şi nevoia intensă de a ști 
cât mai mult despre acest uriaş adormit. Deşi puterea 
economică si politică a Chinei poate că nu era chiar 
așa de vizibilă din cauza marxismului agrarian al lui 


Mao, această ţară era un colos in umbra căruia tara 
insulará a lui Lee se lupta sá aibá suficient soare ca sá 
supravietuiascá. Lee a fost unul dintre primii care au 
văzut adevărata natură a Chinei—si întregul potential 
al acesteia. 

Unic este faptul că, în timp ce Lee era cu ochii pe 
China şi pe liderii acesteia, şi ei erau cu ochii pe el şi 
pe ţara lui. La sfârşitul anilor 1970, când Deng a 
început să se gândească să împingă China într-un 
marș rapid spre economia de piaţă, liderii chinezi şi-au 
îndreptat privirile spre Singapore, considerându-l un 
laborator nu numai pentru dezvoltarea economică, ci 
şi pentru cea politică. 

Lee a petrecut mii de ore în conversații directe cu 
preşedinţii chinezi, cu prim-ministrii, cu funcționarii 
guvernamentali și cu liderii în ascensiune ai „vecinului 


său de la nord 2 


Toţi liderii chinezi de la Deng 
Xiaoping la Xi Jinping l-au numit „mentor, termen 
care vădește supremul respect în cultura chineză. 

Cea mai importantă contribuţie pe care am preluat- 
o de la Lee pentru noul director al CIA se referă la 
întrebarea cea mai tulburătoare referitoare la 
traiectoria Chinei: Ce înseamnă transformarea ei 
radicală pentru balanța globală a puterii? Lee a 
răspuns prompt: „Înclinarea balanței mondiale este 
atât de mare, încât lumea trebuie să găsească o nouă 
balanţă. Nu se poate pretinde cá este numai alt mare 
jucător. Acesta este cel mai mare jucător din istoria 


lumii. > 


AR PUTEA DEVENI SUA NUMĂRUL DOI? 


La cursul meu de securitate naţională de la Harvard, 
prelegerea despre China începe cu un chestionar. 
Prima întrebare le cere studenţilor să compare China 
și Statele Unite din 1980 cu cele din clasamentele 


actuale. Studenţii sunt de fiecare dată socati de ceea ce 
văd. O privire aruncată pe un tabel cu date statistice 
din 2015 explică de ce. 

Într-o singură generaţie, o ţară care nu apărea în 
niciun clasament internaţional de top a sărit pe un loc 
de frunte. În 1980, produsul intern brut al Chinei 
(PIB) era sub 300 de miliarde dolari; in 2015, era de 11 
trilioane de dolari—a doua economie ca márime din 
punctul de vedere al cotatiilor de schimb valutar. In 
1980, comerţul Chinei cu lumea exterioară era sub 40 
de miliarde dolari; în 2015 crescuse de o sută de ori, 
atingând 4 trilioane. Începând din 2008, o dată la doi 
ani, creșterea graduală a PIB-ului Chinei a fost de 
fiecare dată mai mare decât întreaga economie a 
Indiei. Chiar si la nivelul ei de creştere cel mai scăzut 
din 2015, economia Chinei crea o Grecie la fiecare 
şase săptămâni si un Israel la fiecare douăzeci si cinci 
de săptămâni. 


China ca procentaj din Statele Unite 


1980 
PIB / 96 
Importuri 8 96 
Exportur| 8 96 151 906 


Hezerve 16 96 3 140 96 


Cifrele reprezintà dolari SUA. Sursa: Banca Mondialá 

n timpul remarcabilului lor progres din perioada 
1860-1913, când Statele Unite au șocat capitalele 
europene depăşind Marea Britanie şi devenind cea 
mai mare economie a lumii, creşterea anuală a 
Americii a fost in medie de 496.$ Din 1980, economia 
Chinei a crescut cu 1096 anual. Conform Regulii lui 72 
— împarte 72 la rata anuală de creştere pentru a stabili 


când economia, sau investiţia, se va dubla—, 
economia Chinei s-a dublat la fiecare şapte ani. 

Pentru a aprecia cât de remarcabil este acest lucru, 
avem nevoie de mai mult timp. În secolul al XVIII-lea, 
Anglia a declanşat Revoluţia Industrială şi a creat ceea 
ce cunoaştem drept lumea modernă. În 1776, Adam 
Smith a publicat Avutia națiunilor pentru a explica de 
ce, dupá milenii de sárácie, economia de piatá crea 
bogátie si o nouá clasá de mijloc. Saptesprezece ani 
mai târziu, un emisar al regelui George al III-lea 
(acelaşi „rege nebun George care a pierdut Războiul de 
Independenţă cu SUA’) a sosit în China pentru a 
propune stabilirea de relaţii între cele două ţări. În acel 
moment, muncitorii britanici erau mult mai 
productivi decât omologii lor chinezi.” Chinezii erau 
multi, asa cum erau de secole. Dar erau săraci. La 
sfârșitul fiecărei zile de muncă, muncitorul chinez abia 
producea hrana de care aveau nevoie el şi familia sa, 
lăsând un surplus relativ mic pentru stat ca să 
plătească soldați sau să investească în armament, 
precum flota (ceea ce de-a lungul a patru milenii 
împărații chinezi nu au făcut niciodată, cu o scurtă 
excepţie de o jumătate de secol), pentru a-şi face 
simțită puterea departe de propriile frontiere. Astăzi 
muncitorii din China sunt pe un sfert tot atât de 
productivi fata de omologii lor americani. Daca în 
următorul deceniu devin numai pe jumătate tot atât 
de productivi ca americanii, economia Chinei va 
deveni de două ori mai mare decât economia SUA. 
Dacă va egala productivitatea americanilor, China va 
avea o economie de patru ori mai mare decât cea a 
SUA. 

Această aritmetică elementară ridică o problemă 
fundamentală pentru efortul Washingtonului de a 
„contrabalansa ponderea creşterii Chinei. În 2011, cu 
foarte mare pompă, secretarul de stat de atunci, 


Hillary Clinton, a anunțat o schimbare 
„fundamentală“ în politica externa a Americii, 
redirectionand atenţia si resursele Washingtonului din 
Orientul Mijlociu spre Asia? După cum s-a exprimat 
președintele Obama, „După un deceniu în care am 
purtat două războaie care ne-au costat scump, în vieţi 
omenești și bani, SUA își întoarce atenţia spre vastul 
potential al regiunii Asia-Pacific. Preşedintele a 
promis să mărească prezenţa diplomatică, economică 
si militară a Americii în Asia si în Pacific si a semnalat 
hotărârea SUA de a contracara impactul creşterii 
Chinei asupra regiunii. Președintele Obama a 
prezentat ,,reechilibrarea® drept una dintre 
principalele realizări ale politicii externe a 
administrației lui. Kurt Campbell, în calitate de 
secretar de stat adjunct în mandatele lui Obama si 
Clinton, a condus această inițiativă. Cartea lui din 
2016, The Pivot: The Future of American Statecraft in 
Asia, prezintă cât se poate de bine „marea 
reechilibrare’, drept ceva mai mult decât o aspirație. 
Dar, în pofida eforturilor lui, nu reuşeşte să găsească 
multe valori concrete pentru a-şi susține teza. 
Măsurată în atenția acordată de preşedinte, în timpul 
petrecut la ședințele directorilor si adjunctilor 
Consiliului de Securitate Naţională, în timpul petrecut 
fata în fata cu liderii din regiune, în orele de zbor 
efectuate, în orele pe vase staționate si în sumele 
alocate, schimbarea fundamentală este greu de găsit. 
Războaiele din Irak şi din Afganistan, combinate cu 
noile războaie din Siria şi împotriva ISIS din tot 
Orientul Mijlociu, au continuat să monopolizeze 
agenda de politică externă a administraţiei și să 
domine zilele președintelui în cei opt ani de mandat. 
Iată ce isi aminteşte un funcţionar oficial de la Casa 
Albă din timpul lui Obama: „Nu am avut niciodată 
sentimentul că am pivotat din Orientul Mijlociu. 


Aproape 80 % din şedinţele noastre de la Consiliul de 
Securitate Naţională erau concentrate pe Orientul 
Mijlociu.“ Chiar dacă atenția Americii nu ar fi fost 
îndreptată în altă parte, Washingtonul s-ar fi luptat să 
sfideze legile gravitației economice. 

Să comparăm ponderea relativă a economiilor SUA 
si Chinei ca şi când acestea ar fi doi concurenţi aflaţi la 
cele două capete ale unui balansoar. Concluzia este pe 
cât de evidentă, pe atât de dureroasă. Americanii 
discutau dacă să pună mai puţină greutate pe piciorul 
stâng (Orientul Mijlociu) ca să poată pune mai multă 
greutate pe piciorul drept (Asia). În acest timp, China 
a continuat să se dezvolte cu o viteză de trei ori mai 
mare decât SUA. Drept urmare, partea americană a 
balansoarului s-a înclinat atât de tare, încât ambele 
picioare vor atârna în aer, desprinse total de pământ. 


Acesta este  subtextul primei întrebări din 
chestionarul de la cursul meu. A doua întrebare 
provoacă si mai multă perplexitate. Studenţii sunt 
întrebaţi: când ar putea deveni cu adevărat SUA 
numărul doi? În ce an ar putea China depăşi Statele 
Unite, devenind numărul unu pe piaţa de automobile, 
cea mai mare piaţă pentru bunurile de lux, sau chiar 
cea mai mare economie a lumii, punct. 

Cei mai multi studenti sunt uimiti să audă că, la cei 
mai multi indicatori, China a depășit deja Statele 
Unite. Fiind cel mai mare producător de vapoare, oțel, 
aluminiu, mobilă, îmbrăcăminte, textile, telefoane 
mobile și computere, China a devenit principala 
putere producătoare a lumii. Studenţii sunt, de 
asemenea, mirati să afle că, totodată, China a devenit 
cel mai mare consumator al lumii al celor mai multe 
categorii de produse. America a fost locul nașterii 
automobilului, dar China este acum atât cel mai mare 
producător de automobile, cât și cea mai mare piață 


auto. Consumatorii chinezi au cumpărat 20 de 
milioane masini in 2015, cu 3 milioane mai mult decât 
s-au vândut în SUA.” China este cea mai mare piaţă 
pentru telefoanele mobile si e-comert si are cel mai 
mare număr de utilizatori de internet.“ China a 
importat mai mult petrol, a consumat mai multă 
energie si a instalat mai multe centrale solare decât 
oricare altă ţară din lume.!* Poate că cea mai 
devastatoare constatare din 2016 pentru moralul 
Americii a fost aceea că, după criza financiară din 
2008, China a continuat să fie principalul motor al 
creşterii economice globale. 


DAR AȘA CEVA ESTE IMPOSIBIL! 


Pentru americanii care au crescut într-o lume în care 
SUA erau numărul unu—iar aceasta înseamnă toti 
cetățenii începând cam din 1879—, ideea că altă tara, 
China, ar putea să detroneze SUA din poziţia de cea 
mai mare economie a lumii este de neconceput. Multi 
americani își imaginează că primatul economic este 
un drept inalienabil, astfel încât acesta a devenit o 
parte componentă a identităţii lor naţionale. 
Atașamentul Americii pentru poziţia sa din vârful 
lumii ne ajută să explicăm furtuna care a izbucnit la 
şedinţa Fondului Monetar Internaţional / Băncii 
Mondiale de la Washington în 2014, când FMI a 
prezentat raportul anual cu privire la economia 
globală. Presa a publicat articole cu titluri care sunau 
asa: „America este acum Nr. 2.“ Într-un articol din 
MarketWatch s-a spus: „Nu există o modalitate uşoară 
de a spune aceasta, asa cá voi spune de-a dreptul: Nu 
mai suntem Nr. 1.“ Financial Times a rezumat mai 
sumbru mesajul FMI: „Acum este oficial. În 2014, 
FMI a estimat că economia SUA valorează 17,4 
trilioane de dolari si cea a Chinei 17,6 trilioane." 


Financial Times a continuat spunând că „nu mai 
departe de 2005, economia Chinei era jumătate fata de 
cea a SUA. În 2019, FMI se aşteaptă ca ea să fie cu 20% 
mai mare ” 


Cine reechilibreaza pe cine? 


2004 2014 2024 


PIB (PPC) în miliarde dolari 


2004 2014 2024 
China 5760 18228 235596 
SUA 12275 17393 25093 


“estimare 
Sursa; FMI Econamist intelligence Unit 


FMI a măsurat PIB-ul Chinei folosind ca unitate de 
măsură paritatea puterii de cumpărare, sau PPC, care 
este acum standardul folosit de principalele instituţii 
internaţionale ale căror responsabilităţi profesionale 
includ şi compararea economiilor naționale. Așa cum 
se exprimă CIA, PPC „oferă cel mai bun punct de 
pornire pentru compararea puterii economice şi a 
bunăstării țărilor”. FMI sustine că „ratele de piaţă sunt 
mai volatile şi utilizarea lor poate produce fluctuații 
destul de mari în măsurile agregate de creştere, chiar 
dacă ratele de creştere din diversele tari concrete sunt 
stabile. PPC este considerată, în general, o unitate de 
măsură mai buna pentru bunăstarea generală *. 
Măsurată în paritatea puterii de cumpărare, China nu 
numai că a depăşit SUA; dar acum reprezintă 


aproximativ 18% din PIB-ul lumii, în comparaţie cu 
numai 2% în 1980.7 

Printre cei pentru care primatul american este o 
chestiune de netăgăduit, anunţul FMI a stimulat 
căutarea viguroasă a unor unităţi de măsură prin care 
SUA să fie în continuare numărul unu. Printre acestea 
sunt PIB pe cap de locuitor, noile date care tin mai 
bine seama de calitatea vieții si de bunăstare si noile 
explicaţii pentru standardul anterior, care măsura PIB 
la ratele de schimb de pe piaţă.“ 

Întrucât mai multi dintre distinşii mei colegi nu au 
fost de acord cu aceasta, l-am întrebat pe cunoscutul 
profesor şi bancher de frunte, fost profesor la MIT, 
Stanley Fischer, cum trebuie măsurată economia SUA 
în comparaţie cu economia Chinei. Fischer a scris 
manualul de macroeconomie, a fost profesorul lui Ben 
Bernanke (fostul șef al Federal Reserve System) şi al 
lui Mario Draghi (şeful Băncii Centrale Europene), a 
fost preşedintele Băncii Centrale a Israelului şi este 
acum vicepreşedinte al Federal Reserve System. Ştie ce 
spune. Si, după părerea lui, PPC chiar este cea mai 
bună unitate de masura—si nu numai pentru 
evaluarea puterii economice. „Când comparam 
dimensiunea economiilor naționale, mi-a spus el, 
„mai ales în scopul estimării potenţialului militar 
comparativ, ca o primă aproximare, cea mai bună 
unitate de măsură este PPC. Aceasta măsoară câte 
avioane, rachete, vapoare, marinari, piloti, drone, baze 
și alte obiecte militare poate cumpăra un stat și 
preţurile pe care trebuie să le plătească în moneda sa 
națională“ “ The Military Balance, raportul anual de 
autoritate al Institutului Internaţional pentru Studii 
Strategice este de aceeaşi părere, notând ca 
„argumentele în favoarea utilizării PPC sunt cele mai 
puternice în cazul Chinei și al Rusiei = 


În momentul în care scriu aceste rânduri, expresia 
preferată din presa occidentală cu privire la economia 
chineză este „încetinire“. O căutare de tip word cloud 
în materialele referitoare la economia chineză între 
2013 şi 2016 publicate de presa de elită arată că acesta 
este cuvântul cel mai frecvent utilizat pentru a descrie 
ceea ce se întâmplă acolo.“ Dar puţini se opresc o 
clipă ca să se întrebe: încetinire, dar în comparaţie cu 
cine? În acelaşi interval, adjectivul preferat al presei 
americane pentru a descrie performanța economică 
americană a fost „recuperare. Dar să comparăm 
„încetinirea“ Chinei cu „recuperarea“ Americii. China 
a încetinit aproape la aceeaşi rată de creştere ca şi 
SUA? Putin mai sus? Sau mult mai sus? 


PIB al SUA vs. PIB al Chinei 
másurat in puterea de cumpárare a monedei nationale 
—e— Statele Unite 

Intr-adevar, după criza financiară şi Marea 
Recesiune din 2008, economia Chinei şi-a încetinit 


ritmul, de la o creştere anuală de 10%, în deceniul 
anterior anului 2008, la actuala creștere anuală de 6- 
7%, in 2015 si 2016. Dar, în timp ce creșterea 
economică a Chinei a încetinit cu aproximativ o 
treime fata de nivelul anterior crizei, creșterea 
economică globală a fost redusă aproape la jumătate. 
„Recuperarea“ economiei SUA a fost in medie de 2,1% 
anual în anii de după Marea Recesiune. Economiile 
din UE au crescut în schimb cu 1,3% anual și continuă 
să stagneze. Acelaşi lucru este valabil şi pentru 
Japonia, care a avut o creştere medie de 1,2% în 
această perioadă.“ Cu toată tevatura făcută pe seama 
incetinirii economice a Chinei, să ne amintim un fapt 
incendiar: de la Marea Recesiune, 40% din toată 
dezvoltarea lumii s-a produs într-o singură tara: 
China.” 


AR FI PUTUT FI CLĂDITĂ ROMA ÎN DOUĂ SĂPTĂMÂNI? 


In 1980, puţini americani vizitau China. Tara abia se 
„deschisese“ pentru Occident, iar o călătorie încă era 
un lucru dificil. Cei care s-au dus acolo au găsit o tara 
ruptă parcă dintr-un trecut îndepărtat: vastă, rurală, 
neschimbatoare, nesfârşită, adormită. Au văzut case de 
bambus şi mulţimi de biciclete, iar cei de pe biciclete 
erau îmbrăcați in mod invariabil în uniformele 
mohorâte, aproape identice, ale lui Mao. Turistii care 
se aventurau din Hong Kong traversând marea vedeau 
câmpurile pustii de la Guangzho si Shenzhen, 
presărate cu sate micute. Oriunde se duceau, turiștii 
americani întâlneau o sărăcie lucie: 88 % din cei un 
miliard de cetățeni ai Chinei se luptau să 
supravietuiascá—asa cum făcuseră milenii la rând, 
înainte de revoluţia industrială—cu mai puţin de 2 
dolari pe zi.% 


Străzile cândva pustii ale Beijingului sunt acum 
pline până la refuz cu şase milioane de automobile. 
Rememorând misiunea sa diplomatică secretă în 
China de la începutul anilor 1970, Henry Kissinger— 
secretarul de stat care a jucat un rol important în 
redeschiderea Chinei spre Occident—spunea: 
„Amintindu-mi de China din 1971, dacă cineva mi-ar 
fi arătat o fotografie a Beijingului de acum şi mi-ar fi 
spus că peste douăzeci și cinci de ani Beijingul va arăta 
asa, aş fi spus că este absolut imposibil. “ Satul 
Shenzen este astăzi un mega-oras cu peste 10 milioane 
de locuitori, cu preţuri la imobiliare care rivalizează cu 
cele din Silicon Valley. Fostul prim-ministru al 
Australiei, Jevin Rudd, un observator atent al Chinei, a 
descris dezvoltarea explozivă a ţării astfel: „Revoluţia 
industrială engleză si revoluţia informatică globală 
arzând în același timp si comprimate nu in 300, ci în 
treizeci de ani. 

Când americanii se plâng că repararea unui drum 
sau construcţia unei clădiri durează prea mult, 
autorităţile le răspund adesea că „Roma nu a fost 
construită într-o zi. Este clar că cineva a uitat sa le 
spună acest lucru chinezilor. În 2005, ţara construia 
echivalentul în metri pătraţi al Romei de astăzi la 
fiecare două săptămâni. Între 2011 si 2013, China a 
produs si a utilizat mai mult ciment decát SUA in tot 
secolul al XX-lea. În 2011, o firmă chineză a 
construit un zgârie-nori cu 30 de etaje în numai 15 
zile. Trei ani mai târziu, altă firma de construcţii a 
construit un zgârie-nori cu 57 de etaje în 19 zile.” 
China a construit echivalentul întregului fond de 
locuinţe ale Europei în numai cincisprezece ani.“ 

Când a văzut pentru prima dată „frumosul și 
masivul” Centru de Expoziţii si Convenții Tianjin 
Meijiang, care a găzduit conferința de vară a 
Forumului Economic Mondial, Thomas Friedman, 


reporter de la New York Times, mărturiseşte că a rămas 
cu gura căscată. Fusese construit în numai opt luni. 
Friedman a remarcat această realizare cu uimire, dar și 
cu tristețe. Cam tot atâta durase până când echipa de 
la metroul din Washington reparase „două mici scări 
rulante cu câte 21 de trepte fiecare de la o staţie de pe 
linia roșie“, de lângă casa lui din Maryland.” 

Friedman dedică un capitol întreg din cartea sa, Hot, 
Flat, and Crowded, unei fantezii despre reformele cu 
bătaie lungă pe care Statele Unite le-ar putea pune în 
aplicare daca ar fi „China pentru o zi.“ China de 
astăzi face în câteva ore ceea ce SUA realizează in 
cativa ani. Imi amintesc de asta in fiecare zi cand vad 
podul de pe raul Charles dintre biroul meu de la 
Harvard Kennedy School si Harvard Business School. 
Este in reconstructie stanjenind circulatia de patru 
ani. In noiembrie 2015, Beijingul a inlocuit podul 
Sanyuan, mult mai mare, cantarind 1 300 de tone, in 
numai 43 de ore. In total China a construit 4 
milioane de kilometri de drumuri—inclusiv 113 000 
de kilometri de autostrada—intre 1996 si 2016, legand 
95% din satele tarii si depasind SUA cu aproape 50% 
ca tara cu cel mai lung sistem de sosele.* In deceniul 
trecut, China a construit cea mai lunga retea de cai 
ferate de mare viteză din lume: 20 000 de kilometri de 
cai ferate care transporta pasagerii cu viteze de pana la 
300 de kilometri pe oră. În SUA, o asemenea cale 
ferată s-ar întinde de la New York până in California si 
înapoi de două ori. Cu o viteză de 300 de kilometri pe 
oră s-ar putea ajunge de la Grand Terminal din New 
York la Union Station din Washington într-o oră si 
câteva minute; de la Boston la Washington în două 
ore. China are acum mai multe căi ferate de mare 
viteză decât tot restul lumii.” In același deceniu, 
California s-a străduit cu greu să construiască o 
singură legătură de mare viteză în lungime de 800 de 


kilometri între Los Angeles si San Francisco. În 2008 a 
fost votat si aprobat un proiect, dar autorităţile au 
recunoscut recent că acesta nu va fi finalizat decât în 
2029, cu un cost de 68 de miliarde dolari—cu nouă ani 
mai târziu şi cu 35 de miliarde de dolari mai mult 
decât se promisese initial Până atunci, China 
plănuieşte să mai finalizeze încă 25 000 de kilometri 
de legături de mare viteză. Dincolo de zgârie-nori, 
poduri si trenuri de mare viteză, se află impactul mult 
mai profund al dezvoltării umane din China. Cu o 
generaţie în urmă, 90% din populaţia Chinei trăia cu 
mai puţin de doi dolari pe zi. Astăzi mai puţin de 3% 
dintre chinezi trăiesc astfel.“ Venitul mediu pe cap de 
locuitor a crescut de la 193 de dolari în 1980 la peste 
8 100 astăzi. În evaluarea progresului făcut pentru 
atingerea  Obiectivelor ONU de Dezvoltare ale 
Mileniului în vederea îmbunătăţirii vieţii celor mai 
săraci oameni, preşedintele Băncii Mondiale, Robert 
Zoellick, nota în 2010: „Între 1981 si 2004, China a 
reuşit să scoată peste o jumătate de miliard de oameni 
din sărăcia extremă. Este fără îndoială cel mai mare 
salt din istorie făcut pentru depășirea sărăciei. "9 În 
China, învăţământul, sănătatea şi indicatorii înrudiţi 
reflectă ameliorări similare în bunăstarea poporului. 
În 1949, cetăţenii chinezi se așteptau să moară la 
vârsta de 36 de ani, iar opt din zece nu știau să scrie și 
să citească. În 2014, speranţa de viaţă a crescut peste 
dublu, ajungând la 76 de ani, iar 95% din totalul 
locuitorilor sunt stiutori de carte. Dacă dezvoltarea 
Chinei va menţine acest trend ascendent, milioane de 
oameni vor constata că nivelul de viaţă le-a crescut de 
o sută de ori în timpul vieţii. Cu nivelul mediu al ratei 
de creştere din SUA din ultimul deceniu, americanii 
vor trebui să aștepte 740 de ani până să constate o 
ameliorare asemănătoare. Potrivit revistei Economist, 
care le-a explicat asta în repetate rânduri cititorilor săi, 


pentru prima dată în istoria modernă, Asia este mai 
bogată decât Europa în ceea ce priveşte avutia privată 
acumulată. În preajma anului 2020, se așteaptă ca Asia 
să depăşească America de Nord, iar China va fi 
principala forţă motrice a acumulării de bogăţie (care 
include toate activele financiare din gospodarii).* 

Într-o clipă—istoric vorbind—cresterea economică a 
Chinei nu numai că a scos milioane de oameni din 
sărăcie, dar a produs și un număr impresionant de 
milionari și de miliardari. Potrivit unui calcul, China a 
depăşit Statele Unite ca tara cu cei mai multi 
miliardari in 2015 si genereazá acum cáte un nou 
miliardar în fiecare săptămână.” 

Și, deşi chinezii fac parte dintre oamenii care 
economisesc cel mai strict din lume—familiile pun, de 
regulă, deoparte 30% din venitul de care dispun—, nu 
ne putem imagina decât cu greu ce ar spune Karl Marx 
dacă ar sti câți „comuniști chinezi se îmbracă astăzi 
de la Prada. În 2015, cumpărătorii chinezi au 
achiziționat jumătate din mărfurile de lux ale lumii.“ 
Louis Vuitton, Chanel și Gucci îi văd acum pe chinezi 
drept principalii lor clienti. Licitatiile cu preţuri mari 
de la Sothebys și Christies nu se mai ţin acum la New 
York şi la Londra, ci la Beijing sau la Shanghai. 


REVOLUTIA STEM 


Cu o generaţie în urmă, China se afla pe ultimul loc în 
cele mai multe clasamente internaţionale referitoare la 
învăţământ, ştiinţă, tehnologie si inovaţie. Dar, dupa 
două decenii de investiţii decisive în capitalul uman al 
țării, a devenit un concurent global. Astăzi China 
rivalizează si, într-o oarecare măsură, depăşeşte Statele 
Unite” 

Standardul aur recunoscut pentru compararea 
performanţei în învăţământul liceal este sistemul de 


măsurare a competenţelor de bază ale elevilor PISA. 
La testul din 2015, China s-a situat pe locul al șaselea 
la matematică, în timp ce SUA pe locul al treizeci si 
nouălea. Scorul Chinei a fost cu mult peste media pe 
OCDE, în timp ce scorul SUA a fost cu mult sub 
acesta. Chiar si statul cu cel mai înalt clasament din 
America, Massachusetts, ar fi pe locul al douăzecilea, 
dacă ar fi măsurat ca tara separată, în clasamente—in 
scădere fata de locul al nouălea când s-a efectuat 
ultima dată acest test, in 2012.5 Conform celei mai 
recente comparații efectuate de Universitatea Stanford 
în rândul studenţilor admiși la colegii în domeniul 
ingineriei si în cel al computerelor, absolvenţii chinezi 
de liceu vin cu un avantaj de trei ani în privinţa 
competențelor de gândire critică fata de omologii lor 
americani.” 

În 2015, Universitatea Tsinghua a depăşit 
clasamentul MIT in U.S. News & World Report si a 
devenit universitatea numărul unu din lume în 
domeniul ingineriei. China şi SUA aveau fiecare câte 
patru şcoli clasate printre primele zece din domeniul 
ingineriei.” La materiile STEM (ştiinţă, tehnologie, 
inginerie şi matematică), care asigură competențele 
fundamentele pentru progresul în ştiinţă, tehnologie si 
în sectoarele cu cea mai rapidă creștere din economiile 
moderne, China are anual de patru ori mai multi 
absolvenţi decât SUA (1,3 milioane fata de 300 000). 
lar aici nu sunt incluşi cei aproximativ 300 000 de 
studenţi chinezi înscrişi în momentul de faţă în 
instituții din SUA?! Această discrepantá a continuat 
timp de un deceniu, in ciuda ambitioasei initiative a 
administraţiei Obama, Educaţie pentru Inovaţie, 
lansată în 2009 cu scopul de a promova învăţământul 
STEM. În fiecare an al administraţiei Obama, 
universitățile chineze au acordat mai multe doctorate 
în domeniile STEM decât universităţile americane.” 


Impactul investiţiilor făcute de China în învăţământ 
este deja vizibil în toată economia chineză. Cunoscută 
mult timp ca producător cu costuri scăzute al unor 
bunuri de consum ieftine, China a înregistrat o 
creştere a cotei de piaţă în valoarea adăugată globală la 
produsele de înaltă tehnicitate de la 7%, în 2003, la 
27%, în 2014. Raportul Fundaţiei Naţionale pentru 
Stiinta, care a documentat această creştere, constată 
mai întâi că, in același deceniu, cota de piaţă a 
Americii a scăzut de la 36% la 29%. De exemplu, în 
domeniul cu dezvoltare rapidă al roboticii, în 2015 
China nu numai că a inregistrat de două ori mai multe 
cereri de brevete, dar a si adăugat de două ori si 
jumătate mai multi roboţi industriali în forța sa de 
muncă. China este acum lider mondial în producția 
de computere, semiconductori, echipamente de 
comunicaţie si produse farmaceutice. În 2015, China 
a înregistrat aproape de două ori mai multe cereri de 
brevete decât SUA, clasate pe locul al doilea, şi a 
devenit prima ţară care a generat peste un milion de 
aplicaţii într-un singur an. Mergând în continuare pe 
acest drum, China va depăși SUA şi va deveni până în 
2019 lider mondial în domeniul cheltuielilor pentru 
cercetare şi dezvoltare. În 2014, un student de la 
Academia Americană de Arte si Ştiinţe, atrăgea atenţia 
asupra unui aspect: „Dacă tara noastră nu acționează 
rapid pentru a-și proteja ştiinţa, va pierde avantajul 
deținut de mult timp ca motor al inovației care 
generează noi descoperiri si stimulează creşterea 
numărului locurilor de munca.“ Ca răspuns la aceste 
tendinţe, multi americani au căutat refugiu în credința 
că, în pofida dimensiunii si a avântului său, succesul 
Chinei este încă o chestiune de imitație si de producție 
de masă. Această opinie are o oarecare justificare în 
realitate: furtul de proprietate intelectuală—atât în 
forma demodată cu ajutorul spionilor, cât și prin 


intrebuintarea tot mai frecventă a metodelor 
cibernetice—este altă cheie a programului de 
dezvoltare economică a Chinei. Aşa cum mi-a explicat 
odată un coleg chinez, ceea ce numesc americanii 
R&D (cercetare si dezvoltare) chinezii gândesc ca 
RD&T, unde T vine de la Theft („furt“). Evident, 
China tinteste numai ţările care au o proprietate 
intelectuală demnă de a fi furatá—cea mai importantă 
fiind Statele Unite. „Amploarea furturilor este 
uluitoare, spunea în 2014 directorul FBI, James 
Comey. „În America există numai două tipuri de mari 
corporaţii: cele care au fost piratate de chinezi si cele 
care încă nu ştiu că au fost piratate de chinezi.” O 
investigaţie efectuată în 2016 de emisiunea 60 Minutes 
a CBS a raportat că spionajul industrial practicat de 
China a costat companiile americane sute de miliarde 
de dolari, ceea ce l-a făcut pe un funcţionar de la 
Departamentul de Justiţie să numească furturile 
cibernetice chineze „o ameninţare serioasă la adresa 
securităţii noastre nationale”. 

Desi rămâne o pepinieră pentru pirateria cibernetică 
si pentru spionajul industrial, cu fiecare an este tot mai 
greu să negăm puterea crescândă a Chinei ca inovator 
de sine stătător. Să ne gândim la supercomputerele pe 
care Biroul pentru Ştiinţă si Tehnologie de la Casa 
Albă le-a calificat drept „esențiale pentru 
competitivitatea economică, descoperirea ştiinţifică și 
securitatea națională.” Pentru a fi sigur cá SUA isi pot 
susține „poziţia de lider“, preşedintele Obama a pornit 
în 2015 Iniţiativa Strategică Naţională a Computerelor, 
ca unul dintre pilonii Strategiei pentru Inovaţie din 
America. Dar, din iunie 2013, cel mai rapid 
supercomputer al lumii a fost situat nu în Silicon 
Valley, ci în China. Potrivit clasamentelor celor mai 
rapide 500 de supercomputere din lume—lista în care 
era absentă in 2001—, astăzi China deţine 167 de 


supercomputere, cu două mai mult decât SUA. Si dacă 
inițial supercomputerele chinezeşti se bazau în mare 
parte pe procesoarele americane, cel mai mare 
computer din 2016 a fost construit in intregime cu 
procesoare produse pe plan intern“ Următoarele 
realizări importante din 2016 reprezintă semne 
îngrijorătoare pentru viitor: lansarea primului satelit 
de comunicaţii Quantum, destinat să ofere o sferă fără 
precedent de comunicaţii imposibil de accesat de 
hackeri şi construirea celui mai mare radiotelescop din 
lume, un dispozitiv cu o capacitate fără egal de 
cercetare a spaţiului profund în căutarea vieţii 
inteligente. Fiecare din aceste realizări demonstrează 
capacitatea Chinei de a executa pe termen lung 
proiecte costisitoare si de a le duce la bun sfársit— 
capacitate care s-a atrofiat în SUA, asa cum o 
demonstreazá esecul multor investitii recente in 
valoare de multe miliarde de dolari in megaproiecte, 
de la unitatea de reprocesare a plutoniului din 
Savannah River Site, Carolina de Sud (care este in 
pericol de a fi oprit, desi contribuabilii au suportat 
deja cheltuieli în valoare de 5 miliarde de dolari, după 
ce o estimare recentă a arătat cà acest proiect va costa 
1 miliard de dolari anual si va dura mai multe 
decenii), până la cel numit de MIT „proiectul-pilot de 
captare şi stocare a carbonului, din Kemper, 
Mississippi (4 miliarde de dolari peste buget, recent 
amânat cu mai mult de doi ani si având un viitor 
incert).2 


TUNURI MAI MARI CU TEVI MAI MARI 


PIB nu este singura unitate de másurà a cresterii 
economice a unei tari, dar asigură o substructură a 
puterii nationale. Si, desi PIB nu se transpune automat 
în putere economică sau militară, dacă urmărim 


cursul istoriei, vom vedea că ţările cu un PIB mai mare 
au exercitat de-a lungul timpului o influență 
proporţional mai mare în modelarea afacerilor 
internaţionale. Chinezii nu au uitat niciodată dictonul 
lui Mao: „Puterea crește odată cu ţeava unui tun." Ei 
știu că cei care guvernează China sunt comuniștii, și 
nu succesorii Guomindangului lui Chiang Kai-shek, 
dintr-un singur motiv: Mao şi tovarășii lui de luptă au 
câștigat războiul civil. În 1989, când studenţii si 
sprijinitorii acestora s-au adunat în Piaţa Tiananmen 
pentru a protesta, cine i-a strivit pentru a menţine 
autorităţile comuniste la putere? Soldaţii chinezi cu 
tunuri şi tancuri. Pe măsură ce economia Chinei a 
crescut tot mai mult, tunurile si tancurile ei—și 
echivalentele lor din secolul al XXI-lea—au devenit 
mai bune și i-au permis să ajungă la un nou nivel de 
competiţie cu celelalte mari puteri, în special cu Statele 
Unite. Aşa cum noile corporaţii precum Facebook si 
Uber au folosit conceptul de inovaţie disruptivă 
pentru a disloca firmele până atunci dominante, 
armata chineză dezvoltă noi tehnologii care pot 
combate vapoare, avioane si sateliți pe care SUA i-a 
dezvoltat timp de câteva decenii—si la o fracțiune din 
costul acestora. Astăzi, statele care vor să recupereze 
discrepantele nu sunt nevoite să repete investiţiile pe 
care le-au făcut cândva concurenţii lor în hardware și 
în alte platforme „moştenite . Noile tehnologii permit 
răspunsuri asimetrice, precum rachetele lansate din 
interiorul Chinei pentru a distruge portavioane sau 
precum armele antisatelit; rachetele care costă numai 
un milion de dolari pot distruge un satelit al SUA care 
valorează mai multe miliarde. 

Desi China a alocat in medie 2% din PIB pentru 
apărare începând de la sfârșitul anilor 1980 (SUA au 
cheltuit aproape 4%)%, cele trei decenii de creştere cu 
un număr cu două cifre i-au permis să-și mărească 


forţele militare de opt ori.“ Astăzi bugetul de apărare 
de 146 de miliarde de dolari la rata de schimb a pieţei 
(sau 314 miliarde de dolari in PPC) este depăşit numai 
de SUA si este de două ori mai mare decât al Rusiei.? 
Puterea militară crescândă a Chinei va fi discutată în 
detaliu în Capitolul 6. Deocamdată este suficient să 
spunem că China şi-a asigurat mai multe avantaje pe 
câmpul de luptă. Cea mai fiabilă evaluare a schimbării 
echilibrului de putere în regiune este un studiu din 
2015 realizat de RAND Corporation, intitulat „Ihe 
U.S.-China Military Scorecard”. Raportul constată cá, 
în 2017, China va avea un „avantaj sau o „paritate 
aproximata’ în şase din cele nouă domenii ale 
capabilitatii convenţionale; de exemplu, în lansarea 
atacurilor asupra bazelor aeriene sau asupra țintelor de 
suprafață, in dobândirea superiorității aeriene, în 
împiedicarea oponenților să utilizeze arme bazate în 
spaţiu. Raportul conchide cá în următorii 5-15 ani, 
„Asia va cunoaște o retragere treptată a frontierei 
dominaţiei SUA“ La fel ca și progresul economic, 
dezvoltarea militară a Chinei va submina rapid 
statutul Americii ca hegemon global si îi va obliga pe 
liderii Americii să se confrunte cu adevărurile urâte 
referitoare la limitele puterii americane. 


NOUL ECHILIBRU DE PUTERE 


În perioada în care era secretar de stat, Hillary Clinton 
a sugerat la un moment dat că, în secolul al XXI-lea, 
conceptul de echilibru de putere este desuet.“ Lee 
Kuan Yew nu a fost de acord. Considera că această 
idee este un element de bază în înţelegerea relaţiilor 
dintre tari. Dar, a explicat el, „conform vechiului 
concept, echilibrul de putere însemna în mare măsură 
puterea militară. În termenii de astăzi, este o 
combinaţie de putere economică si militară si cred că 


puterea economică este mai importantă decât cea 
militară $5, 

Acest nou echilibru de putere a primit altă 
denumire: geo-economie, ceea ce înseamnă recurgerea 
la instrumente economice (de la comerț si politica de 
investiții la sancţiuni, atacuri cibernetice și ajutor 
străin) pentru atingerea scopurilor geopolitice. Robert 
Blackwill si Jennifer Harris explorează acest concept în 
cartea lor din 2016 War by Other Means: 
Geoeconomics and Statecraft. Potrivit autorilor, „China 
este principalul practician global al geo-economiei, 
dar este probabil si factorul major in reintoarcerea 
proiectiei puterii regionale sau globale inapoi, spre un 
important exercitiu economic (spre deosebire de cel 
politico-militar) E 

China isi desfăşoară politica externă in primul rând 
prin economie, pentru că îşi poate permite asta, ca să 
ne exprimăm brutal. În momentul de faţă, este cel mai 
mare partener comercial pentru mai mult de 130 de 
tári—inclusiv principalele economii ale Asiei. 
Comertul ei cu membrii Asociaţiei Țărilor din Asia de 
Sud-Est a reprezentat în 2015 15% din tot comerțul 
ASEAN, în timp ce comerțul cu SUA a reprezentat 
numai 9%. Acest dezechilibru se va accentua în 
absența Parteneriatului Transpacific, căci China face 
pași repezi spre stabilirea unui echivalent propriu într- 
o zonă emergentá de coprosperitate.^ 

Această strategie geoeconomicá ne trimite înapoi la 
maxima lui Sun Tzu: „Excelenţa supremă constă nu în 
câștigarea tuturor bătăliilor, ci în înfrângerea 
dușmanului fără sa lupti deloc.“ Henry Kissinger 
explică în cartea sa, On China, cà pentru Sun Tzu 
victoria nu era „pur si simplu triumful forţelor 
armate, ci „atingerea obiectivelor politice supreme" 
pe care intenționează să le asigure o confruntare 
militară: „Decât să-l provoci pe un duşman pe câmpul 


de luptă este mult mai bine... să manevrezi în aşa fel 
încât să-l faci să ajungă într-o poziţie nefavorabilă din 
care scáparea este imposibila.“2 În relaţiile economice 
de astăzi, China face exact acest lucru. Firește, 
dominaţia în afacerile internaționale presupune mai 
mult decât un simplu avantaj economic. Guvernul 
trebuie să dispună nu numai de forța economică, ci si 
de abilitatea de a folosi instrumentele economice în 
mod eficient. Aici China a demonstrat o măiestrie 
unică prin utilizarea instrumentelor dure ale „puterii 
blânde. Când părţile întârzie in recunoașterea 
realităţii sau se hotărăsc să se împotrivească, China 
este gata să folosească „morcovul şi bátul" puterii sale 
economice—cumpără, vinde, sancţionează, investeşte, 
mituieste si fură atât cât este necesar până le 
determină sa cedeze. Tárile care au devenit 
dependente de China în privința furnizării 
principalelor produse de import și de pieţele ei pentru 
exporturi sunt deosebit de vulnerabile: când apar 
dezacorduri, China le întârzie pe primele şi le 
blochează pe celelalte. Printre cazurile notabile se 
numără încetarea bruscă a tuturor livrărilor de metale 
rare către Japonia în 2010 (ca să convingă Japonia să 
returneze mai mulţi pescari chinezi pe care îi 
retinuse); încetarea achiziţiilor de somon de pe piaţa 
numărul unu, care era Norvegia in 2011 (ca să 
pedepsească Norvegia din cauză că membrii 
Comitetului Premiului Nobel pentru Pace aleseseră ca 
laureatul să fie un cunoscut disident chinez, Liu 
Xiaobo); şi inspectarea prelungită în anul 2012 a 
bananelor din Filipine până când acestea au putrezit în 
docuri (pentru a schimba calculele guvernului 
filipinez în legătură cu o dispută referitoare la reciful 
Scarborough din Marea Chinei de Sud). 

China se bucură de o asemenea superioritate a 
balanței puterii ei economice, încât multe alte state nu 


au altă opţiune realistă în afară de a-i face pe plac, 
chiar dacă sistemul internaţional este de partea lor. De 
exemplu, în 2016, China a respins net o decizie 
nefavorabilă a Curţii Permanente de Arbitraj cu 
privire la o dispută cu Filipinele privind Marea Chinei 
de Sud, pregătind terenul pentru altă înfruntare a 
vointelor. În această confruntare si în altele care 
implică Marea Chinei de Sud, China și-a demonstrat 
abilitatea de a combina sarmul, generozitatea, mita si 
santajul pentru a ajunge la „compromisuri care ii dau 
aproape tot ce isi doreste. 

Mai bune decât târguielile bilaterale, fireşte, sunt 
instituțiile internationale care oferă un avantaj 
iniţiatorului. Statele Unite au deschis acest drum după 
cel de-al Doilea Război Mondial, când au creat 
instituțiile de la Bretton Woods: FMI (finanţele 
mondiale coordonate), Banca Mondială (pentru a 
acorda ţărilor în curs de dezvoltare împrumuturi cu 
dobânzi mai mici decât cele ale pieței) si GATT, 
precum si succesoarea acesteia, Organizaţia Mondială 
a Comerţului (pentru a promova comerțul). Atât în 
FMI, cât si in Banca Mondială, există o ţară— și numai 
una singurá—care are drept de veto în privința 
schimbărilor din conducerea instituţiilor: Statele 
Unite. 

În mod previzibil, când economia Chinei a crescut, 
liderii ei au fost nemulţumiţi de aceste aranjamente 
moștenite şi au început să construiască altele noi. 
După mai mulţi ani în care Statele Unite au refuzat să 
accepte cererea Chinei de a primi un număr mai mare 
de voturi la Banca Mondială, in Y-YY Beijingul a uluit 
Washingtonul infiintandu-si propria instituție 
concurentă, Banca  Asiatică de Investiţii in 
Infrastructură (BAII). În ciuda campaniei intense 
desfășurate de Washington pentru a face presiuni 
asupra unor tari ca să nu intre in banca Chinei, ôv de 


state au semnat adeziunea înainte de lansarea acesteia 
in Y-Yo—inclusiv câţiva dintre aliaţii principali ai SUA, 
în frunte cu Marea Britanie. Au spus nu Statelor Unite 
si da Chinei în speranţa că vor primi împrumuturi la 
dobânzi sub nivelul pieței și contacte pentru marile 
proiecte de construcții finanțate de bancă. 
Stimulentele lor erau foarte vizibile: chiar înainte să se 
înfiinţeze BAII, Banca de Dezvoltare a Chinei depasise 
Banca Mondială, devenind cel mai mare finanţator al 
proiectelor de dezvoltare internationalá.^ Incluzând si 
aportul inițial de 30 de miliarde de dolari, capital de 
pornire al BAII, activele financiare combinate ale 
Chinei rezervate dezvoltării internaționale erau în 
2016 de 130 de miliarde de dolari, mai mari decât cele 
ale principalelor şase bănci de dezvoltare din Occident 
la un loc.^ 

Nu era pentru prima oară când China se decidea să- 
și înființeze propriul club, în loc să joace după regulile 
Occidentului. După criza financiară şi Marea 
Recesiune din Y-A, China a organizat BRICS— 
Brazilia, Rusia, India, China si África de Sud—, un 
grup de economii cu creştere rapidă, capabil să ia 
decizii şi să întreprindă acţiuni fără supervizarea 
Statelor Unite sau a G7. După ce Vladimir Putin a 
trimis trupe ruseşti in Ucraina in 2014, Statele Unite si 
Uniunea Europeană i-au retras invitaţia la ceea ce ar fi 
trebuit să fie o întâlnire G8 si l-a declarat „izolat“ O 
luna mai târziu, Xi Jinping si ceilalți lideri ai BRICS l- 
au primit cu bratele deschise la summitul lor. 

Alte initiative chineze au avut un efect similar. În 
septembrie 2013, Xi Jinping a anunţat intenţia Chinei 
de a investi 1,4 trilioane de dolari în construirea 
„Noului Drum al Mătăsii, o infrastructură care leagă 
65 de tari din Asia, Europa, America de Nord, cu o 
populaţie totală de 4,4 de miliarde oameni. Prin 
„Centura Economică a Drumului Mătăsii“ si „Drumul 


Maritim al Mătăsii din Secolul al XXI-lea —cunoscute 
împreună sub denumirea „O centură, un drum (One 
Belt One Road—OBOR)—, China construieşte o reţea 
de autostrăzi, trenuri de mare viteză, aeroporturi, 
porturi, conducte, linii electrice şi cabluri de fibră 
optică în toată Eurasia. Aceste legături fizice moderne 
de-a lungul vechilor rute comerciale chineze vor crea 
noi legături diplomatice, comerciale şi financiare. În 
momentul de fata, OBOR include 900 de proiecte cu 
un cost total de peste 1,4 trilioane de dolari. Chiar si 
după ce facem ajustarea pentru inflație, aceasta 
înseamnă 12 Planuri Marshall, după cum afirmă un 
investitor si fost economist de la FMI, Stephen Jen.“ 
Larghete, imperialism economic—spuneti-i cum 
doriţi. Adevărul este că reţeaua economică a Chinei se 
întinde pe tot globul, modificând balanța 
internațională a puterii într-un mod care îi determină 
chiar si pe aliaţii indelungati ai SUA să încline spre 
China. Într-un rezumat succint, Lee Kuan Yew afirmă: 
„China absoarbe ţările din Asia de Sud-Est în sistemul 
său economic, datorită pieţei sale vaste si puterii de 
cumpărare crescânde. Japonia si Coreea de Sud vor fi 
absorbite în mod inevitabil şi ele. Va absorbi ţările fără 
a avea nevoie să recurgă la forţă... Economia in 
creştere a Chinei va fi greu de contracarat. * Sau, in 
versiunea chinezească a Regulii de Aur: cel care are 
aurul are puterea. Implicatiile acestor evoluţii pentru 
poziţia relativă a Chinei și a Statelor Unite au fost 
prezentate în chip memorabil în comentariul unuia 
dintre cei mai avizaţi cunoscători americani ai Asiei. 
După ce a lucrat timp de trei decenii pentru guvernul 
SUA, inclusiv ca ambasador în Filipine si în Coreea de 
Sud, în 1998 Stephen Bosworth a fost numit decan la 
Fletcher School of Law and Diplomacy de la Tufts 
University. În deceniul care a urmat, şi-a mutat atenţia 
de la Asia şi s-a dedicat în întregime acestei instituţii 


de învățământ. Apoi, în 2019, preşedintele Obama l-a 
rugat să devină trimisul lui special în Coreea de Nord. 
Când s-a întors dintr-o primă deplasare de două 
săptămâni în această regiune, unde s-a întâlnit cu 
prim-ministri si cu preşedinţi, Bosworth a raportat că 
nu i-a venit să creadă ce văzuse. A fost o „experiență 
în genul Rip Van Winkle’, a declarat el. În „vremurile 
de demult —prin care înţelegea anii de dinainte de 
1998— „când izbucnea o criză, prima întrebare pe 
care și-o puneau liderii din Asia era: «Ce crede 
Washingtonul?» Astăzi, când se întâmplă ceva, 
întreabă: «Ce crede Beijingul?» 


PARTEA a Il-a 

2. ATENA vs. SPARTA 


„Momentul final a fost atins atunci când forţele ateniene au 
ajuns pe o culme de unde erau văzute de toti si atenienii au 
început să-i invadeze pe aliaţii Spartei. În acel moment, 
Sparta a simţit că poziţia Atenei nu mai putea fi tolerată şi a 
decis să înceapă războiul actual folosindu-și toate forțele 
pentru a ataca şi, dacă era posibil, pentru distrugerea Atenei.“ 

— TUCIDIDE, Istoria războiului peloponesiac 


„Ascensiunea Atenei şi teama pe care aceasta o insufla Spartei 
au făcut războiul inevitabil.“ 
— TUCIDIDE, Istoria războiului peloponesiac 


În primul an de colegiu, m-am înscris la un curs de 
greacă veche. În cea mai mare parte a anului am 
învăţat un alfabet nou, cuvinte, structura propoziției si 
gramatică. Dar profesorul nostru ne-a promis că, dacă 
studiem cu sárguintá, la sfârşitul semestrului al doilea 
vom citi Anabasis a lui Xenofon. Și, în plus, ne flutura 
în fata ochilor „premiul pentru cei care vor excela in 
al doilea an: îl vor citi pe Tucidide. Parcă aud şi acum 
cum rostea: Tucidide! Pronunta numele istoricului 
atenian cu o combinaţie de exuberanta și venerație. 
Pentru profesorul Laban, Grecia clasică reprezenta 
prima mare treaptă a civilizaţiei. Numai stăpânind 
limba originalului puteam învăţa despre ea de la cel pe 
care el il considera părintele istoriei. Desi îl aprecia pe 
Herodot, profesorul nostru insista că Tucidide fusese 
primul care se concentrase asupra înregistrării istoriei 
„aşa cum se petrecuse în realitate“! Relatarea lui 
îmbină atenţia ziaristului pentru detaliu, discernerea 
adevărului dintre mai multe relatări concurente, ceea 
ce este specific unui cercetător și capacitatea 
istoricului de a identifica cauzele primordiale din 
spatele unor evenimente complexe. Profesorul Laban 


ne-a spus că Tucidide fusese un pionier în ceea ce 
numim acum Realpolitik, sau realism in relaţiile 
internaţionale. Întrucât eram un începător în studiul 
politicii mondiale, am fost cu atât mai decis să câștig 
premiul oferit de profesorul Laban—ceea ce am și 
reușit. 

Tucidide ne-a lăsat puţine însemnări referitoare la 
propria viata. Stim că s-a născut pe la mijlocul 
secolului al V-lea î.Hr. şi că era cetăţean al Atenei, unul 
dintre cele mai puternice două orașe-stat din Grecia 
antică. Mai ştim si că a fost general exilat din patria sa 
si că a călătorit în regiunea Mediteranei în timpul unui 
mare război—un conflict care a zguduit lumea antică 
și care a opus Atena sa natală puterii dominante a zilei, 
orașul-stat Sparta, secátuindu-le în cele din urmă pe 
amândouă. Opera lui Tucidide, Istoria războiului 
peloponesiac, este o relatare finală a acestui conflict şi 
una dintre cele mai mari opere ale civilizaţiei 
occidentale. Rămâne până astăzi un text fundamental, 
studiat și dezbătut nu numai de istorici si de clasicisti, 
dar şi de strategii civili şi militari de la universitățile şi 
de la școlile militare din întreaga lume. Asa cum 
explică Tucidide în introducerea la opera sa, scopul 
cronicii sale este să-i ajute pe viitorii oameni de stat, 
soldaţi şi cetăţeni să înţeleagă războiul, astfel încât să 
evite greşelile predecesorilor lor; „Dacă istoria mea va 
fi considerată folositoare de către cei care doresc 
cunoştinţe exacte despre trecut ca ajutor pentru a 
înțelege viitorul—care pe parcursul istoriei umane 
trebuie să semene, dacă nu să-l reflecte—voi fi 
mulțumit. = Ca „istoric practician“ la origine, avea 
aceeaşi părere pe care a exprimat-o mai târziu 
Winston Churchill în aforismul său: „Cu cât poți să 
priveşti mai mult timp în urmă, cu atât poţi să priveşti 
mai departe viitor.“ 


De la Tucidide, eu şi colegii mei din anul al doilea 
am învăţat despre pacea lungă care a precedat marele 
război dintre Atena si Sparta. Am citit despre pretiosul 
experiment atenian cu democraţia și despre avântul 
fără precedent al realizărilor creative din toate 
domeniile. Aceşti greci antici au inventat, în esenţă, 
filozofia, teatrul, arhitectura, sculptura, istoria, 
navigația şi multe altele; iar ce nu au creat chiar ei au 
dus pe culmi nemaiintalnite până atunci în istoria 
umană. Socrate, Platon, Sofocle, Euripide, Aristofan, 
Ictinus (arhitectul Parthenonului), Demostene şi 
Pericle rămân giganti ai progresului civilizaţiei. 

Tucidide şi-a scris istoria în aşa fel încât înțelegem 
cum au reușit aceste state remarcabile să existe pașnic 
timp de câteva decenii si cum, in cele din urmă, s-au 
trezit angrenate într-un război devastator. Pe când alti 
observatori au sesizat cauzele imediate, Tucidide a 
mers în inima chestiunii. „Cât despre motivele pentru 
care Sparta si Atena au rupt armistițiul, scrie 
Tucidide, „propun să examinăm mai întâi motivele 
plângerilor pe care le au una împotriva alteia şi 
împrejurările speciale in care interesele lor se 
ciocnesc. Dar, avertizează el, „motivul real al 
războiului este probabil ascuns de aceste argumente“. 

Dincolo de aceşti factori se găseşte o cauză mai 
profundă, iar Tucidide se concentrează asupra ei. Ceea 
ce a făcut războiul „inevitabil, ne spune Tucidide, „a 
fost creşterea Atenei şi frica pe care aceasta o insufla în 
Sparta 

Acesta este fenomenul pe care l-am numit Capcana 
lui Tucidide: stresul structural sever provocat atunci 
când o putere în ascensiune ameninţă să o răstoarne 
pe cea dominantă. În aceste condiţii, nu neapărat 
evenimentele extraordinare, neaşteptate, dar chiar si 
scânteile obişnuite din relaţiile internaţionale pot 
declanșa un conflict de amploare. 


Cum a condus această dinamică la războiul dintre 
Atena si Sparta reiese clar din relatarea lui Tucidide. 
După ce își uniseră armatele într-un război mare 
pentru a-i alunga pe perşi, scrie el, Atena și Sparta au 
decis să-și gestioneze concurența strategică în mod 
pașnic. Au rezolvat cu succes o serie de crize care 
amenințau să declanșeze războiul, inclusiv negocierea 
unei mari păci de treizeci de ani. Şi-au dat seama că 
diferenţele izbitoare dintre culturile celor două state, 
dintre sistemele lor si dintre interesele politice făceau 
inevitabilă o concurenţă viguroasă. Dar știau la fel de 
bine că războiul va fi un dezastru si erau hotărâte să 
găsească o cale ca să-și asigure interesele fără război. 
Atunci cum de au ajuns aceste două orașe-stat grecești 
într-un conflict cu consecinţe atât de catastrofale 
pentru amândouă? Fiecare dintre cele şase sute de 
pagini ale Istoriei războiului peloponesiac oferă detalii 
convingătoare cu privire la întorsăturile și schimbările 
de pe parcursul acestui război fatal.* Relatările despre 
întâlnirile diplomatice dintre cei doi adversari 
principali şi statele grecești mai mici precum Melos, 
Megara, Corfu și multe altele oferă indicii folositoare 
pentru a deprinde arta conducerii statului. Dar linia 
principală a istoriei lui Tucidide este forța 
gravitațională care a tras Atena și Sparta spre 
coliziune: dezvoltarea neîntreruptă a Atenei și 
sentimentul crescând al Spartei că aceasta îi submina 
poziţia de forță dominantă în Grecia. Cu alte cuvinte, 
subiectul principal este Capcana lui Tucidide şi modul 
în care a dus la conflictul dintre cele mai cunoscute 
două puteri ale lumii antice, în ciuda încercărilor lor 
repetate de a-l evita. 


CREȘTEREA ÎNTÂLNEȘTE STĂPÂNIREA 


Înainte de invazia persană in Grecia din anul £3- î.Hr., 
Sparta fusese puterea dominantă în regiune mai bine 
de un secol. Oras-stat din partea de sud a peninsulei 
grecești cunoscute drept Pelopones, Sparta trebuia să 
lupte cu mai multe puteri de mărime medie de la 
frontierele ei, precum şi cu o populaţie de sclavi 
eliberaţi cunoscuţi ca hiloti, al căror număr era de 
șapte ori mai mare decât cel al cetăţenilor spartani.” 

Sparta rămâne până astăzi un simbol al culturii 
militare supreme. De la familii până la guvern, 
principiul organizatoric al întregii societăți urmărea să 
maximizeze vitalitatea şi puterea forței armate. 
Autorităţile spartane le permiteau numai nou- 
nascutilor perfecti să trăiască. li luau pe copii din 
familiile lor la vârsta de şapte ani si îi inscriau în 
academii militare, unde deveneau duri, se antrenau şi 
se pregăteau pentru război. Bărbaţii puteau să se 
insoare la vârsta de douăzeci de ani, dar continuau să 
trăiască în cazărmi, mâncau la masa comună, se 
antrenau în fiecare zi. De abia la vârsta de treizeci de 
ani, după douăzeci şi trei de ani în serviciul statului 
spartan, dobândeau cetăţenia deplină si dreptul de a 
participa la adunare, care, spre deosebire de omoloaga 
sa din Atena, era dominată de bătrânii conservatori și 
aristocrați. Abia la vârsta de şaizeci de ani erau scutiţi 
cu totul de serviciul militar. Cetăţenii spartani erau 
mândri de valorile lor militare: curaj, vitejie, 
disciplină. Asa cum ne spune Plutarh, când mamele 
spartane îşi trimiteau fiii la război, le spuneau să se 
întoarcă „cu scut sau pe scut ^. 

Prin contrast cu Sparta, Atena era o cetate-port 
situată pe un promontoriu golas si arid din Attica, 
mândră de cultura sa. Izolată de restul teritoriului 
Greciei de niște munţi înalți si slab populati, Atena 
avusese întotdeauna o tradiție comercială, asigurată de 
negustorii care străbăteau în lung şi în lat Marea Egee, 


vânzând ulei si cherestea, textile si pietre preţioase. 
Spre deosebire de Sparta, statul-garnizoană, Atena era 
o societate deschisă, academiile ei erau deschise 
pentru studenţii din toată Grecia. După secole întregi 
in care fusese guvernată de oameni puternici, Atena 
începuse un nou experiment politic îndrăzneț numit 
democraţie. Adunarea şi Consiliul celor Cinci Sute 
erau deschise pentru toţi bărbaţii liberi și luau toate 
deciziile importante. 

Înainte de secolul al V-lea î.Hr., lumea greacă fusese 
lipsită în mare măsură de legături interne, împărţită în 
mai multe orașe-stat autoguvernate. Dar invazia 
persană din anul 490 î.Hr. i-a obligat pe greci să se 
unească așa cum nu mai făcuseră niciodată pentru a 
face fata amenințării. Mai târziu, la Termopile, o 
legendară forță sinucigasà de trei sute de războinici 
spartani de elită a oprit întreaga armată persană, 
sacrificandu-si propriile vieţi ca să câştige timp pentru 
forțele grecești unite. La Salamina, o flotă aliată pusă 
sub comanda strălucită a Atenei a distrus flota persană 
de trei ori mai numeroasă. În anul îvs î.Hr, forțele 
greceşti unite au învins decisiv armata persană 
invadatoare pentru a doua oară—de astă dată definitiv. 

Conștientă de faptul că jucase un rol fundamental în 
victorie, Atena dorea să ocupe locul de putere 
conducătoare in Grecia. Si, într-adevăr, în urma 
retragerii perșilor, orașul-stat a cunoscut o remarcabilă 
renaştere economică, militară si culturală. Economia 
sa a atras negustori şi navigatori din toată lumea elenă 
care doreau să se înroleze în marina ei comercială. 
Când volumul comerțului a crescut, Atena a adăugat o 
flotă de corăbii comerciale, pentru a suplimenta 
marina profesionistă militară, care era deja de două 
ori mai mare decât cea a celui mai apropiat rival al ei 
Numai insula Corfu, aflată destul de departe, avea o 
flotă substanţială, urmată de cea a Corintului, aliatul 


principal al Spartei. Dar niciuna dintre ele nu 
reprezenta un pericol real, căci victoriile uimitoare ale 
atenienilor în războaiele cu perșii dovediseră că 
priceperea marinarilor ei era chiar mai importantă 
decât dimensiunea flotei. 

De-a lungul secolului al V-lea, Atena a transformat 
treptat alianţa defensivă pe care o formase pentru a 
lupta împotriva perșilor într-un adevărat imperiu 
maritim. Atena le cerea aliaţilor să-și acopere partea 
lor de cheltuială, suprimând brutal acele state, precum 
Naxosul, care încercau să scape din ghearele ei. În anul 
440 i.Hr., toate coloniile ateniene, cu excepţia 
indepártatelor insule Lesbos si Chios, renuntasera la 
flotele proprii si in schimb pláteau Atenei o taxá 
pentru protecţie. Atena şi-a extins considerabil 
legăturile comerciale în toată regiunea (creând un 
regim comercial datorită căruia statele mici au 
prosperat si au devenit mai interconectate ca oricând). 
Având mult aur, guvernul atenian a finanţat un avânt 
cultural care a dus la înălțarea unor structuri 
nemaivăzute până atunci (de exemplu, Parthenonul) si 
a pus în scenă frecvent piesele lui Sofocle. Deşi alte 
regiuni ale Greciei priveau toate acestea cu un 
resentiment crescând, atenienii considerau 
expansiunea imperiului lor ca pe ceva absolut benign. 
„Am realizat acest imperiu nu prin violenţă, le 
spuneau ei mai târziu spartanilor, ci „pentru că aliaţii 
s-au ataşat de noi şi ne-au cerut în mod spontan să 
preluăm comanda“. 

Spartanii nu au fost de acord cu asta. Stiau că 
atenienii sunt nemilosi si vicleni. Dar neîncrederea lor 
reflecta si contrastul puternic dintre conceptele 
politice si culturale ale celor două puteri. Sparta avea 
un sistem mixt, care combina monarhia cu oligarhia. 
Intervenea rareori în chestiunile statelor îndepărtate și 
se concentra pe prevenirea răscoalelor hilotilor si pe 


asigurarea dominației regionale. Spartanii erau 
mândri de cultura lor distinctă. Dar, spre deosebire de 
atenieni, nu se străduiau să convingă si alte state să 
urmeze modelul lor. Cu toată infanteria sa 
impunătoare, Sparta era o putere conservatoare, 
adeptă a statu-quoului.” Cum spune și ambasadorul 
Corintului în fata Adunării Spartei, „atenienii sunt 
pasionaţi de inovaţie si proiectele lor se caracterizează 
prin rapiditate atât în concepţie, cât şi în execuţie. Voi 
păstraţi ceea ce aveţi, nu inventati nimic și când 
sunteți nevoiţi să actionati, niciodată nu mergeţi 
suficient de departe“. 

Descrierea caricaturală a corintienilor este doar în 
parte exagerată. Atena dădea dovadă de îndrăzneală în 
toate aspectele vieţii naţionale. Atenienii credeau că 
împing înainte limitele realizărilor umane. Nu aveau 
rezerve referitoare la intervenţia în afacerile altor state, 
răsturnau guvernele oligarhice din toate insulele 
grecești si promovau democratiile. Au încercat în 
repetate rânduri să convingă statele neutre (de 
exemplu, Corfu) să adere la alianță. Cel mai derutant 
pentru Sparta era faptul că ambițiile Atenei păreau să 
nu aibă limite. Cu puţin înainte de izbucnirea 
războiului, un diplomat atenian a declarat brutal în 
fata Adunării Spartei: „Nu noi am dat exemplu, asa a 
fost legea dintotdeauna, ca cel mai slab să se supună în 
fata celui mai puternic. “= 

La putin timp după retragerea perșilor, într-o 
încercare de a aminti lumii greceşti dominaţia sa 
generală, conducerea Spartei a cerut ca atenienii să nu 
reconstruiască zidurile cetăţii lor. Aceasta ar fi 
însemnat să se lase în mod deliberat fără apărare în 
faţa unei invazii de pe uscat şi, astfel, fără apărare în 
cazul unor represalii din partea Spartei, dacă 
indrázneau să-i nesocotească poruncile. Dar Atena nu 
avea nicio intenţie să revină la statu-quo. Atenienii 


credeau că prin sacrificiile dureroase pe care le 
făcuseră în lupta împotriva perșilor câştigaseră dreptul 
la autonomie. Dar liderii spartani au văzut în acest 
refuz o dovadă a lipsei de respect. Alţii au văzut chiar 
semne mai rău prevestitoare de ambiţii imperiale care 
amenințau ordinea stabilită. Pentru moment, puterea 
militară crescândă a Atenei nu reprezenta nicio 
ameninţare materială la adresa Spartei. Împreună cu 
aliaţii lor, spartanii depăşeau numeric armata ateniană 
în proporţie de doi la unu. Cei mai mulţi spartani erau 
siguri de poziţia confederației lor ca hegemon 
necontestat al Greciei. Cu toate acestea, pe măsură ce 
puterea Atenei a continuat să crească, unii au propus 
un atac preventiv împotriva Atenei, pentru a aminti 
întregii lumi greceşti cine este numărul unu. Acești 
lideri spartani considerau că, dacă i se va permite 
Atenei să crească fara oprelisti, în cele din urmă 
aceasta va pune în pericol hegemonia Spartei. Deși 
Adunarea a respins apelurile lor iniţiale la război, când 
a crescut puterea Atenei, a crescut si influența 
războinicilor spartani. 

Un timp, spartanii au continuat să creadă că 
diplomaţia va putea încetini ascensiunea Atenei. După 
ce, pe la mijlocul secolului, au ajuns într-un conflict 
aproape total—o serie de ciocniri cunoscute drept 
primul război peloponesiac—, cele două puteri şi-au 
formalizat relațiile printr-un tratat important încheiat 
în anul 446 î.Hr. Această vestită „pace de treizeci de 
ani a pus temeliile unei ordini de securitate regională 
sofisticată. Li se interzicea membrilor unei alianţe să 
iasă din aceasta pentru a adera la alta, se formulau 
regulile si procesul unui arbitraj obligatoriu si ale 
neamestecului, stabilind proceduri care se mai 
folosesc şi astăzi în rezolvarea disputelor dintre state. 
În perioada care a urmat, Atena şi Sparta au căzut de 
acord să-şi rezolve disputele prin negociere bilaterală, 


iar când aceasta nu reușea, prin arbitraj obligatoriu 
realizat de o terță parte, cum ar fi Oracolul de la 
Delphi. Acest acord recunoștea Atena ca parte egală, 
dar spartanii se simțeau în siguranță, deoarece aliaţii 
lor loiali—Corintul, Teba, Megara, membri principali 
ai Ligii Peloponesiace—se aflau la usa Atenei. 

Pentru ambele state, roadele păcii erau tot atât de 
dulci pe cât de amare erau cele ale războiului. Tratatul 
permitea Spartei şi Atenei să se concentreze pe sferele 
lor. Sparta şi-a refăcut şi şi-a reintarit vechile alianţe cu 
vecinii săi. Atena a continuat să-şi folosească puternica 
sa flotă pentru a-i domina pe supuşii săi din toată zona 
egeeană şi pentru a le lua aurul. Se ajunsese la o 
rezervă strategică nemaiîntâlnită— la suma de 6 000 de 
talanti de aur—la care se adăuga un venit anual de 
1 000 de talanti. Chiar si Sparta, cu vestita ei societate 
stoică si conservatoare, a cunoscut o renaştere 
culturală, desi de mai mică amploare.“ 

Acest cadru o oferit o perioadă fără precedent de 
armonie în marea lume elenă, de la Coasta de Azur 
până la Marea Neagră. Dar pacea de treizeci de ani nu 
a rezolvat cauzele profunde ale tensiunilor. Nu a făcut 
decât să le amâne. Si în aceste condiţii, asa cum ne 
spune Tucidide, a durat foarte putin pana când rugul 
s-a aprins din nou. 


SCÂNTEIA 


Scânteia s-a produs în anul 435 î.Hr. Iniţial a fost un 
conflict local care nu părea să aibă un impact prea 
mare asupra intereselor atenienilor. Corintul, un aliat 
important al Spartei, a provocat o confruntare cu 
insula Corfu, o putere neutră, având legături cu 
Epidamnosul, o așezare îndepărtată din Albania de 
astăzi. Initial, insula Corfu părea să aibă câștig de 
cauză: flota sa de 120 de corăbii de război a învins 


Corintul in prima confruntare. Dar corintienii, 
umiliti, au început să se pregătească pentru a doua 
campanie. Şi-au mărit rapid flota, recrutand marinari 
din toată Grecia, si au strâns curând o flotă aliată de 
150 de corăbii. Deşi nu se ridica încă la înălțimea 
Atenei, Corintul comanda acum a doua flotă ca 
mărime din Grecia. Înspăimântată, insula neutră 
Corfu a cerut ajutor Atenei. Acţiunile Corintului în 
îndepărtatul Epidamnos trezeau acum temeri cu 
privire la intenţiile răuvoitoare ale Spartei şi ridicau o 
dilemă strategică în fata Atenei. Atenienii aveau două 
opțiuni la fel de proaste. Dacă ajutau Corfu direct, i-ar 
fi supărat pe corintieni si ar fi existat posibilitatea 
încălcării păcii de treizeci de ani. Dar dacă nu făceau 
nimic, riscau ca le permită  corintienilor să 
rechizitioneze flota insulei Corfu, înclinând în mod 
periculos balanţa supremaţiei navale în favoarea 
Spartei. 

Atmosfera din Adunarea Atenei era sumbră. 
Atenienii au ascultat cu atenţie când diplomaţii din 
Corint şi din Corfu şi-au prezentat cauza. Dezbaterile 
au durat două zile, până când Pericle, descris de 
Tucidide ca „primul cetățean al Atenei, a propus o 
soluție de compromis: Atena va trimite in Corfu o 
flotă mică, simbolică, având ordin să nu se angajeze în 
luptă decât dacă este atacată. Din păcate, această 
încercare de descurajare defensivă s-a dovedit a fi prea 
putin pentru a descuraja, dar suficient pentru a 
provoca. Corintienii erau furioşi din cauză că atenienii 
ridicaseră armele împotriva lor. 

Sparta se confrunta cu aceeași dilemă strategică. 
Dacă sprijinea atacul Corintului împotriva insulei 
Corfu, Atena ar fi putut trage concluzia rezonabilă că 
Sparta avea intenţia să-i egaleze capacităţile navale și 
se pregătea pentru un război preventiv. Pe de altă 
parte, dacă rămânea neutră, Sparta risca să-i permită 


Atenei să devină un actor decisiv in conflict si să 
submineze credibilitatea Spartei în rândurile aliaţilor 
din Liga Peloponesiacă. Aceasta era o linie roșie 
pentru Sparta, căci menţinerea stabilităţii în imediata 
ei vecinătate era esenţială pentru strategia spartană de 
a tine in șah amenințarea hilotilor. 

Sparta şi Atena erau, de asemenea, în relaţii proaste 
pentru un alt aliat spartan, Megara. În anul 432, 
Pericle promulgase decretul megarian, o formulă 
timpurie a războiului economic, care impunea 
anumite sancțiuni Megarei, care era pedepsită astfel 
pentru faptul că dezonorase templele ateniene și 
adăpostise sclavi atenieni fugari. Deși era legal, tehnic 
vorbind, în lumina tratatului cu Sparta, decretul 
megarian era totuşi provocator şi văzut de spartani ca 
alt semn al lipsei de respect faţă de sistemul pe care îl 
prezida Sparta. Când Sparta i-a cerut Atenei să retragă 
decretul megarian, Pericle a văzut aici o contestare a 
propriei credibilitáti. Dacă ar fi dat înapoi, ar fi 
încurajat Sparta să stăvilească avântul Atenei în altă 
parte a lumii greceşti. I-ar fi înfuriat, de asemenea, pe 
multi cetăţeni atenieni, care vedeau decretul ca pe o 
prerogativă naţională. 

Regele spartan Arhidamos al II-lea şi Pericle erau 
legaţi de o prietenie personală. Arhidamos, care privea 
situaţia din punctul de vedere al atenienilor, și-a dat 
seama că poporul lui era mânat mai mult de emoție 
decât de rațiune. Făcând apel la virtutea spartană a 
moderatiei, Arhidamos a îndemnat Adunarea Spartei 
să nu-i demonizeze pe atenieni și nici să nu 
subestimeze răspunsul guvernului spartan: 
„Întotdeauna ne bazăm pregătirea împotriva unui 
duşman pornind de la presupunerea că planurile 
acestuia sunt bune.“ 

Dar războinicii Spartei nu au fost de acord. Au 
susținut că Atena devenise într-atât de arogantă, încât 


reprezenta un pericol pentru securitatea Spartei. Au 
amintit Adunării frecventele intervenţii ale Atenei in 
celelalte state grecești, de la Naxos si Potidea până la 
crizele curente din Megara si din Corfu, si au făcut 
apel la teama publicului cá alianțele Spartei se 
prábusesc. Au cerut un răspuns dur, susținând că 
„Atena încetase să mai fie bună şi devenise rea E 

Factiunea pro-război din Sparta avea un dosar mai 
simplu, iar argumentul ei era întărit de ambasadorul 
Corintului. Adresându-se Adunării Spartei, acesta a 
acuzat Sparta de atitudine indolenta fata de 
dezvoltarea scăpată de sub control a Atenei: „De toate 
acestea sunteți răspunzători voi. Voi sunteţi primii 
care le-aţi permis să-și fortifice cetatea...Voi ati 
așteptat până când puterea dușmanului a crescut de 
două ori fata de dimensiunea iniţială, in loc s-o 
zdrobiţi din fasá."* Când corintienii au lăsat să se 
înțeleagă că se vor retrage din alianță dacă Sparta nu 
acționează, probabil că fiecare spartan aflat de faţă a 
fost şocat si îngrozit. Mesajul era clar: creşterea Atenei 
putea distruge o alianță fundamentală care îi ajutase 
secole la rând pe spartani să se simtă în siguranţă. 

După dezbateri aprige, Adunarea Spartei a votat 
pentru război. lată cum explică Tucidide: „Spartanii 
au votat că se va declara război, deoarece le era teamă 
de viitoarea creștere a puterii ateniene, văzând că deja 
o mare parte din Grecia se afla sub controlul Atenei. = 
Temeinicia temerilor Spartei era irelevantă. Cei mai 
multi dintre liderii săi erau convinşi că dezvoltarea 
Atenei le punea în pericol puterea şi securitatea şi că 
nimeni nu putea face mare lucru— nici chiar regele lor 
—ca să-i convingă că nu este așa. 

De ce nu au anticipat atenienii modul în care vor 
reacţiona spartanii? Nici Tucidide însuși nu poate 
explica de ce nu a găsit Pericle o cale de a preveni 
conflictele legate de Megara şi de Corfu şi de a nu le 


permite să împingă Atena într-un război cu Sparta. 
Dar istoria relaţiilor internaţionale din anii următori 
ne oferă multe indicii. Când, în repetate rânduri, 
statele nu reușesc să acţioneze în ceea ce pare să fie 
adevăratul lor interes naţional, aceasta se întâmplă din 
cauză că politicile lor reflectă compromisurile necesare 
dintre părţile din interiorul guvernului lor, și nu o 
viziune coerentă unică. Deşi Pericle fusese reales de 
multe ori, avea puţine puteri oficiale. Sistemul legal 
atenian era conceput tocmai pentru a limita puterea 
unui singur individ, pentru a evita riscul tiraniei. 1£ 
Pericle era, așadar, şi politician, şi om de stat. Influenţa 
lui era limitată la puterea lui de convingere. 

Cu siguranţă decretul megarian adusese relațiile cu 
Sparta la punctul de fierbere, dar Pericle vedea 
sancţiunile nu ca pe o provocare, ci ca pe un 
compromis necesar. Retragerea însemna lipsa 
provocării. Întrucât populaţia Atenei nu era dispusă să 
se încline în fata cererilor Spartei, Pericle a ajuns la 
concluzia că retragerea decretului ar putea fi chiar mai 
periculoasă decât susţinerea lui. Dacă, după ce i-ar fi 
îndeplinit cerința, Sparta le-ar fi declarat oricum 
război, Atena ar fi fost dezonorată şi dezavantajată. 
Așa că Pericle s-a inclinat în fata presiunii populare si 
a făcut, împotriva propriei voințe, planuri de război. 

Niciuna dintre parti nu avea un avantaj militar clar, 
ambele aveau o încredere dezastruos de exagerată în 
propriile capacităţi. Întrucât nu suferiseră nicio 
înfrângere în trecutul apropiat, spartanii nu înțelegeau 
amploarea puterii navale ateniene. Un vorbitor a 
afirmat mai târziu în fata Adunării Spartei că soldaţii 
ei puteau să-i înfometeze repede pe atenieni dacă 
dădeau foc câmpurilor si hambarelor—ignorand 
faptul că flota ateniană putea reaproviziona rapid 
oraşul pe mare. Între timp, guvernul atenian, care 
adunase aur timp de câteva decenii, era ferm convins 


că este în avantaj. Pericle a calculat că, la nevoie, Atena 
putea rezista trei ani în faţa unui asediu al dușmanului 
—mai mult decât necesar, isi spunea el, pentru a 
învinge Sparta, poate incitându-i pe hiloti să se 
revolte. Dintre toti observatorii, numai regele spartan 
Arhidamos s-a dovedit perspicace, afirmând că 
niciuna din parti nu deţinea un avantaj decisiv si că 
războiul dintre ele va dura o întreagă generaţie. 
Războiul s-a dovedit devastator, exact așa cum 
prezisese Arhidamos. Cele trei decenii de vărsare de 
sânge dintre Atena si Sparta au pus capăt epocii de aur 
a culturii grecești. Ordinea care se instalase după 
războaiele cu perșii, bazată pe constrângeri consimtite 
si pe reintarirea echilibrului de putere s-a prăbuşit, 
aruncând orasele-stat grecești într-o violență de un 
asemenea nivel, cum nici dramaturgii lor nu putuseră 
să-și imagineze. De exemplu, când au ocupat Melosul, 
soldaţii atenieni i-au măcelărit pe bărbaţii adulti, au 
trimis femeile și copiii în sclavie—o încălcare a 
regulilor războiului pe care grecii le respectaseră timp 
de secole. Acest episod este imortalizat de Tucidide în 
„Dialogul melian, în care ambasadorul atenian 
sesizează esenţa politicii reale. „Nu vă vom deranja cu 
pretenţii speciale—dacă avem dreptul la imperiul 
nostru pentru că l-am răsturnat pe med, sau vă atacăm 
pentru răul pe care ni l-aţi făcut“, le-a explicat el. În 
schimb le-a spus: „Ştiţi la fel de bine ca noi că ceea ce 
este drept este o chestiune care are sens numai în 
relaţiile dintre cei egali ca putere. În lumea reală, cei 
puternici fac ce vor și cei slabi suferă ce trebuie să 
sufere.“ Remarcabil este faptul că războiul a tras 
clopotele de înmormântare ale imperiului atenian, 
reţeaua sa de alianţe s-a prăbușit, iar bogăţia a scăzut 
considerabil. În următorii două mii de ani, grecii nu se 
vor mai uni niciodată din proprie voinţă. Războiul 
peloponesiac—si prima ilustrare a Capcanei lui 


Tucidide—a fost, aşadar, un punct de turnură nu 
numai în istoria Greciei, ci si în analele civilizației 
occidentale. 


ERA RĂZBOIUL INEVITABIL? 


De ce concurenţa dintre cele mai mari două puteri ale 
Greciei a dus în cele din urmă la un război care a 
distrus tot ceea ce pretuia cel mai mult fiecare din ele? 
După cum afirmă Tucidide, explicaţia fundamentală 
se află în profunzimea stresului structural dintre 
puterea în ascensiune și puterea hegemonă. Pe măsură 
ce această rivalitate a condus Atena și Sparta la 
divergențe succesive, cele mai pátimase voci din 
fiecare sistem politic s-au făcut auzite tot mai tare, au 
devenit tot mai orgolioase, afirmaţiile lor referitoare la 
amenințările prezentate de adversar, tot mai 
vehemente, iar contestarea liderilor care încercau să 
menţină pacea, tot mai severă. Tucidide identifică trei 
cauze primare care alimentează această dinamică şi 
care au dus la război: interesele, teama, onoarea. 
Interesele nationale sunt destul de clare. 
Supravietuirea statului si suveranitatea lui in luarea 
deciziilor fără constrângeri din partea altora in 
domeniul său sunt monede standard în discuţiile 
referitoare la securitatea naţională. Când expansiunea 
neîntreruptă a Atenei „a început să se extindă și 
asupra aliaților Spartei, explică Tucidide, Sparta „a 
simţit că poziţia acesteia nu mai era tolerabilă“ si astfel 
nu avea altă soluţie decât războiul. „Frica este 
cuvântul prin care Tucidide amintește cá faptele 
reprezentate de realităţile structurale nu reflectă 
întreaga poveste. Fiintele umane trebuie să sesizeze 
condiţiile obiective—iar lentilele prin care le vedem 
sunt influențate de emoţii. In mod particular, temerile 
puterilor conducătoare alimentează adesea percepții 


eronate și pericole exagerate, în timp ce încrederea în 
sine a puterilor în ascensiune stimulează așteptări 
nerealiste legate de ceea ce este posibil și încurajează 
asumarea de riscuri. 

Dar dincolo de interese si de percepții se află al 
treilea ingredient, pe care Tucidide îl numește 
„onoare“ Pentru multe urechi moderne poate suna 
pretentios. Dar conceptul lui Tucidide include ceea ce 
credem noi acum că este sentimentul naţional în sine, 
convingerea că statul are dreptul la recunoaștere și 
respect, precum şi mândria sa. În secolul al V-lea, pe 
măsură ce puterea Atenei a crescut, a crescut si acest 
sentiment de mândrie indreptatita. Când era vorba de 
state greceşti mai mici, precum Megara și Corintul, 
faptul că erau aliate ale Spartei nu însemna că trebuie 
să li se arate respectul cuvenit. După cum afirmă 
marele istoric, pe măsură ce aceşti trei factori s-au 
întrepătruns tot mai mult, au generat în mod repetat 
confruntări pe care Atena și Sparta nu au putut să le 
evite. Cu toate eforturile lor de a preîntâmpina 
conflictele, liderii celor două state nu au putut opri 
realinierea neîncetată să degenereze în vărsare de 
sânge. În timp ce jucau șah una cu alta, amândouă se 
luptau și cu factorii politici interni, care erau tot mai 
mult convinși că, dacă nu îi înfruntă pe ceilalţi, aceasta 
va însemna dezonoare şi dezastru. În cele din urmă, 
liderii Atenei si ai Spartei au fost copleșiți de politica 
lor internă. Pericle si Arhidamos au înţeles ceea ce 
Richard Neustadt, cel mai mare cunoscător al 
instituţiei preşedinţiei, a rezumat caracterizând astfel 
președinția americană: „Slăbiciunea, a spus el, 
„rămâne cuvântul de la care pornim.“ Avea dreptate 
Tucidide când susţinea că ascensiunea Atenei făcuse 
războiul „inevitabil“? Nu în sens literal, fireşte. Ideea 
lui era că, pe măsură de Atena devenise mai puternică 
și Sparta mai îngrijorată, cele două state aleseseră o 


cale care făcuse tot mai dificilă evitarea războiului. 
Când miza s-a ridicat, îndrăzneala ateniană a crescut, 
transformându-se in hybris, iar incertitudinea 
spartană s-a transformat în paranoia. Prin interzicerea 
amestecului în sfera de influenţă a altei puteri, tratatul 
de pace a accelerat fără intenție competiţia dintre 
Atena şi Sparta pentru statele rămase neutre. Crizele 
din Corfu si din Megara au dus la o creștere a presiunii 
care se acumula de mai multe decenii. 

Astfel, Capcana lui Tucidide a făcut primele victime. 
În ciuda eforturilor marilor oameni de stat şi a vocilor 
înțelepte si din Atena, si din Sparta, care avertizau cá 
războiul va însemna dezastru, înclinarea balanței 
puterii a dus ambele parti la concluzia că violenta era 
opţiunea cel mai putin rea pe care o aveau la 
dispoziţie. Si a venit războiul. 


3. CINCI SUTE DE ANI 


„Oamenii au obiceiul să lase pe seama unei speranțe 
nepăsătoare ceea ce îşi doresc şi să folosească raţiunea 
suverană pentru a respinge ceea ce nu doresc... Războiul este 
un profesor violent." 

— TUCIDIDE, despre apărarea patriei ateniene, 424 î.Hr. 


„Ce a trecut este prolog." 
— WILLIAM SHAKESPEARE 


„Istoria nu se repetă niciodată, dar uneori rimează. 
— MARK TWAIN 


„Numai morții au văzut sfârșitul războiului.“ 
— GEORGE SANTAYANA 


Războiul dintre Atena și Sparta este un exemplu 
clasic al Capcanei lui Tucidide. Dar secolele care au 
trecut de atunci au văzut multe cazuri în care 
succesorii au fost prinşi în dinamica dintre puterile în 
ascensiune si puterile dominante, ceea ce conduce 
evenimentele către război. Analizând ultimele cinci 
sute de ani, Proiectul Capcana lui Tucidide de la 
Harvard a identificat şaisprezece cazuri în care o 
putere în ascensiune a contestat puterea dominantă.“ 
Douăsprezece dintre aceste rivalități au avut drept 
rezultat un război. 


Puterea Puterea în Domeniul Rezultatul 


dominantă ascensiune 


1. Sfârşitul sec. Portugalia Spania Imperiu si comert 


XV 


2. Prima Franta Habsburgii Putere continentală în Război 


jumătate a Europa Occidentală 


3. Sec. XVI şi 
XVII 


jumatate a 


8. Mijlocul sec. 


XIX 


Habsburgii 


Habsburgii 


Republica 


Provinciilor 


Unite 


Franta 


Regatul Unit 


Franţa şi 


Regatul Unit 


Franţa 


China și Rusia 


Regatul Unit 


Imperiul 


Otoman 


Suedia 


Marea 


Britanie 


Franţa 


Germania 


Japonia 


Statele 
Unite 


Putere continentală în 
Europa Centrală și de 
Est, putere maritimă in 


Mediterana 


Putere continentală şi 
maritimă în nordul 


Europei 


Imperiu global, putere 


maritimă, comerţ 


Imperiu global și 


putere continentală 


europeană 


Putere continentală si 


maritimă în Europa 


Imperiu global, 
influenta in Asia 
Centrală şi În estul 


Mediteranei 


Putere continentală în 


Europa 


Putere continentală și 


maritimă in Asia 


Dominatie economica 


globala si suprematie 


navala in Emisfera de 


Vest 


Război 


Război 


Război 


Război 


Război 


Război 


Fără 


război 


Regatul Unit Germania Putere continentală în Război 
sprijinit de Europa și putere navală 


Franța, Rusia globală 


Uniunea Germania Putere continentală şi Război 
Sovietică, maritimă în Europa 
Franţa şi 


Regatul Unit 


Statele Unite Japonia Putere maritimă şi Război 
influentă in zona Asia- 


Pacific 


15. 1940-1980 Statele Unite Uniunea Putere globală Fără 


Sovietică război 


Regatul Unit și Germania Influență politică in Fără 


Franţa Europa război 


Capitolul de fata include schiţe miniaturale ale 
condiţiilor care au dus la aceste războaie. În ordine 
cronologică inversă, începem cu motivele care au dus 
la atacul Japoniei împotriva oraşului Pearl Harbor din 
decembrie 1941, înainte de a examina un eveniment 
premergător din secolul al XIX-lea, când ascensiunea 
Japoniei a pus tara pe un curs al războiului, mai întâi 
cu China si apoi cu Rusia. Identifcám apoi 
manipularea Franţei de către Bismarck, pentru a-l 
provoca pe conducătorul acesteia să declanșeze un 
război care s-a dovedit esenţial pentru unificarea 
Germaniei; vom analiza răspunsul Republicii 
Provinciilor Unite (Olanda), putere maritima 
dominantă în secolul al XVII-lea, la creşterea puterii 
maritime a Angliei; si vom încheia cu provocarea 
aruncată de Habsburgi Franţei în secolul al XVI-lea. 

Cititorii care se întreabă dacă un conflict comercial 
poate escalada într-un război nuclear trebuie să acorde 
multă atenţie traseului curios care a dus Japonia si 
Statele Unite la Pearl Harbor. Dacă gândul că un stat 


îşi provoacă adversarul la război ca să-şi impună 
propria agenda internă pare neplauzibil, să ne 
amintim de Bismarck. În privinţa modului în care 
rivalitatile maritime pot impinge guvernele nationale 
la un război sângeros, este foarte instructiva relația 
dintre Anglia și Republica Provinciilor Unite. 

Evident, între aceste cazuri există diferenţe 
substanţiale. Unele sunt monarhii; altele, democraţii. 
În unele dintre ele, diplomaţia a avut nevoie de câteva 
săptămâni pentru a face schimb de mesaje, în timp ce 
altele au avut comunicaţii în timp real. Dar în toate 
cazurile găsim şefi de state care se confruntă cu dileme 
în legătură cu adversarii în condiţii de incertitudine şi 
de stres cronic. Privind retrospectiv, unii cititori ar 
putea fi tentaţi să respingă judecatile acestora ca 
iraționale sau prost gândite. Dar, dacă reflectăm mai 
mult, îi vom putea înțelege si chiar vom putea 
manifesta empatie fata de presiunile, speranţele si 
temerile pe care le-au simtit—si alegerile pe care le-au 
facut. 

Niciunul dintre conflicte nu a fost inevitabil. Dar 
greutatea factorilor in favoarea razboiului face uneori 
dificil de aflat care ar fi fost rezultatul in caz contrar. 
Nu este nevoie de multa imaginatie pentru a ne gandi 
cum am fi votat în Adunarea Atenei dupa ce l-am fi 
auzit pe Pericle argumentând necesitatea războiului, 
sau ce sfat i-am fi putut da împăratului Carol Quintul 
al Sfântului Imperiu Roman. 

Contururile de bază ale dinamicii pe care a 
identificat-o Tucidide sunt evidente în fiecare din 
aceste cazuri. Vedem clar ce anume a denumit 
Proiectul Capcana lui Tucidide „sindromul puterii în 
ascensiune” şi „sindromul puterii dominante. Primul 
scoate în evidență sentimentul accentuat al identităţii 
de sine în cazul unui stat în ascensiune, al intereselor 
sale și al dreptului la recunoaștere și respect. Al doilea 


este în esență imaginea în oglindă a primului. Puterea 
dominantă dă dovadă de un sentiment crescut de 
teamă si insecuritate, fiind confruntată cu sentimentul 
de „declin. La fel ca in rivalitátile dintre frati, si în 
diplomaţie găsim o progresie vizibilă atât la masa din 
sufragerie, cât si la masa unei conferințe 
internaţionale. Un sentiment crescând al propriei 
importante („vocea mea contează ) ne face să ne 
aşteptăm la mai multă recunoaștere si respect 
(„ascultă ce am de spus“) și la cererea de a avea un 
impact mai mare („insist ). Este de înţeles că puterea 
dominantă vede afirmarea începătorului drept o lipsă 
de respect, ingratitudine sau chiar o provocare şi un 
pericol. În limba greacă, importanţa exagerată 
acordată propriei persoane devine hybris, iar frica 
iraţională, paranoia. 


JAPONIA vs. STATELE UNITE Mijlocul secolului al XX-lea 


Pe 7 decembrie 1941, aviația japoneză a atacat 
cartierul general al marinei SUA din Pacific, situat la 
Pearl Harbor, în Hawaii, scufundând cea mai mare 
parte a flotei americane staționate acolo. Pe atunci 
părea de neconceput ca o mică naţiune insulară, cu o 
economie şi cu o marină militară minuscule în 
comparaţie cu Statele Unite, să atace cea mai puternică 
tara din lume. Dar din perspectiva Japoniei, 
alternativele păreau şi mai rele. 

Washingtonul încercase să recurgă la instrumente 
cum ar fi sancţiunile financiare și comerciale, pentru a 
obliga Japonia să oprească agresiunile din regiune, 
inclusiv împotriva Chinei. Guvernul japonez a văzut 
aceste constrângeri ca pe o acţiune care îi ameninţa 
supraviețuirea. În ciuda protestelor Japoniei, Statele 
Unite nu au înţeles consecinţele sancţiunilor lor si nici 
nu au anticipat reacția Japoniei. Cu cinci zile înainte 


de atacul-,surprizá' de la Pearl Harbor, ambasadorul 
Japoniei în Statele Unite a transmis un avertisment 
clar. Guvernul lui ajunsese la concluzia că Japonia era 
„supusă unor presiuni severe din partea Statelor Unite 
pentru a ceda în faţa poziţiei americane; şi că este 
preferabil să lupte decât să cedeze in fata presiunii ^. 
Washingtonul a ignorat avertismentul si a rămas 
încredinţat că Japonia nu va îndrăzni să opteze pentru 
război împotriva unei forte indiscutabil superioare. 

Drumul spre Pearl Harbor începuse, de fapt, cu o 
jumătate de secol mai înainte, când America şi-a înfipt 
primul pivot în Asia. Printre prăzile câștigate în urma 
războiului hispano-american din 1898, Statele Unite 
au dobândit prima colonie importantă, Filipinele, 
precum şi Guamul. În anul următor, secretarul de stat 
John Hay a anunţat ceea ce numea el ordinea Ușii 
Deschise, declarând că Statele Unite nu vor permite 
niciunei puteri străine să colonizeze China sau să 
monopolizeze comerţul cu aceasta. În schimb, China 
va fi „deschisă pentru satisfacerea, pe bază de 
egalitate, a tuturor intereselor comerciale (mai ales 
cele ale SUA). 

Din perspectiva Japoniei, care se industrializa şi se 
dezvolta rapid, declaraţiile făcute de niște mari puteri 
aflate la depărtare care își dobândiseră propriile 
colonii, dar îi interziceau „ţării soarelui răsare“ să-şi 
realizeze propriul destin, nu păreau foarte corecte. 
Anglia domina în India, precum si într-o mare parte a 
restului lumii. Olanda acaparase Indonezia. Rusia 
inghitise Siberia şi ocupase insula Sahalin, ajungând 
chiar la frontiera cu Japonia. Puterile europene 
fortaserá, de asemenea, Japonia să se retragă din 
teritoriile pe care le câștigase învingând China în 
1894-1895. lar in acest moment, americanii 
propuneau să declare încheierea jocului? Nu dacă avea 
și Japonia ceva de spus. După o pregătire atentă, 


Japonia a intrat în război cu Rusia în 1904, a învins-o 
repede si a luat sub control peninsula Liaodong, Port 
Arthur zona pe care opera compania South 
Manchuria Railway si jumătate din insula Sahalin. 
Între timp, alungase deja China din insula Taiwan si 
ocupase Coreea. În 1931, Japonia a invadat China 
continentală, pătrunzând în interior pe o distanţă de 
800 de kilometri şi exercitând controlul asupra a mai 
bine de o jumătate din ţară. (Simbolizată de „Masacrul 
de la Nankin, campania violentă din 1937 este 
prezentă în toate manualele de liceu folosite de toţi 
elevii din China de astăzi.) 

Sub deviza „Asia pentru asiatici, guvernul de la 
Tokio a anunţat, în 1933, o „Doctrină Monroe 
Japoneză”. A declarat după aceea că „Japonia este 
răspunzătoare pentru pacea din Extremul Orient" in 
ceea ce tara a botezat mai târziu Sfera de 
Coprosperitate din Asia Mare de Est. Strategia 
Japoniei se reflectă în convingerea ei fără compromis 
de tipul cástigá-sau-pierzi: „Dacă soarele nu urcă, 
atunci coboară.“ Autoproclamatul paznic al Usii 
Deschise a considerat ambițiile si acţiunile Japoniei 
drept inacceptabile. Potrivit istoricului Paul Kennedy, 
Statele Unite nu aveau altă opţiune decât să riposteze 
în faţa agresiunii Japoniei, „văzând în aceasta o 
amenințare la adresa ordinii Ușii Deschise, de care, 
teoretic, modul de viaţă american depindea atât de 
mult“. Reacţia americana a început cu mijloace 
economice, nu militare. Mai întâi a impus un embargo 
pe fierul vechi şi pe combustibilul pentru avioane. 
După aceea, Washingtonul și-a extins sancţiunile, 
incluzând materiile prime esenţiale, precum fierul, 
alama, cuprul și, în final, petrolul. Embargoul instituit 
de Franklin D. Roosevelt în august 1941 s-a dovedit a 
fi picătura care a umplut paharul. lată cum explică asta 
un analist de frunte: „Deși petrolul nu a fost singura 


cauză a deteriorării relaţiilor, din momentul în care a 
fost utilizat ca armă diplomatică, ostilitățile au devenit 
inevitabile. > Disperati, liderii japonezi au aprobat un 
plan de „lovitură eliminatorie preventivă dată la Pearl 
Harbor. Cel care a proiectat atacurile, amiralul Isoroku 
Yamamoto, a spus guvernului său: „În primele șase 
luni, mergând până la un an de război împotriva SUA 
și a Angliei, voi lupta ca un nebun și vă voi asigura un 
șir neîntrerupt de victorii.” Dar a şi avertizat: „Dacă 
războiul se va prelungi doi sau trei ani, nu mă mai 
încred in victoria noastră finală. € 

Uluiti, politicienii americani au reacționat la ceea ce 
au denunţat drept un atacat neprovocat din partea 
Japoniei. Dar era numai vina lor dacă erau atât de 
surprinşi. Dacă şi-ar fi dedicat o după-amiază ca să-l 
citească pe Tucidide și să se gândească la consecințele 
decretului megarian asupra Atenei, sau dacă ar fi 
reflectat la eforturile făcute de Anglia pentru a stăvili 
ascensiunea Germaniei în deceniul de dinainte de 
1914 (un episod care va fi explorat în detaliu în 
capitolul următor), ar fi putut anticipa mai devreme 
inițiativa Japoniei. Unii au făcut acest lucru în 
particular. În 1941, când sancţiunile s-au înăsprit, 
ambasadorul american de la Tokio, Joseph Grew, nota 
cu înțelepciune în jurnalul său: „S-a ajuns în cercul 
vicios al represaliilor si al contrarepresaliilor... 
Concluzia evidentă este războiul. * 

Concurența dintre o putere în ascensiune si una 
dominantă intensifică adesea competiţia pentru 
resursele limitate. Când o economie în expansiune o 
obligă pe prima să meargă mai departe ca să-și asigure 
mărfurile de bază, inclusiv uneori sub controlul sau 
sub protecţia celei de-a doua, competiţia poate deveni 
o luptă pentru resurse. Tentativa de a-i refuza unui stat 
posibilitatea de a importa este considerată 


fundamentală pentru supravieţuire si poate duce la 
război. 


JAPONIA vs. RUSIA SI CHINA Sfârșitul secolului al XIX-lea si 


începutul secolului al XX-lea 


Ascensiunea Japoniei și contestarea puterii Chinei şi a 
Rusiei de la sfârşitul secolului al XIX-lea și începutul 
secolului al XX-lea a fost un eveniment premergător 
esenţial pentru Pearl Harbor. Aceasta a început în 
1853, când comodorul american Matthew Perry, cu 
flota lui de „Corăbii Negre, a pus capăt celor două 
sute de ani de izolare a Japoniei și rezistenţei repetate 
împotriva încercărilor de deschidere ale europenilor. 
Perry i-a pus împăratului în față o alegere dură: să 
deschidă porturile japoneze pentru realimentarea și 
aprovizionarea vaselor americane sau să devină ţinta 
instrumentelor de război moderne despre care nici 
măcar el nu stia cum funcţionează. Japonia a ales 
prima opţiune si s-a trezit curând hipnotizată de 
modernizare. 

Peste nici două decenii, după Restauraţia Meiji din 
1868, Japonia a pornit într-o cursă la capătul căreia 
trebuia să fi ajuns din urmă puterile occidentale.** 

Ajutat de tehnocratii japonezi care au umblat prin 
toată lumea în căutarea celor mai bune produse şi 
practici industriale care puteau fi împrumutate, 
adaptate sau furate, PIB-ul Japoniei a crescut aproape 
de trei ori între 1885 si 1899.2 Acest avânt economic a 
întărit hotărârea Japoniei de a fi pe picior de egalitate 
cu Occidentul. În timp ce puterile occidentale 
continuau să ocupe colonii şi sfere de influenţă printre 
vecinii Japoniei, ţara avea, aşa cum spune istoricul 
Akira lriye, „un sentiment urgent ca trebuie să 
acționeze mai energic, atât în sens pasiv, evitând 
victimizarea din partea Occidentului mai agresiv, dar 


și în sensul extinderii propriei influenţe pentru a intra 
în rândul marilor puteri *. 

Acest sentiment de urgenţă a alimentat dezvoltarea 
accelerată armatei si a marinei Japoniei. Cheltuielile 
militare au sărit de la 19% din bugetul Japoniei, în 
1880, la 31%, în 1890.4 Pe măsură ce a devenit tot mai 
puternică, atitudinea Japoniei tata de vecinii ei— dintre 
care multi erau clienti ai Occidentului—s-a înăsprit. In 
1894, China și Japonia au reacţionat în cazul unei 
rebeliuni din Coreea trimițând trupe. Au intrat 
repede in conflict, iar Japonia a învins China, fortand- 
o să predea Coreea, Taiwanul si partea de sud-est a 
Manciuriei—zona Port Arthur, portul militar şi 
comercial strategic. Dar Rusia avea alte planuri pentru 
Manciuria de sud-est. Moscova şi aliaţii ei europeni au 
exercitat o presiune atât de mare asupra Japoniei, încât 
numai șase ani mai târziu după ce semnase tratatul de 
la Shimonoseki cu China, Japonia a fost silită să 
renunțe la pretenţiile asupra Manciuriei. In acest 
proces, Rusia i-a dat clar de înţeles Japoniei că nu-i va 
permite unei puteri emergente să-i încalce teritoriul pe 
care il considera „vital 1 

Aşa cum era de prevăzut, această umilire și 
implicaţiile ei geopolitice au făcut Japonia să spumege 
de furie. „Cu Manciuria si, în final, cu Coreea in 
mâinile ei, scria în 1904 un reputat om de știință 
japonez, „Rusia va putea, pe de o parte, să impună cu 
tărie, conform politicii ei exclusive, o influenţă navală 
şi comercială suficient de puternică pentru a-i da 
posibilitatea să domine Orientul si, pe de altă parte, să 
anihileze pentru totdeauna ambiția Japoniei ca 
națiune, impingand-o încet spre înfometare şi 
decădere, ba chiar s-o anexeze politic. Acest coşmar 
părea să se adeverească atunci când Rusia a obligat 
China să-i închirieze baza manciuriană de la Port 
Arthur şi a început să lucreze la extinderea căii ferate 


transsiberiene pentru a asigura legătura directă dintre 
Moscova şi Marea Galbenă. 

După această „umilire din 1895, Japonia „s-a 
pregătit deliberat timp de un deceniu pentru un război 
final cu Rusia“. Urmárindu-si propriile interese 
strategice si comerciale, Rusia a construit calea feratá 
chiar pe teritoriul pe care Japonia il cástigase in urma 
victoriei militare decisive impotriva Chinei si de care 
fusese deposedatà de intervenţia occidentală. Apăsând 
greu asupra spiritului japonez, acest episod a dus la 
convingerea liderilor japonezi că nu mai pot accepta 
cererile occidentalilor. În 1904, după ce a încheiat 
pregătirile pentru război, Japonia i-a cerut Rusiei să-i 
cedeze controlul asupra unor parti importante din 
Manciuria. Când Rusia a refuzat, Japonia a lansat un 
atac preventiv și a repurtat o uimitoare şi decisivă 
victorie în războiul care a urmat. 

Sentimentul de urgență, de anxietate, de victimizare 
al Japoniei şi dorinţa ei de răzbunare amplifică 
înțelegerea noastră cu privire la sindromul puterii în 
creştere. Indignarea Japoniei în fata tratamentului la 
care fusese supusă atunci când era prea slabă ca să 
obiecteze a alimentat o hotărâre îndârjită de a-și 
dobândi ceea ce considera că este locul ei de drept în 
ordinea stabilită. Acest model psihologic se regăsește 
iarăşi şi iarăşi de-a lungul secolelor la statele în 
ascensiune. 


GERMANIA vs. FRANTA Mijlocul secolului al XIX-lea 


Victoria Prusiei împotriva Danemarcei, in 1864, si 
împotriva Austriei, in 1866, a lăsat puterea 
preeminentă a Europei în ceea ce istoricul Michael 
Howard numeşte „cea mai proastă situaţie: aceea de 
mare putere care se vede coborând pe locul al 
doilea“, Un oficial francez a explicat acest lucru in 


felul următor: „Măreţia este relativă... Puterea unei 
tari poate fi micsoratá prin simplul fapt că în jurul ei 
se acumulează forte noi.“ 

Viteza ascensiunii Prusiei a şocat Parisul şi a 
încurajat Berlinul. Pe măsură ce Prusia încorpora alte 
state germane, populaţia ei a crescut de la o treime din 
populaţia Franţei, în 1820, la patru cincimi, în 1870. 
Producţia ei de fier şi de oțel a crescut de la nivelul in 
care în 1860 era o jumătate din cea a Franţei, 
depăşind-o zece ani mai târziu. Armata Prusiei se 
moderniza rapid. În 1870 devenise cu o treime mai 
mare decât cea a Franţei. Un expert militar al vremii 
nota: „Franţa rămăsese cu gura căscată de uimire. 
Aproape peste noapte, un vecin relativ mic și uşor 
gestionabil devenise un colos industrial si militar. * 
Împărăteasa Franţei a sesizat atmosfera atunci când si- 
a exprimat teama că într-o seară „se va duce la culcare 
frantuzoaicá si se va trezi prusacă 2. 

Ambitia lui Bismarck era să fáureascá o Germanie 
unificată. Dar conducătorii principatelor germanofone 
țineau la prerogativele lor ca suverani ai unor state 
independente. Nu ar fi acceptat niciodată să fie 
subordonați Prusiei dacă nu ar fi fost ,zgàltàiti din 
egoismul lor“ de un şoc care i-ar fi făcut să se teamă 
pentru supraviețuirea lor.“ Bismarck a calculat corect 
că un război cu Franţa va oferi exact ceea ce era 
necesar. El şi generalii lui știau, de asemenea, că erau 
bine pregătiți ca să facă fata forțelor franceze.“ 

Pentru a-i atrage pe principii reticenti din sud de 
partea unei cauze comune, Bismarck a recunoscut că 
era important ca Franţa să fie văzută ca un agresor. 
Întrucât împăratul Napoleon al III-lea dăduse alarma 
in legătură cu ascensiunea Prusiei, lui Bismarck nu i-a 
fost greu să stârnească temerile francezilor. Cu o 
mişcare îndrăzneață, a propus urcarea unui prinț 
german din casa de Hohenzollern pe tronul Spaniei. 


Astfel ar fi înghesuit pur şi simplu Franţa între două 
puteri germane. Aşa cum se aştepta Bismarck, Parisul 
a fost cuprins de panică în faţa spectrului încercuirii. 
În biografia principală a lui Bismarck se arată că, după 
părerea ministrului francez de externe, „candidatura 
unui Hohenzollern la tronul Spaniei constituia o 
încercare serioasă de schimbare a balanței puterii din 
Europa în detrimentul Imperiului Francez. Onoarea şi 
interesele Franţei fuseseră grav rănite ^. Aflat sub 
presiune pe plan intern, fiindcă rămăsese pasiv, în 
timp ce ameninţarea prusacă crescuse, iar el crezuse că 
armata lui va zdrobi Berlinul în luptă, Napoleon a 
cerut ca regele Prusiei să renunţe pentru totdeauna să- 
si mai pună rudele pe tronul Spaniei.“ Prusia a 
refuzat. Pe măsură ce tensiunea a crescut, teama de 
război a fost întărită si de telegrama de la Ems (o 
depesa de presă doar pe jumătate adevărată, de care 
Bismarck s-a folosit ca să intensifice temerile 
francezilor), îndemnându-l pe Napoleon să declare 
război Prusiei. Asa cum prevăzuse Bismarck, trupele 
prusace, cu ajutorul unor unități de elită din 
principate, au învins repede Franţa într-o victorie care 
a dat naștere unui imperiu german unificat. 

Bismarck oferă un text clasic de exploatare a 
sindromului puterii dominante: profită de temerile 
exagerate, de incertitudini și de spaima de schimbare a 
statu-quoului pentru a provoca o reacţie nesăbuită. 
Cercetătorii moderni ai comportamentului au explicat 
aceasta la nivelul psihologic de bază, notând că teama 
oamenilor in fata pierderii (sau a semnelor de 
„declin ) striveste speranța de a castiga—ceea ce ne 
face să ne asumăm adesea riscuri nerezonabile pentru 
a proteja ce este al nostru. Mai ales în cazul 
„supraexpansiunii imperiale, când „interesele și 
obligaţiile globale ale unei mari puteri... sunt mult 
mai mari decât puterea ţării de a le apăra pe toate 


simultan *, statele pot lua decizia nebuneascá de a-și 
dubla eforturile pentru a menţine statu-quoul. 


ANGLIA vs. REPUBLICA PROVINCIILOR UNITE De la 


jumătatea către sfârșitul secolului al XVII-lea 


În „epoca de aur“ a Republicii Provinciilor Unite din 
prima jumătate a secolului al XVII-lea, Ţările de Jos s- 
au afirmat ca o putere maritimă europeană de frunte, 
dominând comerțul, navigația şi finanțele. 
Impulsionată de creșterea marinei sale, Anglia 
renăscută a contestat curând ordinea stabilită de 
Republica Provinciilor Unite si de reţeaua acesteia de 
comerț liber. Amândouă ţările considerau competiţia 
drept esenţială. Potrivit cercetătorului englez George 
Edmundson, fiecare tara era „conştientă instinctiv cá 
destinul ei este pe apă, iar stăpânirea mărilor era o 
necesitate a existenţei naționale“. Amândouă credeau 
că nu există decât două opţiuni în acest joc de sumă 
zero: „file supunerea de bunăvoie a unuia dintre rivali 
în fata celuilalt, fie o încercare a puterilor pe câmpul 
de luptă 7. 

Poziţia Republicii Provinciilor Unite în lumea 
secolului al XVII-lea se sprijinea pe doi piloni: 
comerțul liber și libertatea de navigaţie. O lume „fără 
frontiere" le dădea posibilitatea micutelor Ţări de Jos 
să transpună productivitatea înaltă și eficacitatea într- 
o pondere politică şi economică supradimensionată, 
fapt despre care Londra credea că se produsese pe 
seama ei. Potrivit politologului Jack Levy, in Anglia 
exista „convingerea larg răspândită că succesul 
economiei olandeze fusese construit prin exploatarea 
Angliei“. În prima jumătate a secolului, Anglia era 
încă prea slabă ca să conteste ordinea impusă de 
Olanda. Dar resentimentele ei au crescut și, între 1649 
și 1651, Londra şi-a dublat dimensiunea flotei de la 39 


la 80 de vase mari, ajungând aproape la paritate cu 
rivala ei. Incurajatá de puterea ei crescândă, Londra a 
revendicat suveranitatea asupra mării din jurul insulei 
ei si, in 1651, a votat prima Lege a Navigatiei, prin care 
își asuma autoritatea exclusivă de a reglementa 
comerțul în cadrul coloniilor și stabilea că tot 
comerțul englez va fi realizat de vase englezeşti. 
Londra justifica aceste politici agresive cu faptul că 
„expansiunea economică a Angliei trebuie să implice 
libertatea fata de statutul ei virtual de colonie în relaţia 
cu Olanda“. Liderul olandez Johan de Witt, pe de alta 
parte, susținea că sistemul comerțului liber pe care îl 
construise tara lui era „atât un drept natural, cât si 
legea țărilor“. Si Olanda vedea politicile mercantiliste 
ale Angliei ca pe o ameninţare directă la adresa 
supravieţuirii ei, iar de Witt a declarat sfidator: „Vom 
vărsa si ultima picătură de sânge din noi înainte să 
„recunoaştem suveranitatea imaginară a Angliei 
asupra mărilor “*. 

Înainte de a intra în luptă, ambele parti au încercat 
să se retragă din confruntare. In 1101, Anglia a propus 
un pact de apărare mutuală si înființarea unei 
confederaţii, măsuri pe care olandezii le-au respins ca 
pe o încercare strávezie din partea unei tari mai mari 
de a-i domina politic. Olandezii au făcut o 
contrapropunere de acorduri economice de care 
Londra se temea că vor servi numai ca să perpetueze 
avantajele deja formidabile ale Republicii Provinciilor 
Unite. În cele din urmă, începând din 1652, cele două 
parti au purtat trei războaie in mai putin de un sfert de 
secol. Edmundson, în final, spune că acestea „erau 
deznodământul inevitabil al unei ciocniri continue de 
multă vreme a unor interese de importanţă 
fundamentală, de-a dreptul vitală pentru ambele 

Aceste războaie ne amintesc că ajustarea acordurilor, 
a instituţiilor şi a relaţiilor bilaterale, cu scopul de a 
reflecta o schimbare a echilibrului de putere, se loveşte 
de ceea ce Proiectul Capcana lui Tucidide numește 
„fricțiuni de tranziţie“. In această etapă, puterile in 
ascensiune cred, de regulă, că instituţiile nu se 
schimbă îndeajuns de rapid și văd întârzierea ca pe o 
dovadă a faptului că statul dominant este hotărât să o 
mențină. Puterile conducătoare consideră că statul in 
ascensiune exagerează, atunci când cere ajustări mai 
rapide decât merită sau decât ar fi posibil fără să le 
pericliteze securitatea. 


HABSBURGII vs. FRANŢA Prima jumătate a secolului al XVI-lea 


La începutul secolului al XVI-lea, puterea crescândă a 
casei de Habsburg amenința poziţia dominantă a 
Franței in Europa. Tensiunile au atins punctul 
culminant când regele Carol I al Spaniei (cunoscut 
ulterior drept Carol Quintul) a contestat pretenţia 
regelui Francisc I de a ocupa tronul de împărat al 
Sfântului Imperiu Roman. Francisc şi anturajul lui 
așteptau de mult să îi urmeze în această poziţie 
bunicului sáu, Maximilian I. Ca suveran al puterii 
continentale predominante din Europa Occidentală şi 
monarh care cucerise zone importante din Italia, 
inclusiv Milano, Francisc, aşa cum a declarat papa 
Leon al X-lea, „îi depasise în bogăţie si putere pe toti 
ceilalți regi creştini “. Aşadar, când papa l-a ales pe 
Carol în locul lui, Francisc a fost cuprins de furie. 
Potrivit principalului istoric al acelei perioade, regele 
francez, jignit, „a prezis imediat un război—nu 
împotriva Necredinciosilor, ci între el si Carol. 
După ce a fost încoronat ca împărat al Sfântului 
Imperiu Roman, Carol şi-a extins repede hegemonia 
în Ţările de Jos, într-o mare parte din Italia de astăzi si 


şi-a construit un imperiu în Lumea Nouă, aducând 
astfel Europa mai aproape de o monarhie universală 
decât fusese vreodată din secolul al IX-lea. Stabilindu- 
si supremaţia incontestabilă asupra unor teritorii 
foarte îndepărtate“, pe care le numea „imperiul in 
care soarele nu apune niciodată, Carol s-a bazat in 
special pe superioritatea militară. 

Desi Carol nu afirma deschis acest lucru, multi 
europeni, şi mai ales Francisc, îl bănuiau că aspiră în 
secret la dominaţia mondială.” „Nu conta dacă 
împăratul Carol Quintul aspira sau nu la un imperiu 
universal, observă un istoric, „adevărul este că 
teritoriile lui erau deja prea întinse si lezau prea multe 
interese ca să nu provoace resentimente larg 
răspândite“ Francisc era în fruntea celor care aveau 
resentimente. Carol nu numai că aruncase o umbră 
asupra gloriei regelui Franţei, dar, prin expansiunea sa 
continuă, prezenta și perspectiva ca Habsburgii și 
aliaţii lor să încercuiască Franţa.” 

Apreciind cá cea mai bună cale de a-şi îmbunătăţi 
propria poziţie era să exploateze slăbiciunea 
adversarului, Francisc i-a încurajat pe aliații săi să 
invadeze teritoriile controlate de Habsburgi din Spania 
de astăzi, Franța și Luxemburg.“ Carol a reacționat 
atrăgând forțele armate ale Angliei să o ajute să 
înfrunte agresiunea Franței, şi-a trimis propriile trupe 
să invadeze teritoriul deţinut de francezi în Italia şi a 
purtat o serie de războaie cu rezultat indecis împotriva 
Franţei. Războiul intermitent dintre Franţa şi Spania a 
continuat şi după moartea celor doi regi care îl 
stârniseră. 

Competiţia dintre Franţa si Habsburgi pune în 
lumină numeroasele modalităţi prin care percepțiile 
greşite după care s-au condus au indus în eroare 
statele, exact la fel ca indivizii. În general, ne 
considerăm mai benigni decât suntem în realitate şi ne 


grăbim să atribuim intenţii răutăcioase unor potenţiali 
adversari. Întrucât statele nu pot fi niciodată sigure de 
intenţiile celorlalți, se concentrează pe capacităţile 
acestora. Acţiunile defensive întreprinse de o putere 
par adesea amenințătoare pentru oponentul acesteia, 
asa cum ne amintește Robert Jervis în „dilema 
securității“. O putere în ascensiune poate să nu ia in 
considerare teama si nesiguranța unui stat dominant, 
deoarece „ştie“ că ea însăşi are intenţii bune. Între 
timp, oponentul ei poate înţelege greşit chiar si 
inițiativele pozitive drept pretenţii exagerate sau 
ameninţări. Respingerea brutală de către Sparta a 
încercării Atenei de a le acorda ajutor victimelor 
spartane după marele cutremur din anul 464 î.Hr. 
reflectă această înclinaţie. 

Exemplul franco-habsburgic ne aminteşte riscurile 
şi avantajele alianțelor. Încercând să se protejeze 
împotriva înclinării balanței puterii, ambele state pot 
reacționa prin consolidarea alianțelor existente și prin 
formarea altora noi. Fiecare este dispus să participe la 
acorduri pe care mai înainte le-a respins. Fiecare tinde 
să subestimeze diferenţele dintre propriile interese şi 
cele ale noilor aliaţi și să exagereze beneficiile angajării 
unor parteneri noi. Pe măsură ce statele sunt tot mai 
preocupate să-și păstreze credibilitatea, își fac noi 
aliaţi, care în final mai mult le fac rău, decât să le ajute. 

Modul în care Francisc şi-a manipulat aliaţii, 
transformându-i în ca pioni ca să-l provoace pe Carol, 
și alianța dintre regele din dinastia Habsburg și 
monarhul englez ne amintește de disponibilitatea 
Spartei de a lăsa la o parte propria ostilitate fata de 
Corint şi obiecțiile celor care sustineau—in mod 
corect, dupa cum s-a vazut—ca o alianţă între două 
puteri creează mai multe probleme în loc să le rezolve. 


* Întregul Dosar al Capcanei lui Tucidide, care face parte din 
Proiectul de Istorie Aplicată de la Centrul Belfer de la Harvard, 
este inclus în Anexa 1. 


** În timpul Restauratiei Meiji, împăratul a revenit la poziţia de 
autoritate naţională supremă. 


4. MAREA BRITANIE vs. GERMANIA 


„În orice caz, impiedicati pe oricine altcineva să aibă flotă, 
dacă se poate. În caz contrar, alegeti-l pe cel mai puternic ca 
prieten al vostru.” 

— TUCIDIDE, Istoria războiului peloponesiac 


„Construiesc flote ca să joace un rol în afacerile mondiale. 
Pentru ei este o distracţie. Pentru noi este o chestiune de viaţă 

sau de moarte.“ 
— WINSTON CHURCHILL, cuvântare în Camera Comunelor, 
martie 1914 


„Întrucât Germania este deosebit de inapoiată ca putere 
maritimă, pentru ea este o chestiune de viaţă şi de moarte, ca 
putere mondială şi ca mare stat cultural, să recupereze terenul 

pierdut.“ 
— Amiralul ALFRED TIRPITZ, consilier al kaizerului Wilhelm 
al II-lea, 1899 


Pe 24 octombrie 1911, un fenomen politic în vârstă 
de treizeci şi şase de ani a devenit Prim Lord al 
Amiralității, răspunzător de Marina Regală, gardianul 
Angliei si al imperiului său. Născut la Palatul 
Blenheim, educat la Harrow si la Sandhurst, încercat 
pe câmpul de luptă în trei războaie imperiale, ales în 
parlament la vârsta de 25 de ani, autora 11 cărți foarte 
apreciate şi a numeroase articole, Winston Churchill 
personifica îndrăzneala unui mic popor insular care 
guverna un sfert din omenire. În a patra zi a man- 
datului său, Churchill le-a trimis un memorandum 
colegilor de cabinet, amintindu-le răspunderea lor 
fundamentală. Făcându-se ecoul dictonului roman 
„Dacă vrei pace, pregáteste-te de război , Churchill le- 
a scris: „Pregătirea pentru război este singura garanţie 
pentru păstrarea bunăstării, a resurselor naturale şi a 
teritoriului unui stat." Pentru o pregătire adecvată era 
necesar să se înțeleagă trei lucruri: „pericolul probabil 

care ar putea să apară ; lecţiile istoriei în legătură cu 
„cea mai bună metodă generală” pentru a face fata 
amenințării, cum să intrebuintam „materialul de 
război“ al epocii în modul cel mai eficient.“ 

În 14, „pericolul probabil“ era iminent si imposibil 
de ignorat: consolidarea accelerată a forțelor militare 
ale Germaniei, în special a flotei, care crescuse de 
peste două ori în dimensiune fata de deceniul 
anterior. „Cea mai bună metodă generală“ pentru a 
face faţă pericolului era clară: menţinerea primatului 
naval al Angliei. În conformitate cu Standardul celor 
Două Puteri anunţat în 1889, Anglia a declarat că va 
menţine o flotă de vase de război egală cu numărul 
celor deţinute la un loc de următorii doi concurenți ai 
săi. Deschiderea lui Churchill spre progresul 
tehnologic și tendinţa de a-l adopta asigurau și „cea 
mai eficientă utilizare a materialului de război al 
epocii noastre. Nu numai că a construit mai multe 
vase de război, dar a aplicat și o tehnologie superioară, 
pentru a le face şi mai letale: mai bine înarmate, cu 
tunuri noi de 38 cm; mai rapide, alimentate cu petrol, 
în loc de cărbune; si însoţite de un nou instrument de 
război, avionul.? 

In cele o mie de zile dintre acest memorandum si 
izbucnirea Primului Război Mondial, Churchill a 
condus o iniţiativă de proporţii herculeene pentru a 
menţine supremaţia navală a Angliei, dând în același 
timp lovituri diplomatice îndrăzneţe pentru a 
intermedia o destindere cu Germania si pentru a 
profita de orice avantaj în cazul izbucnirii unui război. 
Insistenta lui provenea din convingerea că dezvoltarea 
Germaniei pe mare semnala nu o provocare la adresa 
securității naţionale, ci o ameninţare fundamentală 
pentru supraviețuirea Angliei. Churchill ştia că 
„puterea, măreţia, dominaţia și puterea Imperiului 
Britanic pluteau“ pe vasele de război britanice. Dacă 


marina sa ar fi fost distrusă, scria el mai târziu, 
„imperiul s-ar fi spulberat ca un vis“. Toată Europa ar 
fi trecut sub „dominaţia de fier a teutonului și a tot 
ceea ce însemna sistemul teuton. Pentru a evita 
această catastrofă, insista el, „nu aveam decât“ Marina 
Regală* Așadar, Anglia se confrunta cu o dilemă 
crucială, una de care chiar si astăzi strategii încearcă să 
scape, atunci când planifică exerciţii.” Pe de altă parte, 
superioritatea navală nu era negociabilă. Fără ea, 
posturile îndepărtate din India, Africa de Sud sau 
Canada—ca să nu menţionăm chiar Anglia—erau 
vulnerabile. Mai mult chiar, securitatea Angliei pe 
termen lung impunea ca niciun hegemon să nu preia 
controlul Europei Occidentale. lată ce spunea 
Churchill mai târziu: „Timp de patru sute de ani, 
politica externă a Angliei a fost să se opună celei mai 
puternice, mai agresive și mai dominante puteri de pe 
continent. * Un hegemon triumfător în fața 
oponenților săi de pe continent isi putea dedica toate 
resurselor construirii unei forțe navale mai mari decât 
a Angliei şi țărmul din fata Insulelor Britanice oferea o 
bază ideală de lansare pentru o invazie. De aceea, 
niciun guvern britanic nu a putut tolera vreo 
provocare la adresa dominaţiei sale navale sau vreo 
încercare de a răsturna balanţa puterii de pe continent. 
Pe de altă parte, Churchill si alti lideri britanici au 
recunoscut că orice efort de a împiedica Germania să- 
si construiască o forţă navală dominantă sau de a-și 
depăși rivalii europeni putea provoca un război mai 
oribil decât oricare altul cunoscut până atunci în 
istorie. 

Britanicii aveau dreptate când isi abordau dilema în 
termeni apocaliptici. În 1918, când Primul Război 
Mondial s-a încheiat, lumea lor zăcea într-adevăr în 
ruine. Jumătatea de mileniu în care Europa fusese 
centrul politic al lumii se prăbuşise. 


Războiul a fost o catastrofă născută mai mult din 
calcule greşite, decât din ignoranță. Liderii Europei 
fuseseră suficient avertizaţi că un război le va putea 
devasta ordinea socială şi economiile. Dar lupta mult 
prea raţională pentru dominație a produs condiţiile 
unui stres tectonic—initial între Anglia si Germania, 
dar şi între Germania şi Rusia—in care oamenii de stat 
au apreciat că riscul războiului este preferabil în locul 
alternativei distrugerii naţionale sau a capitulării. 

Evoluţia Primului Război Mondial a urmat același 
model sumbru—si multe dintre aceleași dinamici—pe 
care l-au urmat alte conflicte tucididiene petrecute de- 
a lungul secolelor. Anglia a fost cuprinsă de spaimele 
tipice multor puteri dominante; Germania era mânată 
de ambiția si de indignarea multor nou-veniti. Febra 
rivalitátii lor, împreună cu nesábuinta si miopia din 
toată Europa, au transformat un asasinat petrecut la 
Sarajevo într-o conflagrație globală.” Anglia nu avea 
interese vitale proprii în Balcani. Cu toate acestea, a 
fost atrasă în foc, în parte din cauza alianțelor, dar mai 
ales din cauză că se temea că, dacă o Germanie 
puternică ar fi acţionat în continuare necontrolată pe 
tot continentul, aceasta i-ar fi ameninţat existenţa. 

Churchill a scris mai târziu că liderii Marii Britanii 
nu credeau că războiul este inevitabil şi au încercat să-l 
prevină, dar „aveau încontinuu în minte și 
posibilitatea unei vărsări de sânge. Timp de un 
deceniu înainte de 1914, aminteşte el, „cei a căror 
datorie era să vegheze la siguranţa ţării noastre trăiau 
simultan în două universuri diferite de gândire“. 
Locuiau „în lumea reală si vizibilă, cu activităţile ei 
paşnice si cu obiectivele ei cosmopolite“, dar si „într-o 
lume ipotetică, o lume «sub prag»... o lume într-un 
moment absolut fantastică și în celălalt părând să sară 
în realitate—o lume de umbre monstruoase care se 


mişcă în combinaţii convulsive prin imagini ale unei 
catastrofe fără sfârșit *. 

Coşmarul lui Churchill a devenit realitate în august 
1914. Cu numai câteva zile înainte ca războiul să 
explodeze în toată Europa, Churchill i-a scris soţiei 
sale: „Totul tinde spre catastrofă si colaps... Un val de 
nebunie a cuprins minţile creştinătăţii... Dar ne 
miscám cu toții într-un fel de transă cataleptică 
sumbră. Scrisoarea lui se încheie cu următoarea 
afirmaţie: „Cât de bucuros si de mândru as risca sau as 
da—dacă ar fi nevoie—perioada existenţei mele ca să 
menţin această ţară mare, vestită, prosperă și liberă. 
Dar problemele sunt foarte dificile. Trebuie să 
încercăm să măsurăm infinitul si să cantarim 

imponderabilul. 


MEMORANDUMUL CROWE 


Logica tăioasă care a împins Berlinul si Londra către 
coliziune a fost sesizată foarte bine cu șapte ani înainte 
de război în ceea ce istoricii numesc Memorandumul 
Crowe. La sfârșitul anului 1905, regele Eduard al VII- 
lea şi-a întrebat guvernul de ce Anglia „demonstra o 
atitudine persistent neprietenoasa fata de 
Germania —o ţară al cărei suveran, kaizerul Wilhelm 
al II-lea era întâmplător şi nepotul lui Eduard. De ce— 
voia să stie regele—era Anglia atât de banuitoare fata 
de o ţară pe care o considerase cândva un posibil aliat, 
iar acum părea atât de „dispusă să alerge după Franţa, 
țară considerată cândva cel mai mare duşman al ei?! 
Omul însărcinat să răspundă la întrebarea regelui a 
fost expertul principal în chestiunile Germaniei de la 
Foreign Ofhce, Eyre Crowe. Crowe era pe jumătate 
german, era căsătorit cu o nemtoaica, fusese crescut în 
Germania si iubea cultura germană. Dar nu-i plăcea 
influența militaristă a Prusiei asupra celorlalte state 


germane—o adunătură pestriță de regate care, pana nu 
demult, în afară de limbă, avuseseră foarte puţine în 
comun. Dar, în 1871, principalul om de stat al Prusiei, 
Otto von Bismarck, adunase laolaltă aceste state 
disparate sub conducerea regelui Prusiei (acum 
împărat al Germaniei) Wilhelm I, bunicul lui Wilhelm 
al II-lea. După ce a studiat întrebarea regelui timp de 
un an, Crowe a produs o bijuterie diplomatică în ziua 
de Anul Nou 1907. 

„Activitatea sănătoasă a unei Germanii puternice’, 
admitea Crowe, era bună pentru omenire. În loc să se 
teamă de expansiunea Germaniei în străinătate, în 
principiu, scria el, Anglia ar trebui să aplaude 
competiția germană pentru „conducere intelectuală și 
morală si „să intre în cursă. Dar dacă obiectivul 
suprem al Germaniei era „să destrame Imperiul 
Britanic şi să-i ia locul?“ Crowe stia că liderii germani 
negaserá cu indignare „orice planuri de natură 
subversivă şi era posibil ca Germania să nu le 
„aprecieze în mod conştient“. În acelaşi timp, Anglia 
nu-și permitea să creadă asigurările oferite de 
germani. Germania putea să aspire la „o hegemonie 
politică generală și la o ascensiune ca putere maritimă, 
amenințând independența vecinilor ei si, în ultimă 
instanţă, existența Angliei“. 

În final, Crowe conchidea că intențiile Germaniei 
erau irelevante: ceea ce conta erau capacitățile ei. O 
politică vagă de creştere se putea transforma în orice 
clipă într-un scop măreț de dominație politică si 
navală. Chiar dacă Germania acumula treptat putere, 
fără a avea un plan de a-și spori dominaţia, poziţia ei 
care ar rezulta de aici ar fi pe cât de formidabilă, pe 
atât de amenințătoare. Mai mult chiar, indiferent dacă 
Germania avea sau nu un astfel de plan, „era în mod 
clar înțelept să-și construiască o forță navală cât de 
puternică putea să și-o permită. Bogăția si puterea 


crescânde ale Germaniei au alimentat expansiunea 
maritimă, iar supremaţia germană a forţelor navale 
germane era „incompatibilă cu existența Imperiului 
Britanic“. Astfel, indiferent dacă Germania căuta în 
mod conştient să-i ia locul sau nu, Anglia nu avea altă 
alternativă prudentă decât să se opună acţiunilor 
germane percepute ca incursiuni și să-și asigure o 
expansiune navală mai mare decât a Germaniei.” 


SFÂRȘITUL SECOLULUI BRITANIC? 


La sfârşitul secolului, britanicilor li se putea trece cu 
vederea că se temeau că lucrurile vor merge prost. De 
două secole, o insulă aflată la 30 de kilometri de 
continentul european faurise un imperiu care se 
întindea pe toate continentele. În 1900, cuprindea 
India de astăzi, Pakistanul, Burma, Malaysia, orașul 
Singapore, Australia, Noua Zeelandă și Canada și o 
mare parte din continentul african.“ Exercita o 
influență puternică, uneori echivalentă de fapt cu un 
control, în America Latină, Golful Persic, Egipt. 
„Stăpânind valurile“ cu o forță navală fără egal, Anglia 
chiar conducea „un imperiu peste care soarele nu 
apunea niciodată. 

Locul de naștere al revoluţiei industriale, Anglia 
devenise „atelierul lumii, iar în 1880 realiza aproape 
un sfert din producția manufacturierá şi comerțul 
lumii." Investiţiile ei alimentau creșterea globală, iar 
flotele ei protejau comerţul global. Potrivit explicatiei 
date de colegul meu Niall Ferguson, Anglia era „și 
polițistul, și bancherul lumii... prima superputere 
adevărată“. Așadar, Anglia se considera numărul unu 
si se aştepta ca şi alții să o considere la fel. 

Dar dacă Anglia își adjudecase incontestabil secolul 
al XIX-lea, unii britanici aveau îndoieli cu privire la 
pretenţiile ei asupra secolului al XX-lea. Valurile de 


neliniște au apărut la Festivalul Imperiului Britanic, 
jubileul de diamant din 1897 al reginei Victoria. 
Întruchipare a rectitudinii si a primatului britanic, 
regina Victoria se afla pe tronul britanic din anii 1830, 
iar descendenţii ei populau familiile regale din 
Europa, inclusiv din Germania. Pentru a marca 
această ocazie, cel mai vestit scriitor al epocii, Rudyard 
Kipling, a compus initial un poem în care glorifica 
misiunea imperială britanică de a civiliza lumea. Dar, 
ca un semn al timpului, acesta a fost înlocuit cu 
poemul mai contemplativ ,,Recesional’, care prezenta 
un viitor nelinistitor: „Departe chemate flotele noastre 
dispar/ Pe dune si promontorii focul se stinge/ Iată, 
toată pompa noastră de ieri/ Este una cu Tirul și cu 
Ninive!/ Judecător al popoarelor, tu să ne cruti,/ Să nu 
uităm, să nu uităm! "E 

La numai o lună după jubileu, Winston Churchill, 
pe atunci în vârstă de douăzeci şi doi de ani, s-a 
confruntat în primul său discurs politic oficial cu acest 
spectru al declinului. Urcat pe o mică platformă cu 
fata spre concetátenii săi, Churchill a insistat că 
britanicii vor continua să urmeze „cursul marcat 
pentru noi de o mână inteleaptá si ne vom continua 
misiunea de a aduce pace, civilizatie si buná guvernare 
până in cele mai îndepărtate colțuri ale lumii. 
Contrazicându-i pe cei care susțineau cá „în acest an 
jubiliar Imperiul nostru a atins culmea gloriei și a 
puterii sale, iar de acum vom începe declinul, aşa cum 
au cunoscut declinul Babilonul, Cartagina şi Roma, 
Churchill le-a cerut ascultătorilor săi „să nu asculte 
croncăniturile lor mincinoase. Cetăţenii britanici 
trebuie să se ridice si să demonstreze „prin acțiunile 
noastre că vigoarea şi vitalitatea rasei noastre sunt 
neatinse şi hotărârea noastră este să menţinem 
Imperiul pe care l-am moștenit, ca englezi, de la 


părinţii noştri E. 


Cu toate acestea, „croncănitorii” aveau despre ce să 
croncănească. Erau semne alarmante că Anglia era in 
declin fata de alte puteri. In 1899, a izbucnit războiul 
cu burii (descendenţi ai coloniştilor olandezi de pe 
teritoriul de astăzi al Africii de Sud). Anglia nu mai 
luptase de o jumătate de secol cu un adversar bine 
instruit si cu arme moderne. Burii, inferiori numeric, 
dar foarte hotărâți, le-au provocat o serie de înfrângeri 
umilitoare dușmanilor lor mai puternici. Așa cum 
făcuse mai înainte in India si in Sudan, Churchill s-a 
grăbit să intre în luptă, dar a fost prins de buri. Ziarele 
lumii au publicat relatarea evadării lui ulterioare și a 
fugii spre libertate. In cele din urmă, Anglia a 
câștigat războiul, dar cu costuri imense; reputaţia ei 
imperială a avut de suferit. Statul-major german a 
studiat cu atenţie războiul cu burii, trăgând concluzia, 
potrivit lui Paul Kennedy, că „Anglia va constata că 
este imposibil să apere India împotriva unui atac al 
Rusiei şi că „fără o reorganizare totală a sistemului 
militar, imperiul ca atare se va destrăma în două 
decenii “. 

Între timp, mai multi rivali diminuau avansul 
substantial în știință şi tehnologie, care consolidase 
poziţia de numărul unu a Angliei după victoria 
obținută cu greu împotriva Franţei napoleoniene in 
A. După Războiul Civil din America şi succesul 
repurtat de Bismarck în unificarea Germaniei în 1871, 
Anglia vedea cum celelalte tari adoptă tehnologiile ei, 
cum isi dezvoltă mai repede economiile si devin 
concurenți pe picior de egalitate.“ Londra era 
îngrijorată in special de patru rivali Rusia, Franţa, 
Statele Unite şi Germania. 

Cu cea mai mare armată din Europa, cu a treia flotă 
ca mărime şi cu o bază industrială în dezvoltare 
rapidă, Rusia proiecta o umbră mare. Noile căi ferate 


dădeau Moscovei posibilitatea să-şi facă simțită 


puterea mai departe și mai repede decât înainte, în 
timp ce expansiunea ei continuă muta frontierele tot 
mai aproape de sferele britanice de influenţă din Asia 
Centrală, de Vest si de Sud.“ În plus, alianța Rusiei cu 
Franţa contura perspectiva ca Anglia să fie nevoită să 
lupte cu ambii rivali în același timp, nu numai în 
Europa, ci şi în India. 

În pofida bazei sale industriale slabe, Franţa era un 
concurent imperial—căci deţinea cel de-al doilea 
imperiu ca mărime. Disputele coloniale duceau adesea 
la frictiuni cu Londra si din când în când la pericolul 
de a declanşa un război. În 1898, Franţa a fost silită să 
se retragă dintr-o dispută privind Fashoda (în actualul 
stat Sudanul de Sud), când şi-a dat seama că nu are 
şanse de câştig într-un război naval. Dar menţinerea 
Standardului celor Două Puteri pentru a egala puterea 
combinată a forțelor navale franceze și ruse la un loc 
punea o presiune crescândă pe bugetul Angliei.“ 

Între timp, Statele Unite se afirmau ca o putere 
continentală care ameninţa influența britanică în 
emisfera vestică (prezentată mai detaliat în Capitolele 
o si 4). Cu o populaţie aproape de două ori mai mare 
decât cea a Angliei, cu resurse naturale aparent 
inepuizabile si cu o dorinţă mare de creștere, America 
ar fi surprins lumea dacă nu ar fi deposedat Anglia de 
puterea ei industrială.“ Economia SUA a depășit 
economia Angliei (dar nu și a imperiului ei) cam prin 
1870 şi nu s-a mai uitat niciodată înapoi. În 1913, 
Anglia furniza numai 1396 din produsul 
manufacturier global, scăzând de la 23%, in 1880; in 
schimb, SUA crescuse la 32%. Sprijinit de forțele 
navale în curs de modernizare, Washingtonul începuse 
să se afirme tot mai agresiv în emisfera vestică. După 
ce Londra şi Washingtonul fuseseră pe punctul de a 
începe un război pentru frontierele Venezuelei (vezi 
Capitolul 5), prim-ministrul britanic i-a atras atenţia 


ministrului sáu de finante că războiul cu Statele Unite, 
„într-un viitor nu foarte îndepărtat, a devenit ceva mai 
mult decât o posibilitate; în această lumină trebuie să 
examinăm estimările Amiralității. A avertizat că un 
război cu SUA „era mult mai real decât o viitoare 
coaliție ruso-francezá . 

Alt fenomen industrial cu ambitii navale crescánde 
se afla mult mai aproape de casă. De la victoria sa 
împotriva Franţei şi de la unificarea sub comanda lui 
Bismarck, Germania devenise cea mai redutabilă 
putere continentală din Europa, cu un dinamism 
economic pe măsură. Exporturile germane erau acum 
comparabile cu produsele britanice, făcând din Berlin 
un rival comercial formidabil. Totusi, înainte de 1900, 
Imperiul Britanic o vedea mai mult ca pe o ameninţare 
economică, decât strategică. Mai multi politicieni 
britanici de frunte erau în favoarea unei alianțe cu 
Germania, iar unii dintre ei au încercat chiar să o 
intermedieze.* 

În yave calculele Londrei s-au schimbat complet. 
Anglia lupta alături de fostele ei rivale, Rusia și Franța 
(ulterior şi SUA), pentru a împiedica Germania să 
câştige dominaţia strategică în Europa. Felul în care s- 
a întâmplat  aceasta—cum, dintr-o serie de 
competitori, Germania a devenit principalul adversar 
al Angliei£—este o mărturie a fricii resimtite de 
puterea conducătoare, atunci când o putere în 
ascensiune pare să-i pună în pericol securitatea. În 
cazul Angliei, această teamă a fost insuflată de flota 
crescândă a Germaniei, a cărei unică intenţie nu putea 
fi alta decât să fie folosită împotriva Marinei Regale. 


LOCUL SUB SOARE“ AL GERMANIEI 


Istoria ascensiunii Germaniei, decizia ei de a-și 
construi o marină care a alarmat atât de tare Anglia, 


este în multe privinţe foarte simplă. Este povestea unei 
tari care a cunoscut o dezvoltare rapidă, aproape 
ameţitoare, într-o perioadă foarte scurtă, dar a 
constatat că drumul ei spre măreţia globală este blocat 
de un titular pe care îl considera nedrept și lacom. Din 
momentul în care Bismarck a transformat o adunătură 
de câteva zeci de state în Imperiul German, în urma 
războaielor împotriva Austriei (1866) si Franţei (1870- 
1871), Germania a început să se afirme ca un fenomen 
economic, militar și cultural care a dominat 
continentul european. Germanii nu mai erau obiecte 
ale istoriei altor popoare, ci subiectul propriei povești 
a măreției nationale. 

Mai târziu, cel mai mare strateg american al 
Războiului Rece, George Kennan, a explicat că 
diplomaţia abilă a lui Bismarck a făcut ca atunci când 
trebuia să se gestioneze conflictele de interese şi luările 
de poziţie din Europa, Germania se situa întotdeauna 
de partea majorităţii. Bismarck a făcut tot ce trebuia 
pentru a menţine Franţa răzbunătoare într-o stare de 
izolare si a rămas în relaţii bune cu Rusia.“ Țarul 
dispunea în continuare de cea mai mare armată din 
Europa, dar Germania avea cea mai puternică si mai 
bine antrenată forţă militară din lume. 

Mai mult chiar, balanţa în care Germania și Marea 
Britanie se aflau pe talere opuse se înclina necontenit. 
În 1914, populaţia de 65 de milioane de oameni a 
Germaniei era cu 50% mai mare decât a Marii 
Britanii.” Germania se dezvoltase si devenise prima 
economie a Europei, depășind Marea Britanie in 
1910.% In 1913, asigura 14,8% din producţia 
industrială globală, depăşind Marea Britanie cu 
13,6963 Înainte de unificare, producea numai 
jumătate din cât producea Marea Britanie; în 1914, 
producea de două ori mai mult. În 1980—înainte de 
ascensiunea Chinei—Paul Kennedy se întreba „dacă 


forţele de producţie relative—si, prin extensie, puterea 
naţională relativă—ale oricăror alte două state vecine 
se schimbaserá vreodată într-un mod atât de 
remarcabil pe parcursul vieţii unui om, așa cum se 
întâmplase cu Anglia şi Germania. 

Britanicii au simţit creșterea industrială a Germaniei 
cel mai repede sub forma creșterii exporturilor 
germane care au înlocuit produsele britanice pe piaţa 
lor internă şi în străinătate. Între 1890 și 1913, 
exporturile britanice în Germania s-au dublat, dar ca 
valoare reprezentau o jumătate din importurile 
Angliei din Germania, care se triplaseră.* Un 
bestseller din 1896, cu titlul Made în Germany, îi 
avertiza pe britanici că „un stat comercial gigantic se 
înalţă și ne ameninţă prosperitatea, concurând cu noi 

în comerțul mondial ^. Germania depasea Anglia nu 
numai în industria grea si la produsele manufacturiere 
specifice primei revolutii industriale, ci si in domeniul 
electricitatii si petrochimiei, cuceriri specifice celei de- 


a doua revolutii industriale. 

La sfârşitul secolului, industria specializată în 
chimie organică a Germaniei controla 90% din piaţa 
globală. În 1913, Marea Britanie, Franţa si Italia 
împreună produceau si consumau doar 80% din 
electricitatea produsă și consumată de Germania.“ În 
1914, Germania avea de două ori mai multe telefoane 
decât Marea Britanie şi aproape de două ori mai multe 
linii de cale ferată.“ Stiinta și tehnologia germane 
depăşiseră Marea Britanie, devenind cele mai bune din 
lume, sprijinite de guvern şi alimentate de universităţi 
de prestigiu.“ Între 1901, când Premiul Nobel a fost 
acordat pentru prima dată, şi 1914, Germania a 
câştigat optsprezece premii în total, de două ori mai 
multe decât Regatul Unit si de patru ori mai multe 
decât Statele Unite. Numai pentru fizică si chimie, 
Germania a câștigat zece Premii Nobel, aproape de 
două ori mai multe decât Regatul Unit și SUA 
impreună.“ 

În pofida creșterii economice rapide şi a realizărilor 
nationale impresionante, multi germani se simțeau 
timorati. Viitorul, credeau ei, nu aparținea „Marilor 
Puteri“ europene, ci „Puterilor Mondiale, cum 
începuseră să fie cunoscute: superputeri ale căror 
dimensiuni, populaţii şi resurse le vor face să domine 
secolul al XX-lea. America și Rusia erau puteri de 
dimensiunea unui întreg continent. Anglia avea un 
mare imperiu în străinătate, protejat de o flotă uriașă. 
Pentru a putea concura la o asemenea scară, Germania 
avea nevoie de propriile colonii, precum și de 
mijloacele pentru a le dobândi şi a le păstra în 
siguranță.“ 

În această perioadă, multe alte tari, inclusiv Japonia, 
Italia, Statele Unite, ba chiar și Belgia, au pornit pe o 
cale imperială. În cazul Germaniei, era notabilă 
dorinţa ei de a modifica statu-quoul colonial anterior, 
puterea naţională imensă care îi dădea șanse sa 


realizeze acest lucru si sentimentul puternic că, 
întrucât venise târziu la masa împărţirii rapide a 
globului, fusese păcălită si nu i se dăduse ceea ce i se 
cuvenea de drept.“ Nimeni nu intruchipa mai bine 
acest amestec incendiar de resentimente şi hybris ca 
noul împărat german, kaizerul Wilhelm al II-lea, care 
a urcat pe tron în 1888. În particular, Bismarck îl 
compara pe tânărul său monarh cu un balon: „Dacă 
nu-l ţii bine de sfoară, nu știi niciodată încotro îşi va 


“2 Doi ani mai târziu, Wilhelm s-a 


lua zborul. 
emancipat, concediindu-l pe omul care unificase 
Germania și făcuse din Berlin capitala unei mari 
puteri europene.“ Noul lui guvern a dat publicităţii un 
tratat secret pe care Bismarck îl negociase cu Rusia 
pentru a o împiedica să se alieze cu Franţa şi să atace 
Germania, iar Parisul a sesizat curând ocazia de a 
pune capăt izolării ei încheind o alianţă cu Moscova.“ 

Hotărât să vadă cum Germania devine o putere 
mondială și dorind să se extindă în afara Europei, 
kaizerul a cerut elaborarea unei Weltpolitik, sau o 
politică externă globală. În vara jubileului reginei 
Victoria, kaizerul l-a ales pe Bernhard von Bülow ca 
ministru de externe, declarând cá ,Bülow va fi 
Bismarck al meu". Bulow nu şi-a ascuns ambitiile, 
anunțând că „zilele în care germanii cedaseră unui 
vecin pământul si celuilalt marea, rezervandu-si 
pentru ei cerul, unde domnește doctrina pură—acele 
zile trecuseră. Nu vrem să punem pe nimeni în umbră, 
dar ne cerem locul nostru sub soare”. 

Conceptul de Weltpolitik se referea atât la politica 
internă, cât si la lumea de dincolo de frontierele 
Germaniei. Câştigurile coloniale din ultimii douăzeci 
de ani nu erau impresionante”, însă viziunea 
expansiunii la nivel mondial captiva imaginaţia 
germanilor. În 1897, Hans Delbriick, unul dintre cei 
mai cunoscuţi istorici germani si editor al unei reviste 


foarte citite, vorbea în numele multora dintre 
compatrioţii săi, afirmând că „suprafeţe uriașe de 
pământ vor fi împărțite in diverse colțuri ale lumii in 
următoarele câteva decenii. lar ţara care rămâne cu 
mâinile goale va fi exclusă în generația următoare din 
rândurile marilor popoare care definesc contururile 
spiritului uman. Bülow a fost chiar mai direct: 
„Problema nu este dacă vrem sau nu să colonizam’, a 
explicat el, „ci că trebuie să colonizăm, fie că ne place, 
fie cá nu. 

„Viitorul printre marile naţiuni al Germaniei 
depindea în totalitate de faptul dacă va deveni o mare 
putere, spunea Delbrück. Dar o ţară le stătea în cale. 
„Putem face o politică colonială cu Anglia sau fără 
Anglia, declara el. „Cu Anglia înseamnă pace; 
împotriva Angliei înseamnă război.” În ambele cazuri, 
nu era posibil „niciun pas înapoi >. Germania nu va 
mai fi silită să înghită dictatele puterilor care au fost, ci 
va impune propriile dictate lumii care avea să vină. 
Bulow a spus în Reichstag, în 1899, că, în secolul 
următor, Germania nu mai putea „permite niciunei 
puteri străine, niciunui Jupiter să ne spună: Ce să 
facem? Lumea este deja împărţită. „În secolul 
următor , a anunţat el, „Germania va fi ori ciocanul, 
ori nicovala“. Într-un discurs rostit în același an cu 
ocazia lansării la apă a unei nave de război, kaizerul a 
fost la fel de lipsit de subtilitáti: „Vechile imperii se duc 
si altele sunt în curs de formare. Potrivit lui Michael 
Howard, germanii care doreau un statut de mare 
putere nu erau, de fapt, „preocupaţi de extinderea în 
ceea ce considerau ei că este un sistem mondial 
dominat de britanici. Tocmai acest sistem era văzut 
drept intolerabil și erau hotărâți să-l conteste de pe 
picior de egalitate =. 

Gândul că Germania ar putea să dea jos Anglia de 
pe locul său fruntaş sau să devină cel puţin egala ei îi 


dădea kaizerului o imensă satisfacţie. Wilhelm avea în 
mod clar sentimente amestecate în legătură cu Anglia 
—locul nasterii mamei lui, fiica cea mai mare a reginei 
Victoria—si cu ceea ce numea el „rudele lui 
blestemate" de acolo. Pe de o parte, vorbea fluent 
engleza şi era devotat bunicii sale, regina Victoria. 
Fusese încântat când îl făcuse amiral onorific al 
Marinei Regale și purta cu mândrie uniforma ori de 
câte ori avea prilejul. În 1-, i-a spus fostului 
președinte Theodore Roosevelt, care făcea o vizită la 
Berlin în cadrul unui turneu european, că războiul 
dintre Germania si Anglia era „de negândit : „Am fost 
crescut in Anglia... mă simt în parte englez“, a spus el 
cu patimă. Și apoi, „cu o emfază intensă, i-a spus lui 
Roosevelt: „ADOR ANGLIA! = 

În același timp, Wilhelm nu-și putea ascunde 
resentimentele si ambitiile induse de un sentiment de 
rivalitate. Lucrarea bine documentată a lui Margaret 
MacMillan din 2013, intitulată The War That Ended 
Peace, demască nesiguranța profundă a kaizerului, 
descriindu-l ca pe „un actor suspectat în secret că nu 
este la înălțimea rolului pe care îl joacă. Din cauza 
unei probleme survenite chiar la naştere, rămăsese cu 
braţul stâng beteag pentru tot restul vieţii. Îi displăcea 
insistența cu care mama sa englezoaică amintea ca 
patria ei era prin natura sa superioară Germaniei. 
Astfel, eforturile lui de a câștiga respectul rudelor lui 
britanice dădeau greş adesea. Deşi Wilhelm era cât se 
poate de bine venit la regata anuală organizată de 
Royal Yacht Club din Cowes, unchiul său (viitorul rege 
Eduard) era exasperat de purtarea lui dominatoare si îl 
numea „cel mai strălucit eșec al istoriei. Pentru a 
concura cu el, Wilhelm și-a înfiinţat propria regată de 
o săptămână, mai elaborată, la Kiel, unde primea 
membri ai familiilor regale din Europa, inclusiv pe 
vărul său, ţarul Nicolae.“ Dar, aşa cum nota Theodore 


Roosevelt, „șeful celui mai mare imperiu militar al 
lumii din momentul de fata este nespus de gelos şi de 
sensibil la opinia englezilor, ca si când ar fi cine stie ce 
parvenit multimilionar care încearcă să pătrundă în 
înalta societate din Londra *. 

Stimulat de ceea ce considera că este atitudinea 
cronic condescendentă a britanicilor, kaizerul a decis 
si mai mult să asigure Germaniei locul de drept sub 
soare. Dar a ajuns la concluzia că imperiul global 
dominant nu le va acorda lui si concetatenilor lui 
respectul și influenţa pe care o meritau—adică nu atât 
timp cât Germania nu va demonstra că este egală cu 
Anglia, nu numai găzduind cea mai bună regată, ci 
construind si o marină pe măsură.” 


„VIITORUL NOSTRU ESTE PE APĂ“ 


În W., un strateg naval american, căpitanul Alfred T. 
Mahan, a publicat lucrarea The Inflence of Sea Power 
upon History. Folosind Anglia ca exemplu de bază, 
Mahan a identificat puterea navală ca fiind principalul 
element determinant al succesului unei mari puteri— 
cheia pentru obţinerea victoriei militare, a coloniilor, a 
bunăstării. Cartea a străbătut ca un fulger capitalele 
lumii, de la Washington la Tokio, de la Berlin la Sankt- 
Petersburg. Si cel mai pasionat cititor al ei a fost chiar 
kaizerul Wilhelm al II-lea, care, in 1894, spunea cá 
„încerca s-o înveţe pe dinafară. A ordonat ca pe 
fiecare vas al flotei sale să existe un exemplar.“ 
Gândirea lui Mahan a modelat convingerea kaizerului 
că viitorul Germaniei este „pe apa’. Potrivit istoricului 
Jonathan Steinberg, „pentru kaizer, marea şi marina 
militară erau simbolurile măreției Imperiului Britanic, 
măreție pe care o admira şi o invidia “!. O forță navală 
care să rivalizeze cu Anglia i-ar fi dat Germaniei nu 


numai posibilitatea de a-și realiza destinul de putere 


mondială, dar ar fi pus capăt și intolerabilei poziţii de 
vulnerabilitate in fata coercitiei exercitate de o flotă 
britanică superioară. 

Kaizerul simtise apăsarea mâinii grele a Angliei 
după ce trimisese în 1896 o telegramă provocatoare 
conducerii burilor din Africa de Sud, în care spunea că 
isi oferá sprijinul împotriva Angliei. Londra s-a arătat 
indignată. Așa cum i-a spus un funcţionar superior 
din ministerul de externe britanic ambasadorului 
german, orice intervenţie putea însemna război si „O 
blocadă a oraşelor Hamburg şi Bremen. Răsucind 
cuțitul în rană, a subliniat că „anihilarea comerţului 
german în largul mărilor va fi o joacă de copii pentru 
flota britanică“. Era realitatea brută, greu de ignorat. 
Germania avea mai putin de jumătate din numărul de 
vase de luptă pe care le avea Anglia. Cum putea spera 
Germania să joace un rol global, când flota britanică o 
putea forţa să se retragă la comanda ei? Criza din 
1895-1896 dintre Washington și Londra vizând 
frontiera Venezuelei intárise invátámintele dobândite 
prin această lecţie. Kaizerul însuşi spusese: „Numai 
atunci când vom putea să-i expediem un pumn în faţă, 
leul britanic se va retrage, așa cum a făcut recent în 
fata amenințărilor Americii. "€ 

În wav, Wilhelm l-a ales pe Alfred Tirpitz ca să 
construiască acest pumn, punându-l în fruntea 
ministerului marinei sale. Pentru a se alătura 
Americii, Rusiei si Angliei ca una din cele patru puteri 
mondiale, i-a spus kaizerul lui Tirpitz, Germania va 
avea nevoie de o marină puternică, pe măsură. 
„Recuperarea terenului pierdut“, a avertizat el, „era o 
chestiune de viață si de moarte“. Margaret 
MacMillan l-a caracterizat pe Tirpitz ca „darwinist 
social cu o opinie deterministă asupra istoriei, văzută 
ca o serie de lupte pentru supraviețuire. Germania 
trebuia să se extindă; Anglia, ca putere dominantă, era 


nevoită să o oprească“. In mod clar si precis, Tirpitz 
compara această luptă cu concurenţa în afaceri: 
„Firma mai veche și mai puternică se străduieşte în 
mod inevitabil să o stranguleze pe cea nouă, aflată în 
ascensiune, înainte să fie prea târziu. Aceasta a fost 
cheia conflictului anglo-german, scria el după 
război. 

Deşi în public Tirpitz sublinia că Germania trebuie 
să-și extindă flota pentru a proteja comerțul țării”, in 
particular el si kaizerul conveniseră cá scopul 
primordial al noii marine germane trebuia să fie acela 
de armá indreptatá impotriva dominatiei britanice. In 
primul memorandum intocmit pentru stápànul sáu, in 
iunie 1897, în aceeaşi lună in care Anglia isi sărbătorea 
triumfal jubileul, Tirpitz declara că „cel mai periculos 
dușman în momentul de fata este Anglia. Este 
dușmanul împotriva căruia avem nevoie urgentă de o 
anumită forță navală ca factor de putere politică *. 

Obiectivul final al lui Tirpitz era o forţă navală 
germană „cu aceeași putere ca a Angliei ^. Dar 
admițând ca pentru a construi o astfel de flotă era 
nevoie de timp, Tirpitz afirma că si o flotă mai mică 
poate fi un „factor semnificativ de putere politica’. 
Dacă flota ei va fi suprasolicitată, angajată în toată 
lumea, Anglia va trata Germania cu mai mult respect, 
căci se va teme de un atac rapid al acesteia împotriva 
oraşelor ei de pe tárm.^ Mai mult chiar, în 
conformitate cu ceea ce Tirpitz numea „teoria 
riscului, dacă flota lui devenea destul de puternică 
pentru a provoca daune serioase Marinei Regale, 
lăsând-o vulnerabilă în faţa atacurilor din partea 
celorlalte mari puteri, aceasta va determina Anglia să 
se abţină de la atacuri împotriva Germaniei. Esenţa 
acestei strategii era exprimată în expunerea de motive 
a celei de-a doua legi navale: „Germania trebuie să 
aibă o flotă atât de puternică, încât, chiar şi pentru 


adversarul cu cea mai mare putere maritimă, un 
război împotriva ei să implice asemenea pericole, încât 
să-i pună în primejdie poziţia in lume" 7. Realizând cá 
perioada dintre începerea construcţiilor navale din 
Germania şi momentul în care flota ei va putea să se 
apere împotriva Angliei va fi o „zonă periculoasă ^, 
Bulow a fost de părere că „trebuie să operăm cu grijă, 
precum omida înainte de a se transforma în fluture 2. 
Germania va face tot ce îi stă în putinţă pentru a nu se 
lăsa antrenată într-o luptă cu Anglia înainte ca flota ei 
să fie suficient de puternică. $i nu avea niciun rost să 
se încheie niciun acord de securitate înainte ca noua 
flotă să oblige Anglia să recunoască noul statut al 
Germaniei. Între timp, Bülow spera cá Anglia îi va 
ușura sarcina şi se va angaja într-un război cu Rusia, 
permițându-i Germaniei să-şi sporească in linişte 
puterea economică si navală. În cele din urmă, când 
puterea navală germană va fi un fapt împlinit, Anglia 
va fi nevoită să se împace cu noua realitate.“ 

Tirpitz îi promisese kaizerului că o mare flotă de 
nave de luptă va promova patriotismul si unitatea 
germană. Se pricepea să mobilizeze opinia publică în 
sprijinul programului naval propus şi pentru a face 
lobby în Reichstag. Prima lege navală, adoptată în 
1898, cerea un număr total de 19 vase de luptă. 
Kaizerul era încântat si a fost imediat de acord când, 
in anul următor, Tirpitz a recomandat accelerarea 
programului de dezvoltare, oferindu-i stăpânului său 
perspectiva ispititoare ca Anglia să renunţe la „orice 
încercare de a ne a ataca și, ca rezultat, să cedeze în 
fata prezenţei navale suficiente a Maiestátii Voastre... 
pentru a duce o politică mare in străinătate. A Doua 
Lege Navală a fost semnată în 1900, dublând 
dimensiunea viitoarei flote la 38 de vase de luptá.^ 

În iunie 14-£, când regele Eduard al VII-lea a venit în 
Germania ca să ia parte la regata de la Kiel, nepotul lui 


a oferit un dineu în onoarea sa la Clubul Imperial de 
lahting. In contrast cu eforturile lui Tirpitz de a 
ascunde ambitiile Germaniei, kaizerului Wilhelm îi 
făcea plăcere să se laude cât mai mult cu flota în fata 
unchiului său. Programul lui de construcţii navale era 
în mod clar pe cale să producă o flotă care va rivaliza 
cu cea a Angliei. În toastul rostit în onoarea unchiului 
său, kaizerul a afirmat: „Când eram copil, mi s-a dat 
voie să vizitez porturile Portsmouth și Plymouth... 
Am admirat mândrele vase engleze din aceste două 
porturi splendide. Apoi în mine s-a trezit dorinţa de a 
construi într-o zi vase ca acestea şi de a avea când voi 
crește mare o marină la fel de frumoasă ca marina 
engleză.“ La o lună după prezentarea grăbită a lui 
Wilhelm de la Kiel, Anglia a făcut primele sale planuri 
oficiale de război împotriva Germaniei.“ 


„MAJORITATEA SCANDALAGIILOR, CÂND SUNT 
ATACAȚI, SE DOVEDESC LASI“ 


Încă din \4--, Amiralitatea Britanică a declarat cá, in 
câţiva ani, Germania va depăși Rusia, devenind a treia 
putere navală din lume, după Marea Britanie și Franţa. 
Amiralitatea a înțeles cà Londra trebuia să-și 
revizuiască Standardul celor Două Puteri si să menţină 
balanţa flotei britanice in Marea Nordului.“ 

In \9-¥, citând legea navală a Germaniei din \4--, 
Primul Lord al Amiralității le-a spus membrilor 
cabinetului: „Sunt convins că marea și noua flotă 
germană este construită cu intenția de a duce un 
război împotriva noastră. 2 În acelaşi an, directorul 
spionajului naval ajunsese la concluzia că Marea 
Britanie „ar trebui să lupte pentru a-și menţine 
conducerea în Marea Nordului, aşa cum a făcut în 
războaiele cu Olanda în secolul al XVII-lea”. Deşi, o 
vreme, unele persoane din Anglia și din Germania au 


acceptat justificarea lui Tirpitz că flota Germaniei era 
necesară pentru a proteja comerţul ţării, acest pretext 
nu era sustenabil. Așa cum notează Paul Kennedy, 
când realitatea s-a impus si Londra şi-a dat seama că 
adevărata ţintă a flotei germane era însăși Anglia, 
„efectul asupra relaţiilor anglo-germane a fost 
dezastruos—si iremediabil. 

Deteriorarea relaţiilor anglo-germane a coincis cu 
schimbarea rapidă a dinamicii puterii în Europa şi, în 
afara ei, si cu reevaluarea poziţiei ei globale.“ În fata 
unei serii de puteri în ascensiune, Anglia a recunoscut 
treptat ca nu mai putea sa-si mențină supremaţia 
navală peste tot. Flota americană, cea japoneză, cea 
rusă si multe altele creșteau si ele, dar numai cea 
germană se situa la doar câteva sute de mile nautice de 
Anglia. Amiralitatea a cedat tacit Statelor Unite 
supremaţia în emisfera vestică, iar în 1902 Anglia şi-a 
încheiat „splendida izolare“ si a semnat o alianţă 
defensivă cu Japonia, ceea ce i-a permis să 
despovăreze de sarcini navele Marinei Regale din 
Extremul Orient. 

Indreptatá initial împotriva Rusiei, alianța cu 
Japonia punea capăt și nevoii de înțelegere cu 
Germania în privința Chinei si deschidea usa unei mai 
largi cooperări cu Franţa. Anglia şi Franţa vedeau că 
Japonia şi Rusia se îndreaptă spre război şi niciuna 
dintre ele nu dorea să se vadă târâtă în conflict de 
aliatele lor pentru a lupta apoi una impotriva 
celeilalte.“ Au văzut si posibilitatea de a rezolva alte 
dispute mai vechi, semnând în 1904 pactul de 
înfiinţare al Antantei Cordiale, care rezolva chestiuni 
coloniale rămase deschise. Aceasta nu era o alianţă, 
dar Berlinul a văzut-o ca pe o ameninţare la adresa 
poziţiei sale diplomatice. A încercat neinspirat să 
despartă Anglia de Franţa prin provocări în Maroc. 


Nu e de mirare că acestea au determinat Anglia si 
Franta sá se apropie si mai mult. 

Între timp, în Extremul Orient, Japonia învinsese 
decisiv Rusia în 4-0 în disputa privind Manciuria si 
Coreea. Scufundarea flotei ruse însemna că Germania 
ocupa acum locul al treilea între flotele lumii, după 
Anglia și Franţa.“ La început, declinul Rusiei părea o 
veste bună pentru Anglia, căci insemna că Moscova 
ameninţa mai puţin interesele Londrei. Dar mai 
însemna și că, cel puţin câtva timp, Rusia nu va fi un 
aliat eficient pentru Franţa împotriva Germaniei. 
Acum exista perspectiva reală ca Germania să poată 
inclina balanţa puterii din Europa.** 

li va permite Londra Berlinului să rescrie ordinea 
europeană, sau va apăra statu-quoul? Interesele sale de 
securitate indicau a doua variantă. Eyre Crowe a 
descris rolul Marii Britanii în menţinerea echilibrului 
de putere—impiedicand orice stat să domine 
continentul—ca pe o virtuală „lege a naturii. Un 
funcţionar superior britanic din planificarea militară a 
avertizat: „Nu există niciun dubiu că într-un viitor 
apropiat ne ameninţă o luptă titanică între Germania 
si Europa pentru putere. “ Marea Britanie a început sa 
ia măsuri pentru ca deznodământul acestei lupte să fie 
mai favorabil. Antanta Cordială nu angaja Anglia în 
apărarea Franţei, dar în 1905-1906, Londra și Parisul 
au început tratative militare secrete. În 1907, Marea 
Britanie a semnat o convenţie cu Rusia, inghetand mai 
vechile disputele coloniale si creând astfel o alianţă 
trilaterală între Anglia și alianța franco-rusă, care avea 
să fie cunoscută drept Tripla Înţelegere. 

Astfel, ca urmare a războiului ruso-japonez, Anglia 
s-a concentrat asupra perspectivei ca Germania, aflată 
în în ascensiune, să devină hegemonul european. Dacă 
Germania va domina continentul, va putea mobiliza 
suficiente resurse ca să submineze supremația navală 


britanică—lăsând-o vulnerabilă în fata unei invazii.É 
Regele Eduard spunea, in 1909, că dacă tara sa 
rămânea deoparte într-o viitoare luptă, „Germania va 
avea puterea de a-și demola duşmanii unul după altul, 
în timp ce noi vom sta cu braţele încrucișate, iar după 
aceea ne va ataca probabil pe noi. 

Berlinul a tras diverse invataminte din războiul 
ruso-japonez. În atacul preventiv întreprins de Japonia 
împotriva flotei ruse de la Port Arthur—un atac care 
prevestea ceea ce avea să se întâmple la Pearl Harbor 
peste mai puţin de patru decenii—, germanii au văzut 
un model pentru un atac britanic executat cu perfidie 
împotriva propriei lor flote la Kiel, în Marea Nordului. 
Analizaseră în repetate rânduri atacul dat prin 
surprindere de Anglia la Copenhaga, din 1807, când 
capturase flota daneză înainte ca Napoleon să o poată 
coopta. Potrivit istoricului Jonathan Steinberg, 
kaizerul „credea fără rezerve“ în posibilitatea unui 
astfel de atac. Si, într-adevăr, la sfârşitul anului 1904, 
ambasadorul lui din Anglia a trebuit să-l asigure 
personal că acesta nu era iminent. La începutul anului 
1907, când s-au răspândit zvonuri că britanicii erau 
gata să atace, părinţii, nelinistiti, și-au retras copiii din 
şcoli. Temerile germanilor nu erau întru totul 
deplasate. Pentru a-l parafraza pe Henry Kissinger, 
chiar si paranoicii au dușmani. Noul Prim Lord al 
Mării din Marea Britanie, amiralul John „Jacky“ 
Fisher, numit in cel mai înalt rang de ofițer naval in 
octombrie 1904—chiar a recomandat cu mai multe 
ocazii ca Marina Regală să repete mișcarea 
„Copenhaga“ împotriva flotei germane. Îi prezeniase 
pentru prima dată regelui Eduard această idee la 
sfârșitul toamnei anului 1904, iar răspunsul 
monarhului a fost: „Dumnezeule, Fisher, trebuie să fii 
nebun!“ Dar când, patru ani mai târziu, amiralul i-a 
explicat din nou ideea, regele a ascultat mai atent. 


Fisher credea că descurajarea unui adversar cu 
declaraţii belicoase era cea mai bună cale de a evita 
războiul, dar liderii Germaniei au considerat retorica 
britanică un motiv mai mult decât suficient pentru a-şi 
dubla cheltuielile cu marina.“ 

Culmea e că şeful marinei germane s-a făcut vinovat 
de o interpretare fundamental greșită a efectelor pe 
care acţiunile lui le vor avea aspra puterii opuse. 
Tirpitz presupusese că Anglia nu-și va da seama de 
creșterea forțelor ei din Marea Nordului, iar Londra 
nu va reuşi să se realinieze din punct de vedere 
diplomatic pentru a-i neutraliza pe ceilalți adversari și 
pentru a-i împiedica să ajungă la o înţelegere cu 
Germania. Ambele presupuneri s-au dovedit greşite.” 
Tirpitz a mai presupus că Anglia nu va fi capabilă să-şi 
concentreze flota împotriva Germaniei, nici nu va fi 
dispusă să cheltuiască banii necesari pentru a face fata 
programului german de construcții navale. Si în 
această privinţă se va dovedi cá greşea din nou. 

Marea Britanie a făcut tot ceea ce Germania a crezut 
că nu va face, şi ceva mai mult. Fisher a condus 
reorganizarea Marinei Regale concentrând forţele 
acesteia pe pericolul german. În 1906, i-a scris regelui 
Eduard: „Singurul nostru duşman probabil este 
Germania. Germania isi tine toată flota concentrată la 
câteva ore distanță de Anglia. De aceea, trebuie să 
ținem o flotă de două ori mai puternică concentrată la 
câteva ore de Germania. * Realinierea diplomatică cu 
Franţa, Japonia si (într-o manieră mai puţin formală) 
cu Statele Unite însemna că Fisher putea executa în 
siguranță reechilibrarea navală, alocând 75% din 
navele de război britanice luptei cu flota germană.“ 

În memorandumul lui din \4-V, Crowe spusese că 
simpla cerere adresată Germaniei de a-și opri 
expansiunea navală nu va face decât să încurajeze 
Berlinul să construiască mai repede. Germanii vor 


înțelege o singură limbă: acţiunea. Anglia trebuie să-şi 
demonstreze hotărârea de a construi mai mult decât 
germanii, fortandu-i să vadă inutilitatea programului 
pe care il începuseră. Această abordare era în mod 
sigur pe placul regelui Eduard, care a spus încă o dată 
despre nepotul său: „Willy este un scandalagiu, iar 
majoritatea scandalagiilor, cand sunt atacați, se 
dovedesc laşi. “> 

Anglia nu numai că a mărit dimensiunea flotei, dar 
Fisher s-a ocupat de dezvoltarea unei noi clase de nave 
de război, Dreadnought. Lansată la apă în 1905, nava 
de război din clasa Dreadnought era mai rapidă, mai 
mare, mai solid blindată decât predecesoarele sale, iar 
tunurile sale de 305 mm îi asigurau o forță si o 
distanţă de tragere duble.* Toate celelalte flote militare 
trebuiau să-şi construiască acum propriile nave de 
război dotate cu tunuri puternice, dacă doreau să facă 
fata competiţiei. Tirpitz a aflat despre noul program de 
înarmare al Angliei la începutul anului 13-0. În toamna 
aceluiași an a prezentat Reichstagului un amendament 
suplimentar care mărea cheltuielile navale cu Yo% fata 
de legea din 1900 şi prevedea construirea a câte două 
puternice nave de război, comparabile cu 
Dreadnought, anual. În plus, a început pregătirile 
pentru lărgirea canalului Kiel, cu costuri foarte mari, 
pentru a permite noilor nave germane să se deplaseze 
repede din Marea Baltică în spaţiul de luptă avut în 
vedere în Marea Nordului.” 

Fisher a prevăzut cu acuratețe etapele drumului 
către conflict. În 1911 a prezis că războiul cu 
Germania va începe atunci când se va încheia lărgirea 
canalului Kiel. A prevăzut un atac prin surprindere 
din partea Germaniei, probabil într-un weekend de 
trei zile. Data prezisă de el pentru „Bătălia 
Armagedonului ? 21 octombrie 1914. (În realitate, 
Primul Război Mondial a început cu două luni mai 


devreme, în august 1914, într-un weekend, la o lună 
după ce s-a finalizat canalul.)> 

Cursa navală își avea propria inertie, alimentată de 
fervoarea si de nerăbdarea tot mai mare a publicului 
din ambele tari. Germanii au introdus amendamente 
la legile navale, mărind dimensiunea sau ritmul 
producţiei flotei lor. Aceste amendamente erau 
inspirate de realizările britanice precum navele de tip 
Dreadnought sau de presupusele umilinte îndurate pe 
scena internațională: în 1906, după criza din Tanger; 
în 1908, când germanii se temeau de o „încercuire“; si 
in 1912, ca urmare a crizei de la Agadir.™ 

In 19-4-\9-A, Anglia a acuzat Germania cá isi 
construieşte in secret vase într-un ritm mai alert decât 
reiese din declaraţiile ei publice. Germania a respins 
propunerea de a se efectua inspecții reciproce, 
provocând temeri că singura bază pentru evaluarea 


amenințării germane era capacitatea ei de a construi 
nave de război. Acum era rândul Angliei să fie 
cuprinsă de panică la gândul unor atacuri-surpriză și 
al cererilor din partea propriei populatii—care era o 
consumatoare avidă de „literatură a invaziei —de a se 
accelera construcţiile.“ Deşi Comitetul de Apărare 
Imperial a evaluat în 1903, şi apoi din nou în 1908, 
Marina Regală, stabilind că aceasta poate proteja 
patria, publicul cerea să se construiască mai multe 
nave de tip Dreadnought. 

Dupá anumite dubii initiale, ministrul de finante, 
David Lloyd George, a propus in final mărirea 
impozitelor pentru a plăti noile constructii, afirmând: 
„Nu intentionám să punem în pericol supremaţia 
navală, care este absolut esenţială nu numai pentru 
existenţa noastră naţională, dar, după părerea noastră, 
pentru interesele vitale ale civilizaţiei occidentale.“ 

Memorandumul lui Crowe avertiza că Germania 
actionase ca un ,santajist profesionist” în domeniul 
colonial, iar concesiile il fáceau pe santajist sà ceará si 
mai mult. Relaţiile puteau să se îmbunătăţească daca 
Anglia lua „o poziţie hotărâtă, așa cum făcuse cu 
Franţa după criza de la Fashoda din Africa de Est. 
Dar, la fel ca în cazul „flotei de risc“ a lui Tirpitz (forţa 
navală care, în opinia lui, ar fi descurajat Londra şi în 
cele din urmă ar fi convins-o să recunoască statutul 
global al Germaniei), fermitatea Angliei si realinierile 
ei diplomatice nu au produs rezultatele dorite. 

Pe măsură ce deceniul se apropia de sfârșit, 
Germania striga tot mai strident cà este o victimă si că 
dezastrul este iminent. În momentul crizei bosniace 
din 1908—când anexarea Bosniei și Herțegovinei de 
către Austro-Ungaria a dat naștere unei reacții 
internaţionale, obligând Berlinul să vină în ajutorul 
aliatului său de la Viena—, presa germană a 


argumentat că Germania „iubitoare de pace“ fusese 


încercuită de o alianță militară formată din Anglia, 
Rusia si Franţa si că nu se putea bizui decât pe Austro- 
Ungaria, care de aceea avea nevoie de sprijinul 
puternic al Germaniei." Numeroasele naţionalităţi 
din Austro-Ungaria erau implicate în situaţii din ce în 
ce mai conflictuale una cu alta, iar complicațiile din 
Balcani riscau să se reverse si în teritoriile austriece. 
Serbia, cea mai mare durere de cap a Vienei, era 
sprijinită de Rusia. Germania, la fel ca Anglia, se 
temea că prăbușirea partenerului său o va lăsa 
vulnerabilă în fata agresiunii rivalului. În 1907, când 
regele Eduard a făcut un turneu prin Europa, fiind de 
presupus că era în căutarea altor conspiratori 
împotriva Germaniei, kaizerul a spus în fata unui 
public de 300 de persoane că unchiul lui era Satana. 
„Nu vă puteţi imagina ce fel de Satana este!'1% 

Este instructiv să comparăm opinia lui Eduard cu 
aceea a lui Wilhelm privind consecinţele deciziei 
Angliei de a se opune încălcărilor săvârşite de 
germani. Amândoi credeau că rivalitatea dintre ţările 
lor este o abatere de la ceea ce ar trebui să fie o 
coalizare pe criterii etnice naturală. Amândoi se uitau 
cu invidie unul la altul. În 1908, Eduard simţea că 
puterea continua si vigilenta Angliei vor face 
Germania „să accepte inevitabilul si să fie prietenoasă 
fata de noi“. Dar nu era corect: in 1912, kaizerul avea o 
perspectivă mult mai fatalistă, afirmând supărat că, 
„de teamă că noi vom creşte mari, britanicii îi vor 
sprijini pe adversarii Berlinului în „lupta iminentă 
pentru existență” împotriva „popoarelor germanice 
din Europa“. Aliantele se intáreau, producând ceea 
ce Henry Kissinger a numit „maşina diplomatică a 
zilei Judecăţii de Apoi, care a permis ulterior ca un 
asasinat din Balcani să se transforme într-un război 
mondial. 


Războiul era cât pe ce să izbucnească în vara anului 
1911, când Germania a trimis o navă de război, 
Panther, la Agadir, în speranţa că îşi va asigura o bază 
navală in Atlantic—contestand astfel dominaţia 
franceză din Maroc. Franţa a cerut sprijinul Marii 
Britanii. Cabinetul britanic se temea că Berlinul 
intenţiona să pună Parisul într-o poziţie stânjenitoare 
si să-i slăbească legăturile cu Londra. Într-un discurs 
rostit la Mansion House, Lloyd George a arătat clar că 
războiul este de preferat în locul unei capitulări 
rușinoase, care ar submina statutul de mare putere al 
Marii Britanii. Germania a dat înapoi și ostilitățile s-au 
rezolvat pașnic, dar germanii au avut sentimentul că 
nu li s-au făcut suficiente concesii, iar frustrarea și 
furia lor împotriva Marii Britanii au crescut. O mare 
parte din populaţia si din conducerea Germaniei 
considera că pentru supraviețuirea sa coloniile sunt 
esenţiale, iar acum se părea că expansiunea vitală a 
Germaniei va fi stăvilită, ceea ce va avea consecințe 
fatale.” 

Churchill era ministru de interne in momentul 
crizei de la Agadir si credea că Marea Britanie trebuie 
să apere Franţa, daca aceasta este atacată de Germania. 
Era de acord cu sinceritatea lui Lloyd George şi 
încântat să constate cá „scandalagiul se retrăgea. Se 
părea că puterea Angliei și hotărârea ei de a înfrunta 
agresiunea îi descurajaseră pe germani să întreprindă 
„orice act nou de provocare. Dar riscul de război 
fusese real. Churchill ştia că adevăratele mize pentru 
Marea Britanie intr-un asemenea conflict nu erau 
independenţa Marocului sau Belgia, ci „să nu permită 
ca Franţa să fie călcată în picioare și jefuită de 
iuncherii prusaci—un dezastru devastator pentru 
lume si curând fatal pentru tara noastră ^ 

Uluit de lipsa de pregătire a guvernului din timpul 
crizei din 1911, atunci când, câteva luni mai târziu, a 


fost numit Prim Lord al Amiralității, Churchill şi-a 
îndreptat atenţia spre vulnerabilitátile Marii Britanii. 
„Mintea lui era plină de pericole de război“, iar inima 
total dedicată ideii de a face Marea Britanie, aşa cum 
s-a exprimat regretatul Martin Gilbert, „invulnerabilă 
pe mare... Toate deficienţele vor trebui îndreptate, 
toate lipsurile acoperite, toate posibilităţile anticipate.“ 
Dar, pentru Churchill, pregătirea nu însemna fatalism. 
Deşi a făcut tot ce îi stătea în putinţă pentru a pregăti 
Marea Britanie pentru bătălie, a respins categoric 
„teoria războaielor inevitabile“ şi spera că, amânând 
„Ziua cea rea, conflictul poate fi prevenit—caci, cu 
timpul, în societăţile străine puteau avea loc evoluţii 
pozitive, astfel încât „forțele democratice“ mai pașnice 
vor depăși clasa iuncherilor din guvernul german. + 
Churchill a depus eforturi susținute pentru a 
încetini sau a opri cursa înarmărilor pe mare. În 1908, 
kaizerul Wilhelm al II-lea a respins o propunere 
britanică de a limita această cursă a înarmărilor; alte 
discuţii anglo-germane din 1909-1911 nu au dus 
nicăieri. Dar Churchill nu s-a lăsat descurajat. În 
ianuarie 1912, i-a spus lui Sir Ernest Cassel, un 
intermediar al kaizerului, că, dacă Germania isi reduce 
ritmul programului naval, aceasta va duce la „o 
destindere imediată . Cassel i-a propus kaizerului să 
accepte superioritatea britanică şi să-și reducă 
programul, iar Marea Britanie îl va ajuta în schimb să 
dobândească alte colonii. Londra si Berlinul se vor 
abtine de la acţiuni de agresiune reciproce. Kaizerul, 
după cum a raportat Cassel la întoarcere, a fost 
„încântat aproape copilareste’, dar atunci când 
ministrul de război al Angliei, Richard Haldane, a 
mers ulterior cu o misiune în Germania, germanii au 
fost dispuși să ofere numai o reducere a ritmului 
programului naval în schimbul neutralității Marii 
Britanii în cazul unui război european. Marea Britanie 


nu putea accepta ca Germania să răstoarne echilibrul 
de putere. Deși Marea Britanie era dispusă să se 
angajeze că nu se va alătura unui atac impotriva 
Germaniei, kaizerul a respins supărat poziţia 
britanică. ^ 

Pe 12 martie 1912, kaizerul a aprobat o lege navalá 
suplimentará, care prevedea construirea altor trei nave 
de rázboi si mentinerea flotei germane in starea de a fi 
gata de luptă. O săptămână mai târziu, Churchill a 
anunţat în parlament că Marea Britanie va înlocui 
Standardul celor Două Puteri și va menţine un avantaj 
de 16 la 10 în vase de tip Dreadnought fata de 
principalul său concurent. Mai mult chiar, Churchill a 
anunţat că, pentru fiecare nouă navă de război 
germană care va rezulta din legea navală germană 
suplimentară, Marea Britanie va construi două vase 
noi. A propus si un moratoriu, pe care l-a numit 
„vacanţa navală, în care Marea Britanie va răspunde 
proporţional la orice măsură de suspendare în 
programul german de construcţii. Churchill a emis 
public ipoteza că, de exemplu, dacă în 1913 va renunţa 
să mai construiască trei nave, Marea Britanie va 
renunța să mai construiască cele cinci pe care altfel le- 
ar fi construit drept răspuns. Germanii au respins 
propunerea lui Churchill (pe care acesta a repetat-o în 
anul următor), văzând în ea o încercare de a fixa 
dominaţia engleză şi de a submina efortul intern 
pentru marina germană. Cu toate acestea, un an mai 
târziu, în februarie 1913, lipsit de sprijinul politic de 
care avea nevoie pentru a obţine creșterea cheltuielilor 
navale, Tirpitz a anunţat că va accepta, în esenţă, 
raportul de 16 la 10 în privinţa navelor de război.” 
Cursa navală părea să se fi încheiat. Deși Germania 
reuşise să reducă dramatic diferenţa dintre tonajul ei 
de război si cel al Marii Britanii—de la 7,4 la 1, in 
1880, la 3,6 la 1, in 1890, si apoi la numai 2,1 la 1, in 


y4)£11%—, Marea Britanie avea totuşi 20 de vase de tip 
Dreadnought fata de cele 13 ale Germaniei în 
momentul în care a început războiul. În ciuda 
costurilor financiare şi diplomatice imense, 
construcţiile navale ale Germaniei nu reușiseră să 
depășească Anglia. Churchill a afirmat mai târziu că 
programul naval german „a strâns rândurile Antantei. 
Cu fiecare nit pe care l-a bătut în vasele lui de război, 
Tirpitz a unificat opinia publică britanică... ciocanele 
care băteau la Kiel si Wilhelmhaven forjau coaliția 
naţiunilor care aveau să se impotriveasca Germaniei si 
aveau să o răstoarne în final =$. 

Cursa înarmării pe mare anglo-germană a provocat 
Primul Război Mondial? Nu. Cursele înarmărilor nu 
produc în mod inevitabil un conflict. Potrivit lui 
Michel Howard, „cea mai lungă și poate cea mai 
inversunatá cursă a inarmárilor din istoria modernă a 
fost între flotele militare ale Franţei și Marii Britanii 
timp de nouăzeci de ani după 1815— dar această cursă 
nu s-a încheiat cu un război, ci cu Antanta Cordială. 

Însă cursa înarmărilor dintre Berlin si Londra a pus 
in mai multe feluri bazele războiului. În timp ce 
provocarea economică crescândă a Germaniei la 
adresa Angliei nu făcuse inevitabilă rivalitatea 
strategică dintre cele două ţări (împiedicând elita 
engleză să se gândească la Berlin ca la un posibil aliat), 
creşterea marinei germane si apropierea ei geografică 
de Anglia reprezentau o ameninţare existențială unică. 
Neincrederea şi teama provocate britanicilor de 
programul naval german au contribuit la identificarea 
Berlinului drept duşman primar. lar din momentul în 
care acest concept a prins rădăcini, a modelat opiniile 
britanice despre alte acţiuni ale Germaniei. Marea 
Britanie era confruntatá cu multi rivali, dar numai 
Germania era capabilă să schimbe echilibrul de putere 
din Europa şi să construiască o capacitate navală care 


să pună în pericol supraviețuirea Marii Britanii". Desi 
in 1913 Tirpitz acceptase pe moment superioritatea 
adversarei sale în Marea Nordului, britanicii ştiau că 
această concesie pornea în primul rând din 
constrângeri interne şi financiare, iar dacă sau când s- 
ar fi schimbat condiţiile, s-ar fi modificat si planurile 
lui. Ceea ce Marea Britanie numea „victoria“ in 
cursa navală nu ușura temerile legate de pericolul 
reprezentat de germani. Astfel, in 1914, când 
Germania a invadat Franţa si Ţările de Jos, războiul 
părea preferabil fata de perspectiva ca Germania să 
obțină dominaţia pe continent si apoi să amenințe 
supraviețuirea Marii Britanii. 

O a doua dinamică tucididiană, similară, este 
fundamentală pentru a înţelege de ce Anglia și 
Germania au început războiul în 1914. În același timp 
în care ascensiunea Germaniei le provoca temeri 
britanicilor, Berlinul vedea o ameninţare presantă la 
adresa propriilor interese din Rusia, ţară în ascensiune 
care contesta statutul Germaniei de mare putere 
terestră în Europa.’ Pierderea războiului cu Japonia 
și tulburările revoluţionare i-au dat Rusiei o lovitură 
zdrobitoare. Dar acum părea să se contureze ca o 
putere militară moderna, revitalizata, chiar la 
frontierele Germaniei. În 1913, Rusia a anunţat ceea ce 
numea „marele program de dezvoltare a armatei 
luând o serie întreagă de iniţiative. Se aştepta ca în 
1917 armata rusă să depășească numeric armata 
germană cu trei la unu. Planul german de război pe 
două fronturi presupunea înfrângerea rapidă a Franţei 
înainte de a se întoarce spre est, pentru a înfrunta 
molohul rus, care se mişca încet. În 1914, investițiile 
franceze mari permiseseră dezvoltarea unui sistem 
rusesc de căi ferate care scurta perioada de mobilizare 
cu două săptămâni, fata de şase săptămâni, aşa cum se 
estima în planul german.“ 


Dezvoltarea rapidă a Rusiei, împreună cu un 
fatalism general legat de războiul european, a încurajat 
dezvoltarea unei atitudini agresive a conducerii 
politice și militare germane. Unii vorbeau despre un 
război preventiv, atât timp cât încă existau şanse ca 
Rusia să fie învinsă—mai ales de când un război 
încununat de succes i-ar fi permis Germaniei să iasă 
din „încercuire“. În 1914, li s-a oferit ocazia fie de a 
zdrobi influenţa rusă în Balcani, fie de a înfrânge Rusia 
pe cale militară, înainte să fie prea târziu. 

Pe 28 iunie, nepotul împăratului Austro-Ungariei 
Franz Joseph şi urmașul acestuia la tron a fost asasinat 
de un naţionalist sârb în Bosnia. În confruntarea care 
a urmat dintre Austro-Ungaria și Serbia, Rusia a 
susținut Serbia. În iulie, Berlinul i-a dat Vienei vestitul 
„cec în alb, asigurând Austro-Ungaria că va primi, asa 
cum s-a exprimat kaizerul, „întregul sprijin al 
Germaniei“ in represaliile împotriva Serbiei, chiar 
dacă aceasta provoca „serioase complicații 
europene 1”. 

În 144, Germania era dispusă să accepte riscul unui 
război cu Rusia și astfel cu Franţa, în primul rând din 
cauza temerii că singurul său aliat se va prăbuşi dacă 
Austro-Ungaria nu-şi zdrobește duşmanii din Balcani 
si că va fi neputincioasă într-un conflict cu Moscova. 
Sprijinul Berlinului a încurajat Viena să-i dea un 
ultimatum sever Belgradului pe 23 iulie, cerând, 
printre altele, ca Serbia să le permită agenţilor austro- 
ungari să intre pe teritoriul ei în urmărirea rețelei din 
care făcea parte asasinul. Germanii erau conştienţi că 
Viena elaborase ultimatumul în asemenea termeni, 
încât să fie respins. Ambasadorul austro-ungar de la 
Belgrad a primit instrucţiuni în care se spunea că, 
indiferent ce ar răspunde sârbii, „trebuie să se ajungă 
la război. După o săptămână de diplomaţie 
dezgustătoare, evenimentele au început să evolueze de 


la sine, coplesindu-i pe cei care se temeau acum de 
deciziile lor anterioare. Când s-a întors din vacanţă şi 
a citit răspunsul sârbilor, care acceptau toate cererile 
Vienei, kaizerul i-a spus ministrului său de război că 
acesta „îndepărtase orice motiv de război. Ministrul 
de război a ripostat spunând că „suveranul nu mai 
deținea controlul asupra chestiunii“12. În aceeași zi, 
Viena a declarat război Belgradului. 

În aşa-numită criză din iulie, dinamicele tucididiene 
simultane dintre Londra si Berlin si dintre Berlin si 
Moscova s-au interconectat. Decizia Germaniei de a-si 
sprijini aliatul si de a stávili amenintarea reprezentatá 
de Rusia in crestere au dus la declaratia de rázboi 
impotriva tarului si a aliatului acestuia, Franta. Planul 
statului-major german de înfrângere rapidă a Franţei 
presupunea invadarea Luxemburgului şi a Belgiei. 

Perspectiva înfrângerii Franţei de către Germania a 
făcut Londra să se teamă de apariţia unui hegemon 
european pe care se străduise câteva secole la rând să-l 
respingă. Încălcarea neutralității Belgiei—pe care 
Marea Britanie se angajase să o protejeze prin tratatul 
de la Londra din 1839—ajuta la electrizarea opiniei 
publice și la unificarea Partidului Liberal, care fusese 
împărțit între cei care doreau si cei care nu doreau să 
intre în conflict. Dar Marea Britanie a intrat în război 
în primul rând din cauza opiniei că interesele ei 
nationale vitale vor fi încălcate, dacă Germania reusea 
să devină hegemonul european. Așa cum a declarat în 
Parlament pe 3 august ministrul de externe Edward 
Grey, Marea Britanie nu putea tolera ca „toată Europa 
Occidentală din faţa noastră ... să cadă sub dominaţia 
unei singure puteri 12. 

Paul Kennedy a afirmat foarte clar că liderii Angliei 
şi ai Germaniei considerau că ciocnirea lor din 1914 
nu a fost decât „o continuare a ceea ce se întâmpla în 
ultimii cincisprezece sau douăzeci de ani“ şi incepuse 


„din cauză cá prima putere dorea să-şi păstreze statu- 
quoul, pe când cea de-a doua, dintr-un amestec de 
intenţii defensive şi ofensive, făcea paşi în direcţia 


modificării lui. 


„SĂ DEVIEM CURENTUL FATAL“ 


Printre paradoxurile anului 1914 se numără disjunctia 
dintre anii de avertismente şi de pregătire pentru 
război, pe de o parte, si șocul şi rapiditatea cu care 
continentul s-a cufundat în haos. Arhiducele Franz 
Ferdinand a fost ucis pe 28 iunie. Pe 9 iulie, cel mai 
înalt funcţionar din ministerul de externe britanic se 
îndoia „că Austria va lua o măsură cu caracter serios" 
și se aștepta „ca furtuna să se potolească . Până în ziua 
de 25 iulie, când s-a aflat de ultimatumul adresat 
Serbiei de către Austria, atenţia lui Churchill si a 
cabinetului sáu se concentrase mai ales asupra 
tulburărilor civile din Irlanda. Peste mai putin de 
două săptămâni, Europa era în război. 

Germania a invadat Luxemburgul pe 2 august și 
Belgia pe 4 august. În acea zi, Londra a cerut 
Germaniei să se retragă din Belgia până la ora 11 
seara, ora Londrei. Churchill se afla la Amiralitate și 
aștepta expirarea ultimatumului Angliei. Când Big 
Ben a bătut ora 11 seara si nu fusese primit din partea 
Germaniei niciun angajament de a respecta 
neutralitatea Belgiei, Churchill a făcut pasul următor. 
slelegrama războiului” a plecat spre toate vasele 
Marinei Regale răspândite prin lume: „Începeți 
ostilitățile împotriva Germaniei. 1* 

Stresul structural a făcut ca războiul care a devastat 
Europa să fie mai probabil, dar nu inevitabil. Mulţi 
oameni de stat au preferat ulterior să considere să 
nimic nu ar fi putut preveni conflictul. Churchill nu 
era unul dintre ei. Dar chiar și Churchill, istoric și 


politician desăvârşit, s-a căznit să înțeleagă ce făcuseră 
şi ce nu făcuseră el şi colegii lui. La un deceniu după ce 
transmisese telegrama de război, a publicat The World 
Crisis, o lucrare în mai multe volume de analiză 
pătrunzătoare şi de proză elegantă, în care a prezentat 
„modul în care m-am străduit să-mi îndeplinesc 
partea care îmi revenea din aceste responsabilităţi 
periculoase 1%, 

Ar fi putut fi prevenit războiul? Churchill a 
recunoscut că, analizând originile conflictului, 
rămăsese cu „sentimentul precumpănitor că indivizii 
exercitaseră un control deficitar asupra afacerilor 
lumii . Dar a refuzat să se lase pradă determinismului. 
A identificat ocaziile de a linişti temerile celeilalte 
parti pentru a preveni „sau, cel putin, pentru a întârzia 
ieșirea fatală din domeniul diplomatic, şi, poate, „de a 
devia curentul fatal" care se îndrepta spre război, pe 
care ambele parti le-au avut şi pe care le-au ratat. Și-a 
pus la încercare imaginaţia, intrebándu-se: „Oare noi, 
în Anglia, am fi putut, printr-un oarecare efort, printr- 
un oarecare sacrificiu al intereselor noastre materiale, 
printr-un gest compulsiv de prietenie și comandă în 
același timp să reconciliem la timp Franţa și Germania 
și să formăm acea mare asociere, singura prin care 
pacea si gloria Europei sunt în siguranţă? Si şi-a 
răspuns: „Nu pot să spun. “Ht 

La aproape un secol după ce Churchill a reflectat la 
această dilemă, tot nu nu se știe cum ar fi putut rezista 
Marea Britanie in fata curenților care tarau Europa 
spre război, păstrând in același timp interesele vitale 
britanice. Paralelele între acest caz si provocarea 
noastră actuală cu China sunt în mod inevitabil 
inexacte, dar tot tulburătoare. La fel ca Germania, 
China simte că a fost păcălită si nu i s-a acordat locul 


care i se cuvine între țările puternice atunci când era 


slabă. La fel ca Germania, China are voința si 
mijloacele de a schimba statu-quoul. 

Între timp, la fel ca Marea Britanie, Statele Unite își 
apără cu strásnicie primatul pe scena mondială si sunt 
hotărâte să se împotrivească atacurilor chineze de a 
revizui ordinea politică globală. Ambele tari considera 
în mod firesc că acţiunile lor sunt juste şi rezonabile, 
iar ale oponentului, suspecte și periculoase. Asa cum 
vom vedea în capitolul următor, americanii ar putea fi 
mai intelegatori cu China de astăzi, dacă ar 
constientiza comportamentul altei puteri in 
ascensiune, care a fost chiar mai rapace și mai 
belicoasă în acest stadiu al dezvoltării ei—Statele Unite 
de pe vremea lui Theodore Roosevelt. 

Cu toată agresivitatea americană, Londra a reușit să 
evite războiul cu SUA aflate în ascensiune, şi-a 
vindecat rănile vechi și a pus bazele unei relații strânse 
în viitor. Ar fi însă o nesăbuinţă să credem că 
neobişnuita constelație de factori care a dus la acest 
deznodământ fericit se va repeta. Optimismul și 
afacerile prost plasate vor avea drept rezultat probabil 
atât la Washington, cât și la Beijing, o dinamică care va 
semăna mai mult cu confruntarea dintre Anglia și 
Germania decât cu „marea apropiere” dintre Anglia si 
America. 

Magnitudinea catastrofei care a lovit Europa si 
posibilitatea ca ea să se repete în marea competiţie din 
secolul al XXI-lea ar trebui să ne încurajeze să urmăm 
exemplul lui Churchill. Trebuie să ne folosim din plin 
imaginaţia si să ne intrebám dacă schimbările în ceea 
ce liderii din ambele ţări consideră esenţial în 
momentul de fata ar putea „devia curentul fatal" al 
vremurilor noastre. Trebuie să ne rugăm să fim în 
stare să evităm, într-o zi, să repetăm răspunsul patetic 
pe care cancelarul Bethmann Hollweg l-a dat când a 


fost întrebat care a fost cauza războiului din Europa: 


„Ah, dacă am şti! 12 


PARTEA a Îll-a 


Se adună norii de furtună 


5. IMAGINATI-VÀ CĂ SI CHINA AR FI LA FEL 
CA NOI 


„Atenienii nu pot să se bucure de pace si de liniște, nici nu-i 

pot lăsa pe alţii să o facă.“ 
— TUCIDIDE, Cuvântarea ambasadorului Corintului în fata 
Adunării din Sparta, 432 î.Hr. 


„Conform legilor naturii, fiecare stăpâneşte orice poate. Nu 
am făcut noi această lege. Am găsit-o aici când am venit la 
putere şi o vom lăsa celor care vor veni dupa noi." 

— TUCIDIDE, Atenienii către melieni, 416 î.Hr. 


„O, de-ar putea cineva să ne ofere darul, 
de a ne vedea pe noi înșine asa cum ne văd alții.“ 
— ROBERT BURNS 


Americanilor le place să le spună chinezilor să fie 
„mai mult ca noi. Poate cá ar trebui să aibă mai multă 
grijă ce îşi doresc. Istoric vorbind, cum s-au comportat 
hegemonii în ascensiune? Mai exact, cum a acţionat 
Washingtonul acum mai bine de o sută de ani, când 
Theodore Roosevelt a dus SUA în secolul despre care 
credea cu convingere că va fi un secol american? 

Pe 19 aprilie 1897, în administraţia preşedintelui 
William McKinley şi-a făcut apariţia un fenomen 
politic în vârstă de treizeci şi opt de ani, un civil, 
ocupând a doua funcţie în ierarhia superioară a 
Departamentul Marinei. Născut într-una din familiile 
de frunte din New York, cu studii la Harvard, întărit 
cât a fost cowboy în preriile din Badlands, din Dakota 
de Sud, ponderat cât a ocupat funcţia de comisar al 
poliţiei din New York şi consacrat pe plan public ca 
intelectual, fiindcă publicase deja cincisprezece cărţi 
care stârniseră ample dezbateri, Roosevelt era, după 
cum afirma partenerul lui de box la categoria grea, 


„un om puternic, solid; greu de rănit și încă și mai 
greu de oprit“. 

La sapte zile dupa ce preluase functia de ministru 
adjunct al marinei, Theodore Roosevelt i-a prezentat 
in privat lui McKinley un lung memorandum, in care 
descria condiţiile actuale ale marinei militare 
(inacceptabile), necesitatea de dezvoltare rapidă a 
acesteia (pentru a asigura pacea în emisfera vestică) şi 
pericolele prezentate de controlul pe care Spania îl 
exercita în Cuba, care se afla supărător de aproape de 
coastele Statelor Unite? Înainte de a trece o lună si fără 
să-l informeze pe şeful său sau pe președintele 
McKinley, noul ministru adjunct trimisese deja 
instrucţiuni membrilor conducerii Colegiului Naval 
de Razboi—pe atunci biroul care, în cadrul 
guvernului, era însărcinat cu planificările pentru 
război. Aceştia trebuiau să elaboreze planurile 
operaţionale care s-ar fi pus în mișcare in 
eventualitatea unui război cu Spania (pentru Cuba) 
sau cu Japonia (pentru Hawaii, fiindcă, în 1893, SUA 
ajutaseră la răsturnarea monarhului din această tara, 
care se arătase binevoitor fata de Tokio). 

Deși Statele Unite doar ce începeau să se afirme pe 
scena mondială, Roosevelt ştia că următorii o sută de 
ani trebuiau să fie o eră americană și era hotărât să 
facă tot ce îi stătea în puteri pentru asta. Convins că 
perseverenta este slujitoarea destinului, Roosevelt a 
profitat de toate ocaziile, uneori le-a si provocat, 
pentru a defini acest secol în termenii săi. În deceniul 
care a urmat sosirii sale la Washington, SUA au 
declarat război Spaniei, alungând-o din emisfera 
vestică si dobândind Puerto Rico, Guamul si 
Filipinele; au ameninţat Germania si Marea Britanie 
cu război, dacă acestea nu erau de acord să rezolve 
disputele în condiţiile dictate de americani; au sprijinit 
o insurecție în Columbia, pentru a crea o ţară nouă, 


Panama, ca să poată construi un canal; si s-au declarat 
polițistul emisferei vestice, arogându-şi dreptul de a 
interveni ori de câte ori considerau necesar—drept 
exercitat de nouă ori numai în cei şapte ani ai 
preşedinţiei lui Theodore Roosevelt. 

Niciodată până atunci şi nici de atunci înainte, 
niciun preşedinte nu a constientizat atât de clar rolul 
țării sale în lume. Theodore Roosevelt conducea tara 
spre o nouă înţelegere a conceptului de american. 
Măreţia ţării sale, insista el, se baza pe două 
imperative: misiunea de a dezvolta civilizaţia acasă si 
în străinătate si forţa de a realiza acest lucru—in 
particular, o forţă militară superioară, alcătuită din 
oamenii care întruchipau puterea, curajul şi voinţa de 
a lupta. Theodore Roosevelt i-a glorificat pe coloniştii 
cei aspri care făcuseră sacrificii si supravietuisera 
datorită neclintitei lor îndrăzneli, prin încrederea în 
sine, prin priceperea şi disponibilitatea de a recurge la 
violenţă. Potrivit lui, „principala trăsătură a vieţii la 
frontieră era războiul neîncetat dintre colonişti şi 
pieile-roşii >. Pentru un membru foarte scolit si 
suferind de astm al clasei superioare, absolvent al unui 
colegiu preuniversitar şi apoi student la Harvard, anii 
petrecuţi pe câmpurile din Badlands din Dakota de 
Sud au fost plini de invátáminte. Acolo s-a trezit fata 
în faţă cu pericolul, având de luptat pentru 
supravieţuire ca într-un model darwinist. A luptat fata 
în fata cu indienii si cu tâlharii, a fost împușcat, rănit, 
fiind cât pe ce să moară în mai multe rânduri—dar a 
supravieţuit făcându-i pe alţii să sângereze si să moară. 
Aceasta l-a convins că cei care nu sunt capabili sau nu 
sunt dispuși să lupte pentru ei înşiși vor fi obligatoriu 
dati la o parte de cei care sunt capabili şi dispuși să 
facă aceasta. „Toate marile popoare de stăpânitori au 
fost popoare luptătoare, a declarat el în primul său 
discurs public ţinut în calitate de ministru adjunct. „În 


momentul in care un popor isi pierde virtuțile de 
luptător dur', avertiza el, „indiferent ce altceva retine, 
indiferent cât de abil este în comert si în finanţe, in 
știință sau în artă, și-a pierdut dreptul de a sta mândru 
ca egal între cei mai buni. Lasitatea, la un popor, la fel 
ca si la un individ, este un păcat de neiertat €. Lucrarea 
în patru volume a lui Roosevelt Winning of the West a 
devenit evanghelia americanismului. Primul volum, 
publicat pe când avea numai treizeci şi unu de ani, 
prezintă în detaliu înaintarea continuă a ţării în 
adâncul continentului, propulsată de credința in 
„destinul evident: convingerea că „incorporarea 
tuturor teritoriilor adiacente ale Americii era practic 
împlinirea inevitabilă a unei misiuni morale atribuite 


țării chiar de Providenta“ 


. Asemuind importanţa ei cu 
o combinaţie între Războiul Civil si emanciparea 
sclavilor, Theodore Roosevelt numea expansiunea spre 
vest a Americii „încununarea celei mai mari realizări” 
a marșului civilizator al popoarelor anglofone „prin 
toate spaţiile vaste ale lumii“. 

Mai mult chiar, pentru Theodore Roosevelt, 
misiunea Americii nu se încheia pe coasta Pacificului. 
Împreună cu alte persoane din Congres care gândeau 
la fel, a ridicat stindardul expansionismului nu numai 
pentru a alunga Spania din Cuba şi din emisfera 
vestică, ci şi pentru a face din Statele Unite o putere și 
în Atlantic, şi în Pacific. Roosevelt, după lovitura de 
stat din Hawaii, spunea: „Eu cred că trebuie să avem 
mai multe vase de luptă; cred în alungarea tuturor 
puterilor europene de pe acest continent și nu doresc 
să văd steagul nostru coborât acolo unde a fost 
ridicat. * 

Revendicarea Americii pentru americani va avea 
nevoie de putere militară, în special de superioritate 
navală. Pe când era student la Harvard, Roosevelt 


începuse un studiu științific serios asupra războiului 


din 1812. Când, mai târziu, a fost publicat sub titlul 
The Naval War of 1812, această lucrare a devenit 
relatarea cea mai autorizată a conflictului. Directorul 
Colegiului Naval de Război a introdus-o pe lista 
lecturilor obligatorii și a dat câte un exemplar fiecărui 
căpitan de navă din marina americană. Analiza făcută 
de Theodore Roosevelt scotea în evidenţă o constatare 
esențială. „Adevărul simplu, scria viitorul preşedinte, 
era că „partea care dispunea de o forță superioară in 
proporţie de trei la unu nu putea să nu câștige 
Niciunul dintre cei care citiseră The Naval War of 1812 
nu a fost surprins când noul ministru adjunct al 
marinei a insistat să se creeze o marină militară mai 
puternică si mai mare, care să fie coloana vertebrală a 
puterii globale americane. În discursul lui de la 
Colegiul Marinei de Război, rostit la şapte săptămâni 
după ce isi preluase funcţia, Theodore Roosevelt 
afirma că „pregătirea pentru război este cea mai sigură 
garanție a păcii, avertizând sumbru că America „nu 
poate sta imobilă, dacă doreşte să-şi menţină respectul 
de sine. Diplomaţia era „un lucru excelent. Dar, 
insista el, „în ultimă instanţă cei care vor ca această 
tara să aibă pace cu ţările străine vor da dovadă de 
înțelepciune dacă se vor bizui pe o flotă de primă clasă 
alcătuită din vase de luptă de primă clasă, si mai puţin 
pe un tratat de arbitraj care poate fi elaborat de 


u America a urmat sfatul lui 


capriciul unui om" 
Theodore Roosevelt. În 1890, marina nu avea nicio 
navă de luptă. În 1905, construise 25 si devenise o 
putere navală de frunte. Chiar si Marea Britanie 
intelesese că nu dorește să lupte cu America la ea 
acasă, dar mai ales cu Germania, aflată în ascensiune, 
mult mai aproape de acasă. 

Statele Unite s-au arătat mai interesate să-și 
folosească recent dobândita putere economică si 


militară pentru a-şi consolida mai mult influența decât 


pentru a-şi extinde frontierele. Desi Theodore 
Roosevelt se uita cu jind la Canada de Vest (încă 
dominion al Imperiului Britanic), cei mai multi 
expansionisti nu credeau că în cele două Americi se 
mai pot obţine alte teritorii. În schimb, SUA se va 
orienta spre stabilirea dominaţiei sale într-o emisferă 
alcătuită din vecini respectuoși şi ascultători, care nu 
sunt expuși unor interferenţe venite din afară, din 
partea puterilor străine. În termeni practici, aceasta 
însemna o comunicare clară că interesele SUA in 
emisfera lor de influență nu erau negociabile şi că vor 
fi protejate, aşa cum spunea Roosevelt, „prin putere, 
voinţă şi capacitatea de a o folosi numaidecát F. 
Roosevelt nu le arăta ingáduintà celor care se 
opuneau agendei sale. În opinia sa, „orice expansiune 
a civilizaţiei este în favoarea păcii... Orice expansiune 
a unei mari puteri civilizate înseamnă o victorie a legii, 
a ordinii si a corectitudinii“. Chiar si atunci cand 
recunoștea că Statele Unite acționează în interes 
propriu, Roosevelt insista că extinderea influenței SUA 
va îmbunătăţi vieţile celor care încă nu sunt capabili să 
se guverneze singuri. Justificarea pe care el o dădea 
ocupării Filipinelor de către America este tipică 
pentru ceea ce istoricul Albert Weinberg a numit, cu 
ironie, „o concepție virila despre altruismul 
international. Theodore Roosevelt făcea apel la 
concetátenii lui să admită că „datoria noastră faţă de 
popoarele care trăiesc în barbarie este să avem grijă să 
fie eliberate din lanţurile lor" si că „le putem elibera 
numai distrugând barbaria însăşi. Exprimându-se 
într-o manieră care i-ar fi făcut să zâmbească pe 
Rudyard Kipling şi pe Cecil Rhodes, Roosevelt 
argumenta: „Misionarul, negustorul și soldatul vor 
avea fiecare un rol de jucat în această distrugere şi în 


înălţarea ulterioară a oamenilor. P 


Astăzi mulţi americani consideră că aceste cuvinte 
sunt stánjenitoare, imperialiste sau rasiste—desi auzim 
ecourile lor în afirmaţii din secolul al XXI-lea despre 
rolul conducător al Americii în susținerea unei ordini 
liberale internationale bazate pe reguli. Ca multi 
americani ai vremii sale, Roosevelt credea că progresul 
civilizaţiei era „plin de beneficii de durată” pentru 
toate societăţile, întrucât „cel mai bun lucru care i se 
poate întâmpla unui popor care încă nu are o 
civilizaţie superioară proprie este să asimileze şi să 
profite de ideile americane sau europene“, Ceea ce el 
numea „partea noastră din lucrarea lumii“ obliga SUA 
să meargă pe urmele Angliei, Franţei și Germaniei şi 
să răspândească „ideile civilizaţiei si ale 
creştinismului“, Asa cum a promis în primul sáu 
discurs în care a prezentat starea naţiunii, „SUA vor 
face pentru filipinezi ceea ce nu se mai făcuse 
niciodată pentru popoarele de la tropice—ii vor face 
capabili de autoguvernare in maniera ţărilor cu 
adevărat libere“. 

După părerea lui Theodore Roosevelt, Providența 
chemase Statele Unite să joace un rol unic ca gardian 
si evanghelist al civilizaţiei occidentale. În misiunea sa 
de „a extinde“ această civilizaţie, a mărit si imperiul 
american utilizând metode care i-au şocat profund pe 
concurenții săi globali. În acest sens, colegul meu 
Joseph Nay scria: „Roosevelt a fost primul președinte 
american care a extins în mod deliberat puterea 
americană pe scena globală.“ Din Caraibe până in 
Filipine, din Venezuela până in Panama si Alaska, a 
anunţat capacităţile recent descoperite ale Americii si 
obiectivul ei de perspectivă în numele stabilirii 
aceluiași control asupra emisferei pe care generaţiile 
anterioare de americani îl stabiliseră în interiorul 
frontierelor. 


Patru dintre aceste episoade descriu în mod 
particular traiectoria ascensiuni Americii și sesizează 
intensitatea dorinţei sale de a deveni o putere globală: 
principala putere globală. Roosevelt spunea: „Secolul 
al XX-lea se anunţă a fi mare pentru noi, pentru soarta 
multor tari. Dacă vom sta degeaba si vom căuta numai 
o viata ușoară îndestulată, trandava, si o pace 
dezonorantă, dacă ne retragem din luptele dure în care 
bărbaţii trebuie să câștige riscándu-si viaţa si tot ce au 
mai de preţ, popoarele mai curajoase și mai puternice 
ne vor întrece si isi vor adjudeca dominaţia lumii. “ 


RĂZBOIUL HISPANO-AMERICAN 


Cu mult înainte să intre în administraţia McKinley, 
Roosevelt îşi dorea un război cu Spania. Pentru un om 
care credea că „orice adevărat patriot [...] trebuie să 
aștepte cu nerăbdare ziua în care nicio putere 
europeană nu va mai pune piciorul pe pământul 


ap 21 
american ,~— 


controlul Spaniei asupra unui teritoriu 
aflat la numai 150 de kilometri de Statele Unit era un 
afront. Theodore Roosevelt nu era primul politician 
american îngrijorat din cauza statutului Cubei. In 
1823, secretarul de stat John Quincy Adams a 
comparat Cuba cu un măr care își va rupe „legătura 
nefirească“ cu Spania și va cădea în mâinile Americii.“ 
Dar, în pofida tulburărilor frecvente şi a unor mişcări 
succesive de independenţă, Spania a deţinut controlul 
asupra Cubei încă şapte decenii.“ 

Roosevelt intenționa să rupă această „legătură 
nefirească. Insista că SUA trebuia „să-i scoată pe 
spanioli din Cuba —desi, asa cum nota într-o 
scrisoare din 1895, prima lui dorinţă ar fi fost „un 
război imediat cu Marea Britanie pentru a cuceri 

« 


Canada“. Atitudinea sa antispaniolá a fost privită cu 
rezerve de preşedintele de curând ales, McKinley, când 


a fost vorba să-l numească ministru adjunct al 
marinei, fiindcă, în discursul său inaugural, 
preşedintele se angajase în mod special să evite 
„războaiele de cucerire” si „ispita unei agresiuni 
teritoriale”, subliniind că „pacea este preferabilă 
războiului în aproape toate împrejurările =. 

Temerile lui McKinley legate de Roosevelt nu erau 
nejustificate. La câteva săptămâni după ce intrase în 
administraţie, Roosevelt i-a spus lui Mahan: „Până nu 
alungăm definitiv Spania din aceste insule (și, dacă ar 
fi după mine, asta ar fi chiar mâine), nu vom scăpa 
niciodată de ameninţarea unor tulburări venite de 
acolo.“ Principalele ziare ale vremii, deţinute de 
William Randolph Hearst şi de Joseph Pulitzer, erau și 
ele în favoarea războiului. Hearst devenise vestit 
pentru faptul că îi spusese unuia dintre ilustratorii lui: 
„Tu asiguri desenele, eu voi furniza războiul. “ 

La patru luni după ce preluase funcţia de la 
Departamentul Marinei, Roosevelt i-a prezentat lui 
McKinley un plan complet de invazie care promitea 
victoria în şase săptămâni.“ Theodore Roosevelt va 
avea curând ocazia de a trece de la planificare la 
participare, când SUA au invadat Cuba. Pe 15 
februarie 1898, o explozie a provocat scufundarea 
navei de război USS Maine în portul Havana, ucigând 
266 de americani. Cu toate presiunile venite din partea 
lui Roosevelt, a presei și a opiniei publice indignate, 
McKinley a refuzat să răspundă cu represalii imediate, 
ordonând în schimb să se facă o anchetă pentru a se 
afla ce se întâmplase. Roosevelt era în culmea furiei. 
Cu câteva săptămâni înainte de incident îi spusese 
unui coleg: „Am sperat și am lucrat intens pentru a 
stabili intervenţia noastră în Cuba. * Acum spunea 
furios că „sângele oamenilor ucişi pe Maine nu cere 
numai despăgubiri, ci o pedeapsă deplină, care nu se 
poate realiza decât prin alungarea spaniolilor din 


Lumea Nouă“. Preşedintele, i-a spus Theodore 
Roosevelt cumnatului său, „nu avea mai multă 
coloană vertebrală decât un ecler de ciocolată. 

După ce ancheta oficială a ajuns la concluzia că 
explozia fusese provocată de o mină, McKinley nu a 
mai avut de ales si a declarat război. Theodore 
Roosevelt și-a dat imediat demisia din funcţia de 
ministru adjunct, a obținut un post de locotenent- 
colonel în armata americană și a organizat Regimentul 
] de Voluntari de Cavalerie al SUA—Rough Riders. 
Theodore Roosevelt şi cavaleriștii săi au devenit 
legendari în timpul bătăliei de la San Juan, ajutând la 
ocuparea colinei San Juan într-un schimb de focuri 
haotic petrecut pe 1 iulie 1898. În toiul luptei, 
Theodore Roosevelt a făcut dovada curajului bărbătesc 
despre care scrisese. Un tovarăș de luptă şi-a exprimat 
admiraţia fata de felul în care „se mișca în mijlocul 
exploziilor de srapnel... Theodore prefera să stea in 
picioare sau să meargă ca să simtă în nări mirosul 
luptei“. Roosevelt isi amintea mai târziu cá acea bătălie 
a fost cea mai măreaţă zi din viata sa.” 

Statele Unite au învins Spania înainte de sfârşitul 
lunii august şi au semnat un tratat de pace în 
decembrie. Pentru Spania, termenii erau severi: Cuba 
isi câștiga independența, Spania ceda Statelor Unite 
Puerto Rico, Guam și Filipinele-* După război, 
istoricul și confidentul lui Roosevelt, Brooks Adams, a 
declarat că evenimentele din 1898 vor marca un 
„punct de cotitură în istoria noastră . Privind în viitor, 
a prezis că „s-ar putea să dominăm lumea așa cum 
nicio ţară nu a mai dominat-o în vremurile din 
urmă... Aştept cu nerăbdare următorii zece ani, care 
vor fi probabil perioada culminantă din istoria 
Americii. “> 


APLICAREA DOCTRINEI MONROE 


După războiul hispano-american şi după o scurtă 
perioadă în care a fost guvernator al New Yorkului, 
Roosevelt a acceptat invitația de a reveni in 
administraţia McKinley, candidând pentru functia de 
vicepreşedinte la alegerile prezidenţiale din 1900. 
Perechea McKinley-Roosevelt a câștigat cu ușurință. 
În septembrie \4-} un asasin l-a ucis pe McKinley, iar 
Theodore Roosevelt a ocupat Biroul Oval la numai 
șase luni de la preluarea funcţiei. În primul său an ca 
preşedinte, Roosevelt a avut ocazia să expună întreaga 
forță a Americii după frustrarea si sfidarea de care 
avusese parte în timpul predecesorilor săi. Această 
şansă a apărut în 1902, când Germania, cu sprijinul 
Angliei si al Italiei, a impus o blocadă navală 
Venezuelei, după ce aceasta refuzase să-și plătească 
datoriile de dată îndelungată. Germania a acţionat 
preventiv si a scufundat navele Venezuelei, 
amenințând să atace instalaţiile portuare din Puerto 
Cabello. 

Sesizând ceea ce biograful lui Roosevelt, Edmund 
Morris, a numit „târcoalele pe care le dădea un 
prădător de la distanţă si bănuind cá Germania dorea 
să-și stabilească un avanpost permanent în Venezuela, 
preşedintele Roosevelt a profitat de ocazie şi a trimis 
Europei un mesaj inconfundabil. A avertizat Berlinul 
că Statele Unite vor „fi obligate să intervină prin forță, 
dacă este necesar, în cazul în care Germania nu-și 
retrage vasele în zece zile.” Apoi a cerut ca europenii 
să-și rezolve divergentele cu Venezuela printr-un 
arbitraj pe care îl va aranja chiar el. I-a dat instrucţiuni 
ambasadorului german, Theodor von Holleben, „să-i 
spună împăratului că nu este bine să încerce să blufeze 
cu mine, căci pokerul este un joc naţional american, și 
eu sunt pregătit să resping bluful lui . Si, ca să fie sigur 


că împăratul va înţelege bine acest lucru, a continuat: 
„Dacă nu-şi retrage imediat navele de război din apele 
Venezuelei, nu voi ezita să folosesc forțele aflate sub 
comanda mea pentru a le zdrobi.“ Roosevelt l-a 
avertizat pe kaizer că „nu exista niciun loc în lume în 
care Germania, în cazul unui conflict cu Statele Unite, 
să fie într-un dezavantaj mai mare decât în Marea 
Caraibilor“. 

Cererea lui Roosevelt ca Germania să respecte SUA 
invoca o doctrină pronunţată în 1823 de James 
Monroe: emisfera vestică nu mai era deschisă pentru 
colonizarea europeană şi nici pentru intervenții 
străine.“ Desi era foarte cuprinzătoare, la început 
Doctrina Monroe fusese mai mult o aspirație decât o 
doctrină operaţională si rămăsese asa pe tot parcursul 
secolului al XIX-lea. Întrucât SUA nu aveau mijloacele 
de a o aplica, nu fusese o barieră pentru britanici 
atunci când aceştia au luat insulele Falkland de la 
Argentina, în 1833, şi nici nu i-a împiedicat să 
mențină o prezenţă navală considerabilă de-a lungul 
coastei Republicii Nicaragua sau să ocupe temporar 
portul nicaraguan Corinto, în 1895. Germanii tratau 
cu dispreţ această doctrină şi din când în când 
trimiteau vase de război pentru a rezolva disputele 
comerciale din tari mici precum Haiti.“ 

Cu mult înainte să fie preşedinte, Roosevelt se 
decisese să dea putere acestei doctrine. După ce forțele 
britanice au ocupat Corinto, Roosevelt s-a temut că va 
urma Venezuela. „Dacă îi permitem Angliei să 
invadeze Venezuela, chipurile pentru reparaţii, ca la 
Corinto, îi scria el senatorului Henry Cabot Lodge, 
coleg în grupul de lobby expansionist, „supremaţia 
noastră in America a luat sfârșit %. Reticenta 
preşedintelui Grover Cleveland de a adopta o linie 
dură împotriva britanicilor în Venezuela îl ducea la 
disperare pe Roosevelt, care a observat mai târziu că 


„apelurile facțiunii pentru pace m-au convins că 
această tara are nevoie de război“. Administraţia 
Cleveland i-a avertizat în cele din urmă pe britanici să 
nu încalce Doctrina Monroe pornind din Guiana 
Britanică, colonia lor, în expediţii de cucerire în 
teritoriul revendicat şi de Venezuela, afirmând că, 
„astăzi, Statele Unite sunt, practic, suverane pe acest 
continent și hotărârea lor este lege pentru cei care se 
află sub suveranitatea lor şi pe care îi definește prin 
intervenţia sa. Dându-şi seama că președintele 
Cleveland vorbeşte serios, britanicii au acceptat fără 
prea multă tragere de inimă să stabilească frontiera 
printr-un arbitraj şi să nu testeze limitele răbdării 
americane printr-o revendicare efectivă a teritoriului 
disputat. Roosevelt radia, susținând insistent cá 
Statele Unite deveniseră „suficient de puternice pentru 
a face ceea ce spuneau în materie de afaceri externe“, si 
îi ignora pe cei care se întrebau dacă este înțelept (sau 
legal) ca SUA să amenințe Marea Britanie cu represalii 
din cauza acţiunilor acesteia într-o zonă îndepărtată 
din America de Sud. Doctrina Monroe, scria 
Roosevelt, „nu este deloc o chestiune de drept. Este o 
chestiune de politică... Să argumentezi că nu poate fi 
recunoscută ca principiu de drept internaţional nu e 
decât pierdere de timp *. 

Roosevelt a dat dovadă de aceeași fermitate fata de 
Berlin și de Londra. Ultimatumul lui a convins ambele 
tari să se retragă din apele teritoriale ale Venezuelei si 
să-și rezolve disputele la Haga în termeni satisfăcători 
pentru SUA. Rezultatele au justificat hotărârea lui 
Roosevelt conform căreia „Doctrina Monroe trebuie 
tratată ca o trăsătură fundamentală a politicii externe 
americane“ Dar, avertiza el, „ar fi mai rau să o 
afirmăm dacă nu intentionam să o aplicăm, si nu 
poate fi aplicată decât cu o marină militară foarte 
buna“. Avantajul naval al SUA în Caraibe vorbea mai 


convingător decât orice cuvinte. Asa cum a spus mai 
târziu în fata unui public din Chicago, „dacă America 
va vorbi blând, dar va continua să construiască si să 
menţină o marină eficientă şi instruită la cel mai înalt 
nivel, Doctrina Monroe va merge departe “. Lumea va 
constata curând cât de departe intenţiona Roosevelt să 
o ducă. 


CANALUL PANAMA 


Încă din secolul al XVI-lea, marile puteri din Europa 
visaseră la un canal care să lege Oceanul Atlantic de 
Oceanul Pacific. Dar încercările de a construi un astfel 
de canal eşuaseră. Franţa a început un proiect serios în 
anii 1880, condus de vestitul Ferdinand de Lesseps, cel 
care construise Canalul Suez în anii 1860. Dar 
întreprinderea s-a împotmolit, suferind mai multe 
eşecuri. Proiectele britanice din Panama şi din 
Nicaragua învecinată nu înaintau nici ele. Pe măsură 
ce puterea Americii creștea, Roosevelt a jurat să 
reuşească acolo unde alții se împiedicaseră şi sa se 
asigure cá acest canal va fi sub controlul ţării sale. 

Din punctul de vedere al lui Roosevelt, un canal prin 
America Centrală era necesar şi pentru securitatea 
națională. Fără el, navele americane de război care 
aveau baza pe coasta Atlanticului trebuiau să străbată 
14 000 de mile într-o călătorie de peste două luni, 
ocolind Capul Horn din Chile, ca să ajungă pe Costa 
de Vest si să protejeze interesele Americii din Pacific 
(si invers). Astfel, de exemplu, nava de război Oregon, 
aflată în baza Puget Sound, a ocolit toată America de 
Nord şi de Sud pentru a ajunge în Cuba în timpul 
războiului hispano-american.$ Întrucât acest canal era 
o „necesitate“ după părerea lui Roosevelt, nu va lăsa 
pe nimeni să-i stea în cale—nici vreo mare putere 
aflată departe, precum Franţa, şi în niciun caz vreo 


țară de rangul doi precum Columbia, care controla 
provincia Panama din 1821. 

Când guvernul columbian a respins propunerea lui 
de a construi un canal pe teritoriul său din Panama, 
Roosevelt nu a acceptat să fie refuzat. Așa cum 
remarca mai târziu, „am luat istmul, am început 
canalul şi apoi am lăsat Congresul să dezbată—nu 


“42 Criticii l-au acuzat că a fabricat 


canalul, ci pe mine 
o revoluţie ca să pună mâna pe o parte din Columbia, 
intr-un episod rusinos de diplomatie practicatá sub 
amenintarea tunului. Roosevelt nu si-a cerut scuze, 
declarând cá „de departe cea mai importantă acţiune 
pe care am realizat-o în afacerile externe în perioada 
în care am fost președinte a fost legată de Canalul 
Panama %. 

Istoricul David McCullough consideră că această 
saga este „piesa cea mai grea a președinției lui 
Roosevelt. În raportul lui definitiv cu privire la 
construcţia canalului, a scris că, pentru Roosevelt, „în 
primul, in ultimul ránd si intotdeauna, canalul era 
calea vitalá—indispensabilá—spre destinul global al 
Statelor Unite ale Americii“. Roosevelt a afirmat in 
fata Congresului: „Dacă se va putea spune vreodată 
despre un guvern că a primit un mandat din partea 
civilizaţiei să execute o lucrare a cărei realizare era 
cerută de interesele omenirii, Statele Unite deţin 
această poziţie în privinţa canalului interoceanic **. 

În august 14.*, când, din cauza temerilor legate de 
condiţiile financiare si de suveranitate, senatul 
columbian a respins în unanimitate tratatul cu SUA 
elaborat în vederea construcţiei canalului, Roosevelt a 
spumegat de furie în fata acestei mostre de „ignoranță 
dezgustătoare, cum o numea el. Lui John Hay, 
secretarul său de stat, i-a spus: „Nu cred că turmei de 
iepuri de la Bogota trebuie să i se permită la nesfârșit 


să blocheze unul dintre viitoarele drumuri ale 


civilizaţiei. = Drept răspuns, Roosevelt „a stabilit cá 
voi face ceea ce trebuie facut, fără să tin seama de ei *. 

La început, Roosevelt s-a bazat pe o interpretare 
originală a tratatului SUA-Columbia din 1846 pentru 
a susține că, într-adevăr, America avea deja 
permisiunea de a construi canalul. „Simt că avem 
justificarea morală , i-a mărturisit Roosevelt unui aliat 
din Senatul SUA, „și de aceea și justificarea legală in 
conformitate cu tratatul din 1846 să intervenim si să 
spunem că acest canal trebuie să fie construit, iar ei nu 
trebuie să ne oprească *. Dar când inginerul si omul 
de afaceri francez Philippe Bunau-Varilla i-a adus 
vestea că in Panama se punea la cale o revoluţie, 
Roosevelt a schimbat tactica. La o întâlnire de la Casa 
Albă din 9 octombrie 1903, Bunau-Varilla (care avea 
interese financiare importante legate de construirea 
canalului), l-a întrebat direct pe președinte dacă 
Statele Unite pot să sprijine o insurecție panameza 
împotriva stăpânirii columbiene, Roosevelt a sovait, 
dar a refuzat să spună că SUA își vor proteja presupușii 
aliaţi, pe columbieni, împotriva unei mișcări de 
independenţă. A spus în schimb: „Nu am nevoie de un 
guvern care va face ceea ce a făcut acest guvern, şi a 
notat mai târziu cá Bunau- Varilla „trebuia să fie foarte 
prost“ ca să nu sesizeze acest semnal.?° 

După ce i s-a confirmat că raportul lui Bunau- 
Varilla cu privire la o potenţială revoluţie era exact, 
Roosevelt a trimis vase de război în apropierea coastei 
panameze si a ordonat armatei să se pregătească 
pentru o posibilă debarcare a SUA. Secretarul de stat 
Hay l-a informat pe Bunau-Varilla în legătură cu 
aceste pregătiri. Pe 2 noiembrie, USS Nashville putea fi 
văzut de pe țărmul din Colón, iar alte nouă nave de 
război aveau să ocupe curând poziţii în largul 
coastelor panameze din Atlantic si din Pacific.” 


Pe 3 noiembrie, rebelii au publicat declaraţia de 
independenţă. Un contingent de pușcași marini a 
debarcat si a închis principala cale ferată pentru a 
împiedica armata columbiană să ajungă în Panama 
City, în timp ce vasele SUA i-au împiedicat pe 
columbieni să aducă întăriri navale. Roosevelt a 
avertizat guvernul columbian că, dacă încerca să se 
opună independenţei panameze, trebuie să se aştepte 
să vadă forţele armate americane pe teritoriul ei. În 
mai puţin de 72 de ore după ce rebelii panamezi au 
declarat independenţa, SUA au fost primele care au 
recunoscut noul stat si au stabilit relații diplomatice. 

Bunau-Varilla a negociat repede un tratat care le 
dădea Statelor Unite drepturi „în perpetuitate" asupra 
viitorului canal în schimbul sumei iniţiale de 10 
milioane de dolari şi al unei sume anuale de 250 000 
de dolari. Tratatul era, asa cum a recunoscut în 
particular secretarul de stat al lui Roosevelt, „foarte 
satisfăcător, deosebit de avantajos pentru Statele Unite 
şi, trebuie să mărturisim, chiar dacă este stânjenitor, 
nu la fel de avantajos pentru Panama “. Acordul s-a 
dovedit si mai disproporționat in anii următori. De 
exemplu, în timp ce Panama continua să primească 
numai 250 000 de dolari pe an, Trezoreria SUA încasa 
din exploatarea canalului aproximativ 1 milion de 
dolari în 1921, aproape 14 milioane în 1925, peste 18 
milioane în fiecare an între 1928 si 1930. În plus, aici 
nu este inclusă reducerea costurilor de transport, care 
a făcut ca produsele să fie mai ieftine pentru 
consumatorii americani, iar mărfurile SUA, mai 
competitive pe pieţele externe. În anii 1970, încasările 
depáseau 100 de milioane de dolari anual si la sfârșitul 
secolului al XX-lea, când Statele Unite au transferat în 
sfârșit proprietatea asupra canalului statului panamez, 
în condiţiile unui tratat semnat de Jimmy Carter, 
canalul avea încasări de 540 de milioane de dolari.* În 


general, comparând suma pe care SUA au plătit-o 
anual Republicii Panama în cadrul tratatului final și 
suma pe care ar fi plătit-o SUA (sau Franţa) în cadrul 
celor şase contracte anterioare (mai puţin coercitive), 
negocierea dură a lui Roosevelt a deposedat Republica 
Panama de un venit anual apreciat ca fiind de 1,2-3,7 
ori mai mare decât PIB-ul său anual.“ 

Spre sfârşitul vieţii, Roosevelt insista că revoluţia din 
Panama fusese expresia firească a dorinţei poporului 
acestei tari de a fi independent si de a avea un canal.“ 
Deşi au salutat rezultatul, chiar si suporterii lui 
Roosevelt au numit această opinie ceea ce şi era în 
realitate: un nonsens. lar Roosevelt i-a spus 
ministrului sáu de război, Elihu Root: „Ai demonstrat 
că ai fost acuzat de seducţie şi ai dovedit în mod clar 


că erai vinovat de viol. E 


DISPUTELE DE FRONTIERĂ DIN ALASKA 


Cam în același timp în care încuraja mișcarea de 
independenţă din Panama, Roosevelt stârnea o 
dispută cu vecinul de la nord al Americii—și cu 
patronul imperial al acestuia, Marea Britanie—in 
legătură cu frontiera dintre Canada de Vest și viitorul 
stat american Alaska. Putem vedea pe hartă foarte clar 
rezultatele disputei privind frontiera din Alaska. Din 
teritoriul compact al Alaskăi, o „coadă groasă cam de 
800 de kilometri se întinde spre sud, separând Canada 
de Oceanul Pacific. Statele Unite au moștenit frontiera 
neclar definită dintre Columbia Britanică și fâșia de 
teren din Alaska în 1867, când au cumpărat Alaska de 
la Rusia. Si multi ani Washingtonul a preferat să lase 
frontiera să rămână nedefinită.“ S-au făcut încercări 
sporadice de a se stabili frontiera după ce, în 1871, 
Columba Britanică a intrat în Confederaţia 
Canadiană. Dar aceste încercări nu au dus nicăieri 


până în 1897, când s-a descoperit aur în provincia 
canadiană Yukon. Dintr-odată trasarea frontierei a 
devenit din nou o chestiune urgentă pentru un motiv 
simplu: aurul era în Canada, dar SUA controlau 
drumurile de o importanţă crucială de la ocean spre 
Klondike, care era inaccesibil pe uscat. Canada 
susținea că frontiera ei trebuie măsurată nu la 50 de 
kilometri de coastă (aşa cum se obișnuia în SUA), ci la 
50 de kilometri de la extremităţile micilor insule din 
largul coastei. Această interpretare a frontierei îi 
garanta Canadei accesul direct de pe mare si îi acorda 
dreptul de a stăpâni zonele Juneau, Skagway, canalul 
Lynn şi golful Glacier.“ Roosevelt nu a acceptat 
cererea Canadei, pe care a declarat-o „exact la fel de 
imposibil de susținut ca si când ar revendica acum 

. După ce a trimis trupe ca să 
susțină revendicările Americii, Roosevelt a ameninţat 
cu acţiuni „drastice“, dacă era nevoie. În particular, l-a 
avertizat pe ambasadorul britanic că „va fi un urât, 
dacă Marea Britanie sau Canada vor încerca să-i stea 
în cale.“ Acceptând să cedeze insistențelor ministrului 
de război Root, Roosevelt a fost de acord să supună 
disputa de frontieră unui tribunal international—dar 
numai după ce Root i-a dat asigurări că tribunalul nu 
va face altceva decât să ratifice poziţia americană. 
Tinandu-se de cuvânt, Root a alcătuit un tribunal in 
așa fel încât fiecare parte să poată alege trei membri, 
asigurându-se astfel că un rezultat de trei voturi contra 
trei voturi va fi cel mai rău deznodământ. Nevrând să 
lase nimic la voia întâmplării, Roosevelt a numit trei 
aliaţi apropiaţi care îi impartaseau modul de gandire— 
Lodge, Root şi fostul senator George Turner—, desi 
regulile cereau „juriști impartiali. Nu exista nicio 
îndoială în legătură cu modul în care vor vota doi 
dintre membrii canadieni ai tribunalului. Astfel, 
votul hotărâtor era cel al ultimului reprezentant al 


părții canadiene, lordul Alverstone, judecátorul-sef al 
Marii Britanii. 

Root i-a dat asigurări lui Iheodore Roosevelt că 
Marea Britanie (prin Alverstone) va sprijini cererea 
SUA, deoarece era clar în interesul ei. Dat fiind 
respectul de care dăduse dovadă in rezolvarea 
disputelor din 1895 si 1902 cu Venezuela, guvernul 
britanic nu putea înfrunta SUA într-o chestiune 
secundară ca aceasta. Totuși, nevrând să lase nimic la 
voia întâmplării, Roosevelt a profitat de vizita la 
Londra a judecătorului Oliver Wendell Holmes Jr. de 
la Curtea Supremă ca să-i ceară să-l avertizeze pe 
ministrul britanic al coloniilor că, în cazul în care 
comisia va fi în impas, „va lua o poziţie care va 
împiedica orice fel de arbitraj după aceea“. I-a mai dat 
instrucțiuni lui Hay să amintească Londrei că, dacă 
tribunalul nu reușea să ajungă la o înţelegere „acum, 
SUA vor fi nevoite „să acţioneze într-un mod care va 


à Roosevelt a 


leza in mod sigur mândria britanic 
fost si mai explicit cu propriii membri: „Nu vreau 
judecăţi pripite , a spus el, „dar, în cazul unor obiecţii 
specioase si exagerat de critice din partea englezilor, 
voi trimite o brigadă de soldati americani la Skagway, 
care vor lua în posesie teritoriul disputat şi îl vor apăra 
cu puterea si forța militară a Statelor Unite". 

Londra s-a plecat in fata acestor presiuni. În 
octombrie 1903, tribunalul a luat o decizie cu patru 
voturi contra două, care le-a permis Statelor Unite să- 
și adjudece victorios şi fără drept de apel satisfacerea 
tuturor cererilor lor. Alverstone a dat votul decisiv. Cei 
doi reprezentanţi canadieni au refuzat să semneze 
sentința finală, în semn de protest din cauză că 
fuseseră „lipsiţi de puterea de a combate" 
masinatiunile Statelor Unite si ale Marii Britanii. În 
Canada, verdictul „a declanşat una dintre cele mai 


concentrate explozii de resentimente“ din istoria ţării, 


după cum afirmă istoricul canadian Norman 
Penlington. Presa a afirmat că ţara fusese „sacrificată , 
„păcălită” şi „jefuită, ocărându-l pe Alverstone din 
cauză că vânduse Canada ca să-l satisfacă pe 
nesátiosul preşedinte american.” Washington Morning 
Post, pe de altá parte, a afirmat cá Roosevelt si 
administraţia sa consideră „acordarea terenurilor 
drept de departe cel mai mare succes diplomatic pe 
care îl repurtaseră Statele Unite de-a lungul unei 
generatii?*. În schimbul unor concesii minore făcute 
Canadei, Statele Unite şi-au păstrat o fâşie de coastă 
neîntreruptă: 65 de mii de kilometri pătraţi de coastă 
și insule de-a lungul fâșiei din Alaska și ținutul virgin 
Tsongas, care va deveni cea mai mare pădure naţională 
a Americii. Pe scurt, teritoriul pe care Roosevelt i l-a 
luat Canadei a adăugat suprafetei Americii, în linii 
mari, un Rhode Island.2 


SĂ NE IMAGINAM ,COROLARUL XI“ 


În 1904, imediat după victoriile repurtate împotriva 
Spaniei, Germaniei şi Marii Britanii, dominând din 
Alaska până în Venezuela, Roosevelt a declarat în 
discursul său privind starea naţiunii cá SUA isi 
asumaseră răspunderea pentru pacea şi stabilitatea 
vecinátátii sale geopolitice. Pe viitor, spunea Theodore 
Roosevelt, „nedreptatea cronică sau neputinta care va 
avea drept rezultat o slăbire generală a legăturilor 
societăţii civilizate s-ar putea să necesite, în ultimă 
instanţă, atât in America, cât si în altă parte, 
intervenţia unei tari civilizate, iar în emisfera vestică, 
aderarea Statelor Unite la Doctrina Monroe ar putea 
să oblige Statele Unite, deşi cu reticentá, în cazurile 
flagrante de astfel de nedreptati sau de neputinţă, să-și 
exercite puterea de poliţie internaţională“ Această 


decizie a devenit cunoscută drept „Corolarul 
Doctrinei Monroe. 

În ultimii ani ai preşedinţiei sale, Theodore 
Roosevelt a arătat ce fel de ,nedreptáti si neputinte" 
avusese in vedere. À trimis fortele militare americane 
să intervină în Republica Dominicană, în Honduras si 
în Cuba, în perioadele în care s-au produs tulburări 
care amenințau interesele comerciale ale Americii. 
Desi a încercat si nu a reușit să răstoarne guvernul 
Mexicului, împotriva căruia avea obiecţii, succesorul 
sau, William Howard Taft, i-a încurajat pe 
revoluționarii mexicani care își aveau baza in SUA să 
se înarmeze și să se organizeze împotriva preşedintelui 
mexican Porfirio Diaz, i-a sprijinit când l-au dat jos pe 
Diaz și a sprijinit apoi o lovitură de stat pentru a-i da 
jos de la putere și pe ei, când aceştia au început să le 
creeze probleme Statelor Unite. Puscasii marini 
americani sau navele de război au intervenit in 
America Latină de douăzeci si unu de ori în cei 
treizeci de ani care s-au scurs intre anuntarea 
Corolarului Roosevelt si politica de buná vecinátate a 
lui Franklin Roosevelt de la mijlocul anilor 1930, care 
a repudiat stilul interventionist pe care il promovase 
cu atâta ardoare vărul si predecesorul noului 
preşedinte. 


Caricatură politică 

din ziarul Montreal Star (1903), 

în care America este înfățișată 

ca un vultur în căutarea unei noi prăzi, 


Agresiunea americana. 


" . AMERICAN AGGRESSION, 
Vultu rul american: AMERICAN EAOLE—" Let me seq; what else is there in sight sow?" 


Star (Montreal). 


la să văd, ce se mai iveste acum?" 
Star (Montreal) 


Dupa ce si-a incheiat mandatul, Theodore Roosevelt 
i-a spus unui prieten: „Dacă trebuie sa aleg între o 
politică de sânge şi fier şi una de lapte si apă, sunt 
pentru politica de sânge si fier. Este mai bine nu numai 
pentru tara, dar si în perspectivă, pentru omenire. “ 
Dar „misiunea civilizatoare" și „puterea politieneascá" 
generaserá multe resentimente în emisfera vestică. In 
1913, liderul politic argentinian Manuel Ugarte i-a 
vorbit deschis noului președinte ales, Woodrow 
Wilson, spunând că multe ţări latinoamericane au 
devenit „un câmp deschis pentru cele mai josnice 
instincte, care în Statele Unite nu sunt tolerate ca atare, 
din cauză că încalcă noțiunile de responsabilitate şi 
opinie publică... Consecința acestui comportament a 
fost aceea că Statele Unite au devenit treptat cea mai 
nepopulară ţară dintre noi. Diaz a introdus acest 
sentiment în vestita lui plângere. „Sărmane Mexic! 
Atât de departe de Dumnezeu şi atât de aproape de 
Statele Unite!” 


Observând noua modalitate de afirmare a 
Beijingului în vecinătatea sa si în Márile Chinei de Sud 
şi de Est, mai ales de-a lungul frontierei, auzim cumva 
ecouri ale acţiunilor întreprinse în Marea Caraibilor 
de Theodore Roosevelt? Dacă China va pretinde acum 
jumătate din ceea ce pretindea SUA pe atunci, vor găsi 
liderii Americii o cale de a se adapta la fel de abil cum 
au găsit britanicii? Analizând cele întâmplate până 
acum, diferenţele dintre Xi si Theodore Roosevelt sunt 
mai izbitoare decât asemănările. Totuşi, există câteva 
semne că americanii se pregătesc să accepte soarta 
Marii Britanii. Urmărind tendinţele, probabil Tucidide 
ar fi spus: „Fiţi cu ochii în patru, încă nu se vede 
nimic. 


6. CE DOREȘTE CHINA LUI XI? 


„Admiraţia vremurilor de astăzi si a celor viitoare va fi a 
noastră, deoarece nu am lăsat puterea noastră fără mărturii... 
Am forţat toate mările şi ţările să fie calea curajului nostru si 
peste tot, pentru bine sau pentru rău, am lăsat monumente 
nepieritoare în urma noastră.” 

— TUCIDIDE, Discurs rostit la moartea lui Pericle, 431 î.Hr. 


„Cerul este sus, pământul este jos şi ceea ce este între cer și 

pământ se numeşte China. Cei de la periferie sunt străinii. 

Străinii fac parte din exterior, China face parte din interior.“ 
— SHI JIE, „Despre Regatul de Mijloc“, 1040 


„Cel mai mare vis chinezesc este reîntinerirea poporului 
chinez.“ 
— XI JINPING, 2012 


Ce doreşte preşedintele Xi Jinping? Într-o singură 
propoziție: „Să facă China mare din nou.“ 

Această ambiție primordială este clară pentru orice 
observator al Chinei din ziua în care Xi a devenit 
preşedinte. Lee Kuan Yew îl cunoştea bine pe Xi si a 
înțeles că aspirația neîngrădită a Chinei era susținută 
de o ambiţie de neoprit de a-și redobândi măreţia de 
odinioară. Intrebati-i pe cei mai multi cercetători care 
se ocupá de China dacá Xi si colegii lui cred in mod 
serios cà, in viitorul apropiat, tara lor poate inlátura 
Statele Unite din poziţia de putere predominantă în 
Asia. Vor evita răspunsul la întrebare recurgând la 
expresii precum „este complicat... pe de o parte... dar 
pe de alta..." În 2015, când, cu putin timp inainte sá 
moará, i-am adresat aceastá intrebare lui Lee, el a fácut 
ochii mari, nevenindu-i sá creadá, de parcá as fi 
întrebat: ,Glumesti*" A răspuns direct: „Fireşte. De ce 
nu? Cum ar putea să nu aspire să fie numărul unu in 
Asia si, cu timpul, si în lume?“ Lee vedea secolul al 


XXI-lea ca pe „o întrecere pentru supremație in Asia ^ 
În 2012, când Xi a devenit preşedinte, Lee a anunţat 
lumii că această competiţie se accelera. Dintre toti 
observatorii străini, Lee a fost primul care a spus 
despre acest tehnocrat în mare măsură necunoscut: 
„Uitaţi-vă bine la acest om." 

Și, într-adevăr, pentru prima dată într-o jumătate de 
secol în care a evaluat lideri străini, Lee l-a comparat 
pe acest nou preşedinte chinez cu el însuși. Ambii 
trecuseră prin încercări care i-au format si au lăsat 
urme adânci în sufletele lor. În opinia lui Lee, „toată 
lumea se prăbușise in 1942, când Japonia invadase 
statul Singapore. „A fost cea mai mare lecţie de 
politică din viata mea, isi amintea el. Si ceea ce era 
încă mai important, „timp de trei ani şi jumătate am 
văzut ce înseamnă puterea”. La fel, Xi a învăţat să 
lupte pentru supravieţuire în timpul nebuniei 
Revoluţiei Culturale a lui Mao. Reflectând la această 
experiență, nota: „Oamenii care au puţină experiență 
cu puterea, cei care au stat departe de ea, au tendința 
s-o considere ceva misterios. Spre deosebire de 
aceştia, Xi a învăţat să privească „dincolo de lucrurile 
superficiale: florile şi gloria şi aplauzele“. În schimb, el 
spunea: „Văd închisorile, nestatornicia relaţiilor 
umane. Înţeleg politica la un nivel mai profund. “+ 

Xi a ieşit din încercări cu ceea ce Lee numea „oţel în 
suflet“. În ceea ce reprezintă în mod sigur cea mai 
neobișnuită comparație dintre Xi si alt lider 
internaţional, Lee l-a asemuit cu Nelson Mandela, „o 
persoană cu o enormă stabilitate emoţională, care nu 
permite necazurilor sau suferințelor lui personale să-i 
afecteze judecata“. 

Viziunea lui Xi despre China este bazată, la fel, pe o 
voinţă de oţel. „Visul Chinei îmbină prosperitatea si 
puterea—in parti egale viziunea viguros-barbateasca a 
lui Theodore Roosevelt despre secolul american si 


dinamicul New Deal al lui Franklin Roosevelt. 
Sesizează názuinta intensă a unui miliard de chinezi: 
să fie bogaţi, să fie puternici şi să fie respectaţi. Xi 
emană încrederea supremă că, în timpul vieţii lui, 
China poate realiza toate aceste trei obiective prin 
miracolul ei economic de durată, fáurind un spirit 
civic bazat pe patriotism si fără a se inclina in fata 
niciunei alte puteri străine în chestiunile de politică 
internațională. Și deşi aceste ambiţii extraordinare 
generează scepticism printre cei mai multi observatori, 
nici Lee, nici eu nu pariem împotriva lui. Aşa cum a 
spus Lee, „acest simt retrezit al destinului este o forță 
copleșitoare“, 


CC A - 


„Să facem China mare din nou“ înseamnă: 


e Sá redăm Chinei supremaţia in Asia de care se 
bucura inainte de intruziunea Occidentului. 

e Să restabilim controlul asupra teritoriilor „Chinei 
mari, incluzându-le nu doar pe cele de pe 
continent, Xinjiangul şi Tibetul, ci şi Hong Kongul și 
Taiwanul. 

e Să recuperăm sfera ei istorică de influenţă situată 
de-a lungul frontierelor şi în mările învecinate, astfel 
încât alții să-i acorde respectul pe care l-au cerut 
întotdeauna marile puteri. 

e Să insuflam respect celorlalte mari puteri in 
consiliile lumii. 


În centrul acestor obiective naţionale este crezul 
civilizator care vede China drept centrul universului. 
În chineză, cuvântul care înseamnă „China“, zhong guo 
(HP El), înseamnă „Regatul de Mijloc“. „Mijloc“ nu se 
referá la spatiul dintre celelalte regate rivale, ci la tot 
ceea ce se află între cer si pământ. Asa cum a exprimat 
pe scurt Lee, viziunea despre lume împărtășită de 


sutele de oficiali chinezi care i-au cerut sfatul (inclusiv 
toti liderii de la Deng Xiaoping încoace), „chinezii isi 
amintesc o lume in care China era dominantá si 
celelalte state legate de ea erau cersetori in fata unui 
superior, vasali veniţi la Beijing să plătească tributul *. 
În această relatare, ascensiunea Occidentului din 
ultimele secole este o anomalie istorică, reflectând 
slăbiciunea tehnologică şi militară a Chinei atunci 
când înfrunta puteri imperiale dominante. Xi Jinping 
le-a făcut o promisiune concetátenilor săi: „Gata cu 
asta! 


LUMEA ÎN VIZIUNEA CHINEZĂ 


Asa cum le stă bine membrilor celei mai vechi 
civilizaţii de pe pământ, chinezii au de multă vreme un 
sens unic al istoriei. În nicio altă ţară liderii moderni 
nu explică deciziile politice „invocând principiile 
strategice ale unor evenimente petrecute acum o mie 
de ani“? În 1969, când, spre surprinderea tuturor, 
Richard Nixon, preşedintele ales, a numit un profesor 
de la Harvard, pe Henry Kissinger, pentru postul de 
consilier în probleme de securitate națională, noul șef 
al lui Kissinger i-a spus că intenţiona să se gândească 
la o deschidere spre China. Kissinger făcuse carieră 
studiind si scriind despre istoria europeană, nu 
asiatică. Știind ca are nevoie să parcurgă un curs rapid, 
a început să primească meditații in weekend de la 
colegul său de la Harvard, John King Fairbank, 
venerabilul fondator al studiilor moderne chineze din 
Statele Unite. După părerea exprimată succint de 
Fairbank, politica externă din China clasică consta în 
trei  elemente-cheie: revendicarea „dominației“ 
regionale, insistența ca ţările vecine să recunoască şi să 
respecte „superioritatea“ inerentá a Chinei și voința de 


a folosi această dominație şi superioritate pentru a 
orchestra ,,coexistenta armonioasă“ cu vecinii săi. 

De la Fairbank, Kissinger a aflat de „disprețul pentru 
coercitia fizică profund înrădăcinat în învăţăturile 
confucianiste“. Pentru China, „armata era ultima 
soluţie . Fairbank i-a mai explicat că, pentru China, 
conceptul de ordine internațională era oglinda 
guvernării interne. Conform rezumatului clasic al lui 
Fairbank, „chinezii tind să creadă că relaţiile lor 
externe dau expresie în plan extern aceloraşi principii 
de ordine socială şi politică manifestate pe plan 
intern. Drept urmare, „relaţiile externe ale Chinei 
erau ierarhice si nonegalitare =. Asa după cum 
suprima disidenta şi le cerea tuturor cetăţenilor să se 
încline în fata guvernului central, tot asa se aștepta ca 
puterile regionale să se prosterneze în fata Beijingului. 

În sfârșit, Fairbank i-a spus că civilizaţia chineză era 
profund etnocentrica si puternic orientată pe 
supremaţia culturală, considerându-se vârful întregii 
activităţi umane inteligente. „Împăratul chinez era 
conceput si recunoscut ca vârful unei ierarhii politice 
universale, în care conducătorii tuturor celorlalte state 
erau, teoretic, vasalii săi. 12 În acest sistem, la fel ca in 
sistemul social confucianist din China, ordinea sau 
armonia derivau din ierarhie. Datoria fundamentală a 
statelor, la fel ca a indivizilor, era norma statuată de 
Confucius: ,Cunoaste-ti locul.“ Astfel, conducătorii 
străini trebuiau să-și recunoască locul (inferior) 
executând ritualul plecăciunii şi atingând pământul cu 
fruntea. Acest gest străvechi vorbea despre o istorie 
foarte reală—mii de ani în care China a fost singurul 
hegemon politic, economic şi cultural al Asiei, având 
la periferie un evantai de „state mai mici care 
absorbeau cultura chineză si se prosternau în fata 
măreției chineze. Pentru liderii chinezi, a aflat 


Kissinger, aceasta „era ordinea firească a 
universului “. 

Reflectând orientarea centripetă a civilizaţiei sale, 
politica externă chineză a încercat să menţină ierarhia 
internațională, nu să-și extindă frontierele prin 
cuceriri militare. După ce nu a mai fost secretar de 
stat, Kissinger scria că sentimentul Chinei că trebuie 
„să domine în aria sa geografică... nu implica în mod 
obligatoriu o relaţie de adversitate cu popoarele 
învecinate“ Si, desi, „la fel ca Statele Unite, China 
credea despre sine că joacă un rol special, nu a 
adoptat niciodată „noțiunea americana de 
universalism pentru a-şi răspândi valorile în lume“. În 
schimb, „s-a limitat să-i controleze pe barbarii din 
imediata ei vecinătate, a dorit ca ţări tributare precum 
Coreea să recunoască statutul special al Chinei si, in 
schimb, le-a acordat beneficii, de exemplu, privilegii 
comerciale. Pe scurt, China „s-a extins prin osmoza 
culturală, nu prin zel de misionar *. 

Mileniile de dominație chineză s-au încheiat brusc 
în prima jumătate a secolului al XIX-lea, când dinastia 
Qing s-a confruntat cu puterea Europei Occidentale 
imperiale, aflată in curs de industrializare. 
Următoarele decenii au fost marcate de înfrângere 
militară, război civil influenţat din exterior, colonizare 
economică si ocupare de către puterile străine—mai 
întâi de imperialistii europeni, mai târziu de Japonia. 

Într-o mare parte din această perioadă, puterile 
străine au exercitat o influenţă mai mare în China 
decât însuşi guvernul chinez. În anii 1830, când Qing a 
încercat să le interzică negustorilor britanici să le 
vândă opiu chinezilor, Londra a rezolvat problema 
printr-o înfrângere decisivă în „primul război al 
opiului, început în 1839. Când Qing a cerut pace, 
britanicii au profitat de avantajul obţinut prin Tratatul 
de la Nanjing, care ceda Angliei controlul asupra Hong 


Kongului, deschidea cinci porturi pentru comerțul cu 
străinii si le garanta cetățenilor britanici imunitatea in 
fata legii locale“ Următorul tratat, tratatul de la 
Bogue, a silit Imperiul Qing să recunoască Marea 
Britanie drept tara egală cu China. Si, treisprezece ani 
mai târziu, în 1856, francezii li s-au alăturat englezilor 
în cel de-al „doilea război al opiului, arzând in cele 
din urmă, în 1860, până în temelii, Palatul de Vară de 
la Beijing. Chinezii, înfrânți, au fost siliţi să legalizeze 
încercările negustorilor de a le vinde opiu si eforturile 
misionarilor străini de a-i converti la crestinism.*® 

Vasele de război străine au primit, de asemenea, 
dreptul să navigheze în voie pe fluviile Chinei, 
pătrunzând adânc în inima Chinei continentale. La un 
moment dat, o canonieră a parcurs 1 500 de kilometri 
pe fluviul Yangtze, înaintând astfel în interiorul 
Chinei.“ Stapleton Roy, diplomat născut la Nanjing si 
ambasador al SUA din 1991 până în 1995, își 
aminteşte: „Din 1854 până în 1941, canonierele SUA 
au navigat pe fluviile interioare ale Chinei pentru a 
proteja interesele americane. Chiar în 1948, în timpul 
războiului civil chinez, pe când aveam treisprezece ani, 
am fost evacuat din Nanjing la Shanghai cu un 
distrugător american care a străbătut vreo 320 de 
kilometri în amonte pe fluviul Yangtze, până în 
capitala Chinei. E 

Eforturile lui Qing de a apăra suveranitatea Chinei 
prin dezvoltarea armatei s-au dovedit inutile. Secole la 
rând, China tratase Japonia ca pe un stat tributar. Dar, 
în 1894, Japonia, modernizată, a atacat-o și a ocupat 
Manciuria, Taiwanul si statul vasal Coreea. Cinci ani 
mai târziu, rebelii care stârniseră o răscoală chineză 
cunoscută sub numele de Răscoala Boxerilor au atacat 
enclavele străine sub un stindard pe care scria 
»Reinviati pe Qing si distrugeti-i pe străini. Drept 
răspuns, o alianţă de opt puteri imperiale a invadat 


principalele oraşe ale Chinei și s-a angajat într-un 
„carnaval al jafului“. Un diplomat american, Herbert 
G. Squiers, a reușit să umple câteva vagoane cu obiecte 
de artă si portelanuri furate, dintre care despre unele 
se spune că ar fi deţinute astăzi de Metropolitan 
Museum of Art din New York.“ 

Administraţia Qing, epuizată, a rezistat atât cât a 
putut, dar în 1912 nefericita dinastie s-a prăbuşit, 
aruncând ţara în haos. Căpeteniile războinice au 
împărţit China şi au declanșat un război civil care a 
durat aproape patruzeci de ani. Japonia a exploatat 
această slăbiciune în 1937, invadând şi ocupând o 
mare parte din tara, într-o campanie brutală care a 
ucis 20 de milioane de chinezi. Orice elev de liceu din 
China de astăzi învaţă ce înseamnă ruşinea acestui 
„secol al umilirii . Lecţia este inconfundabilă: „Nu uita 
niciodatá—si niciodată din nou!" 

Abia în 1949, când comuniștii chinezi ai lui Mao 
Zedong au câștigat războiul civil, starea de victimă a 
Chinei a luat sfârșit. Deşi imperiul odinioară măreț 
zăcea acum în ruine, în sfârşit era din nou în mâinile 
chinezilor. Astfel că Mao putea să declare cu mândrie: 
„Poporul chinez a fost la înălţime!" 

Cu toată foametea din timpul Marelui Salt Înainte, 
cu tot haosul din timpul Revoluţiei Culturale pe care a 
declanșat-o si în pofida epurărilor neîncetate, 
principala realizare a lui Mao a rămas esența 
legitimitatii conducerii comuniste: partidul lui a salvat 
China de dominaţia imperialistilor străini. Si astăzi, 
după trei decenii de creştere frenetică, China crede că 
se întoarce, în sfârșit, la locul care i se cuvine în lume. 
Dar recuperarea acestui primat va fi posibilă numai 
dacă China devine nu numai bogată, ci şi puternică— 
asa cum a devenit Xi în împrejurările dure ale 
Revolutiei Culturale. 


CINE ESTE XI JINPING? 


Xi s-a născut ca un printisor al revoluţiei, fiul unui 
coleg de încredere al lui Mao, vicepremierul Xi 
Zhongxun, care luptase alături de el în războiul civil. 
Destinat să crească în „pepiniera de lideri“ din Beijing, 
s-a trezit la puţin timp după ce împlinise nouă ani că 
paranoicul Mao îl arestase pe tatăl său. În zilele care au 
urmat, tatăl lui a fost umilit și în cele din urmă băgat 
la închisoare pe toată durata Revoluţiei Culturale. În 
această perioadă pe care o numește „distopică, 
Gărzile Roşii l-au forţat în repetate rânduri să-și 
denunțe tatăl. Cand şcoala la care mergea s-a închis, 
și-a petrecut timpul apărându-se în luptele de stradă și 
furând cărţi din bibliotecile închise pentru a încerca să 
învețe.“ Trimis de Mao la tara pentru „reeducare“, Xi a 
locuit într-o peşteră dintr-un sat din Yanan, rânind la 
vite și îndeplinind poruncile ţăranului care îi era set. 
Deprimată din cauza privatiunilor si a abuzurilor, sora 
lui vitregă mai mare, Xi Heping, s-a spânzurat de ţeava 
unui duș. 

În locul sinuciderii, Xi a ales să accepte realitatea 
junglei. Aici, după propriile cuvinte, „a renăscut. Asa 
cum i-a spus unul dintre cei mai vechi prieteni ai lui 
unui diplomat american, „a ales să supravieţuiască, 
devenind mai roşu decât cei roșii —și făcând tot ce 
trebuie pentru a-şi croi drum cu ghearele înapoi spre 
vârf. Xi era cât se poate de perseverent. Astăzi lider al 
unui popor de 1,4 miliarde de oameni, cu un partid 
comunist numărând 89 de milioane de membri, a fost 
respins de nouă ori când a încercat să intre în partid, 
reuşind de abia la a zecea încercare. 

Cu ajutorul unor foști prieteni ai tatălui său, a reușit 
să revină la Beijing si să devină student la prestigioasa 
universitate Tsinghua. După absolvire, a primit un 
post de debutant la Comisia Militară Centrală. Ca să- 


și câştige petlitele, s-a întors în mediul rural pentru 
ceea ce biograful sáu, Kerry Brown, a numit „o 
instruire politică dură și lipsită de strălucire” de 
funcţionar provincial.“ Dar acolo a început să urce 
constant în ierarhie si, in 1997, a cástigat—la limită— 
un loc in Comitetul Central al Partidului. (Cánd s-au 
numărat voturile pentru cele 150 de locuri, el a ieşit al 
o sutá cincizeci si unulea. À fost inclus numai pentru 
că liderul partidului, Jiang Zemin, a decis să facă o 
excepţie si să extindă numărul de membri la 151.) În 
2002, a fost trimis ca secretar de partid in provincia 
Zhejiang, unde a supravegheat o crestere economicá 
spectaculoasá: exporturile au crescut cu 3396 anual in 
cei patru ani cát a fost in post. S-a dovedit foarte 
priceput în identificarea și sprijinirea 
intreprinzátorilor locali promitatori, printre ei 
aflàndu-se si Jack Ma, a cárui companie Alibaba este 
acum un titan global care rivalizează cu Amazon. 

In timp ce isi demonstra calitátile de administrator, 
Xi Jinping mentinea un statut modest, evitând afişarea 
ostentativă a bunăstării, asa cum obișnuiau multi 
dintre colegii lui. În 2005, când au inceput sá circule 
nume ale potentialilor lideri de partid, numele lui nu 
figura printre ele. Dar la inceputul anului 2007, la 
Shanghai a izbucnit un mare scandal de coruptie. 
Presedintele chinez Hu Jintao si colegii lui din Biroul 
Politic simteau o nevoie disperatá de a actiona rapid si 
decisiv. Cunoscând reputaţia de persoană corectă si 
disciplinată a lui Xi, l-au ales pe el să-i scoată din 
necaz. 

Xi a reuşit acest lucru printr-o combinaţie de 
fermitate și finețe care i-au adus admiraţia colegilor 
lui. În vara anului 2007, numele său era în fruntea 
listelor partidului cu cele mai capabile persoane care 
ar fi urmat să-și găsească loc în următoarea generaţie 


de lideri. 


Xi a fost răsplătit atunci când cei patru sute de lideri 
de frunte ai partidului care alcătuiau Comitetul 
Central s-au întrunit în octombrie 2007 ca să aleagă 
Comitetul Permanent, alcătuit din nouă membri, care 
va conduce poporul în următorii cinci ani.* A devenit 
nu numai membru al Comitetului Permanent, dar și 
succesor al preşedintelui Hu. Pe cât de modest, pe atât 
de ambițios, Xi a ţinut mereu capul in jos în timp ce 
urca în ierarhia partidului, învingându-l de aproape pe 
favoritul Li Kegiang și devenind primul în linia pentru 
locul cel mai înalt. Când presa a anunţat pentru prima 
dată că era probabil succesorul lui Hu, era atât de 
necunoscut în afara rândurilor partidului, încât într-o 
glumă foarte răspândită se punea întrebarea „Cine este 
Xi Jinping?“ iar răspunsul era „Soţul lui Peng 
Liyuan —cunoscuta cântăreaţă cu care era căsătorit.“ 

În 1976, după moartea lui Mao, partidul a făcut 
toate eforturile pentru a-i impiedica pe potenţialii 
autocrati să ajungă la putere. Criteriile de selecţie 
subliniau nu numai competenţa, ci si temperamentul 
—se câutau oameni sănătoși, siguri, de preferinţă 
necarismatici. Liderul a devenit pur și simplu unul 
dintre membrii unei echipe de nouă tehnocrati cu 
vechime ai partidului care luau decizii politice prin 
consens. Prin traditie, membrii Comitetului 
Permanent sunt nişte Doppelgängers, dubluri. Adesea 
este greu pentru omologii lor străini să-i deosebească 
unul de altul în fotografiile oficiale, în care apar 
îmbrăcați in costume identice, cu cămăși si cravate 
identice. Hu Jintao se potrivea atât de bine acestui 
tipar, că citea frecvent de pe un bilet punctele de atins 
într-o discuţie, uneori chiar si în întâlnirile fata în fata 
cu o singură persoană. Se presupunea că și Xi este 
făcut din același aluat—un purtător de cuvânt agreabil 
al conducerii colective. 


Dar nu ştiau nimic. La sfârșitul celui de-al doilea an 
ca președinte, Xi concentrase atât de ferm puterea în 
mâna sa, încât adesea era numit „preşedinte al tuturor 
lucrurilor”. Spre deosebire de predecesorii săi, care 
urmau regulile pentru a nu-și crea bătăi de cap, el îi 
trecuse într-un mod atât de clar pe toţi ceilalți pe linie 
moartă, încât nu avea nici adjunct, nici succesor 
vizibil. Deşi vicepremierul, Li Kegiang, continua să 
conducă pe hârtie programul de reformă economică, 
luarea deciziilor trecuse de fapt în sarcina nou 
creatului Grup Conducător pentru Afacerile 
Financiare și Economice, condus de colegul de 
încredere al lui Xi, Liu He, care îi raporta direct 
preşedintelui. Ducând o campanie foarte vizibilă 
împotriva coruptiei, cu efecte excelente, a epurat zeci 
de rivali puternici, considerați până atunci intangibili, 
inclusiv pe fostul șef al serviciului de securitate internă 
al Chinei, Zhou Yongkang—primul membru al 
Comitetului Permanent cercetat pentru corupţie. 
Pentru a-şi consolida puterea, Xi şi-a atribuit peste o 
duzină de titluri, inclusiv pe acela de președinte al 
noului Consiliu Naţional al Securităţii şi comandant- 
șef al armatei, titlu pe care nu-l avusese nici măcar 
Mao. Si a pus să fie uns „Core Leader al Chinei— 
termen care simbolizează locul central în statul pe care 
Hu îl lăsase să decadă. Ceea ce este şi mai important, 
când scriu aceste rânduri se pare că Xi intenţionează 
să pregătească scena pentru a sfida limitele 
tradiționale ale mandatului şi pentru a rămâne la 
putere şi după 2022. 


REALIZAREA „VISULUI CHINEZ“ 


După cum afirmă mentorul politic al lui Xi, Lee Kuan 
Yew din Singapore, liderul unei naţiuni trebuie „să 
prezinte o viziune a viitorului în faţa poporului său, să 


transpună această viziune în politici, să convingă 
oamenii că aceste politici merită să fie sprijinite si, in 
cele din urmă, să-i stimuleze ca să-l ajute în 
implementarea lor. După ce a expus o viziune 
îndrăzneață a „visului chinez, Xi își mobilizează 
agresiv suporterii să execute o agendă extrem de 
ambițioasă de acţiuni pentru progres pe patru fronturi 


înrudite: 


e Revitalizarea partidului, curățarea lui de corupţie, 
restaurarea sentimentului misiunii sale, restabilirea 
autorităţii sale în ochii poporului chinez. 

e Revitalizarea naționalismului si a patriotismului 
chinez, pentru a insufla mândria de a fi chinez. 

+ Repornirea celei de-a treia revoluţii industriale.** 
Xi stie că aceasta va impune reforme structurale 
dureroase din punct de vedere politic pentru a 
susține ratele de creştere nesustenabile. 

e Reorganizarea si reconstruirea armatei Chinei, 
astfel încât aceasta să poată, asa cum spune Xi, „să 
lupte si să învingă. 

Oricare dintre aceste iniţiative ar fi mai mult decât 
suficientă pentru orice șef de stat de-a lungul unui 
deceniu. Dar Xi şi echipa lui au decis să le realizeze pe 
toate patru deodată, considerându-le interdependente 
în mod critic. Mulţi interlocutori occidentali, inclusiv 
consilierii favorabili Chinei, l-au avertizat în privinţa 
suprasolicitării. Mai mulţi savanţi respectabili au 
pariat în toamna anului 2017 că Xi nu va ajunge să-şi 
încheie primul mandat. Dar Li emană ceea ce 
cercetătorul sinolog Andrew Nathan a numit o 


ă 2, Potrivit fostului 


„încredere în sine napoleonian 
prim-ministru australian Kevin Rudd (care îl cunoaște 
pe Xi din anii 1980, când erau amândoi funcţionari 
guvernamentali de rang inferior), Xi are „un 


sentiment profund al misiunii nationale, o viziune 

şi este „un om foarte 


Oficialii chinezi sunt perfect conștienți de 
obstacolele care le stau în fata. De exemplu, 
principalul consilier economic al lui Li, Liu He—pe 
care îl cunosc de două decenii, căci a fost student la 
Harvard Kennedy School—are o listă de peste două 
duzini de probleme printre care: demografia (va 
deveni China bătrână înainte de a deveni bogată?); 
problemele sprijinirii inovației; menţinerea stabilității 
sociale, reducând in același timp dimensiunile 
întreprinderilor ineficiente ale statului; satisfacerea 
nevoilor de energie fără a transforma mediul în ceva 
în care nu se poate trăi. A analizat fiecare problemă cu 
mai multă profunzime si mai nuantat decât orice 
observator occidental pe care l-am citit. Conștient de 
riscuri, Xi şi partidul continuă să-şi dubleze eforturile 
pe toate fronturile. 

Într-o lungă conversaţie pe care am avut-o cu el, Liu 
mi-a indicat drept cauză a acestei încrederi criza 
financiară globală declanșată pe Wall Street in 2008.7: 
Fără să se laude, a trecut în revistă dovezile care arată 
cât de bine a reacționat China la această provocare. 
China a fost singura dintre cele mai mari economii ale 
lumii care a reușit să facă fata crizei şi Marii Recesiuni 
care a urmat, fără să intre într-o creştere negativă.“ 
Deoarece respinseseră recomandările Consensului de 
la Washington de a liberaliza pieţele financiare ale 
Chinei atunci când a izbucnit criza din 2008, liderii 
chinezi au avut mai multe instrumente cu care să 
reactioneze—si le-au folosit. La fel ca administraţia 
Obama, oficialii chinezi au oferit în 2009 un stimul 
fiscal fără precedent de 586 de miliarde de dolari. În 
consecinţă, chinezii pot să călătorească acum cu 
trenuri de mare viteză între principalele lor orașe. Si 


întreabă, în schimb, ce au făcut SUA cu infuzia lor de 
983 de miliarde de dolari?* 

Ca să-i convingă pe ceilalți membri ai conducerii 
chineze şi pe concetátenii săi că „visul chinez“ nu este 
numai retorică, Xi a încălcat o regulă cardinală a 
supraviețuirii politice: să nu mentionezi niciodată in 
aceeaşi propoziţie un obiectiv clar și o dată clară. În 
2012, la o lună după ce a devenit liderul Chinei, Xi a 
anunţat două obiective și a precizat două termene- 
limită pentru atingerea fiecăruia dintre ele. Pentru a-și 
realiza visul, China va realiza „Cele Două Obiective ale 
Centenarului“. În primul rând, va construi o „societate 
cu prosperitate moderată (dublul PIB pe cap de 
locuitor în 2010, cca 10 000 $) până în 2021, când va 
sărbători 100 de ani de la întemeierea Partidului 
Comunist Chinez. În al doilea rând, va deveni o țară 
„modernă, pe deplin dezvoltată, bogată şi puternică” 
până la cea de-a o suta aniversare a Republicii 
Populare, din 2049.— Primul termen-limitá este în al 
nouălea an al mandatului lui de zece ani ca preşedinte. 
Dacă China atinge acest obiectiv, economia ei va fi cu 
40% mai mare decât a SUA (măsurată în paritatea 
puterii de cumpărare), în conformitate cu FMI.“ Dacă 
China atinge al doilea obiectiv în 2049, economia ei va 
fi de trei ori mai mare decât a Americii. Mai mult 
chiar, în planul lui Xi, supremaţia economică este 
numai substructura visului. Omul de afaceri american 
Robert Lawrence Kuhn este unul dintre puţinii 
occidentali care are acces regulat în cercul intim al lui 
Xi. Când discută între ei, notează Kuhn, membrii 
echipei lui Xi subliniază că a fi numărul unu înseamnă 
să fii primul nu numai în termeni economici, ci și în 
apărare, ştiinţă, tehnologie şi cultură.” A face China 
mare din nou nu înseamnă, așadar, să o facă bogată. 
Xi doreşte să o facă puternică, mândră şi să facă din 


nou din partid, ca promotor primar al întregii 
întreprinderi, avangarda valoroasă a poporului. 


COSMARUL LUI XI 


Când Xi are coşmaruri, spectrul pe care îl vede este 
Mihail Gorbaciov. La puţin timp după ce a preluat 
puterea, Xi le-a pus colegilor săi apropiaţi o întrebare 
retorică: „De ce s-a prăbuşit Uniunea Sovietică? Și nu 
oboseşte să le reamintească mereu: „Este o lecţie 
profundă pentru noi.” După o analiză atentă, Xi a 
ajuns la concluzia cá Gorbaciov a făcut trei erori fatale. 
A relaxat controlul politic asupra societăţii înainte să 
reformeze economia ţării. El şi predecesorii lui au 
permis partidului comunist să devină corupt şi, în 
ultimă instanță, gol de conţinut. Si a „naționalizat 
armata sovietică, cerându-le comandanților să jure 
credință poporului, nu partidului şi liderului acestuia. 
Drept urmare, „partidul a rămas dezarmat“ Cand 
oponenții s-au ridicat ca să răstoarne sistemul, asa 
cum se exprimă Xi, nu mai era nimeni „suficient de 
bărbat ca să se opună si să reziste“. Xi vedea că in 
anii care urmaseră după incidentul din Piaţa 
Tiananmen din 1990, Partidul Comunist Chinez urma 
un drum periculos de asemănător cu cel al lui 
Gorbaciov. Mai ales după ce potrivit acelei mantra din 
acea eră „să fii bogat este ceva glorios, aproape toti cei 
care aveau suficientă putere s-au înstărit, inclusiv 
numeroși lideri de partid, funcţionari guvernamentali 
si ofițeri. Când această bunăstare a devenit vizibilă 
prin afişarea ostentativă a luxului, cetățenii au început 
pe bună dreptate să pună la îndoială esența morală a 
partidului şi fidelitatea fata de misiunea sa. Asa cum îi 
avertiza Xi pe oficialii partidului, „şovăiala credinţei în 
idealuri este cea mai periculoasă dintre toate 
şovăielile. Declinul unui partid politic începe adesea 


cu pierderea sau cu lipsa de credinţă în idealuri. 
Subminează, de asemenea, încrederea şi siguranța 
publicului. 

Xi știe că credibilitatea liderului suprem depinde în 
ultimă instanţă de lanţul ierarhic care îl va face pe un 
soldat să-l împuște pe un concetátean. Discutând 
soarta lui Gorbaciov, el si Lee Kuan Yew au ajuns la 
aceeaşi concluzie. lată ce spunea Lee: „În ziua în care 
Gorbaciov le-a spus maselor din Moscova: nu vă fie 
frică de KGB, am inspirat adânc. Stă în vârful unei 
maşini a terorii care tine toată grámada la un loc si 
spune: nu và fie frică. Lee nu a fost surprins de 
rezultate, deoarece „a plonjat in partea adâncă a 
bazinului fără să fi învăţat să înoate“ lar Lee a mai 
adăugat: „Între a fi iubit şi a fi temut, am considerat 
întotdeauna că Machiavelli avea dreptate. Dacă nimeni 
nu se teme de mine, nu am nicio însemnătate. 3 

Primul imperativ în realizarea „visului chinez“ al lui 
Xi este relegitimizarea unui partid puternic, care să 
servească drept avangardă si gardian al statului chinez. 
La puţin timp după ce a preluat postul, Xi le-a spus 
colegilor din Biroul Politic că „dobândirea sau 
pierderea sprijinului public este o problemă de care 
depinde supraviețuirea sau dispariţia partidului . Si i-a 
avertizat brutal: „Corupţia poate ucide partidul.“ 
Citându-l pe Contucius, a promis „să guverneze cu 
virtute şi să menţină ordinea prin pedepse“. Nu era o 
ameninţare deşartă. Xi a lansat o campanie împotriva 
corupţiei la o scară fără precedent, condusă de 
prietenul lui apropiat, Wang Qishan. Sub conducerea 
lui Wang, 18 grupuri interdisciplinare comandate de 
locotenenti de încredere îi raportează direct lui Xi. 
Din 2012, peste 900 000 de membri de partid au fost 
sanctionati disciplinar si 42 000 au fost exclusi si 
cercetati de tribunalele penale. Printre acestia au fost 
170 de „tigri“ de înalt nivel, inclusiv zeci de ofiţeri 


superiori, 18 actuali sau foşti membri ai Comitetului 
Central alcătuit din 150 de persoane, chiar și membri 
ai Comitetului Permanent.“ Conducand aceasta 
campanie, Li si cercul lui intim au elaborat si o 
strategie de a o formaliza în termeni care avansează 
statul de drept. 

Spre deosebire de glasnostul lui Gorbaciov— 
deschiderea spre idei—, Xi a cerut conformitate 
ideologică, un control mai strict asupra discursului 
politic. A insistat ca media să promoveze viguros 
interesele partidului. A inventat un sistem de urmărire 
a comportamentului financiar, social și digital al 
fiecărui cetățean, ca parte a unei uriaşe baze de date a 
„creditelor sociale“, amintind de cartea lui George 
Orwell 1984.4 În același timp, Xi a procedat la 
cimentarea rolului central al partidului în conducerea 
Chinei. Deng Xiaoping a dorit să separe partidul de 
guvern si să întărească birocraţia statului chinez in 
raport cu partidul. Xi a respins net această idee, 
spunând clar: „Acesta este partidul, prostule." 

La puţin timp după ce Xi a preluat puterea, un 
articol din Peoples Daily îi cristaliza poziţia: „Cheia 
pentru ca lucrurile să meargă bine în China şi să se 


realizeze „visul chinez“ este partidul. * 


SĂ FACEM CHINA MÂNDRĂ DIN NOU 


Xi ştie că un partid curat nu este suficient. Deşi 
reformele lui Deng orientate spre economia de piață 
au dus la o creștere economică rapidă după 1989, 
partidul tot mai lupta să-și articuleze raţiunea de a fi. 
De ce ar permite poporul chinez să fie guvernat de el? 
Răspunsul partidului este a doua prioritate a lui Xi în 
„visul chinez“: un sentiment reînnoit de identitate 
naţională, îmbrățișat cu mândrie de un miliard de 
chinezi. În comunismul lor feroce, Mao si tovarășii lui 


revoluționari subordonaseră ideea de a fi chinez unei 
ideologii globale (și în mod clar occidentale). Dar, 
pentru mulţi chinezi, noţiunea marxistă de „om nou 
socialist: a părut întotdeauna ceva străin. 
Naționalismul s-a dovedit un concept mult mai 
eficace, mai nativ, mai durabil.£ 

Xi reinventează partidul ca succesor al mandarinilor 
imperiali in secolul al XXI-lea—gardienii unei 
civilizaţii mândre care are un mandat istoric de a 
domina. „Cu câteva mii de ani în urmă, poporul 
chinez a pornit pe un drum diferit de al altor 
popoare, spune Xi. „Nu este o coincidență că am 
început «socialismul cu caracteristici chineze». Acesta 
a fost decis de moștenirea noastră istorică. ** 

Cercetătorul sinolog Mark Elliott a subliniat „linia 
luminoasă trasă direct de la imperiu la republică. 
Republica Populară a devenit succesoarea statului 
Qing... şi s-a bazat tot mai mult pe această ecuaţie 
pentru a-şi dovedi legitimitatea *. Xi a condus o 
reinviere a gândirii clasice chineze, ordonându-le 
oficialilor din toată ţara să participe la conferinţe 
despre „opiniile strălucite“ ale lui Confucius şi ale 
altor filozofi chinezi, pentru a încuraja „încrederea în 
sine naţională , declarând în același timp că „Partidul 
Comunist Chinez este succesorul acestei excelente 
culturi chineze tradiţionale“£. In mare parte, asa cum 
splendoarea Imperiului Roman a devenit o sursă de 
inspiraţie în timpul Renașterii italiene, gloria „epocii 
de aur“ (shengshi #8 tH), a poporului chinez, amintită 
ca perioada de dinainte de cădere dinastiei Qing, este 
acum o sursă de mândrie în China modernă. Nu este o 
coincidență faptul că termenul intens retrospectiv 
„reîntinerire“ (fuxing & 7€ )—atat de important în 
„visul chinez” al lui Xi—poate fi tradus si prin 
„renaștere“. În același timp, expresia wuwang guochi 


(7) 13 Æ HE) sau „nu uitaţi niciodată umilirea noastră 
ca popor a devenit o mantra care alimentează un 
patriotism ancorat în sentimentul de victimizare şi 
este pătruns de cerința de răzbunare. Potrivit 
explicatiei date de Geoff Dyer, „Partidul Comunist s-a 
confruntat cu o amenințare mocnită la adresa 
legitimitátii sale din momentul în care a renunţat la 
Marx în favoarea economiei de piață”. Atunci partidul 
a evocat umilintele din trecut suferite din partea 
Japoniei şi a Occidentului „pentru a crea un sentiment 
al unităţii care se fracturase si pentru a defini o 
identitate chineză în totală contradicţie cu 
modernitatea americană “. 

În anii 1990, când multi occidentali credeau că 
liderii sărbătoresc „sfârşitul istoriei“ cu victoria 
aparentă a democratiilor bazate pe economia de piaţă, 
mai multi observatori erau convinși că si China era pe 
calea care ducea spre o guvernare democratică. Astăzi 
puțini oameni din China ar spune că libertăţile 
politice sunt mai importante decât redobândirea 
statutului internaţional şi a mândriei naţionale a 
Chinei. Asa cum a spus foarte clar Lee, „dacă credeţi 
că va fi vreo revoluţie in China în favoarea 
democraţiei, gresiti. Unde sunt studenţii din Piaţa 
Tiananmen? a întrebat el provocator. Si a răspuns 
brutal: „Sunt irelevanti. Poporul chinez dorește o 
China renăscută. “ Atât timp cât Xi poate să-și tina 
promisiunea de a reda Chinei măreţia ei de odinioară, 
viitorul partidului (și al lui însuși) pare asigurat. 


SĂ SUSTINEM NESUSTENABILUL 


Xi stie că sprijinul poporului chinez acordat partidului 
pentru a guverna depinde încă în mare măsură de 
capacitatea sa de a asigura niveluri de creştere 
economică pe care nu le-a mai atins nicio altă tara. 


Dar continuarea performanței economice 
extraordinare a Chinei va cere perpetuarea unei 
activități riscante. Promisiunea clară a lui Xi de a 
asigura o creştere de 6,5% pe an până în 2021 impune 
ceea ce unii au definit drept „susținerea 
nesustenabilului". 

Există un acord general in legătură cu ceea ce 
trebuie sá facá pentru a continua cresterea in acest 
ritm multi ani de acum inainte. Elementele-cheie sunt 
exprimate in cel mai recent cincinal al Chinei, care 
include: accelerarea tranziţiei spre cererea orientată 
către consumul intern; restructurarea sau închiderea 
întreprinderilor de stat ineficiente; promovarea 
antreprenoriatului chinez; evitarea unor niveluri 
nesustenabile ale datoriilor. 

În actuala sa poziţie din spectrul dezvoltării, China 
are nevoie de multi ani de creștere la ritmuri înalte 
pentru a ajunge din urmă nivelul de trai din cele mai 
avansate economii ale lumii. Venitul pe cap de locuitor 
din China este încă mai puţin de o treime din cel al 
Coreei de Sud sau al Spaniei, o cincime din cel din 
Singapore şi din SUA. Dacă va trece constant de la 
fabricarea mărfurilor de bază la produsele și serviciile 
cu valoare mai mare, veniturile vor crește. Dar Xi se 
teme de capcana veniturilor medii, care a învins în 
multe tari în curs de dezvoltare, căci creșterea 
salariilor le anulează avantajul competitiv în producția 
de bunuri. Acesta este impulsul spre ceea ce numește 
el „reforme în domeniul ofertei, care intenţionează sa 
reechilibreze economia Chinei, bazată în special pe 
export, cu consumul şi serviciile interne. Sectorul 
serviciilor din China a crescut cu 8% în 2015 şi a 
reprezentat pentru prima oară 50% din PIB.“ 

Pentru a reduce ineficienta întreprinderilor de stat, 
Beijingul a promis „să înfigă fără milă cuțitul în 
întreprinderile zombie “—companii care operează, 


deși, practic, sunt în faliment—, suprimând cu această 
ocazie 4 milioane de locuri de munca. În același 
timp, planul „Fabricat in China 2025" cere creșterea 
calității şi a gradului de sofisticare tehnologică a 
produselor chinezeşti. 

Xi este hotărât, de asemenea, ca, până la mijlocul 
secolului al XXI-lea, China să devină lider mondial în 
știință, tehnologie si inovaţie. A stimulat cheltuielile 
pentru cercetare și dezvoltare, a sprijinit start-up-urile 
si a făcut apel la o „revoluţie a roboților“. (In 2016, 
China folosea mai multi roboți decât orice alta tara.)~ 
În opinia fermă a lui Xi, concentrarea puterii la nivelul 
guvernului îi conferă Chinei avantaje inerente fata de 
concurenții străini, deoarece „poate concentra 
resursele pentru o misiune majoră ^ Spre deosebire 
de SUA în ultimii ani, China poate sustine 
angajamente pe o durată de un deceniu si chiar mai 
mult dacă este necesar, aşa cum a demonstrat 
devenind lider în domeniul trenurilor de mare viteză, 
al energiei solare, al supercomputerelor si in alte 
domenii. 

Xi s-a angajat, de asemenea, să refacă mediul, 
atacând problemele cu poluarea excesivă, despre care 
se estimează că ucide aproximativ patru mii de chinezi 
în fiecare zi.“ Smogul din Beijing este atât de rău, încât 
Beijingul a fost obligat să închidă centralele pe 
cărbune înaintea unor evenimente precum olimpiada 
sau întâlnirea G-20. Unele râuri sunt atât de saturate 
cu deșeuri industriale, încât unul care curge prin 
Wenzhou a luat foc în 2014. Conform estimărilor 
Băncii Mondiale, mediul din ce în ce mai poluat costă 
China câteva procente din PIB în fiecare an.“ Pentru a 
pune capăt acestor tendinţe, China a început ceea ce 
Consiliul de Apărare a Resurselor Naturale a numit 
„cel mai mare cincinal dintotdeauna: 16 din cele 33 


de obiective se referă la mediu si toate sunt 
obligatorii. 

FMI descrie datoria corporativă, care, în momentul 
de fata, a ajuns la nivelul de 145% din PIB, ca „o falie 
în economia chineză“. Dar o parte din această 
datorie poate fi transferată guvernului, care are o rată 
de îndatorare mult mai scăzută, de 17% din PIB.Z 
China se îndreaptă, de asemenea, cu precauţie spre o 
valută mai liber flotantă cu mai puţine restricţii în 
privinţa controlului capitalului. În același timp, 
încearcă să evite ceea ce unii chinezi văd drept un 
pericol în cazinourile occidentale nereglementate, care 
oferă sistemului financiar global prea multă putere 
asupra politicii economice naționale. 

Multi analişti occidentali subliniază si consecinţele 
politicii nemiloase a unui singur copil impuse de Den 
Xiaoping în 1980. Deşi a contribuit în mod obiectiv la 
ridicarea unei jumătăţi de miliard de oameni din cea 
mai lucie sărăcie pe parcursul unei singure generaţii, 
această politică a lăsat China cu o problema 
demografică serioasă (Xi a anulat politica unui singur 
copil în 2015). Cu toate acestea, numărul celor care 
vor intra în forța de munca va crește până in 2041. Cu 
alti 300 de milioane de chinezi care se vor muta din 
zonele rurale sărace în noile orașe și cu prelungirea 
vieţii productive a muncitorilor, Beijingul are încă la 
dispoziţie câteva decenii pentru a atenua acest risc.” 

Date fiind amploarea si ambițiile planului lui Xi, cei 
mai multi economiști occidentali si multi investitori 
sunt precauti. Dar cei mai multi dintre acești 
economiști si investitori au pierdut bani când au pariat 
împotriva Chinei în ultimii treizeci de ani. lată ce 
afirma Martin Feldstein, fostul preşedinte din timpul 
lui Reagan al Consiliului Consilierilor Economice: 
„Nu toate aceste politici au avut succes... Dacă au avut 


succes destule din ele, o creştere de 6,5% în următorii 
câţiva ani s-ar putea să nu fie imposibil de atins. ~ 

Reformele interne sunt însoţite de schimbări la fel 
de dramatice privind rolul Chinei în economia 
globală. În 2013, Xi a anunţat un proiect de 
infrastructură de mai multe trilioane de dolari, întins 
pe câteva decenii, intitulat „O centură, un drum" (One 
Belt, One Road—OBOR). Obiectivul lui este realizarea 
unei reţele de transport şi de tehnologie care să 
cuprindă Eurasia si aproape toate țările de pe țărmul 
Oceanului Indian. Planul va exporta în mod eficient o 
parte din capacităţile industriale chineze în exces si va 
asigura o bază pentru industria construcţiilor, oţelului 
și cimentului, care au avut probleme în anii din urmă, 
când ţara și-a finalizat multe dintre proiectele de 
infrastructură de maxima prioritate. Proiectele 
planificate în străinătate sunt uriașe. De la un coridor 
de 3 000 de kilometri de şosele, căi ferate şi conducte 
care vor străbate Pakistanul, în valoare de 46 de 
miliarde de dolari, la barajele hidrocentralelor şi 
minelor de cositor din Myanmar, până la noua 
instalaţie navală din Djibouti, în Cornul Africii, China 
se mişcă într-un ritm nemaivăzut vreodată în aceste 
tari. 

Dar OBOR reprezinta mult mai mult decat simpla 
canalizare a capacitatii industriale excesive. Tot asa 
cum Drumul Mătăsii initial nu stimulase doar 
comerțul, ci si concurența geopolitică, inclusiv 
„Marele Joc" care a atatat Anglia împotriva Rusiei 
pentru a obţine controlul în Asia Centrală, OBOR îi va 
permite Chinei să-şi facă simțită noua putere peste 
mai multe continente. Promisiunea OBOR de a 
integra ţările din Eurasia reflectă o viziune în care 
echilibrul de putere geostrategic înclină spre Asia. Iar 
aici auzim ecouri ale afirmației făcute cu un secol in 
urmă de Halford Mackinder, unul dintre fondatorii 


geopoliticii. În 1919, a numit Eurasia „Insula Lumii“ şi 
a făcut celebra afirmaţie: „Cel care stăpâneşte în Insula 


"€ În 2030, daca se vor atinge 


Lumii comandă Lumea. 
țintele actuale, concepţia lui Mackinder despre Eurasia 
va putea deveni pentru prima dată realitate. Trenurile 
de mare viteză din OBOR vor reduce de la o lună la 
două zile timpul necesar penru a transporta o marfă 
de la Beijing la Rotterdam. Viziunea lui Mackinder ar 
putea să pună în umbră teza lui Mahan referitoare la 
importanţa puterii maritime, care a dominat gândirea 
strategilor timp de peste un secol (aşa cum am văzut 


în capitolele 4 şi 5). 


UN MESAJ PENTRU AMERICA: NU VĂ BAGATI! 


Când piaţa economică dominantă a Chinei, dar și 
infrastructura ei fizică vor integra vecinii într-o zonă 
mai mare de coprosperitate, Statele Unite nu vor mai 
putea să-și păstreze poziţia dobândită in Asia după cel 
de-Al Doilea Război Mondial. Rugat să descifreze 
mesajul Chinei pentru SUA, un coleg chinez a spus: 
Retrageti-va! Colegul lui a recurs la o formulă mai 
explicită: Nu vă bágati! 

Studiind în mod realist istoria, liderii chinezi au 
admis că rolul de gardian al stabilităţii și securităţii 
regionale pe care SUA l-au jucat după cel de-Al Doilea 
Război Mondial a fost esenţial pentru dezvoltarea 
Asiei, inclusiv a Chinei. Dar chinezii cred că pe 
măsură ce valul care a adus SUA în Asia se retrage, 
America trebuie să plece de aici. O mare parte din 
rolul Angliei în emisfera vestică s-a redus la începutul 
secolului al XX-lea, la fel trebuie să se întâmple si cu 
rolul Americii în Asia, pe măsură ce superputerea 
istorică a regiunii îşi reia locul. La reuniunea liderilor 
eurasiatici din 2014, Xi a spus: „La urma urmelor, este 
datoria popoarelor din Asia să conducă afacerile din 


Asia, să rezolve problemele Asiei si să asigure 
securitatea Asiei. “ 

Încercarea de a convinge Statele Unite să accepte 
noua realitate a devenit recent mai puternic simțită in 
Marea Chinei de Sud. O zonă având aproximativ 
dimensiunile Caraibilor și fiind mărginită de China, 
Taiwan şi şase tari din Asia de Sud-est, Marea Chinei 
de Sud include şi câteva sute de insule, recifuri și alte 
formaţiuni, multe dintre ele aflându-se sub apă în 
timpul fluxului. 

La mijlocul secolului al XX-lea, în timp ce China era 
preocupată de problemele sale interne, alte tari au 
ocupat insulele din Marea Chinei de Sud și s-au 
angajat acolo în proiecte de construcţii. De exemplu, 
în 1956, Taiwanul a ocupat Itu Aba, cea mai mare 
dintre insulele Spratly, şi a instalat acolo o garnizoană 
de câteva sute de oameni În septembrie 1942, 
Vietnamul de Sud a anexat oficial zece dintre insulele 
Spratly și a trimis acolo sute de soldaţi pentru apărarea 
lor.“ 

Temându-se că interesele ei vor fi încălcate de 
vecini, în 1974 China a preluat de la Vietnam 
controlul asupra insulelor situate cel mai aproape de 
frontiera sa—Paracel. În 2012, China a preluat reciful 
Scarborough de la Filipine. De atunci şi-a extins 
revendicările, revendicând proprietatea exclusivă 
asupra întregii Mări a Chinei de Sud şi redefinind 
zona prin redesenarea hărții cu „linia cu nouă semne“ 
care cuprinde 90% din teritoriu. Dacă va fi acceptată 
de ceilalti, ţările vecine au remarcat că aceasta va crea 
un „Lac al Chinei de Sud“. 

China a început proiecte majore de construcții pe 
diverse formaţiuni din toată zona mării, construind 
avanposturi pe şapte insulite din cadrul insulelor 
Spratly. În iunie 2015, China a revendicat peste 1 200 
de hectare de teren, pe când Vietnamul a revendicat 


32, Malaysia 28, Filipine 6 si Taiwan 3.* În cadrul 
eforturilor ei, China a construit poduri, piste de 
aterizare, staţii radar, faruri, clădiri auxiliare“, care 
extind raza de acţiune a vaselor sale și a avioanelor 
militare şi îi permit Beijingului să acopere toată zona 
cu radare si echipamente de supraveghere. 

Pentagonul nu are niciun fel de dubii în legătură cu 
ceea ce se ascunde în spatele acestor eforturi. Asa cum 
notează un raport recent al Departamentului Apărării, 
„cele mai recente revendicări teritoriale ale Chinei si 
construcţiile acesteia îi vor permite să acosteze în 
avanposturi nave cu pescaj mai mare; să-și extindă 
forțele de ordine si prezenţa navală în regiunile sudice 
din Marea Chinei de Sud; si eventual să utilizeze 
aeronave—pe o pistă de deviere pentru avioanele 
aflate pe portavioane—, ceea ce i-ar permite Chinei sa 
efectueze operaţiuni susținute cu portavioanele în 
această zonă. € 

Obiectivul pe termen lung al Chinei este clar. De 
zeci de ani era iritată de operaţiunile întreprinse în 
apele adiacente granițelor ei de navele de spionaj 
americane. China sustine cá, în conformitate cu 
Conventia ONU privind dreptul márii, SUA trebuie sá 
ceará permisiunea pentru ca aceste vase sá opereze in 
zona economicá exclusivá a Chinei, care se intinde pe 
douá sute de mile marine de la tármul Chinei— 
pretenţie pe care SUA o respinge net. Cu toate acestea, 
stațiile de radar construite pe  insulitele din 
Marea Chinei de Sud, precum si pistele de aterizare si 
porturile vor da Chinei posibilitatea de a urmări (si 
hártui) mai usor vasele SUA, executànd operatiuni de 
supraveghere. 

Capacitatea de a-şi face simtita puterea în zona ii va 
conferi, de asemenea, Chinei o influență mai mare 
asupra comerțului în valoare de o,Y trilioane de dolari 
care tranzitează prin Marea Chinei de Sud în fiecare 


an. În timp ce elimină încet Statele Unite din aceste 
ape, China absoarbe şi statele din Asia de Sud-Est pe 
orbita sa economică, atrăgând inclusiv Japonia și 
Australia. Deocamdată a reuşit să facă acest lucru fără 
luptă. Dar, dacă va trebui să lupte, Xi intenţionează să 
câștige. 


„LUPTĂ SI ÎNVINGE“ 


În pofida tuturor celorlalte provocări de pe agenda sa, 
Xi reorganizează şi reconstruieste simultan forțele 
armate ale Chinei. Cel mai important expert al Rusiei 
în problema armatei chineze, Andrei Kokosin, 
vorbeşte despre un proces „fără precedent ca amploare 
și profunzime“. Întrebarea pe care și-o pun multi 
oameni este: De ce acum? O astfel de reorganizare 
majoră dezafecteazá sute de generali influenţi care si- 
au construit feude personale, reprezentând un risc 
politic semnificativ pentru Xi. Şi imaginea miilor de 
soldaţi în uniformă care protestează împotriva 
şomajului şi a scăderii pensiilor, asa cum s-a întâmplat 
in octombrie 2016, este ceva ce niciun lider chinez nu 
doreşte să vada.“ 

Dar Xi a considerat că este necesar să se asigure 
loialitatea indiscutabilă a armatei faţă de partid şi, în 
special, fata de liderul acestuia. Asteptándu-se ca 
celelalte iniţiative cu bătaie lungă ale sale să întâmpine 
rezistenţă, trebuie să stie că poate conta pe cei care tin 
armele de la care porneşte puterea politică. Sinologul 
Willam Kirby a subliniat astfel: „Armata a jucat un rol 
decisiv în fiecare punct major de cotitură din istoria 
politică modernă a Chinei.“ Obiectivul lui Xi este o 
structură de comandă militară care să exercite un 
control eficient asupra forţelor armate ale partidului. 
Doreste comandanţi care vor „adera fără sováialá la 
conducerea absolută a partidului” și în special la 


comandatul-șef al acesteia. În tumultul campaniei 
anticorupţie si în cadrul reorganizării ulterioare la varf 
a armatei, a ales cu grijă ofițeri loiali in care are 
încredere şi despre care speră că vor rămâne de partea 
lui, orice s-ar întâmpla. 

Xi mai crede cá o armată „capabilă să lupte si să 
câştige războaie este esenţială pentru realizarea 
tuturor celorlalte componente ale „visului chinez“. 
„Pentru a realiza marea reînviere a naţiunii chineze, a 
afirmat el, „trebuie să fim siguri că o armată puternică 
si o ţară prosperă cântă la unison. * Toate marile 
puteri isi construiesc armate puternice, dar, pentru 
China, „Visul Armatei Puternice este deosebit de 
important, deoarece China dorește să depășească 
umilinţa pe care a suferit-o din partea puterilor 
străine“. 

În vas), liderii chinezi au fost uimiti de eficacitatea 
acţiunii devastatoare a armatei SUA în timpul 
operațiunii „Furtună în desert" din Irak. Aceste opinii 
au fost întărite în 443, în timpul campaniei NATO din 
Kosovo (când bombardierele americane Stealth au 
bombardat din greşelă ambasada chineză de la 
Belgrad). Si armata chineză continuă să studieze 
ultimele progrese ale Americii în domeniul războiului, 
inclusiv folosirea dronelor pentru spionaj si pentru 
lovituri aeriene. În 1991, SUA au învins armata lui 
Saddam Hussein într-o lună cu mai puţin de 150 de 
victime în rândul soldaţilor SUA. În acest război scurt 
şi inegal, americanii s-au bucurat de ceea ce 
planificatorii militari numesc „dominație tehnologică 
cu spectru complet prin combinarea de noi 
tehnologii, cum ar fi sisteme de navigaţie si de 
supraveghere din spaţiu, bombe cu rază lungă de 
actiune ghidate cu precizie si avioane Stealth care evită 
radarele. Capacitatea Americii de a exploata aceste 
instrumente noi a fost sprijinită de schimbările 


organizatorice care le-au permis celor trei servicii 
militare—armata de uscat, marina si forțele aeriene— 
să opereze cu un grad mare de sinergie. Statele Unite 
au tintit cu o precizie chirurgicală sistemele militare 
de comandă și de control ale Irakului, lăsându-i în 
esență pe comandanții irakieni surzi si orbi.“ Privind 
acest spectacol, liderii chinezi au decis să dobândească 
capacităţi tehnice atât de avansate, încât să respingă si, 
în ultimă instanță, să depășească ceea ce numeau 
câteodată „magia americană. Aceste ambiţii sunt 
prezentate în evaluările atât de frecvent citate ale 
cercetătorului sinolog Michael Pillsbury, efectuate 
pentru Departamentul Apărării.” 

Alte lecţii învățate de armata chineză au venit in 
1996 din criza strâmtorii Taiwan. Temându-se că 
Taiwanul se îndrepta spre independenţă, Beijingul a 
dorit să disciplineze Taipeiul printr-o demonstraţie de 
forţă în care „testele cu rachete“ ale chinezilor au 
încadrat insula, amenințând transporturile comerciale 
de care depinde economia  Taiwanului. Când 
preşedintele Clinton a răspuns cu cea mai mare 
desfăşurare de forte ale SUA în Asia după războiul din 
Vietnam, trimițând două portavioane în zonă, 
guvernul chinez nu a avut altă opţiune decât să se 
retragă. Episodul a făcut câteva valuri în Statele Unite. 
Dar în China a trezit amintirile dureroase ale unui 
secol de umilire şi a zdruncinat încrederea liderilor 
militari, care s-au angajat să facă tot ce era necesar 
pentru a evita astfel de nenorociri. 

Reformele militare ale lui Xi le reflectă în mare 
măsură pe cele din legea Goldwater-Nichols din 1986, 
pe care SUA le-au întreprins cu succes pentru a 
îmbunătăţi operaţiunile comune înainte de Războiul 
din Golf si de alte conflicte militare din anii 1990. 
China integrează capacitățile de informații, 
supraveghere și recunoaștere într-un spectru larg de 


arme terestre, aeriene și navale. Și a înlocuit deja cele 
şapte regiuni militare interne tradiţionale cu cinci noi 
centre de comandă ale teatrelor de luptă însărcinate cu 
operaţiuni comune împotriva duşmanilor externi.“ 

Considerând-o o ameninţare existenţială pentru 
forțele armate, Xi a luat măsuri energice pentru a 
combate corupţia care făcea ravagii în structurile 
militare, inclusiv prin cumpărarea gradelor ofiteresti. 
Sub acest stindard, Xi a pus din nou centrele de putere 
ale Armatei Populare de Eliberare—anterior autonome 
—sub controlul deplin al partidului. A eliminat cele 
patru Departamente Generale, care in timpul lui Hu 
Jintao deveniseră periculos de independente și notorii 
din cauza corupţiei. A reorganizat Departamentele 
Generale în cinci corpuri separate care raportau direct 
Comisiei Militare Centrale—al cărei președinte este 
tot Xi Jinping. 

O asemenea remaniere birocratică nu este de regulă 
un eveniment semnificativ. Dar, în cazul lui Xi, el 
subliniază intenţia extrem de serioasă a Beijingului de 
a construi o armată modernă care să poată înfrunta și 
învinge orice adversar—in special Statele Unite. 
Planificatorii militari chinezi nu prevăd un război, 
războiul pentru care se pregătesc opune China şi SUA 
pe mare. Toate puterile care au dominat China in 
timpul secolului umilirii s-au bazat pentru aceasta pe 
suprematia navalà. Un analist chinez vine cu un 
avertisment: ,Ignorarea oceanelor este o eroare pe 
care am comis-o, iar acum si chiar si în viitor... vom 
plăti un pret pentru această eroare.“ Xi este hotărât 
să nu facă aceeași greşeală, întărind forțele navale, 
aeriene şi de rachete ale Armatei Populare de 
Eliberare, scăzând în acelaşi timp efectivele cu 300 000 
de oameni și reducând dominaţia tradițională a 
forțelor terestre în cadrul armatei.“ Strategii militari 
chinezi se pregătesc între timp pentru un conflict 


EL 


maritim cu o strategie de „apărare înaintată bazată pe 
controlul mărilor din apropierea Chinei, din cadrul 
„primului lanţ de insule, care începe din Japonia, 
continuă prin Taiwan, până în Filipine si in Marea 
Chinei de Sud.“ Profesorii James Holmes si Toshi 
Yoshihara de la Colegiul Marinei de rázboi din SUA 
aratá cá, la fel ca si kaizerul german si Theodore 
Roosevelt înaintea lor, „concepţia mahaniană potrivit 
căreia măreţia națională derivă din puterea maritimă îi 
înșală pe multi strategi chinezi. De aceea China va 
atașa, probabil, „o valoare extraordinară luptei si 
victoriilor pe apele din mările din apropiere, conchid 
ei. 

Brent Scowcroft, fost consilier pe probleme de 
securitate, a fost primul care a explicat consecintele 
umilirii din 1996, cand portavioanele americane au 
silit China să dea înapoi. Lista ei de cumpărături 
militare a fost previzibila dupa aceea: sisteme de arme 
care să asigure ca, daca o astfel de confruntare cu SUA 
se va produce din nou, Beijingul va avea câștig de 
cauză. Astăzi, arsenalul Chinei de peste o mie de 
rachete anti-navă de pe continent și flota de coastă 
împiedică orice navă de război SUA să acţioneze în 
siguranță la mai puţin de o mie de mile de coasta 
Chinei. În apele adiacente patrulează 62 de submarine, 
înarmate cu torpile si rachete care pot ataca navele de 
suprafață. Un evantai de arme anti-satelit îi conferă 
Chinei capacitatea de a bruia sau chiar de a distruge 
sateliții de informaţii, de supraveghere si de 
comunicaţii din această zonă. Împreună, aceste 
capacităţi au deteriorat poziţia de dominație militară 
în Pacific cu care se obișnuiseră SUA după bătălia de la 
Midway din 1942. Statele Unite nu mai deţin controlul 
necontestat asupra mării și aerului de-a lungul 
coridorului de o mie de mile de ocean de la frontiera 
Chinei. Exploatând avantajele asimetrice, China a 


profitat de apropierea ei geografică de câmpul de luptă, 
ceea ce conferă, așa cum notează un planificator naval, 
o suprafaţă terestră echivalentă cu un milion de 
portavioane. Cu un arsenal de rachete de un milion de 
dolari, poate ataca și scufunda portavioane de multe 
miliarde de dolari. Lansând capacităţi militare „anti- 
acces / negare a zonei (A2 / AD) care ameninţă 
portavioanele SUA şi alte nave importante, China a 
impins în mod constant Marina SUA afară din mările 
sale adiacente. Navele americane continua să-și fluture 
drapelele, executând ocazional patrule pentru 
asigurarea libertăţii de navigație în strâmtoarea 
Taiwan si în Marea Chinei de Sud. SUA au semnalat, 
de asemenea, că, în caz de război, portavioanele sale 
vor rămâne în spatele primului lant de insule—in afara 
razei de acţiune a rachetelor cu baza la sol din China. 
De pe portavioanele aflate la această distanţă, 
avioanele nu vor putea ajunge la ţintele de pe China 
continentală. În felul acesta, marina SUA s-a luptat să 
găsească o modalitate pentru ca aceste portavioane și 
avioanele lor să rămână relevante. Principalul efort al 
Pentagonului de a face acest lucru este subliniat într-o 
doctrină care poartă titlul de Bătălia Aer-Mare.™ 
Aceasta cere ca forțele aeriene să trimită bombardiere 
cu rază lungă de acțiune dotate cu rachete standoff 
pentru a distruge bateriile de rachete anti-navă de pe 
continent—permitand astfel portavioanelor SUA să se 
deplaseze în siguranţă îndeajuns de aproape de 
granițele Chinei pentru a intra în luptă. Așa cum vom 
discuta mai departe în Capitolul 8, Bătălia Aer-Mare 
are multe dezavantaje, printre care şi escaladarea 
dramatică a oricărui conflict. 

Aşa cum am discutat în Capitolul 1, studiul de 
autoritate făcut de RAND în 2015 ,Ihe Military- 
Scorecard” a constatat ca, până in 2017, China va avea 
un ,avantaj' sau o „paritate aproximativă” în șase din 


cele nouă domenii ale capacităţii convenţionale care 
sunt critice într-o confruntare legată de Taiwan si 
patru din nouă într-un conflict în Marea Chinei de 
Sud. Studiul ajunge la concluzia că în următorii cinci 
până la cincisprezece ani, „Asia va fi martora unei 
retrageri treptate a limitei dominaţiei SUA %. Aceasta 
va însemna pentru SUA perspectiva unui conflict 
convențional în care ar putea să piardă. 

Firește, numai pentru faptul că China dorește să fie 
capabilă „să lupte si să câştige nu înseamnă că dorește 
să lupte. Este clar, nu doreşte. Dar în timp ce își 
urmăreşte obiectivele, rivalitatea ei cu SUA este 
exacerbată de diferențe culturale profunde. Această 
ciocnire a culturilor nu a avut niciodată consecinţe 
mai mari pentru lume decât în zilele noastre. 


* Xi Jinping a redus ulterior Comitetul Permanent de la nouă la 
şapte membri. 


** Prima revoluţie economică de sub conducerea lui Deng 
Xiaoping a declanşat marșul Chinei spre economia de piaţă în 
1978, cu zone economice speciale şi instituind primul stadiu al 
privatizării. A doua accelerare a reformei si deschiderea spre lumea 
exterioară au fost supravegheate de Jiang Zemin, care a favorizat 
deceniile de creştere hiperrapidă. 


*** Merită să notăm că oficialii chinezi şi documentele publice 
şi-au ales reperele economice în mod intenţionat. Atunci când 
evaluează dimensiunea economiei chineze în public, oficialii 
folosesc aproape întotdeauna ratele de schimb ale pieţei (market 
exchange rates—MER) pentru a măsura PIB, și mai rar paritatea 
puterii de cumpărare, pentru ca economia să pară mai mică şi mai 
puţin amenințătoare. În spatele ușilor închise, atunci când 
compară China şi SUA, folosesc paritatea puterii de cumpărare 
(vezi discuţia din Capitolul 1). În acest caz, cele Două Obiective ale 
Centenarului sunt măsurate de MER. Măsurate în paritatea puterii 
de cumpărare, primul a fost deja atins. 


7. CIOCNIREA CIVILIZAŢIILOR 


„Avem o formă de guvernare care nu concurează cu practicile 
vecinilor nostri... În atitudinea noastră fata de război ne 
deosebim de adversarii noştri... În privinţa bunatatii, suntem 
diferiți fata de cei mai multi oameni... Eforturile noastre nu 
au echivalent pentru oamenii care nu împărtășesc aceste 
valori." 

— TUCIDIDE, Discurs funerar la moartea lui Pericle, 431 î.Hr. 


„Priviţi marele contrast dintre caracterele noastre naţionale, 
contrast pe care nu îl percepeti bine, deoarece nu v-aţi gândit 
la ce fel de adversari veţi întâlni în atenieni si cat de mult, cât 

de absolut diferiți sunt ei faţă de voi." 
— TUCIDIDE, Ambasadorul Corintului vorbeşte în faţa 
Adunării Spartane, 432 î.Hr. 


„Ipoteza mea este că sursa fundamentală de conflict în 
această lume nouă nu va fi în primul rând ideologică sau 
economică. Marile dezbinări din omenire vor fi culturale... 
Ciocnirea civilizaţiilor va domina politica globală.“ 

— SAMUEL HUNTINGTON, „Ciocnirea civilizatiilor?“ 1993 


In way, când lordul George Macartney a sosit la 
Beijing, venind de la Londra, ar fi putut la fel de bine 
să vină de pe Marte. În calitate de trimis al regelui 
George al III-lea, avea misiunea de a stabili relaţii 
diplomatice între Marea Britanie și China dinastiei 
Qing. Dar oficialii chinezi cu care s-a întâlnit nu ştiau 
cine este, de unde vine și despre ce vorbeşte. Nu 
înțelegeau propunerea lui de a stabili „relaţii 
diplomatice“. China nu mai stabilise niciodată astfel de 
legături cu altă tará—nu permisese niciodată altei tari 
să deschidă o ambasadă pe pământul ei. Si nici nu 
trimisese vreun ambasador în străinătate. Guvernul 
chinez nu avea nici măcar un ministru de externe.! 
Mai mult chiar, culmea umilintei, „barbarii cu păr 
roşu“ care veniseră la ei nici nu știau limba lor. 


„Interpretul“ lui Macartney era un preot chinez din 
Napoli, care nu vorbea engleză. Așadar, pentru a 
conversa, traducea cuvintele gazdelor lor mandarine 
în latină, astfel încât Macartney, care studiase această 
limbă cu câteva decenii în urmă la Trinity College, să 
poată înţelege ceva.“ 

La Londra, Macartney primise instrucţiuni să 
stabilească o misiune diplomatică permanentă la 
Beijing şi să deschidă noi porturi şi pieţe pentru 
mărfurile britanice, să negocieze un sistem mai flexibil 
de comerț cu provinciile de coastă din Canton. 
Macartney trebuia, de asemenea, să închirieze un 
spaţiu îngrădit în care negustorii britanici să poată 
opera tot anul și să strângă informaţii despre „puterea, 
politica și guvernarea actuală“ a Chinei.” Ca să le 
impresioneze pe gazde şi să le trezească interesul 
pentru exporturile britanice, Macartney adusese ca 
daruri pentru împărat o mulţime de produse de vârf, 
inclusiv piese de artilerie, un car, telescoape, 
portelanuri, textile si un ceas de mână cu diamante. 

După o călătorie de nouă luni, din Anglia până în 
China, Macartney si însoțitorii lui au sosit la stațiunea 
montană Chengde din Rehe, unde trebuiau să aștepte 
să fie primiţi în audiență de împăratul Qianglong- 
Dar, de la prima întâlnire cu omologii săi si până la 
ultima, Macartney nu a putut să stabilească nicio 
legătură. În conformitate cu obiceiul milenar chinez, 
când îl întâlneau pe împăratul divin, muritorilor de 
rând li se cerea să facă nouă plecăciuni si să se întindă 
pe jos. În loc de aceasta, Macartney a propus să se 
urmeze protocolul britanic, să se încline stând pe un 
genunchi, asa cum ar fi făcut în fata propriului 
suveran. A mai propus ca un oficial chinez de rangul 
lui să facă același lucru in fata unui portret al regelui 
George al III-lea pe care îl adusese în dar. Insotitorii 
lui chinezi au pufnit dispretuitori. „Asemenea 


echivalență era in afara oricărei discuţii, scrie 
cercetătorul și politicianul francez Alain Peyrefitte, 
descriind episodul. „Exista un singur împărat, şi acela 
era Fiul Cerului. Ceilalţi monarhi nu erau decât 
«regişori». * Asa cum vedea el lucrurile, Macartney 
venise din partea celei mai puternice tari din lume 
într-o tara săracă şi înapoiată, căreia îi făcea o favoare 
tratând-o ca pe egala Angliei. Dar, în ochii gazdelor 
sale, reprezentantul britanic venise ca un vasal care îi 
plătea tribut Fiului Cerului. 

Gazdele l-au făcut pe Macartney să aştepte la 
Chengde șase zile. Apoi, pe \¢ septembrie W3Y, la ora 
trei dimineata i-au trezit din somn pe cei din anturajul 
britanic, i-au pus să meargă pe jos trei mile in 
întuneric până la curtea împăratului si apoi i-au lăsat 
să aştepte încă patru ore până când și-a facut apariția 
împăratul. (Nu este o coincidenţă cá prima întâlnire a 
lui Kissinger cu Mao a urmat același scenariu.) Când a 
fost in sfârșit primit în audiență, Macartney a 
respectat obiceiul britanic, stând într-un genunchi. 
Dar relatarea chineză oficială a evenimentului a spus 
altă poveste: „Atunci când ambasadorul a intrat în 
prezenţa Maiestátii Sale, a fost atât de coplesit de 
admiraţie si de emotie, că i s-au muiat picioarele si s-a 
întins umil pe pământ, în toate scopurile şi intenţiile, 
efectuând o plecăciune involuntară. * 

Macartney a înmânat scrisoarea din partea regelui 
George și a prezentat pe scurt propunerile, anticipând 
că peste o săptămână va negocia detaliile cu omologii 
săi chinezi. Dar, pentru gazdele sale, întâlnirea 
însemna sfârşitul exprimării cu succes a omagiului 
Angliei, iar acestea i-au sugerat lui Macartney să se 
întoarcă acasă înainte ca vremea să se strice.” Câteva 
zile mai tárziu—si numai după ce insistase în mod 
supărător—a primit un răspuns scris de la împărat. 
Scrisoarea spunea că luase notă de „dorinţa umilă 


a regelui George de a se împărtăși din beneficiile 
civilizaţiei chineze“ si recunoștea că trimisul lui 
„traversase mările si adusese omagii la curtea mea. 
Dar împăratul a respins net toate propunerile lui 
Macartney. În mod special, cererea de a se stabili o 
ambasadă străină la Beijing „nu putea fi satisfăcută. 
China înțelegea că „ceaiul, mătasea si portelanul pe 
care le produce Imperiul Celest sunt absolut necesare 
țărilor europene si vouă înşivă, si va îngădui 
negustorilor străini să continue acordurile curente 
care le permit să facă schimb de mărfuri în portul 
Canton. Dar deschiderea altor locuri de comerţ şi un 
loc împrejmuit în care britanicii să poată locui tot 
timpul anului sunt în afara oricărei discuţii. 

Rezumând părerea despre întâlnirea avută, 
scrisoarea împăratului se încheia astfel: „Deşi afirmati 
că veneratia voastră faţă de dinastia noastră celestă vă 
umple de dorinţa de a dobândi civilizaţia noastră, 
ceremoniile și codul nostru de legi diferă complet de 
ale voastre, astfel încât, chiar dacă trimisul 
dumneavoastră ar reuşi să-și însușească rudimentele 
civilizaţiei noastre, nu ati putea să transplantati 
obiceiurile și purtările noastre în pământul vostru 
străin.“ Si, asa, Macartney s-a întors la Londra. 

Nu ar fi corect să numim o întâlnire care nu avea 
nicio şansă de reuşită un eşec de proporţii. In loc să 
construiască o punte, misiunea diplomatică a lui 
Macartney a dezvăluit prăpastia dintre China şi 
Occident. Deşi astăzi Beijingul și capitalele din 
întreaga lume au relaţii comerciale şi diplomatice, 
diferențele fundamentale dintre aceste două sisteme 
foarte vechi rămân. Globalizarea a netezit tranzacţiile, 
dar nu a şters faliile primare. 


CIOCNIREA CIVILIZAŢIILOR 


Exact la două sute de ani după misiunea lui 
Macartney, politologul american Samuel Huntington a 
publicat în Foreign Affairs, „Ciocnirea civilizatiilor?', 
un eseu de importanţă fundamentală. Autorul afirma 
că sursa fundamentală de conflict în lumea de după 
Războiul Rece nu va fi ideologică, economică sau 
politică, ci culturală. „Ciocnirea civilizaţiilor, prezicea 
Huntington, „va domina politica globală“. Teza lui 
Huntington a provocat o furtună de critici. Scria într-o 
cultură tot mai corectă politic, în care, în analizele lor, 
cei mai multi cercetători minimalizau distinctiile 
dintre civilizaţii sau culturi. Oponenții au contestat 
conceptul lui Huntington de civilizație si au pus sub 
semnul întrebării teoria referitoare la granițele dintre 
ele. 

Cu toate acestea, în anii care au urmat după 
publicarea articolului, comunitatea politica a 
incorporat acest concept, încă greu de definit, al 
civilizaţiei în studiile de război, în particular în studiile 
despre războiul continuu dintre democratiile 
occidentale şi grupurile teroriste islamice ca al-Qaeda 
si ISIS. Într-o mai mică măsură, însă considerabilă, a 
modelat și gândirea factorilor politici, a 
planificatorilor militari şi a cercetătorilor care studiază 
relațiile SUA-China și pericolul unui conflict violent 
între aceste civilizații superputernice. 

Huntington a definit civilizaţia ca entitatea care 
constituie cel mai extins nivel de organizare culturală. 
„Civilizaţia este cea mai înaltă grupare de oameni și cel 
mai amplu nivel de identitate culturală prin care 
oamenii se deosebesc de alte specii, scrie el. „Este 
definită atât prin elemente comune obiective, ca limba, 
istoria, religia, obiceiurile, instituţiile, cât și prin 
autoidentificarea subiectivă a oamenilor.” Civilizatiile 
pot include mai multe state naţionale sau unul singur, 
pot să se suprapună peste alte civilizaţii sau pot să 


includă subcivilizatii. După părerea lui Huntington, 
China și câteva alte state formează civilizaţia 
„confucianistă , în timp ce Statele Unite se încadrează 
într-un grup de state care includ în mod colectiv 
civilizaţia „occidentală . Recunoscând că „liniile dintre 
civilizaţii sunt rareori clare, Huntington a afirmat că 
ele sunt totuși ,,reale““ 

Huntington nu exclude în niciun caz viitoare 
conflicte violente între grupurile din interiorul unei 
civilizații comune. Ideea lui era că, în lumea de după 
Războiul Rece, faliile civilizationale nu se vor dizolva 
în convergenta globală spre ordinea liberală a lumii— 
așa cum prezisese unul dintre foștii studenţi ai lui 
Huntington, politologul Francis Fukuyama, in 
articolul sáu din 1989 „Ihe End of History? -—, ci vor 
deveni mai pronunţate. ,Diferentele nu înseamnă 
neapărat conflict, iar conflict nu înseamnă neapărat 
violență”, a admis Huntington. „Însă, de-a lungul 
secolelor, diferenţele dintre civilizații au generat cele 
mai prelungite si mai violente conflicte.“ 

Huntington dorea să-i scoată din eroare pe 
admiratorii mitului occidental al valorilor universale, 
care, spunea el, nu este numai naiv, ci si neprietenos 
fata de alte civilizaţii, în particular fata de cea 
confucianistă, având China în centru. „Însăși noţiunea 
că ar putea exista o «civilizaţie universală» este o idee 
occidentală, în totală contradicţie cu specificul celor 
mai multe societăţi asiatice si cu accentul pus adesea 
pe ceea ce deosebeşte un popor de altul, scria el.^ 
Adică Occidentul crede că un set fundamental de 
valori si  convingeri—incluzánd individualismul, 
liberalismul, egalitatea, libertatea, statul de drept, 
democraţia, piaţa liberă si separarea bisericii de stat— 
trebuie să fie acceptat de întreaga omenire. Spre 
deosebire de aceasta, culturile asiatice se mândresc cu 


setul lor unic de valori şi de convingeri care le 
deosebesc de alte popoare. 

În versiunea sub formă de carte a tezei sale The 
Clash of Civilizations and the Remaking of World 
Order, Huntington identifica) cinci moduri 
fundamentale prin care societăţile occidentale diferă 
de cele confucianiste. În primul rând, așa cum notează 
el, culturile confucianiste reflectă un etos care 
consolidează „valorile autorităţii, ierarhiei, 
subordonarea drepturilor și intereselor individuale, 
importanța consensului, evitarea confruntării, «să-ți 
salvezi obrazul» şi, în general, supremaţia statului 
asupra societăţii si a societăţii asupra individului. 
Autorul scoate în evidenţă contrastele dintre aceste 
atitudini şi „convingerile americane referitoare la 
libertate, egalitate, democraţie și individualism. Mai 
mult chiar, subliniază „propensiunea americanilor de 
a nu avea încredere în guvern, de a se opune 
autorităţilor, de a promova verificările si bilanturile, de 
a încuraja concurenţa şi de a sanctifica drepturile 
omului s. 

Huntington observă, de asemenea, că principala 
cultură confucianistă, China, defineşte identitatea în 
termeni rasiali: „Chinezi sunt cei de aceeași «rasă, 
sânge si cultură». Subliniind acest punct în mod 
provocator, notează că „pentru chinezi și cei de 
origine chineză care trăiesc în societăţi nonchineze, 
«testul oglinzii» devine testul identificării: «du-te să te 
uiti în oglindă». Acest concept al culturii chineze este 
incredibil de îngust, dar extrem de costisitor, căci 
conduce guvernul chinez la credinţa că „oamenii de 
origine chineză, chiar dacă sunt cetăţeni ai altor ţări, 
sunt membri ai comunităţii chineze si, de aici, într-o 
oarecare măsură, supuşi autorității guvernului 


chinez“. 


În conformitate cu această noţiune, Huntington este 
de acord că viziunea chineză în legătură cu afacerile 
externe este în esenţă de extindere a acestui concept de 
ordine internă. Ambele reflectă accentul pus de 
Confucius pe armonie prin ierarhie—cu liderul 
Chinei în vârf. În opinia lui Confucius, „așa după cum 
nu există doi sori pe cer, tot așa nu pot exista doi 

Dar in timp ce China isi 
proiectează ordinea internă în afară, nutreste o 
neîncredere aproape viscerală faţă de orice interferenţă 
în afacerile ei interne. Așa cum sugerează misiunea 
eșuată a lui Macartney din secolul al XVIII-lea, cu 
mult înainte de secolul umilirii, chinezii se temeau de 
străinii care ajungeau pe țărmurile lor. Le-au interzis 
să înveţe chineza si să trăiască în mijlocul populaţiei. 
Urme ale acestei atitudini suspicioase persistă până 
astăzi. Istoricul american Crane Brinton redă 
profunzimea resentimentelor într-o relatare din cartea 
sa Anatomy of a Revolution: „Americanii vor fi 
învinuiți mult timp pentru acest anunţ dintr-un parc 
din Shanghai «Accesul câinilor și al chinezilor 
interzis».“E In mod similar unui coleg de-ai mei 
viceprimarul din Shanghai i-a spus cá va sti când 
China este bogatá din nou atunci cànd fiecare familie 
din clasa de mijloc superioará va avea un servitor 
american. După părerea lui Huntington, amintirea 
acestui trecut alimenta consensul larg „printre liderii 
și cercetătorii chinezi că Statele Unite încercau să 
«tragmenteze teritorial China, să o submineze politic, 
să o ţină în sah din punct de vedere strategic si să o 
frustreze economic» ^, 

În sfârşit, Huntington mai spune că, în calitate de 
membri ai unei societăți care există de mii de ani, 
chinezii cred într-o scară a timpului fundamental 
diferită de cea a occidentalilor. Potrivit lui, chinezii 
„tind să gândească evoluţia societăţii lor în termeni de 


secole și milenii şi să acorde prioritate maximizării 
castigurilor pe termen lung. Huntington compară 
aceasta cu „tendinţa gândirii americane de a da uitării 
trecutul, ignorând viitorul, pentru a se concentra pe 
maximizarea  câștigurilor imediate“. Cele cinci 
trăsături caracteristice ale civilizaţiei confucianiste 
identificate de Huntington sunt evident foarte 
cuprinzătoare, dar subliniază filoanele solide generale 
ale culturii chineze, care au dăinuit de-a lungul 
secolelor. În plus, oferă indicaţii cu privire la modurile 
în care se deosebesc de culturile popoarelor 
occidentale ca Statele Unite, uneori fiind chiar 
incompatibile cu acestea. Să fii depășit de un rival care 
împărtăşeşte valori comune—asa cum s-a întâmplat 
cu Marea Britanie, care a văzut fără plăcere cum 
America incepatoare îi depăşeşte puterea, dar 
păstrează in mare măsură convingerile ei culturale, 
religioase și politice—este un lucru. Dar este cu totul 
altceva să fii depășit de un adversar ale cărui valori 
sunt foarte diferite. Hillary Clinton a vorbit în numele 
celor mai multi americani atunci când a spus: „Nu 
vreau ca nepoţii mei să trăiască într-o lume dominată 


de chinezi. 2 


Pentru a înțelege modul in care 
diferenţele de înclinații culturale pot să se transforme 
în confruntări, trebuie să examinăm mai de aproape 
modul in care americanii si chinezii se deosebesc în 
viziunea lor despre natură și despre obiectivul 


guvernării. 


SUA SI CHINA 


Cine suntem noi? Care este locul care ni se cuvine in 
lume? Ce constituie ordinea—atàt in cadrul societátii 
noastre, cât si in relaţiile cu alte tari? Răspunsurile 
scurte la aceste chestiuni profunde riscă să fie o 
parodie, dar pun în lumină diferenţele fundamentale 


dintre America şi China. Absolut independent de 
stresul structural al Capcanei lui Tucidide, aceste 
contraste—si în unele cazuri opozitii—tind să facă 
relațiile SUA-China mult mai greu de gestionat. 

Cu toate diferenţele numeroase dintre ele, SUA şi 
China sunt la fel, cel puţin într-o privinţă: amândouă 
au complexe extreme de superioritate. Fiecare din ele 
se crede exceptionalá—literalmente fără egal. Expresia 
lui Muhammad Ali „Eu sunt cel mai mare“ sesizează 
corect opinia americană, concepţia Chinei despre ea 
însăşi ca legătură între oameni si cer poate fi încă si 
mai lipsită de modestie. Ciocnirea acestor doi 
„Numărul unu" va necesita ajustări dureroase. Va fi 
mai uşor pentru China să rationalizeze o cosmologie 
în care există doi „sori, sau pentru SUA să accepte că 
trebuie să trăiască împreună cu altă superputere, 
eventual superioară? Lee Kuan Yew avea îndoieli cu 
privire la capacitatea Americii de a se adapta la noua 
realitate: „Pentru America este foarte dificil din punct 
de vedere emoţional să accepte să fie înlăturată nu din 
lume, ci chiar si din Pacificul de Vest de un popor 
asiatic pe care l-a desconsiderat şi l-a trata, multă 
vreme cu dispreţ, considerându-l decadent, slab, 
corupt şi inapt. Sentimentul supremaţiei culturale a 
americanilor va face ca această ajustare să fie foarte 
dificilă. “= 

În anumite privinţe, exceptionalismul chinez este 
mai cuprinzător decât corespondentul său american. 
„Imperiul s-a văzut centrul universului civilizat, 
explică cercetătorul Harry Gelber. „Cercetătorul- 
birocrat chinez nu s-a gândit deloc la «China» sau la o 
«civilizaţie chineză» în sensul modern. Pentru el, 
existau membrii poporului Han şi, dincolo de aceasta, 
numai barbarie. Ce nu era civilizat era, prin definiţie, 
barbar. 2: Chinezii, notează Kevin Rudd, sunt foarte 
mândri de rezistenţa lor si de oamenii civilizaţiei lor si 


„au dat naştere unui corpus autoreverential de gândire 
filozofică ^. 

Și americanii isi venerează realizările civilizationale, 
în special pe cele politice, cu o fervoare religioasă. 
Istoria revoluționară a ţării a insuflat o pasiune 
inegalabilă pentru libertate pe tot globul. Aceasta este 
consfintita in inima crezului american, Declaraţia de 
Independenţă, care proclamă că „toţi oamenii sunt 
creati egali“ si cá sunt „înzestrați de Creatorul lor cu 
anumite drepturi inalienabile“. Declaraţia precizează 
că aceste drepturi includ „viaţa, libertatea si căutarea 
fericirii” şi că acestea nu sunt chestiuni de opinie, ci 
adevăruri „evidente de la sine“. Încercând să le explice 
colegilor săi din Camera Lorzilor ce i-a motivat pe 
coloniștii rebeli americani, William Pitt cel Bătrân a 
identificat „acest spirit de independenţă, care animă 
poporul Americii... Nu este ceva nou la ei; este si a 
fost întotdeauna principiul lor stabilit. Preferă sărăcia 
in libertate, în locul lanțurilor de aur si a afluentei 
sordide; vor muri apărându-și drepturile lor ca 
oameni—ca oameni liberi“. Asa cum a afirmat 
marele istoric social american al secolului al XX-lea, 
Richard Hofstadter, „soarta noastră ca naţiune a fost 
să nu avem o ideologie, ci să fim o ideologie %. 

Spre deosebire de aceasta, China ascultă de primul 
comandament al lui Confucius: „Cunoaște-ţi locul. % 
Pentru chinezi, ordinea este o valoare politică centrală, 
iar alternativa ordinii este haosul. Ordinea armonioasă 
este creată de o ierarhie în care fiecare om din 
societate nu numai că are un loc, dar îl şi cunoaşte. În 
China tradițională, împăratul stătea în fruntea 
ierarhiei şi menținea ordinea. Henry Kissinger explică 
astfel: „Împăratul chinez era conducător politic, dar și 
un concept metafizic... Împăratul era văzut ca pivotul 
«Marii Armonii» al tuturor lucrurilor mari si mici. 2 


Libertatea, asa cum o înţeleg americanii, ar tulbura 


ierarhia şi ar provoca haos. Aceste diferenţe filozofice 
dintre China si SUA se reflectă în fiecare concept de 
guvernare al ţării. Ideea americană a fost rezumată in 
broşura cea mai citită din timpul Revoluţiei 
Americane, Common Sense a lui Thomas Paine. În ea, 
Paine explica: „Societatea este o binecuvântare în orice 
stadiu, dar guvernarea, chiar si în cel mai bun stadiu, 
este un rău necesar; în stadiul cel mai rău este ceva 


intolerabil.“~ 


Desi animati de o profunda neincredere 
in autoritate, Părinţii Fondatori ai Americii 
recunoșteau totuşi că societatea are nevoie de o 
guvernare. Altfel cine ii va proteja pe cetăţeni de 
amenințările exterioare, de încălcarea drepturilor lor 
de răufăcătorii din interior? Dar se luptau cu o dilemă. 
O guvernare suficient de puternică pentru a-şi 
îndeplini funcţiile esenţiale va tinde spre tiranie. 
Pentru a rezolva această problemă, asa cum ne arată 
Richard Neustadt, au înființat „instituţii separate care 
trebuie să împartă puterea “!. Aceasta a produs in mod 
deliberat o luptă constantă între executiv, legislativ şi 
judiciar, ceea ce provoca întârzieri, blocaje si chiar 
disfuncţii. Dar a asigurat și mijloace de verificare şi de 
echilibrare împotriva abuzurilor. Asa cum a explicat in 
mod elocvent judecătorul Louis Brandeis, scopul lor 
era „nu să promoveze eficienţa, ci să excludă 
exercitarea autorităţii arbitrare ^. 

Concepţia chineză despre guvern şi rolul acestuia în 
societate este cum nu se poate mai diferită. Istoria i-a 
învăţat pe chinezi că ordinea este primordială si că 
guvernul este indispensabil pentru realizarea acestei 
ordini. lată ce a observat Lee Kuan Yew: „Istoria si 
cultura ţării arată că, atunci când există un centru 
puternic (Beijing sau Nanjing), în ţară este pace si 
prosperitate. Când centrul este slab, provinciile şi 
comitatele sunt conduse de mici șefi războinici. * 
Astfel, genul de guvern central puternic pe care 


americanii îl văd drept un rău necesar este pentru 
omologii lor chinezi principalul agent al promovării 
ordinii si al binelui public acasă și în străinătate. 

Pentru americani, democratia—guvernarea de, prin 
și pentru popor—este singura formă legitimă de 
guvernare. Ea este necesară pentru a proteja drepturile 
cetăţenilor si pentru a le permite să prospere. Potrivit 
lui Thomas Jefterson, „forma de guvernare republicană 
este singura care nu este veşnic şi pe faţă sau în secret 
în război cu drepturile omenirii“. Legitimitatea 
politică a oricărei guvernări, consideră America, poate 
deriva numai din consimţământul celor guvernati. 

Cei mai multi chinezi nu vor fi de acord. Ei 
consideră că legitimitatea politică provine din 
performanţă. În provocatoarea sa conferință TED 
intitulată „A Tale of Two Political Systems, 
investitorul capitalist Eric Li din Shanghai contestă 
presupusa superioritate a democraţiei. Eric Li 
relatează: „Odată am fost întrebat: partidul nu a fost 
votat în alegeri. Care este sursa lui de legitimitate? Am 
spus: ce părere aveţi de competenţă? A continuat apoi 
si i-a amintit publicului: ,Cunoastem cu toţii faptele. 
În 1949, când partidul a preluat puterea, China era 
sfâșiată de războiul civil, dezmembrată de agresiunea 
străină, speranţa medie de viaţă de atunci era de 41 de 
ani. Astăzi este a doua economie ca mărime din lume, 
o putere industrială, iar poporul ei trăieşte într-o 
prosperitate crescândă. ^ Pe scurt, performanţa 
justifică guvernarea unui singur partid. 

Guvernarea Americii a fost concepută ca republică 
democratică, în timp ce a Chinei—sub împărații Qing 
și sub liderii Partidului Comunist—se caracterizează 
cel mai bine ca autoritarism receptiv. Concurența cu 
concepțiile de legitimitate politică a devenit un punct 
dureros în relaţiile SUA-China. lată cum a reuşit să 
rezume asta Kissinger: „Convingerea că principiile 


americane sunt universale a introdus un element de 
provocare în sistemul internaţional, deoarece acesta 
implică faptul că guvernele care nu-l aplică sunt mai 
putin decât pe deplin legitime.“ Continuă să explice 
că acest principiu, pe care îl considerăm de la sine 
înțeles, generează in mod previzibil resentimente în 
rândul popoarelor cărora li se dă de înțeles că trăiesc 
într-un sistem politic al întunericului din care aşteaptă 
să fie salvati de valorile americane. Nu mai este nevoie 
să spunem că acest gen de corectitudine nu este deloc 
bine văzută în China. 

Când se pune problema promovării valorilor lor 
politice fundamentale pe plan international, SUA si 
China au abordári càt se poate de diferite. Americanii 
consideră că drepturile omului si democraţia sunt 
aspirații universale, cá este nevoie numai de exemplul 
Americii (și uneori de un imbold imperialist) pentru 
ca acestea să se realizeze pretutindeni. Din acest motiv, 
Huntington numea Statele Unite „stat misionar, 
condus de convingerea că „popoarele non-occidentale 
trebuie să se dedice valorilor occidentale ale 
democraţiei, pieţelor libere, guvernării limitate, 
drepturilor omului, individualismului, statului de 
drept si trebuie să întruchipeze aceste valori in 


“ Cam asa cum credea Theodore 


instituţiile lor 
Roosevelt la cumpăna dintre veacuri că extinderea 
puterii americane reprezenta răspândirea civilizației 
înseşi, cei mai multi americani de la începutul 
secolului al XXI-lea cred că drepturile democratice se 
potrivesc oricui, oriunde in lume. Pe tot parcursul 
secolului al XX-lea, liderii de la Washington au 
transpus această convingere într-o politică externă 
care a încercat să promoveze cauza democraţiei si 
chiar, ocazional, să o impună celor care nu doreau s-o 


imbratiseze singuri. 


Spre deosebire de aceasta, chinezii cred că ceilalți îi 
privesc cu respect, că le admiră virtuțile, ba chiar 
încearcă să le imite comportamentul. Potrivit lui 
Kissinger, „China nu și-a exportat ideile, ci i-a lăsat pe 
alții să vină să le caute. Popoarele vecine—credeau 
chinezii—au beneficiat de pe urma contactului cu 
China și cu civilizaţia ei, atât timp cât au recunoscut 
suzeranitatea guvernului chinez. Cei care nu o 
recunoșteau, erau barbari. 

Liderii chinezi sunt profund suspicioşi în legătură cu 
eforturile americanilor de a-i converti. Bunicul 
liberalizării economice a Chinei, Deng Xiaoping, i-a 
avertizat pe colegii săi membri ai Partidului Comunist 
Chinez: „Discuţiile lor despre drepturile omului, 
despre libertate și democraţie, sunt menite numai să 
apere interesele ţărilor puternice și bogate care profită 
de bogăţia lor ca să intimideze ţările slabe, urmăresc 
să dobândească hegemonia și practică politica 
puterii. * 

Atitudinile chinezilor faţă de sistemele politice 
străine au un corespondent în opiniile chinezilor 
despre străini, în general. Pe cât de inclusivă este 
societatea americană, pe atât de exclusivă este 
societatea chineză. Ca „naţiune de imigranți“, cei mai 
multi americani sunt mândri de faptul că oricine poate 
deveni american. George Washington scria în 1783: 
„Braţele Americii sunt deschise pentru a-l întâmpina 
nu numai pe străinul opulent si respectabil, ci si pe 
oprimatii si  persecutatii tuturor Naţiunilor si 
Religiilor; pe care ii vom primi ca sá participe la toate 
drepturile si privilegiile noastre, dacá prin decenta si 
conduita lor corespunzătoare vor arăta cá merită să se 
bucure de ele.“ În schimb, pentru a fi chinez trebuie 
să te nasti chinez. Pieţele forței de muncă din SUA 
sunt deschise, diversificate şi flexibile. Aceasta asigură 
țării un avantaj clar în competiţia globală pentru 


talente: în 2016, jumătate din cele 87 de companii noi 
în valoare de peste 1 milion de dolari au fost înființate 
de imigranţi.“ 

Orizonturile de timp american si chinez— 
sentimentul trecutului, prezentului si viitorului—se 
deosebesc ca ziua de noapte. În 2026, americanii se 
pregătesc să sărbătorească 250 de ani de la nașterea 
țării lor, în timp ce chinezii spun cu mândrie că istoria 
lor se întinde pe cinci milenii. Americanii sărbătoresc 
ziua de 4 iulie 1776 ca ziua de naştere a ţării lor, dar 
China nu are un document al genezei ei. Astfel, spre 
deosebire de orice altă naţiune care isi trasează 
dezvoltarea de-a lungul unui drum al creşterii și 
descresterii, China se vede ca ceva fix în univers: a fost 
întotdeauna; va fi întotdeauna. Liderii SUA se referă la 
„experimentul american, iar politicile lor adesea 
hazardate sunt uneori la fel. Spre deosebire de ei, 
liderii chinezi se văd drept administratori ai unei 
mosteniri sacre si acționează în consecinţă. 

Datorită simțului lor dezvoltat al timpului, chinezii 
au mare grijă să distingă între acut și cronic, între 
urgent și important. Îşi poate cineva imagina ca un 
lider politic american să propună ca o problemă 
majoră de politică externă să fie pusă pe raftul 
proverbial timp de o generatie—asa cum a făcut Deng 
Xiaoping cu Japonia în problema insulelor 
Senkaku/Diaoyu, acceptând soluţionarea disputei mai 
târziu, nu imediat? Din ce in ce mai sensibili fata de 
ciclul ştirilor şi opinia publică, politicienii din SUA 
caută politici răsunătoare cu planuri de politică 
elaborate pe puncte enumerate, care promit o 
rezolvare rapidá. Chinezii au rábdare din punct de 
vedere strategic: atât timp cât lucrurile se mișcă in 
favoarea lor, pot să aştepte ca problema să se rezolve 
de la sine. 


Americanii cred despre ei înşişi că ştiu să rezolve 
problemele. Reflectând gândirea lor pe termen scurt, 
văd problemele ca pe chestiuni discrete care trebuie 
abordate si rezolvate acum—ca să poată trece la 
următoarele. După cum afirmă Lee Kuan Yew: „Când 
dau greş, se ridică și o iau de la început. Cultura 
americană este să o luăm de la zero şi să vă batem. Ce 
tip de gândire este necesar pentru aceasta? Face parte 
din istoria lor. S-au dus pe un continent pustiu si au 
scos tot ce e mai bun din el.“ În ceea ce s-a numit 
Statele Unite ale Amneziei, fiecare zi este nouă, fiecare 
criză, „fără precedent”. Aceasta contrastează puternic 
cu memoria instituţională a chinezilor, care afirmă că 
nu există nimic nou sub soare. 

Chinezii cred că multe probleme pot fi numai 
gestionate şi că orice soluţie dă naștere în mod 
inevitabil la mai multe probleme. Provocările sunt, 
așadar, pe termen lung și iterative. Problemele cu care 
se confruntă astăzi rezultă dintr-un proces care s-a 
desfășurat tot anul trecut, tot deceniul sau chiar 
secolul trecut. Noile acţiuni politice întreprinse astăzi 
nu vor face decât să-şi exercite impactul asupra 
evoluţiei continue. De exemplu, din 13£3, Taiwanul a 
fost condus de chinezii naționaliști duri, cum îi 
numește Beijingul. Desi liderii chinezi insistă cá 
Taiwanul rămâne parte integrantă a Chinei, au fost 
dispuși să respecte o strategie pe termen lung, care a 
însemnat accentuarea complicatiilor economice si 
sociale pentru a integra lent insula înapoi în China. 

Diferența cea mai relevantă pentru Capcana lui 
Tucidide dintre SUA si China rezultă din concepțiile 
lor opuse despre ordinea mondială. Chinezii cred în 
armonie prin ierarhie, atât acasă, cât şi în străinătate. 
Tratamentul aplicat de Beijing propriilor cetățeni este 
un exemplu instructiv al felului în care China va 
relationa probabil cu alte ţări, atunci când este vorba 


de puterea dominantă în lume. Idealurile democratice 
ale Americii se transpun în politica sa externă. Pe de o 
parte, americanii aspiră la un stat de drept 
internaţional, care este, în esenţă, statul de drept 
american lărgit. Pe de altă parte, recunosc realităţile 
puterii din jungla globală hobbesiană, unde este mai 
bine să fii leu decât miel. Washingtonul încearcă 
adesea să reconcilieze această tensiune, înfățișând o 
lume în care Statele Unite sunt „hegemonul 
binevoitor”, care acționează în calitate de legiuitor, 
poliţist, judecător şi juriu. 

Americanii îndeamnă celelalte puteri să accepte o 
„ordine internaţională bazată de reguli Dar în ochii 
chinezilor, aceasta apare ca o ordine în care americanii 
fac regulile, iar ceilalți ascultă ordinele. Un fost 
preşedinte al Statului-major Inter-Arme, Martin 
Dempsey, a cunoscut resentimentele previzibile pe 
care această ordine a trezit-o în China. „Unul dintre 
lucrurile care m-au fascinat în legătură cu China este 
că, ori de câte ori aveam cu ei o discuţie despre 
standardele internationale sau despre regulile 
internaţionale de conduită, chinezii subliniau în mod 
inevitabil că aceste reguli au fost elaborate atunci când 
ei erau absenţi de pe scena lumii, a remarcat 
Dempsey. „Acum nu mai sunt absenţi de pe scena 
lumii, așa că acele reguli trebuie să fie renegociate 
împreună cu ei. * 

Daca Huntington are dreptate—si eu cred cá are— 
când afirmă cá diferenţele civilizationale devin mai 
semnificative, si nu mai puţin semnificative ca surse de 
conflict, oamenii de stat din China și din Statele Unite 
de astăzi trebuie să dea dovadă de mai multă modestie 
în legătură cu ceea ce pot realiza. Neintelegerile apar 
uşor; empatia şi consensul sunt nesigure. Într-o lume 
globalizata, intr-o epoca in care comunicarea 
instantanee si calatoriile rapide fac ca misiunea lui 


Macartney să pară ruptă din Epoca de Piatră, 
„ciocnirea civilizaţiilor” poate modela nu numai 
viitoarea diplomatie, ci si cursul războiului. 


CIOCNIREA STRATEGICĂ A CULTURILOR 


Modelând politica americană privind China, factorii 
politici americani, de la Henry Kissinger și Brent 
Scowcroft până la consilierul pe probleme de 
securitate naţională al preşedintelui Obama, Tom 
Donilon, au notat trăsăturile distinctive ale modului în 
care gândesc omologii lor chinezi despre utilizarea 
forței armate. Atunci când au decis dacă, când si cum 
să-i atace pe adversari, liderii chinezi au fost de cele 
mai multe ori rationali si pragmatici. Astfel, „logica 
situaţiei” oferă cel mai bun ghid iniţial pentru a 
răspunde la întrebări referitoare la momentul în care 
China poate fi descurajată să întreprindă măsuri 
militare împotriva Statelor Unite sau cum va reacţiona 
la o ameninţare sau la un atac. Dar, dincolo de aceasta, 
factorii politici si analiştii au identificat cinci atitudini 
și preferințe care oferă alte indicii cu privire la 
comportamentul strategic pe care China l-ar putea 
avea în eventualitatea unor confruntări. 

În primul rând, atât pe timp de pace, cât și pe timp 
de război, strategia Chinei este clar de tip Realpolitik, 
nemarcată de vreo cerinţă serioasă de a-şi rationaliza 
comportamentul în conformitate cu dreptul 
internațional sau cu normele religioase. Aceasta 
permite guvernului chinez să fie fără scrupule flexibil, 
deoarece simte puține constrângeri din partea 
motivatiilor anterioare şi este in mare parte imun la 
criticii care îi subliniază inconsecventele. Astfel, de 
exemplu, atunci când a sosit în China, Henry 
Kissinger a constatat că interlocutorii lui sunt 
neclintiti în ideologia lor si brutal de sinceri in 


privinţa intereselor naţionale ale Chinei. În 1973, 
Nixon si Kissinger au simţit nevoia să-și prezinte 
compromisul făcut pentru încheierea războiului din 
Vietnam ca o „pace cu onoare si să asigure „un 
interval decent" pentru a amortiza reacţiile politice 
americane interne, dar Mao nu a simţit deloc nevoia 
să pretindă că, stabilind relaţii cu America capitalistă 
pentru a consolida poziţia Chinei comuniste fata de 
Uniunea Sovietică, impulsiona în vreun fel lărgirea 
mișcării socialiste internaţionale. 

Abordarea practică a politicii internaţionale îi oferă 
fără îndoială un avantaj Chinei fata de Statele Unite, la 
fel şi viziunea ei strategică globală obsesiv holistică. În 
viziunea planificatorilor chinezi, totul este legat de tot. 
În tradiţia lui Sun Tzu, contextul evolutiv în care se 
produce o situaţie strategică este critic, deoarece 
determină elementul shi al acelei situaţii. Shi nu are o 
traducere directă în limbile occidentale, dar poate fi 
descris ca „energie potenţială“ sau „impuls“ inerent in 
orice situaţie la un moment dat. Include geografia si 
terenul, vremea de afară, echilibrul de forţe, surpriza, 
moralul si multe alte elemente. „Fiecare factor îl 
influențează pe celălalt, explică Kissinger, „dând 
naștere unor schimbări subtile de impuls și avantaj 


“= În felul acesta, un strateg priceput isi va 


relativ 
petrece majoritatea timpului „observând cu răbdare şi 
cultivând schimbările din peisajul strategic“ și se va 
mişca numai atunci când acestea se află într-o aliniere 
optimă. Atunci, „cu potenţialul arbaletei sale întins 
complet” (cuvintele lui Sun Tzu) va trage cu 
îndemânare, în momentul precis, năpustindu-se „la 
vale“ cu un avânt care pare imposibil de frânat, 
zdrobindu-şi oponentul „ca o piatră de moară care 


à 9 Pentru un observator, rezultatul 


loveşte niște ou 
pare inevitabil. Asa cum scrie sinologul Frangois 


Jullien, dacă acţiunea unui maestru strateg „este 


întreprinsă în momentul ideal, nu este nici măcar 
detectabilă: procesul care duce la victorie este 
determinat cu mult înainte “. Sau, ca atunci când „pui 
în mișcare un bolovan pe o pantă abruptă, spune Sun 
Tzu, „forţa aplicată este minusculă, dar rezultatele sunt 
enorme“. 

Pentru strategii chinezi, războiul este în primul rând 
psihologic şi politic; campaniile militare sunt o 
preocupare secundară. În gândirea chineză, percepţia 
oponentului despre faptele de pe teren poate fi la fel de 
importantă ca faptele insesi. De exemplu, creând si 
susținând imaginea unei civilizații atât de înalte, încât 
este „centrul universului, îi descurajează pe duşmani 
să conteste dominaţia chineză. Simpla dimensiune a 
economiei chineze fata de a celor din afară joacă un 
rol în supunerea acestora—li se acordă sau li se refuză 
accesul la comerţ. Dacă descurajarea psihologică si 
stimulentele economice dau greş, barbarii din afara 
granițelor Chinei pot fi atátati unul împotriva altuia 
într-o competiţie in care toti vor pierde, in afara de 
China. Este mult mai bine să erodezi capacitatea 
materială si moralul dușmanului, să-l impingi cu 
spatele într-o fundatura din care nu există ieșire decât 
să-l învingi pe câmpul de luptă. 

Chinezii caută să obţină victoria nu printr-o bătălie 
decisivă, ci prin mișcări succesive destinate să le 
îmbunătăţească treptat poziţia. Ca să-l cităm din nou 
pe Kissinger: „Oamenii de stat chinezi riscă rareori 
rezolvarea unui conflict într-o singură ciocnire de 
tipul totul sau nimic: manevrele elaborate pe mai 
mulţi ani sunt mai aproape de stilul lor. În timp ce 
tradiția occidentală apreciază ciocnirea decisivă de 
forte, subliniind faptele de eroism, idealul chinez 
subliniază subtilitatea, caracterul indirect şi 
acumularea răbdătoare de avantaj relativ.“ Într-o 
edificatoare analogie, David Lai ilustrează aceasta 


comparând jocul de șah cu echivalentul chinezesc, 
weigi—numit adesea go. La şah, jucătorii caută sa 
domine centrul şi să-l învingă pe oponent. În weigi, 
jucătorii se străduiesc să-l înconjoare pe oponent. 
Dacă maestrul de sah vede cinci-sase mişcări înainte, 
maestrul de weigi vede douăzeci sau treizeci. 
Urmărind fiecare dimensiune într-o relaţie mai amplă 
cu adversarul, strategul chinez rezistă tentatiei de a se 
repezi prematur spre victorie si isi construieşte in 
schimb avantajul treptat. „În tradiţia occidentală, se 
pune accentul foarte mult pe utilizarea forței; arta 
războiului este în mare măsură limitată la câmpurile 
de luptă; iar modul de luptă este forță contra forță, 
explică Lai. Prin contrast, „filozofia din spatele jocului 
go este să concurezi pentru un câştig relativ, nu să 
urmáresti anihilarea completa a forțelor oponentului“. 
Lai ne aminteşte, avertizându-ne cu înţelepciune, că: 
„Este periculos să joci go cu o gândire de sahist. Poţi 
deveni prea agresiv, iti vei subtia forțele şi apoi iti vei 
expune părțile vulnerabile pe câmpurile de luptă. * 
Dezbaterea curentă americană despre aşa-numitul 
conflict din „zona cenusie" (sau, in Rusia, „războiul 
hibrid“) se desfăşoară ignorând clar secolele in care 
China a perfecţionat peste cincizeci de tipuri de război 
în care utilizarea forţelor combatante este ultima 
soluţie. Sun Tzu, în Arta războiului, explică astfel: „Cea 
mai înaltă victorie este să-l înfrângi pe inamic fără să 
lupti deloc. “ Istoria internă a revoltelor politice locale 
si a luptei între regatele concurente i-a determinat pe 
strategii Chinei să prefere alte mijloace decât lupta. 
Recunoașterea acestor predispozitii strategice este, 
fireşte, numai primul pas. Pentru a evita un război cu 
China sau pentru a face faţă unui conflict, dacă acesta 
a început, liderii SUA vor trebui să analizeze modul în 
care viziunile strategice diferite despre lume de la 
Washington și Beijing pot să le dea lovituri și în care 


această diferenţă ar putea genera o ciocnire pe măsură 
ce se desfăşoară. Ambele capitale sunt de acord că 
astăzi cel mai important punct de tensiune se află în 
Marea Chinei de Sud. Pentru a înţelege cum ar putea 
duce ,,dezalinierea” strategică la un deznodământ 
tragic acolo, trebuie să recunoaștem pe deplin 
perspectiva Chinei asupra acestei regiuni. 


CHINA DESCOPERĂ MĂRILE CHINEI 


Ca o consecinţă a restaurării continue a puterii şi 
influenţei ei în Asia de Est, din perspectiva Chinei, 
poziţia Statelor Unite în Pacificul de Vest este in 
declin. Acţiunile chineze din regiune s-au străduit să 
grăbească această retragere, cel mai vizibil în Marea 
Chinei de Sud. 

Decenii la rând, americanii au lipsit în marele tablou 
din Asia de Est, nu în ultimul rând din cauza 
dificultății de „a ne vedea pe noi asa cum ne văd alţii, 
ca să-l paratrazám pe Robert Burns. Toti președinții de 
la Nixon încoace au crezut că Statele Unite salutau 
venirea Chinei în ordinea economică şi politică 
internațională. Dar, asa cum spune clar Kissinger, toti 
liderii chinezi pe care i-a cunoscut cred că strategia 
Americii este să „țină în frâu China. Oricum, 
descifrarea extrem de pragmatică a  intentiilor 
americane de către China a fost întărită şi mai mult de 
stabilirea  „pivotului foarte mediatizat al 
Administraţiei Obama, departe de Europa și de 
Orientul Mijlociu, în Asia. În 2011, secretarul de stat 
Hillary Clinton descria această schimbare astfel: 
„Angajamentul nostru de după cel de-Al Doilea 
Război Mondial de a construi o reţea transatlantică 
durabilă de instituţii si relaţii a dat roade de multe ori 
si continuă să dea si acum. A venit momentul ca 
Statele Unite să facă investiţii similare şi în ipostaza de 


putere care acționează în Pacific. >! Efectul acestui 
anunţ asupra Chinei era previzibil, dată fiind gândirea 
de tip Realpolitik a liderilor ei, si a fost, de asemenea, 
imposibil de trecut cu vederea în timpul întâlnirilor 
diplomatice din anii care au urmat. În 2014, Kevin 
Rudd si Brent Scowcroft au venit amândoi de la 
discutii care au avut loc separat si extins in China cu 
opinii identice în legătură cu ceea ce numeau ei „un 
consens“ izbitor și de-a dreptul alarmant în 
conducerea chineză. Conform celor doi oameni de 
stat, liderii Chinei cred că marea strategie a Americii 
în privinţa Chinei include cinci puncte: să izoleze 
China, să ţină China în frâu, să micsoreze China, să 
dezbine China pe plan intern şi să saboteze 
conducerea Chinei. Potrivit lui Rudd, aceste 
convingeri „derivă dintr-o concluzie a Chinei că SUA 
nu au acceptat și nu vor accepta niciodată legitimitatea 
politică fundamentală a administrației chineze, 
întrucât nu este o democraţie liberală“. Mai mult chiar, 
susține Rudd, aceasta se bazează pe „o concluzie 
profund «realistă» a Chinei conform căreia SUA nu 
vor ceda niciodată de bună voie statutul de putere 
regională și globală preeminentá si vor face tot ce le 
stă în putinţă pentru a-şi menţine această poziție. 
Dintr-o perspectivă chineză, campania pe care SUA 
o duc împotriva Chinei în Marea Chinei de Est— 
inclusiv faptul că a încurajat Filipinele in 2013 să-și 
prezinte dosarul la Curtea Permanentă de Arbitraj de 
la Haga, recrutarea unui grup de state care au 
condamnat la unison China când aceasta a nesocotit 
decizia Curţii dată în favoarea Filipinelor, precum și 
efectuarea de operaţiuni larg mediatizate de încurajare 
a liberei navigatii în zoná—oferá dovezi mai mult 
decât suficiente pentru aceste opinii. Si, astfel, 
America continuă jocul de şah, în timp ce China își 
rearanjează piesele pe tabla de go, acţionând metodic 


pentru a pune capăt acestor incursiuni prin efectuarea 
unei schimbări treptate, dar copleșitoare in acest 
teatru de operaţiuni din apropiere. 

Pe măsură ce se inteteste, competiţia din Marea 
Chinei de Sud va fi modelatá de ipotezele strategice de 
bază si de necunoscutele ambilor adversari. În 
incercarea noastrá de a evalua cursul pe care il va lua 
si, in mod deosebit, dacá si cànd China ar putea 
recurge la o forţă armată letală pentru a-şi promova 
interesele, ce indicii ne pot furniza civilizaţia, cultura 
şi tradiţiile strategice chineze? 

În primul rând, pare clar că China va introduce o 
perspectivă pe termen lung pentru a înfrunta Statele 
Unite în Marea Chinei de Sud, înțelegând această 
perspectivă ca parte a unei evoluţii istorice si 
așteptând ca viitorul să fie modelat de realităţile 
geografiei, economiei şi ale duratei în care își vor 
păstra interesul. Aşadar, chinezii vor avea răbdare în 
„jocul lung" cu SUA—o întrecere în care acumulează 
constant avantaje, convinși că vor depăși America în 
zonă. Dacă SUA poate fi uneori concentrată pe 
evenimentele din Marea Chinei de Sud sau din Marea 
Chinei de Est, chinezii vor aştepta ca americanii să se 
întoarcă în cele din urmă la războaiele fără sfârșit din 
Orientul Mijlociu, sau la amenințările Rusiei la adresa 
Europei, sau la problemele lor interne. 

Mai putem presupune că guvernul chinez va evalua 
cu un realism sever corelatia militară de forte dintre 
China şi SUA și va prevedea astfel deznodământul 
unei potentiale confruntări militare. Si, pentru că va fi 
nevoie de cel puţin încă un deceniu sau mai mult 
pentru ca forțele militare ale Chinei să le egaleze pe 
cele ale SUA, chiar şi în zonele cele mai apropiate de 
China, Beijingul va fi precaut şi prudent în legătură cu 
orice tentativă de angajare într-o confruntare letală de 
forţe cu SUA. În schimb, prin schimbarea treptată a 


realităţii de pe teren și din apele Mării Chinei de Sud, 
precum si prin adaptarea la rezistența pe care o 
întâmpină, la fel ca si în jocul de weigi, chinezii vor 
câștiga prin acumularea de avantaje copleșitoare. 

Mai mult decât atât, China va fi „strategică“ având 
caracteristici chineze, tratând forța militară ca pe un 
instrument subordonat în orchestrarea politicii sale 
externe, care doreşte nu victoria în luptă, ci realizarea 
obiectivelor nationale. Va stimula legăturile 
diplomatice si economice cu vecinii ei, va adânci 
dependența acestora de China si va folosi parghiile 
economice pentru a le încuraja (sau obliga) să 
coopereze în alte domenii. Făcând aceasta, speră să-şi 
mărească influența in regiunile din jurul său, 
subminând în acelaşi timp relaţiile dintre vecinii ei şi 
Statele Unite. Ar putea încerca chiar „să-i folosească 
pe barbari împotriva barbarilor“ pentru a împiedica 
formarea unei coaliții împotriva Chinei—de exemplu 
atatand Coreea de Sud împotriva Japoniei, sau Rusia 
împotriva SUA. Cu timpul, Beijingul va dobândi o 
asemenea preponderență a puterii, încât celelalte state 
din regiune vor accepta pur și simplu dominaţia ei nu 
numai pentru că este inevitabilă, ci și irezistibilă. 

Deși va considera războiul drept ultimă măsură, 
dacă va ajunge la concluzia că tendinţele pe termen 
lung nu mai sunt în favoarea ei şi că își pierde puterea 
de negociere, China ar putea iniția un conflict militar 
limitat pentru a da o lecţie unui adversar. Potrivit unui 
studiu al politologului Taylor Fravel, în cele douăzeci 
și trei de dispute teritoriale care au avut loc din 1949, 
China a recurs la forţă numai în trei dintre ele. Asa 
cum sugerează aceste cazuri, China este mai înclinată 
să recurgă la forță dacă este convinsă că adversarul 
înclină balanţa de forță împotriva ei în timpul unor 
tulburări interne. În analiza pe care o face în legătură 
cu atacurile Beijingului din 1962 împotriva Indiei, din 


1969 împotriva Uniunii Sovietice și din 1979 
împotriva Vietnamului, Fravel mai demonstrează şi că 
Republica Chineză tinde să-și folosească puterea 
militară împotriva unor oponenți de putere 
comparabilă sau mai mare ca a sa și este mai dispusă 
să negocieze cu adversari mai slabi.” 

Pe scurt, atât timp cât evoluţiile din Marea Chinei de 
Sud se desfăşoară, în general, în favoarea Chinei, pare 
improbabil ca aceasta să recurgă la forța militară. Dar, 
dacă tendinţele din corelatia de forte se vor schimba în 
defavoarea ei, mai ales într-un moment de instabilitate 
politică internă, China ar putea să iniţieze un conflict 
militar limitat, chiar împotriva unui stat mai mare, 
mai puternic, precum SUA. Cum s-ar putea produce 
un astfel de conflict este subiectul capitolului următor. 


America şi China, ciocnirea culturilor 

8. DE AICI PÂNĂ LA RĂZBOI 


„Gândiţi-vă la influența mare pe care o poate avea un 
accident în declanşarea războiului înainte să vă angajaţi în el. 
Este o greşeală curentă să mergi la război, adică să începi de 

la capătul greşit, să actionezi mai întâi şi să aştepţi dezastrul.“ 
— TUCIDIDE, Ambasadorul atenian în fata Adunării Spartei, 
432 î.Hr. 


„Niciodată, niciodată, niciodată să nu crezi că războiul va fi 
simplu şi ușor sau că cineva care porneşte la un drum 
necunoscut poate măsura valurile şi uraganele pe care le va 
întâlni. Omul de stat care cedează în faţa febrei războiului 
trebuie să știe că, odată ce s-a dat semnalul, nu mai este 
stăpân pe politică, ci sclavul unor evenimente imprevizibile şi 
necontrolabile." 

— WINSTON CHURCHILL 


„Războiul este tărâmul hazardului. În nicio altă sferă a 
activităţii umane nu trebuie lăsată o asemenea marjă pentru 
intrus. Aceasta măreşte incertitudinea oricărei împrejurări și 
tulbură cursul evenimentelor." 

— CARL VON CLAUSEWITZ 


Cum de a îndrăznit un lider chinez care tocmai ce 
preluase controlul asupra propriei tari după un lung 
război civil să atace o superputere care zdrobise 
Japonia și pusese capăt celui de-Al Doilea Război 
Mondial cu cinci ani mai înainte, lansând bombe 
atomice? În 1950, când trupele americane au împins 
forțele Coreei de Nord spre frontiera chineză, 
generalul Douglas MacArthur nu-și putea imagina asa 
ceva nicicum. Dar Mao a îndrăznit. Mac Arthur a 
rámas mut de uimire. Fortele chineze au impins rapid 
trupele americane inapoi la linia care despártea 
Coreea de Nord de Coreea de Sud la inceputul 
rázboiului. Paralela 38 continuá sá marcheze granita 
dintre cele două Coreei până astăzi. Când s-a încheiat 


războiul, pieriseră aproape 3 milioane de oameni, 
inclusiv 36 000 de soldaţi americani. 

La fel, în 1969, liderii sovietici nu și-au putut 
imagina că China va reacţiona la o dispută minoră de 
frontieră prin lansarea unui atac preventiv împotriva 
unei tari cu o superioritate nucleară copleșitoare. Dar 
exact asta a făcut Mao atunci când a început războiul 
de frontieră sino-sovietic. Aceasta este o demonstraţie 
a doctrinei chineze a „apărării active’. Mao a trimis un 
mesaj fără echivoc: China nu se va lăsa niciodată 
intimidată, nici chiar de un adversar care poate să o 
șteargă de pe hartă. 

Ar putea, în anii care urmează, o ciocnire între 
vasele de război americane și cele chineze în Marea 
Chinei de Sud, dorinţa de independenţă naţională din 
Taiwan, hártuielile dintre China și Japonia în legătură 
cu nişte insule pe care nimeni nu dorește să trăiască, 
instabilitatea din Coreea de Nord sau chiar o dispută 
economică crescând în spirală—ar putea una dintre 
acestea să fie scânteia care să aprindă un război între 
China şi SUA pe care nu-l doreşte nimeni? Pentru 
multi cititori poate părea greu de imaginat, căci 
consecinţele vor fi clar disproportionate fata de orice 
câştiguri pe care ar spera să le obţină oricare din 
părți! Chiar si un război nuclear purtat în cea mai 
mare parte pe mare ar putea ucide mii de combatanți 
de ambele parti. Mai mult chiar, impactul economic al 
unui astfel de război va fi masiv. Asa cum a constatat 
studiul RAND din 2016, după numai un an de război 
sever nenuclear, PIB-ul american va scădea cu 10%, 
iar PIB-ul chinez cu 35%—scăderi similare cu cele din 
timpul Marii Depresiuni^ lar dacă războiul va fi 
nuclear, ambele tari vor fi complet distruse. Liderii 
chinezi şi americani știu că nu pot permite să se 
întâmple asa ceva. Dar neintelept sau indezirabil nu 
înseamnă imposibil. Războaiele au loc chiar si când 


liderii sunt decisi să le evite. Evenimentele sau 
acțiunile altora le  restráng acţiunile proprii, 
obligându-i să facă alegeri care riscă să ducă la război, 
în loc să se împace cu alternative inacceptabile. Pericle 
nu şi-a dorit războiul cu Sparta. Kaizerul nu a dorit 
războiul cu Anglia. Mao s-a opus iniţial atacului din 
1950 al lui Kim Il-sung împotriva Coreei de Sud de 
teama represaliilor. Dar evenimentele le cer adesea 
liderilor să aleagă între riscuri rele și riscuri si mai 
rele. Si, odată mașina de război pusă în mișcare, 
neînțelegerile, calculele greşite şi încurcăturile pot 
escalada, ajungând la un conflict care s-a îndepărtat de 
intenţiile iniţiale ale oricăreia dintre părți. 

Pentru a înţelege mai bine aceste pericole, 
Washingtonul şi Berlinul au elaborat scenarii, simulări 
și jocuri de război. Acestea încep adesea cu un 
incident neprevăzut sau cu un accident. Persoanele 
desemnate să joace rolul Chinei sau pe cel al SUA pot 
să pornească mai departe de aici. Participanţii la aceste 
exerciții sunt surprinși în mod repetat să constate cât 
de des şi cât de uşor micile scântei duc la războaie 
mari. Capitolul de fata analizează patru cazuri istorice 
în care China a iniţiat un război limitat, însumând 
patru concepte pe care planificatorii de război le 
studiază pentru a înțelege sursele de conflict şi 
schiteazá cinci cài plauzibile spre război între cele mai 
mari două puteri. 


Coreea, 1950-1953. Pe 25 iunie 1950, Kim Il-sung 
(bunicul actualului conducátor al Coreei de Nord, 
Kim Jong-un) a lansat pe neasteptate o invazie in 
Coreea de Sud. În cea de-a patra zi, Coreea de Nord a 
ocupat Seulul, capitala Coreei de Sud. Într-o lună, 
forțele din Coreea de Sud erau pe punctul de a se 


preda. 


În foarte scurt timp, o forţă militară autorizată de 
ONU și alcătuită în special din trupe americane a 
venit în ajutor. Conduse de generalul Douglas 
MacArthur, comandantul suprem al forțelor aliate din 
Japonia, cele trei divizii ale armatei americane au 
intrat în război, sprijinite de aceleași bombardiere B- 
26 si B-29 care demolaseră o mare parte din Japonia. 
În următoarele trei luni, i-au alungat pe nord-coreeni 
înapoi, dincolo de paralela 38. Asteptandu-se ca 
războiul să se încheie până la Crăciun și fără să se 
gândească prea mult cum va reacţiona China, forțele 
lui MacArthur au trecut dincolo de paralela 38 si au 
avansat rapid spre fluviul Yalujiang, care constituie 
frontiera dintre Coreea de Nord şi China. Coreea 
părea că va fi în sfârșit unificată sub conducerea unui 
guvern din Seul sprijinit de americani. Ignorand 
avertismentele repetate ale propagandei chineze si 
semnele tactice ale soldaţilor chinezi capturati, ofiţerii 
de informaţii americani au ignorat posibilitatea ca, în 
numele Coreei de Nord, să intervină China. Războiul 
civil chinez se încheiase cu mai puţin de un an înainte. 
Conflictul sălbatic sfásiase tara si provocase pierderea 
a 3,5 milioane de vieţi omeneşti.” De ce şi-ar fi riscat 
supraviețuirea un regim care încă se resimțea după 
război, atacând o putere nucleară care fortase Japonia 
imperială să capituleze necondiționat? 

Dar, la începutul lui noiembrie, MacArthur s-a trezit 
că o avangardă de 300 000 de soldaţi chinezi ataca 
violent forțele SUA şi pe aliaţii acestora. Prinse cu 
garda jos, unităţile americane au suferit pierderi 
serioase. Un regiment din Divizia I de Cavalerie a SUA 
a pierdut 600 de oameni în decurs de câteva ore într-o 
luptă dată om la om. În următoarele săptămâni, 
armata pe care generalul MacArthur și colegii lui 
comandanţi o numiserá cu dispreţ „armata de ţărani 
nu numai că a oprit înaintarea aliaţilor, dar a respins 


forțele ONU, împingându-le înapoi, dincolo de 
paralela 38? Pierzând un război pe care credea că il 
câștigase, MacArthur i-a telefonat preşedintelui Harry 
Truman ca să-i ceară permisiunea să folosească arma 
atomică împotriva Chinei. Dar, in loc să accepte 
planul necrutátorului general cu cinci stele, Truman l- 
a concediat. Războiul a mai trenat încă doi ani, până 
când, în cele din urmă, succesorul lui Truman, 
preşedintele Dwight Eisenhower, a semnat un 
armistițiu in 1953. Istoricul T.R. Fehrenbach notează: 
„Timp de peste o sută de ani, forțele militare chineze 
au fost obiectul dispretului, căci nu dispuneau nici de 
instrucție, nici de mijloace, nici de voinţa de a lupta.“ 
Nu mai era cazul. 


Frontiera chino-sovietică, 1969. La nouăsprezece ani 
după ce chinezii le făcuseră o surpriză în plină iarnă 
Statelor Unite si aliaţilor lor, China a înfruntat a doua 
superputere a lumii. În momentul culminant al 
tensiunilor sino-sovietice de la sfârşitul anilor 1960, 
cele două puteri s-au ciocnit într-o serie de incidente 
minore de-a lungul frontierei imprecise de pe albia 
râului Ussuri din Siberia. Trupele sovietice „erau în 
mişcare“, susținea Mao, iar URSS isi mărise „din nou 
și din nou forțele pe care le avea acolo, într-o 
încercare—scria Peoples Daily—de a crea „un cerc 
anti-China' 

Într-o succesiune de acţiuni si de contractiuni, 
ambele parti şi-au mărit forțele de-a lungul frontierei, 
masând peste 650 000 de chinezi împotriva celor 
290 000 de soldaţi şi 1 200 de avioane sovietice. Mao 
ameninţa cu un masiv „război popular" care va fi „o 
încercare pentru puterea si morala umană“. 

Potrivit lui Arkadi Șevcenko, oficialul sovietic cu cel 
mai înalt rang care a fugit vreodată în Occident, Biroul 
Politic era îngrozit de „viziunea de coșmar a invaziei 


unor milioane de chinezi, liderii sovietici fiind 
aproape în pragul disperării. 

Armata sovietică era mult mai bine înarmată și 
instruită şi era sprijinită de o forţă aeriană dominantă. 
În plus, avea un arsenal de 10 000 de arme nucleare, 
inclusiv rachete nucleare de 500 de kilotone SS-12, pe 
care Moscova le-a desfăşurat în regiunea de frontieră. 
Deși testase un dispozitiv nuclear în 1964, China 
dezvoltase numai câteva focoase si nu avea cum să le 
îndrepte împotriva Moscovei. În 1968, Mao însuşi a 
recunoscut că tara sa, „într-un fel, este in continuare o 
putere non-nucleară. Cu atât de puţine arme nucleare, 
nu putem fi consideraţi o ţară nucleară. Dacă vom fi 
nevoiţi să ducem un război, va trebui să folosim arme 


“2. Multi lideri militari sovietici credeau 


convenţionale 
că o primă lovitură nucleară preventivă era singura 
cale de a pune capăt amenințării chineze crescânde. 
Într-adevăr, intenția Uniunii Sovietice de a ataca 
China era atât de serioasă, încât a abordat discret 
administraţia Nixon pentru a afla cum ar reacţiona 
SUA. Henry Kissinger, pe atunci consilier pentru 
securitate naţională al SUA, considera mai târziu că 
„la vremea respectivă Uniunea Sovietică era mult mai 
aproape de o lovitură preventivă decât ne dădeam noi 
seama"! Numai după ce Washingtonul a avertizat cá 
nu va sta cu brațele încrucișate, Moscova a renunţat la 
această opţiune. !* 

lar fata de Uniunea Sovietică furioasă, Mao a 
adoptat o strategie neașteptată: a împuns ursul. 
Armata chineză plănuia un atac „surprinzător prin 
acțiunea neașteptată”, dând astfel Moscovei „o lecţie 
amará.^ Pe 2 martie 1969, Armata Populară de 
Eliberare a prins trupele sovietice de grăniceri într-o 
ambuscadă pe insula Zhenbao, de pe râul Ussuri, după 
care, la scurt timp, a executat un al doilea atac, în care 


au murit 91 de sovietici si numai 30 de chinezi.É De ce 


a făcut China o mișcare atât de nesăbuită? Pentru 
Mao, aceasta era o acţiune defensivă de ultimă 
instanta—o demonstrație a conceptului strategic 
chinez mai amplu de „apărare activă“ sau ceea ce 
numește Mao „apărare prin angajamente decisive ^ 
Chinezii plănuiau să atace mai mult pentru a da 
lovituri psihologice, decât pentru a obţine o victorie 
militară. Potrivit concluziei lui Michael Gerson, 
obiectivul ei era „să descurajeze viitoarele încercări de 
agresiune sau de coercitie ale sovieticilor îndreptate 
împotriva Chinei si „să demonstreze clar curajul, 
hotărârea si puterea Chinei in fata amenințării 
sovietice care se contura “*. 

Criza din strâmtoarea Taiwan, 1996. Și după Mao, 
pentru a le trimite mesaje puternice oponenților sai, 
China a continuat să recurgă selectiv la forta militară 
în maniere care riscau să provoace un război mai 
amplu. În 1996, temându-se că preşedintele taiwanez 
Lee Teng-hui subminează formula de lungă durată „o 
singură China” si se îndreaptă spre independenţă, 
Beijingul a ales din nou o soluţie militară. În efortul de 
a-l învinge pe Lee în alegerile din Taiwan din anul 
1996, China a încercat să-i intimideze pe alegătorii 
taiwanezi, lansând un baraj cu rachete care au 
înconjurat insula și au ameninţat transporturile 
comerciale de care depindea aceasta. 

In acest caz, reacţia în forță a administraţiei Clinton 
i-a surprins pe chinezi. Statele Unite au trimis în 
ajutorul Taiwanului grupurile de luptă ale 
portavioanelor USS Nimitz si USS Independence. 
China a dat inapoi. Incercarea ei de a-i deturna pe 
alegătorii taiwanezi nu a reușit, căci preşedintele Lee a 
câştigat alegerile, iar SUA și-au întărit legăturile cu 
Taiwanul.” Dar calculul greşit al Beijingului i-a 
determinat pe planificatorii militari americani să 
studieze mai profund modurile in care înclinațiile 


Chinei pentru o politică agresivă dusă până la 
marginea prăpastiei, combinată cu un accident sau cu 
o neînțelegere, pot provoca un război.” 


Mările Chinei, astăzi. Aşa cum am notat în capitolul 
7, privind de pe țărmurile lor, liderii chinezi vad 
Mările Chinei. Din această perspectivă, prezenţa 
constantă a navelor de război americane în apele lor şi 
zborurile zilnice efectuate de avioanele de spionaj 
deasupra frontierelor lor sunt anomalii—sechele deloc 
bine-venite ale celui de-Al Doilea Război Mondial. Pe 
măsură ce şi-a dezvoltat capacităţile militare, China a 
încercat să forțeze Statele Unite să se retragă. Astfel, de 
exemplu, în decembrie 2013, în timp ce crucişătorul 
înarmat cu rachete ghidate USS Cowpens ţinea sub 
observaţie primul portavion al Marinei Armatei 
Populare de Eliberare, Liaoning, aflat în prima sa 
cursă, căpitanul său a primit un mesaj sever de la 
comandantul  portavionului care îi ordona să 
părăsească zona. Căpitanul de pe Cowpens a răspuns 
că efectua operaţiuni legale în apele internaţionale şi 
de aceea va ignora ordinul. Câteva minute mai târziu, 
o navă a Marinei Armatei Populare de Eliberare a tăiat 
drumul crucișătorului, lăsându-i căpitanului numai 
două opţiuni: să lovească vasul, sau să ia măsuri 
evazive, care vor evita coliziunea, dar le vor crea 
chinezilor impresia că se retrage. Căpitanul 
crucișătorului a ales a doua opţiune.” 

Incidentul Cowpens a fost numai unul dintre 
numeroasele cazuri petrecute în ultimii ani in care 
vasele Marinei Armatei Populare de Eliberare s-au 
angajat în provocări deliberate, riscând coliziuni 
„accidentale“ şi punând la încercare limitele răbdării 
ofițerilor americani. Marina SUA, pe de altă parte, a 
dat instrucţiuni vaselor sale să evite confruntările si să 
se retragă atunci când sunt puse în fata unor asemenea 


tactici. Totuşi, nu au reușit întotdeauna. În aprilie 
2001, un avion de supraveghere care zbura în 
apropiere de insula Hainan s-a ciocnit cu un avion de 
vânătoare chinez care îl hártuia cu scopul de a arăta 
dezaprobarea Beijingului faţă de aceste zboruri de 
colectare de informaţii. Pilotul chinez a fost ucis, iar 
piloţii SUA au fost nevoiţi să aterizeze de urgenţă pe 
teritoriul chinez, declanșând prima criză 
internațională din timpul administraţiei George W. 
Bush. Echipajul american, care fusese reţinut după 
aterizarea de urgenţă, a fost eliberat după zece zile. 
Dar chinezii au reţinut avionul mai mult timp, ceea ce 
le-a permis să extragă tehnologia strict secretă de 
supraveghere. După acest incident, Armata Populară 
de Eliberare a schimbat peisajul și echilibrul de forte 
din apele sale adiacente. A construit insule, a 
desfășurat baterii de rachete, a construit aeroporturi 
peste tot în Marea Chinei de Sud, creând astfel o nouă 
realitate pe teren, pentru a genera mai multe 
ameninţări la adresa forțelor SUA pe aceste rute 
maritime critice. 

Împreună, aceste patru cazuri arată că, atunci când 
ne gândim când și cum poate folosi China forța 
militară, nu este suficient să ne întrebăm ce am face 
noi în locul lor. Pentru liderii chinezi, forța militară 
este un instrument dintr-o orchestră a 
angajamentului, un instrument pe care îl pot folosi 
preventiv pentru a lua prin surprindere un oponent 
mai puternic, care nu ar fi procedat la fel. 


SCÂNTEI, CONDIŢII DE BAZĂ, ACCELERATORI ȘI SCĂRI 
DE ESCALADARE 


In scenariile de război, analiștii folosesc concepte 
fundamentale preluate de la Serviciul Forestier al SUA. 
Incendiatorii provoacă numai o mică parte din 


incendii. Tigarile aruncate la întâmplare, focurile 
lăsate mocnind, accidentele industriale si trásnetele 
sunt surse mult mai frecvente. Din fericire, în pădure, 
ca si în relaţiile dintre tari, cele mai multe scântei nu 
dau naștere unui incendiu. În timp ce pancarta cu 
ursul Smoky care spune „Numai tu poti preveni 
incendiile în pădure” le atrage atenția asupra 
scânteilor celor care isi instalează cortul sau merg în 
drumeţie, Serviciul Forestier al SUA afișează 
avertismente suplimentare după perioadele de secetă 
îndelungată sau de arsita excesivă, închizând chiar 
unele zone cu risc crescut. Mai mult chiar, acest 
serviciu reglementează depozitarea substanţelor 
chimice inflamabile, a rezervoarelor de propan, a 
depozitelor de gaz, devenind tot mai strict pe măsură 
ce condiţiile se inráutátesc. 

În relaţiile dintre China şi Statele Unite de astăzi, 
condiţiile de bază se întind de la geografie, cultură și 
istorie la lecţiile pe care fiecare guvern le-a învăţat din 
angajamentele militare recente. Spre deosebire de 
Germania şi de Marea Britanie, SUA şi China se află 
pe parti opuse ale globului. Notand acest lucru, 
strategii chinezi le amintesc uneori cu ironie 
americanilor că în momentul de faţă sunt puţine şanse 
de coliziune între vasele SUA și cele ale Chinei în 
Caraibe. Dacă navele americane ar urma exemplul lor 
din Mările Chinei de Sud si de Est si ar sta în emisfera 
lor, nu ar exista niciun risc de coliziune cu vasele 
chineze. Mai mult chiar, „tirania distanţei, cum o 
numesc planificatorii Pentagonului, ridică întrebări cu 
privire la capacitatea Americii de a susţine o campanie 
împotriva Chinei în apele acesteia. Dar cele mai 
pertinente condiţii de bază sunt reprezentate de 
sindroamele tucididiene de putere în ascensiune şi, 
respectiv, dominantă pe care China si SUA le prezintă 
din plin. Aceste trăsături sunt mai acute în lumina 


secolului de umilire a Chinei, mai ales a furiei mocnite 
în urma atrocităților suferite din partea invadatorilor 
si a ocupanților japonezi. Disputele dintre Japonia si 
China în legătură cu insulele din Marea Chinei de Est 
prezintă astfel un risc special. Dacă guvernul sau 
prim-ministrul Shinzo Abe sau succesorul lui reușesc 
să revizuiască constituția pacifistă a Japoniei si să-i 
întărească capacităţile militare, inclusiv pe cele legate 
de vasele amfibie, pentru a ocupa insulele disputate, 
China va face mai mult decât să ia notă. 

„Istoria“, observa Kissinger in prima sa carte, „este 


memoria statelor 2. 


Această memorie influențează 
foarte mult viitoarele decizii naţionale. Atât armata 
americană, cât si cea chineză recunosc că SUA au 
pierdut, sau, oricum, nu au câștigat patru din cele 
cinci războaie majore la care au participat după 
încheierea celui de-Al Doilea Război Mondial.“ 
(Coreea a fost în cel mai bun caz o remiză, Vietnamul 
—pierdere, Irakul si Afganistanul nu au șanse să se 
termine mai bine. Numai războiul preşedintelui 
George H.W. Bush din 1991 prin care l-a obligat pe 
Saddam Hussein să se retragă din Kuweit contează ca 
o victorie clară.) Reflectând la acest istoric, fostul 
secretar de stat pentru apărare, Robert Gates, a 
declarat ceea ce era evident: „După părerea mea, orice 
viitor secretar de stat al Apărării care îl sfătuiește pe 
preşedinte să trimită din nou o mare armată 
americană terestră în Asia, în Orientul Mijlociu sau în 
Africa «va trebui să fie consultat la cap», asa cum s-a 
exprimat delicat generalul MacArthur.“ În ultimele 
decenii, americanii—și factorii de decizie politică care 
au trimis trupe americane în război—au dat dovadă de 
o toleranță tot mai scăzută pentru pierderea în luptă 
de vieți americane. Impactul acestei aversiuni fata de 
numărul de victime este sever: planificatorii militari 
exclud acum categorii întregi de operaţiuni, din cauza 


riscului prezentat de acestea pentru soldaţi, în timp ce 
politicienii vorbesc tot mai puţin despre victorie şi tot 
mai mult de protejarea trupelor. Liderii chinezi cunosc 
acest lucru şi l-au luat în calcul în cadrul planificării. 
În conversațiile neoficiale, se ştie cá unii au afirmat că 
au un surplus de câteva milioane de bărbaţi 
necăsătoriți gata să moară pentru patria lor. 

Precum benzina în apropierea unui chibrit, 
acceleratorii pot transforma în război o coliziune 
accidentală sau provocarea venită din partea unui tert. 
Un grup de acceleratori este reprezentat de „ceața 
războiului, cum o numeşte Clausewitz. Extinzând 
opinia lui Tucidide despre războiul văzut ca „o 
chestiune de întâmplări, în cartea sa Despre război, 
Clausewitz observa că „războiul este tărâmul 
hazardului .“ Această incertitudine profundă îl poate 
face pe un comandant sau pe un factor de decizie 
politică să acţioneze agresiv, când un set întreg de 
condiții recomandă precauţie, şi invers. 

În 141, la două zile după ce navele de război nord- 
vietnameze au atacat distrugătorul USS Maddox, care 
acţiona ca centru de colectare a informaţiilor în golful 
Tonkin, serviciile americane de informaţii au raportat 
al doilea atac împotriva vasului. Provocat de 
îndrăzneala nord-vietnamezilor, secretarul de stat 
pentru apárare Robert McNamara a coordonat o 
campanie care a convins Congresul să adopte 
Rezoluţia asupra golfului Tonkin, în esenţă, declarând 
război Vietnamului de Nord. Abia câteva decenii mai 
târziu, McNamara a aflat că raportul fusese incorect. 
McNamara scria: „În ultimă instanţă, președintele 
Johnson a autorizat bombardarea ca răspuns la ceea ce 
credea că fusese un al doilea atac, care nu se 
produsese.” O alarmă falsă a jucat un rol-cheie în 
îndrumarea Statelor Unite pe calea eșecului din 
Vietnam.“ 


Apariţia armelor disruptive care promit „şoc și 
spaimă uimită înrăutățește si mai mult ceața si 
incertitudinea. Prin atacuri împotriva sistemelor de 
comandă și de control, inclusiv a sateliților care au 
devenit esentiali pentru direcționarea datelor si a 
comunicaţiilor, duşmanii pot paraliza comanda 
militară a unei tari. În timpul operaţiunii „Furtună in 
Desert, declanșată împotriva lui Saddam Hussein, 
SUA au demonstrat versiunea \.- a acestei opțiuni. Au 
distrus sistemul de informaţii al lui Saddam și au tăiat 
legăturile de comunicaţie între el şi comandanții 
irakieni de pe teren. Izolate, forţele lui s-au împrăștiat, 
făcând ca atacurile aviaţiei americane împotriva lor, 
asa cum au notat unii piloti, să fie ca si când „ai 
impusca pești într-un butoi“. 

Armele anti-satelit sunt un accelerator de la care 
planificatorii militari se aşteaptă să joace un rol 
important în orice conflict între SUA şi China. Mult 
timp subiect de SE, astfel de arme sunt astăzi cât se 
poate de reale. In 2007, China a distrus cu succes un 
satelit meteo si isi testează periodic capacităţile anti- 
satelit într-un mod mai puţin dramatic. Satelitii 
asigură o legătură crucială în aproape orice acţiune 
militară SUA, de la semnalarea lansărilor de rachete 
balistice ale oponenților si furnizarea de imagini si 
previziuni meteo până la operaţiunile de planificare. 
Sateliții de poziţionare globală introduc „acurateţea 
în aproape toate munitiile ghidate cu precizie ale 
armatei şi permit navelor, avioanelor şi unităţilor 
terestre să ştie unde anume se află pe câmpul de luptă. 
SUA se bazează pe această tehnologie mai mult decât 
toti competitorii lor. Fără ea, comandantul-sef nu 
poate transmite ordine plutoanelor de pe uscat, 
navelor de pe mare, nimănui aflat între ele. Armele 
anti-satelit variază de la cele „cinetice, care isi distrug 
fizic ţintele, improscánd spațiul cu resturi orbitale, 


până la sisteme mai silentioase, care folosesc lasere 
pentru a bruia sau a „orbi sateliții, făcându-i să 
devină inoperabili. 

Spaţiul cibernetic oferă încă si mai multe ocazii 
pentru transformările tehnologice disruptive care, pe 
de o parte, pot furniza un avantaj decisiv, dar, pe de 
altă parte, prezintă si riscul unei escaladari 
necontrolate. Detaliile ofensivei cibernetice rămân 
strict clasificate si evoluează constant. Dar publicul a 
zărit câte ceva din ele, în unele împrejurări, ca în cazul 
atacului cibernetic american îndreptat împotriva 
programului nuclear al Iranului. Organizațiile 
americane de frunte din domeniul spaţiului cibernetic, 
NSA (Agenția de Securitate Națională) si 
Comandamentul Cibernetic al SUA, la fel ca 
omoloagele lor chineze, pot utiliza acum armele 
cibernetice pentru a bloca discret rețelele militare și 
infrastructurile civile critice, ca furnizarea de 
electricitate. Mai mult chiar, recurgând la intermediari 
şi asamblând o rețea internațională de computere 
compromise, pot ascunde originile unei operațiuni 
cibernetice, încetinind capacitatea victimei de a-l 
identifica pe atacator. 

La fel ca armele anti-satelit, armele cibernetice pot 
crea un avantaj decisiv în luptă prin întreruperea 
sistemului comandă-control si prin  tintirea 
informaţiilor de care depind armatele moderne— si 
pot face acest lucru fără vărsare de sânge. Aceasta 
prezintă un paradox periculos: însăși acțiunea despre 
care atacatorii cred cá va aplana conflictul poate să li 
se pară victimelor nechibzuită si provocatoare. Chiar 
și atunci când câmpul de luptă rămâne restricționat la 
Marea Chinei de Sud, capacităţile cibernetice îi permit 
fiecărui combatant să ajungă la infrastructura 
vulnerabilă a celuilalt—de exemplu, închizând rețelele 
de electricitate, spitalele sau o parte a sistemului 


financiar. În mod similar, atacurile cibernetice care 
întrerup comunicațiile intensifică ceața războiului, 
creând o confuzie care măreşte șansele de a face un 
calcul greșit. 

În timp ce atât SUA, cât şi China au arsenaluri 
nucleare care ar putea supraviețui primului atac al 
celuilalt şi ar permite şi represalii, niciuna dintre ele 
nu poate fi sigură că arsenalele ei cibernetice rezistă în 
faţa unui atac cibernetic serios. De exemplu, un atac 
cibernetic pe scară largă al Chinei împotriva reţelelor 
militare ale SUA ar putea afecta temporar capacitatea 
Washingtonului de a răspunde cu propriile atacuri 
cibernetice sau chiar de a utiliza unele dintre sistemele 
sale critice de comandă-control şi de supraveghere. 
Aceasta creează o dinamică periculoasă de utilizare- 
sau-pierdere, în care fiecare parte are un stimulent 
pentru a ataca legăturile-cheie din reţeaua de 
computere a celeilalte, înainte să fie chiar ele 
dezactivate. 

O mică facțiune din Beijing sau din Washington ar 
putea iniţia un atac cibernetic pe scară mică pentru a-i 
da adversarului o lovitură ascunsă, care nu va ucide pe 
nimeni şi nu va provoca alarmarea publicului, dar va 
semnala pericolul de atacuri cibernetice pe scară mai 
largă împotriva infrastructurii militare sau civile. Dar, 
dacă oponentul nu interpretează acţiunea în felul 
acesta, ar putea urma o escaladare rapidă în domeniul 
cibernetic. Întrucât ambele parti sunt conştiente de 
modul de gândire utilizare-sau-pierdere si fiecare este 
stăpânită din plin de temeri din cauza propriilor 
vulnerabilitáti, oricare din ele ar putea interpreta greșit 
un atac în desfășurare sau ar putea reacționa în mod 
disproporționat, în timp ce propriile arme cibernetice 
sunt tot intacte. 

Un întreg evantai de acceleratori periculoși din 
spațiul cibernetic poate provoca neintentionat un 


conflict între Statele Unite şi China. În primul rând, 
campaniile de negare și de manipulare îi pot convinge 
suficient pe investigatori că nu China a fost implicată 
în atacul ofensiv, făcându-i să creadă că este de vină o 
a treia parte. O astfel de campanie poate folosi 
persoane false sau rețelele sociale, organizații media 
cooptate sau indicii false lăsate intenţionat pentru a 
distrage atenţia investigatorilor SUA de la adevăratele 
cauze, Dacă o astfel de campanie are succes, ceața ar 
deveni mult mai densă. 

Alt accelerator poate implica compromiterea 
confidentialitátii unor reţele sensibile. Unele sunt 
evidente, precum cele care utilizează mecanismul 
comandă-control nuclear. Altele însă pot fi percepute 
cu totul diferit de fiecare din părți. Să luăm Marele 
Firewall Chinezesc, o colecţie de hardware si software 
care îi dă Beijingului posibilitatea de a monitoriza și 
de a bloca segmente vaste de conţinut online. 
Washingtonul poate dezactiva un sistem esenţial 
pentru Marele Firewall, cu intenţia de a da în privat un 
avertisment modest. Dar pentru liderii chinezi, care 
consideră vitală capacitatea de a controla informaţiile 
la care au acces cetăţenii, operaţiunea poate fi 
percepută în mod greșit ca fiind vârful unei sulițe 
îndreptate spre schimbarea regimului. 

În comparaţie cu instrumentele dure de război, mai 
ales cu bombele nucleare, armele cibernetice oferă 
promisiunea că sunt subtile şi precise. Dar această 
promisiune este iluzorie. Conectivitatea crescută 
dintre sisteme, dispozitive si „lucruri“ generează un 
efect de domino. Neputând să determine modul în 
care piratarea unui sistem poate afecta alte sisteme, 
atacatorilor le va fi greu să-și limiteze strict efectele 
operaţiunii lor si să evite o escaladare neintentionata. 
In Y-\1, în întreaga lume operau \A- 000 de sisteme de 
control industriale conectate prin internet. Împreună 


cu proliferarea aşa-numitului Internet al Lucrurilor, 
care cuprinde 10 miliarde de dispozitive din întreaga 
lume, numărul de ţinte atrăgătoare creşte rapid. 
Daunele colaterale din domeniul cibernetic pot fi la fel 
de mortale si de disturbatoare ca în războiul 
traditional. De exemplu, piratarea unei tinte militare 
poate dezactiva fără intenţie un sistem folosit de un 
complex medical sau financiar. Comandanții 
cibernetici americani afirmă că, în cazul infracţiunilor 
cibernetice, deţin cele mai mari pietre, dar recunosc in 
același timp că SUA locuiesc în cea mai mare casă de 
sticlă din lume. 

În anii 14%., futurologul Herman Kahn (unul dintre 
strategii Războiului Rece, parodiat de personajul lui 
Peter Seller din filmul Dr. Strangelove) a propus o 
scară cu patruzeci si patru de trepte pentru măsurarea 
escaladării, de la „manevrarea subcrizei” până la 
războiul nuclear pe scară largă.“ Prima treaptă a scării 
lui Kahn era „criza aparentă —scânteia. Kahn arăta că, 
într-o criză, două puteri urcă rareori metodic și treptat 
treptele scării. Condiţiile de fundal si acceleratorii pot 
să-i facă să sară peste trepte. Pe măsură ce urcă scara, 
fiecare stat isi evaluează poziţia relativă fata de 
adversar la fiecare treaptă şi calculează cum va arăta 
cu câteva trepte mai sus, pe scară. Aceasta poate 
determina mai degrabă voinţa de a accepta stagnarea 
sau înfrângerea, decât de a sări la nivelurile mai 
distructive ale războiului. Adesea un stat are un 
avantaj fata de mai multe trepte, dar se trezește în 
dezavantaj când ajunge mai sus pe scară. Desi fiecare 
ar dori să se oprească într-un punct unde este în 
avantaj, trebuie să găsească termeni acceptabili pentru 
adversarul care ştie că are opţiunea de a escalada la 
niveluri mai distructive ale conflictului la care va fi în 
avantaj. 


Economistul Thomas Schelling, laureat al Premiului 
Nobel, compara competiţia strategică fundamentală 
dintre superputerile nucleare cu jocul „de-a laşul“. În 
forma clasică a acestui joc apreciat în anii 1950 de 
adolescenţii în căutare de senzaţii tari, se înfruntă doi 
tineri pasionaţi de automobile hot-rod: fiecare isi 
fixează roata stângă a mașinii pe linia mediană a 
șoselei. Pornesc apoi din sensuri opuse unul spre altul 
în plină viteză, cel care virează primul este lasul, iar 
celălalt câştigă fata. Dacă niciunul din ei nu virează, 
mașinile se lovesc si amândoi mor. 

„Escortând” navele si ,bruind" avioanele pentru a 
ocupa sau a construi insule, statele pot forța un 
adversar să joace acest joc mortal: să pornească în 
cursă şi să riste o coliziune fatală sau să o evite, dar în 
acest caz se va supune celeilalte. Rivalii care cedează 
mereu în loc să-şi asume riscul unei ciocniri pot fi dati 
jos de pe scară treaptă cu treaptă, scoşi de pe rutele 
maritime cu totul. Fiecare parte stie acest lucru si stie 
și că cealaltă parte știe. Așadar, după cum ne învaţă 
Schelling, conflictul strategic fără război fierbinte este 
în esenţă o întrecere în asumarea riscurilor. Statul care 
poate să-şi convingă adversarul că este mai angajat in 
atingerea obiectivului sáu sau mai nesăbuit in 
urmărirea lui, isi poate forţa adversarul să fie mai 
responsabil—si să cedeze. 


O COLIZIUNE ACCIDENTALĂ PE MARE 


Scânteile potentiale sunt infricosátor de banale. În 
prezent, navele si avioanele americane si aliate 
opereazá mult mai aproape de omoloagele lor chineze, 
cum nu s-a mai întâmplat până acum. Distrugătoarele 
înarmate cu rachete ghidate ale marinei americane 
efectuează periodic operaţiuni menite să afirme 
libertatea de navigaţie în preajma insulelor controlate 


de China în apele disputate ale Mării Chinei de Sud. 
Să presupunem că, în timpul unor operaţiuni de 
rutină, un distrugător american trece pe lângă reciful 
Mischief, una dintre insulele construite de China pe 
care a amenajat piste pentru avioane și a instalat 
dispozitive de apărare aeriană și anti-rachetă. (Pentru 
a-şi imagina acest scenariu şi altele care vor urma, 
cititorii pot folosi harta Chinei și a împrejurimilor de 
la paginile YYa-YYA.) Când vasul se apropie de locul 
contestat, vasele chineze ale pazei de coastă hartuiesc 
distrugătorul, exact așa cum au făcut în timpul 
incidentului Cowpens. Spre deosebire de acea 
întâlnire, distrugătorul SUA refuză să vireze (sau nu 
poate să facă aceasta la timp) si se ciocneste de vasul 
chinez, scufundându-l, omorându-i pe toti cei aflaţi la 


bord. 

Guvernul chinez are acum trei opţiuni. Cursul blând 
ar fi să evite escaladarea si să permită distrugătorului 
american sa părăsească zona, protestând apoi 
împotriva acţiunilor sale pe canale diplomatice. La 
celălalt capăt al spectrului poate aborda o atitudine de 
tip „ochi pentru ochi si dinte pentru dinte” si să 
scufunde distrugătorul, folosind aviația sau rachetele 


staționate pe reciful Mischief. Dar, dacă refuză să fie 
las, fără a escalada conflictul, Beijingul poate opta 
pentru o cale de mijloc. Când distrugătorul american 
încearcă să părăsească zona, un crucişător al Marinei 
Armatei Populare de Eliberare îi blochează drumul, 
insistând că distrugătorul a pătruns în apele teritoriale 
ale Chinei și cerând ca echipajul să se predea şi să 
răspundă în faţa justiţiei pentru moartea personalului 
din paza de coastă. 

China poate foarte bine să fie convinsă cá 
dezamorsează situaţia si că aplică o politică permiţând 
o soluţie diplomatică asemănătoare acordului care a 
permis echipajului american să se întoarcă acasă după 
coliziunea avioanelor din apropiere de insula Hainan. 
Dar, din perspectiva americanilor, China a fost cea 
care a provocat coliziunea, prin hărţuirea nesabuita a 
distrugătorului. Încercarea Chinei de a-i aresta pe 
marinarii americani în apele internaţionale va 
submina principiile legilor mării. Dacă se predă, gestul 
va avea repercusiuni pe termen lung: dacă armata SUA 
nu înfruntă China pentru a-și apăra operaţiunile 
efectuate de propria marină, ce mesaj le transmite 
aceasta aliaților Americii, inclusiv Japoniei si 
Filipinelor? 

Nedorind să-şi submineze credibilitatea predându- 
se, distrugătorul putea pur şi simplu să scufunde 
crucișătorul care îi bloca drumul. Sau, ca alternativă, 
pentru a evita vărsarea de sânge şi pentru a da dovadă 
de o anumită sensibilitate fata de presiunile cărora 
trebuie să le facă fata liderii chinezi acasă, SUA ar fi 
putut decide să folosească o demonstraţie de forță şi să 
oblige crucișătorul sa se retragă paşnic. 
Comandamentul SUA din Pacific, aflat în Hawaii, 
consultându-se cu liderii de la Washington, ar fi putut 
ordona avioanelor din apropiere să zboare în zonă, să 
trimită un portavion staționat în Japonia spre Marea 


Chinei de Sud si să desfăşoare bombardiere B-2 in 
Guam. Oficialii americani cred că aceasta va semnala 
seriozitatea lor, fără a risca o altă escaladare. 

Evenimentele arată altfel privite de la Beijing, mai 
ales cand se instalează ceața războiului. După cum se 
vede din China, SUA au scufundat deja un vas chinez. 
Acum, mai multe avioane americane sunt în aer şi 
ameninţă să atace crucișătorul chinez, alte vase sau 
instalaţii militare de pe insulele din apropiere. Atenti 
la reacţia opiniei publice din ţară, liderii chinezi sunt 
deosebit de conștienți că orice altă vărsare de sânge 
provocată de Statele Unite îi va obliga să riposteze 
agresiv. 

Dar evenimentele scapă de sub controlul 
Beijingului. Când avioanele de luptă ale SUA vin la 
fata locului ca să ajute distrugătorul incoltit, o baterie 
chineză antiaeriană intră în panică și trage impotriva 
unui avion care se apropie. Avionul SUA face manevre 
disperate ca să fugă, iar distrugătorul începe să tragă 
împotriva bateriilor chineze antiaeriene de pe insulă. 
Fiind atacat, comandantul chinez din zonă 
bombardează de pe insulă distrugătorul cu rachete 
anti-navă. Rachetele își ating ținta şi ucid sute de 
marinari şi scufundă vasul. Cei care scapă sunt acum 
izolaţi în bărci mici de salvare. 

Liderii chinezi încearcă disperaţi să evite un război 
pe scară largă cu Statele Unite, dar nici nu pot 
recunoaşte că linia lor de comandă nu funcţionează. 
Afirmă că acţiunile lor au fost proporţionale si au 
răspuns într-un mod defensiv, deoarece distrugătorul 
american, răspunzător pentru scufundarea vasului 
pazei de coastă, a fost agresorul. Oficialii SUA sunt 
uluiti să vadă cum China a scufundat un distrugător 
în valoare de 3 miliarde de dolari şi a ucis sute de 
marinari americani. Deşi nu doresc să pornească un 
război cu China, cei aflaţi în Sala de criză de la Casa 


Albă nu pot da înapoi: filmul difuzat pe canalele de 
știri şi pe rețelele de socializare care arată nava 
distrusă si pe marinarii SUA aflați în deriva fac 
imposibil acest lucru. Mulţi membri ai Congresului 
cer administraţiei să autorizeze planurile de război 
bazate pe doctrina denumită anterior Bătălia Aer- 
Mare, care impune lovituri aeriene masive împotriva 
sistemelor de rachetă si radar din China continentală. 
Dându-și seama că atacurile împotriva Chinei 
continentale vor declanșa războiul, preşedintele 
autorizează Comandamentul SUA din Pacific ca, în loc 
de aceasta, să distrugă bazele militare ale Chinei din 
insulele disputate din Marea Chinei de Sud. 
Preşedintele se gândeşte că acesta este un răspuns 
proporţional, deoarece aceste insule au fost direct 
răspunzătoare de scufundarea distrugătorului. Mai 
mult chiar, eliminarea acestor baze militare va permite 
vaselor SUA să-i salveze pe marinarii imprástiati prin 
apropiere. Jar lucrul cel mai important—aceasta 
acțiune va tinti numai insulele artificiale ale Chinei, 
lăsând neatinsă China continentală. 

Preşedintele Xi Jinping si alti oficiali chinezi nu fac 
aceastá distinctie. Ani la ránd, au afirmat public cá 
tara lor detine suveranitatea necontestatá asupra 
acestor insule. Pentru ei, acestea fac parte integrantà 
din China propriu-zisá, iar America tocmai le-a atacat. 
(Americanii care pufnesc dispretuitori ar trebui sá-si 
aminteascá cum, desi atacul japonez de la Pearl 
Harbor nu a lovit continentul american, nici mácar un 
stat al SUA, a târât tara in război.) Multi oameni din 
China îi cer lui Xi să ordone Armatei Populare de 
Eliberare să distrugă bazele militare ale SUA din 
Guam, din Japonia si din alte locuri din Pacific. Unii 
doresc chiar ca China să atace SUA. Nimeni nu cere 
Chinei să manifeste reţinere. lar milioane de postări 
ale cetăţenilor de pe reţelele de socializare reamintesc 


guvernului că, după un secol de umilire din partea 
puterilor suverane, Partidul Comunist Chinez, care 
conduce ţara, făcuse o promisiune: „Niciodată din 
nou." 

Totusi presedintele Xi se agatá de speranta cá 
războiul poate fi evitat, ceea ce va fi imposibil dacă 
China începe să atace bazele militare ale SUA din 
Guam sau din Japonia, ucigând soldaţi şi civili și 
declanșând atacuri de pe China continentală, în semn 
de represalii. În căutarea unui plan de reacţie pe 
măsura atacurilor SUA împotriva bazelor chineze de 
pe insule, Xi aprobă în schimb un plan alternativ 
propus de şeful noii Forte de Sprijin Strategic a 
Armatei Populare de Eliberare: să se folosească armele 
laser, electronice si cinetice pentru a distruge sau a 
avaria toti sateliții militari SUA care orbitează 
deasupra zonei de criză și să lanseze atacuri 
cibernetice pentru a dezafecta sistemele americane de 
comandă-control din toată regiunea Asia-Pacific. 
Obiectivul este de-escaladarea. Xi speră că SUA vor fi 
socate si vor da înapoi. 

Dar, din perspectiva americană, aceste atacuri 
„orbitoare“ nu se vor deosebi de primul stadiu al unui 
atac coordonat împotriva portavionului SUA și a 
grupului de atac pornind din Japonia—eveniment 
pentru care Armata Populară de Eliberare s-a pregătit 
câteva decenii, dezvoltând „ucigaşele de portavioane, 
adică rachetele balistice anti-navă. Portavionul de 
90 000 de tone, un oraș plutitor cu 5 500 de marinari 
pe care SUA îl consideră teritoriu american suveran, 
este pur si simplu prea mare pentru a fi pierdut. 
Preşedintele nu dorește să-şi asume riscul. La sfatul 
şefului Statului-major Inter- Arme, președintele aprobă 
fără tragere de inimă singurul plan care poate fi gata 
într-un interval scurt de timp şi care are o șansă de a 
salva portavionul: un plan de război bazat pe lupta 


aer- mare. Folosind capacităţile încă operaţionale după 
atacul chinez, armata SUA începe să distrugă 
„lanţurile ucigase ale Chinei, alcătuite din diversii 
sateliți şi sisteme de supraveghere care îi permit 
Beijingului să  tinteascá corect portavioanele 
americane cu rachete anti-nava. Lansează, de 
asemenea, atacuri cu rachete de croazieră masive şi cu 
bombardiere stealth împotriva amplasamentelor 
rachetelor Armatei Populare de Eliberare si a bazelor 
aeriene din China continentală, care pot fi folosite în 
orice moment pentru a scufunda vasele americane 
aflate oriunde în interiorul primului lanţ de insule. 

Atacurile provoacă exact ceea ce doreau să evite. 
Atacată acum în zona continentală, pe punctul să 
piardă sistemul de tintire de care are nevoie pentru a 
utiliza armele anti-navă, China trebuie să le folosească 
sau să le piardă. Xi autorizează atacuri împotriva 
tuturor vaselor de război SUA din raza de acţiune, 
inclusiv a grupului de portavioane. Aviația americana 
și escortele navale interceptează bombardierele si 
avioanele de luptă chineze care zboară spre portavion, 
dar un roi de rachete balistice DF-21D—aşa-numitele 
ucigase de portavioane—lansate impotriva 
portavionului nu pot fi toate doborate. Sunt destule, 
iar unele ajung la tinta si scufunda portavionul, 
ucigandu-i pe cei mai multi dintre cei 5 500 de soldati 
aflați la bord—mult mai multi decât numărul morţilor 
din timpul atacului de la Pearl Harbor. Dinamica 
jocului „de-a lasul" cu armate cibernetice si spatiale 
deasupra Mării Chinei de Sud a transformat o mica 
scânteie într-un incendiu uriaș. 


TAIWANUL SE ÎNDREAPTĂ SPRE INDEPENDENŢĂ 


Dacă Taiwanul ar fi o ţară independentă, ar fi printre 
cele mai de succes din lume. Populaţia sa harnică de 


23 de milioane de locutori a dezvoltat o economie de 
piaţă de două ori mai mare decât au Filipinele, 
Thailanda sau Vietnamul. Deşi mulţi taiwanezi doresc 
independenţa, China consideră Taiwanul o provincie a 
ei. Beijingul este gata să facă orice pentru a împiedica 
Taipeiul să-şi declare independenţa. Nicio altă ţară nu 
este pregătită să se lupte cu China din această cauză. 

Să presupunem totuşi că guvernul chinez ar inteti 
substanţial represiunea pe plan intern, inclusiv în 
Hong Kong, unde în 1997, atunci când Marea Britanie 
i-a redat controlul asupra orașului, China a promis să 
păstreze autonomia si libertatea într-o măsură 
considerabilă. Furiosi că guvernul nu-și respectă 
promisiunile, locuitorii din Hong Kong ies în stradă 
pentru a cere ca Beijingul să-şi respecte pe mai 
departe angajamentul de tipul „O tara, două sisteme“. 
Cum protestele continuă săptămâni în şir și nu se 
întrevede nicio soluţie, Xi ordonă armatei chineze să 
facă ceea ce făcuse în 1989 în Piaţa Tiananmen: să-i 
zdrobească pe protestatari. 

Violentele care urmează de aici îi șochează pe 
taiwanezi, mai ales pe cei din tânăra generație. 
Sentimentele pro-independenta si anti-Beijing se 
accentuează. In această atmosferă,  presedinta 
taiwaneză se simte încurajată să recurgă la o retorică 
în care subliniază dreptul la democraţie câștigat cu 
greu de popor. Aliaţii ei politici merg mai departe, 
insistând că ceea ce s-a întâmplat în Hong Kong 
dovedeşte că, fără a fi o ţară suverană şi independentă, 
Taiwanul nu le poate garanta cetăţenilor săi libertatea. 
Pentru a-şi semnala dezaprobarea fata de acţiunile 
represive chineze din Hong Kong, preşedintele 
american își anunță apăsat respectul fata de poziţia 
fermă a președintei taiwaneze si declară că legea 
privind relaţiile cu Taiwanul din 1979 angajează pe 


deplin SUA în apărarea Taiwanului împotriva unei 
invazii chineze. 

Aceasta este o ruptură majoră în politica 
îndelungată de „ambiguitate strategică” a SUA în 
această chestiune, iar  presedinta taiwaneza o 
interpretează ca pe o aprobare tacită a mișcării de 
independenţă. Într-un interviu acordat ziarului New 
York Times, președinta anunţă ca Taiwanul va cere 
calitatea de membru deplin al Naţiunilor Unite 
(mișcare împotriva căreia China se opune de mult 
timp) şi respinge așa-numitul consens din 1992, 
conform căruia ambele parti au fost de acord cu 
conceptul „O singură China", permiţând interpretări 
diferite a ceea ce însemna de fapt aceasta. Pentru a 
pedepsi insubordonarea Taiwanului şi pentru a-l 
speria ca să-l facă să dea înapoi, China efectuează o 
versiune îmbunătăţită a reacției pe care a avut-o in 
criza strâmtorii Taiwan şi blochează apele taiwaneze 
cu „teste“ ale rachetelor balistice si de croazieră, 
perturbând grav transporturile comerciale care 
constituie legătura vitală a insulei cu lumea. Când 
Taipeiul continuă să refuze să-şi retragă cererea de 
membru, China recurge la alte arme, inclusiv drone 
care plantează mine, pentru a periclita şi mai mult 
transportul în și din Taiwan. 

Fiind o tara insulară de mici dimensiuni, Taiwanul 
importă 70% din alimente și cea mai mare parte din 
resursele naturale, inclusiv energie O blocadă 
susținută poate provoca oprirea economiei și lipsuri 
alimentare pe scară largă. Deşi se opune cererii 
Taiwanului de aderare la ONU, administraţia SUA se 
simte obligată să preintàmpine strangularea sa. Multi 
membri pro-Taiwan din Congres cer să se trimită 
portavioane in ajutorul Taiwanului, exact asa cum 
făcuse Bill Clinton in criza din 1995-1996.~ Dar 
administratia stie cá rachetele balistice chineze anti- 


navă vor reprezenta o amenințare serioasă pentru 
orice portavion american care se deplasează în zonă, 
iar publicul american nu este dispus să mai accepte un 
război. 

În schimb, Comandamentul SUA din Pacific se oferă 
să escorteze transporturile comerciale prin zonele 
afectate, un gest de sprijin, dar nu si o dovadă cà sunt 
dispuse să lupte. (Cititorii îşi vor aminti cum a ricosat 
această manevră simbolică pentru atenieni, când au 
trimis un mic ajutor pentru a sprijini insula Corfu.) 
Misiunile de escortă pun vasele SUA în situația 
riscantă de a fi scufundate de barajul chinez de 
rachete, fie deliberat, fie accidental—eveniment care ar 
putea ucide pe loc peste o mie de americani şi ar 
provoca cereri de represalii. În acest scenariu, o 
rachetă chineză anti-navă—trasă evident ca parte a 
testării continue a barajelor—scufunda USS John P 
Murtha, un vas de transport amfibie, care escortează 
un transport civil. Toti cei aproape 800 de marinari si 
pușcași marini de la bord sunt ucisi—mai multi decât 
au pierdut SUA în primul război din Irak. 

China insistă că a fost un accident; Murtha a nimerit 
în calea unei rachete trase la întâmplare în ocean. Dar 
la Washington, secretarul pentru apărare și şeful 
Statului-major Inter-Arme il îndeamnă pe preşedinte 
să nu se lase păcălit de această explicaţie, ci să 
autorizeze Comandamentul SUA din Pacific să execute 
Planul de Luptă Aer-Mare si să lovească punctele de 
lansare ale rachetelor anti-navă ale Armatei Populare 
de Eliberare de pe continent. 

În acest caz sau în altele înrudite cu el, istoria 
recentă a Americii în domeniul intervențiilor militare 
și a victimelor luptelor va juca un rol 
supradimensionat în formularea răspunsului 
Washingtonului. Conștient de mlaștinile în care s-au 
împotmolit predecesorii săi din Irak si din Afganistan, 


preşedintele ar putea inclina balanţa împotriva 
războiului. Sensibil fata de resurgenta unui sentiment 
populist, izolationist, ar putea fi reticent în legătură cu 
onorarea angajamentelor ţării fata de Taiwan. Chiar si 
asa, moartea a 800 de soldati si puscasi marini într-un 
incident dramatic ii va soca probabil pe americani, 
care vor cere ca vinovatii sá fie pedepsiti. 

Confruntat cu  scufundarea  vasului Murtha, 
preşedintele cedează presiunilor din partea 
consilierilor săi militari și politici şi este de acord să 
aplice o lovitură preventivă împotriva vaselor şi a altor 
sisteme de rachete balistice din China continentală. 
Întrucât rachetele convenţionale si nucleare sunt 
ținute în aceleași amplasamente, iar sistemele lor de 
comandă şi control sunt interconectate, Beijingul 
crede in mod greşit că Statele Unite încearcă să-i 
elimine arsenalul nuclear printr-un prim  atac- 
surpriză. 

Într-o încercare disperată de „de-escaladare prin 
escaladare —o doctrină orwelliana care este totuşi 
unul dintre pilonii strategiei militare ruse—, China 
trimite una dintre rachetele ei balistice nucleare de pe 
continent într-o zonă goală a oceanului, la sud de 
Okinawa. Pragul nuclear a fost trecut. Si chiar dacă nu 
s-au pierdut vieţi omenești în această lovitură, de aici 
nu mai este decât un pas mic până la războiul nuclear 
total. 


RĂZBOIUL PROVOCAT DE O TERTÀ PARTE 


Scânteia ciocnirii sino-americane nu trebuie să 
implice în mod obligatoriu de la început forţele 
militare americane sau chineze. În schimb, poate 
rezulta dintr-o confruntare cu sau dintre terțe parti 
aliate. Am fost aproape de un asemenea scenariu în 
2010, când Coreea de Nord a scufundat vasul sud- 


coreean Cheonan, ucigând patruzeci și șase de 
marinari sud-coreeni. China a sprijinit Coreea de 
Nord, care a negat orice implicare. În schimb, Seulul a 
insistat că Phenianul trebuie tras la răspundere. În 
ultimă instanţă cele două Corei şi aliaţii lor au dat 
înapoi. Dar astăzi, cu un set nou de condiţii de fundal 
si cu acceleratorii, nu este clar dacă va fi la fel de ușor 
de evitat războiul, mai ales dacă tertele părţi implicate 
ar fi mai puţin obișnuite cu tensiunile lente care 
macină Peninsula Coreeană de mai multe decenii. 

În afară de Coreea de Sud, alt aliat major al Americii 
din imediata vecinătate a Chinei este Japonia, tara cu o 
istorie pacifistă după cel de-Al Doilea Război Mondial, 
dar a cărei politică a devenit din ce în ce mai 
militaristă în anii din urmă. Politicienii japonezi 
conservatori vorbesc tot mai mult despre revizuirea 
constituţiei pacifiste pe care le-au impus-o SUA. Au 
protestat si împotriva pretențiilor de suveranitate ale 
Chinei în Mările Chinei de Est şi de Sud. Într-o criză 
în care este implicat rivalul său, Beijingul, toti pașii pe 
care îi va întreprinde guvernul de la Tokio vor fi 
modulati de aceste amintiri si de atitudinea schimbată 
a guvernului japonez fata de forța militară. 

Un punct fierbinte sunt insulele Senkaku (cunoscute 
în China ca insulele Diaoyu), situate în apropiere de 
zone de pescuit valoroase, de rute comerciale şi de 
potenţiale rezerve de petrol din Marea Chinei de Est. 
Statele Unite au deţinut controlul temporar asupra 
insulelor după cel de-Al Doilea Război Mondial, dar la 
începutul anilor 1970 le-au înapoiat Japoniei, care le 
revendica încă din secolul al XIX-lea. Dar, în anii 
1970, China a revendicat si ea suveranitatea asupra 
insulelor. Navele chineze trec periodic prin aceste ape, 
provocând tensiuni între Beijing si Tokio și riscând o 
coliziune care ar putea declanșa o reacţie în lanţ. 


Să ne gândim la un scenariu oferit de linia narativă a 
unui recent joc de război, elaborat de RAND 
Corporation.” Un grup de ultranationalisti japonezi 
porneşte spre Senkaku în ambarcaţiuni mici, civile. 
Explică pe reţelele de socializare că se îndreaptă spre 
Kuba Jima, una dintre insulele mai mici, pe care 
intenționează să o revendice şi să o ocupe în numele 
Japoniei. Ancorează şi încep să construiască structuri 
neidentificate. Scotand o pagina din manualul 
chinezesc al jocului, transmit activităţile în direct, ca 
să fie văzute de toată lumea. China reacţionează 
imediat, paza de coastă sosește în câteva ore cu ofițeri 
care îi arestează pe disidentii japonezi si îi duc în 
China continentală pentru a fi judecaţi. Japonia va 
permite ca aceştia să înfrunte justitia într-un tribunal 
chinez? Ar putea. Dar, în loc să se facă de ruşine, 
Japonia trimite câteva dintre propriile nave ale pazei 
de coastă in zonă, pentru a intercepta vasul care îi 
transportă pe ultranationalisti si a-l împiedica să îi 
ducă în China. 

Urmează o agravare a situaţiei, căci atât Armata 
Populară de Eliberare, cât și Forţa Maritimă Japoneză 
de Autoapărare trimit vase de război si avioane de 
vânătoare în zonă. Niciuna dintre parti nu cedează. 
Pentru a inráutáti si mai mult lucrurile, câteva dintre 
vasele japoneze debarcă trupe amfibii pentru a ocupa 
Kuba Jima, sprijinind acţiunea naționaliștilor. 
Încăierarea s-a transformat în confruntare militară. 
Într-un apel urgent, prim-ministrul japonez îi 
amintește președintelui SUA că Japonia se așteaptă ca 
Statele Unite să respecte tratatul de apărare reciprocă 
SUA-Japonia, vechi de șapte decenii, notând că înalții 
oficiali au confirmat în repetate rânduri că 
angajamentul SUA se aplică în cazul Senkaku.* 

Și cum impasul intră în cea de-a treia zi, 
președintele și Consiliul de Securitate Naţională 


trebuie să decidă: vor răspunde Statele Unite din toată 
inima la apelul Japoniei, aducând puterea aeriană 
deasupra insulei disputate pentru a proteja trupele 
japoneze aflate acum acolo, pe teren? Sau există un 
curs mai restrâns care îi va satisface pe japonezi fără a 
supăra China şi fără a spori şi mai mult tensiunea 
navală? Preşedintele optează pentru cea de-a doua 
variantă, ordonând grupului de transportoare 
americane cu baza în Japonia să ocupe o poziție de 
patrulare în afara razei de acțiune a rachetelor ucigase 
de portavioane ale Armatei Populare de Eliberare, 
situate pe continent, dar să ţină avioanele și 
submarinele suficient de aproape pentru a putea ajuta 
vasele si teritoriul japonez dacă situația se înrăutățește. 

Si se înrăutățește. În dimineaţa următoare, un 
distrugător chinez se ciocneste cu o barcă de pescuit 
japoneză în apele aglomerate din insulele Senkaku și 
în curând avioanele de vânătoare ale ambelor parti 
bâzâie provocator deasupra vaselor de război ale 
oponentului. Tensiunea se descarcă într-o luptă navală 
scurtă si sângeroasă, când un căpitan japonez, 
temându-se pentru siguranța vasului său, doboară 
unul dintre avioanele de luptă chineze care zboară jos, 
iar navele de război ale marinei chineze scufundă 
vasul, drept răspuns. 

Ambele parti sunt in acest moment pe punctul de a 
declanşa războiul, la fel si Statele Unite, care sunt în 
situaţia de a scufunda navele chineze cu submarinele 
sale ascunse sau de a trimite în acțiune avioanele de pe 
portavion. Dar în acest moment, înainte să se ia 
următoarea decizie, se întâmplă ceva neaşteptat. Toate 
comunicațiile dintre forțele japoneze din jurul 
insulelor Senkaku și cartierul general se întrerup. 

Un atac cibernetic a întrerupt unul dintre sistemele 
de comandă si control ale armatei japoneze. Statele 
Unite și Japonia dau imediat vina pe China. Atacatorul 


a lăsat chiar si semnele distinctive ale unităţii ofensive 
de hackeri a Armatei Populare de Eliberare. Pentru ca 
forțele navale japoneze să nu fie anihilate în timp ce 
comunicațiile sunt întrerupte, submarinele SUA 
scufundă cu torpile trei vase de război ale marinei 
chineze din largul insulelor Senkaku. Acum China, 
Japonia şi Statele Unite au tras primul foc într-un 
război in care sunt implicate trei națiuni. 

Dar dacă nu armata chineză a fost cea care a lansat 
atacul cibernetic? Dacă a fost o operaţiune bine pusă 
la punct de Rusia sub un pavilion fals exact în 
momentul potrivit, având scopul de a atrage Statele 
Unite şi China într-un conflict pentru a distrage 
atenția Washingtonului de la lupta pentru Ucraina? 
Până când agenţiile de informaţii din toată lumea vor 
afla adevărul, va fi prea târziu. Moscova își va fi făcut 
jocul admirabil. 

Din Senkaku, zona de război se extinde și mai mult 
când China atacă alte vase japoneze în alte locuri din 
Marea Chinei de Est. Japonia dorește foarte mult ca 
Statele Unite să-şi angajeze grupul de portavioane in 
luptă. Dacă Washingtonul face această mișcare, s-ar 
putea să se depăşească același punct din care nu mai 
există întoarcere, la fel ca în scenariul anterior: 
distrugerea uneia dintre bijuteriile coroanei marinei 
SUA şi pierderea vieților tuturor celor de la bord ar 
putea fi o tragedie pe care administraţia SUA să fie 
obligată să o răzbune, extinzând atacurile împotriva 
forțelor chineze într-un război la scara întregului 
Pacific. 


PRĂBUȘIREA COREEI DE NORD 


Coreea de Nord este o bombă cu ceas, toată lumea 
recunoaşte acest lucru. In orice moment, regimul lui 
Kim Jong-un se poate prábusi în haos, amenințând nu 


numai interesele naţionale vitale ale SUA și ale Chinei, 
dar si ale Coreei de Sud si ale Japoniei. Cu fiecare an în 
care regimul nord-coreean rămâne la putere, arsenalul 
său nuclear devine tot mai mare. Se crede că 
Phenianul are în prezent douăzeci de focoase şi va 
avea o sută până în 2020.22 În acelaşi timp, programul 
de înarmare cu rachete al Coreei de Nord continuă să 
avanseze si dobândeşte rapid capacitatea de a lansa 
unul sau mai multe dintre focoase împotriva țintelor 
din Coreea de Sud, Japonia, împotriva bazelor 
americane din Guam si Okinawa, ba chiar si în 
Hawaii. Pentru multi strategi americani, aceasta este o 
linie roşie peste care nu trebuie să i se permită 
niciodatá Coreei sá treacá. Pentru China, perspectiva 
ca trupele Coreei de Sud să cucerească Nordul si să 
aducă armata SUA la frontierele Chinei este la fel de 
inacceptabilă astăzi, cum era și în 1950. Dar, dacă 
guvernul de la Phenian se prăbușește, este dificil de 
imaginat că preşedintele sud-coreean va supraviețui 
politic dacă va refuza să trimită trupe pentru a pacifica 
peninsula. Actualele planuri de război ale SUA cer ca 
trupele americane și cele sud-coreene să intre în Nord 
pentru a stabiliza ţara şi pentru a reunifica în final 
statele. 

Deși aceste chestiuni au fost discutate pe larg în 
convorbirile „Track II" dintre foştii oficiali americani 
și chinezi, cele două guverne nu au analizat serios 
opţiunile de a atenua riscurile prezentate de planurile 
concurente pentru situaţii de urgenţă care ar putea 
pune fata in fata trupele americane și chineze. 
Analiştii au identificat mai multe căi spre război care 
încep cu prăbuşirea regimului din Coreea de Nord. 
Pentru scopurile noastre, trei sunt suficiente. 

În primul rând, dacă Kim Jong-un va muri fără să 
lase un moștenitor cert, facțiunile militare se vor lupta 
pentru putere, vor declanșa un război civil şi vor 


arunca ţara în haos. În vidul care va rezulta de aici, 
comandantul militar care controlează mii de piese de 
artilerie de-a lungul frontierei cu Coreea de Sud poate 
da vina pe Seul pentru moartea lui Kim şi poate 
ameninţa că va distruge orașul, aflat la numai 50 de 
kilometri de frontieră. De teamă ca nu cumva 
comandantul să transpună în faptă ameninţarea, 
aviația SUA ar putea încerca să distrugă preventiv 
piesele de artilerie aflate sub controlul nord-coreenilor. 
Între timp China va fi îngrijorată cá un 
bombardament disperat îndreptat împotriva Seulului 
ordonat de comandantul nord-coreean le va oferi un 
pretext forţelor din Coreea de Sud și SUA pentru a 
invada peninsula si a o reunifica sub controlul 
Seulului. Fără ştirea  Washingtonului, Beijingul, 
preocupat să restrictioneze Coreea de Nord, poate să- 
și trimită forțele in zonă, unde pot fi nimicite de un 
atac al SUA împotriva artileriei. Beijingul va vedea 
atacul SUA împotriva forţelor sale ca deliberat şi va 
riposta. Neștiind că au ucis trupe chineze, 
comandanții americani vor răspunde, urcând pe scara 
escaladării. 

Rachetele cu rază medie de acţiune din ce în ce mai 
sofisticate ale Coreei de Nord reprezintă forţa motrice 
a celei de-a doua secvenţe. Pe măsură ce Coreea se 
cufundă în haos, ca urmare a morţii lui Kim, 
americanii se străduiesc din răsputeri să distrugă 
sistemele de arme capabile să lanseze focoase nucleare 
împotriva Coreei de Sud, a Japoniei sau a teritoriului 
SUA din Guam. US Joint Special Operation Command 
are o misiune îndelungată în asigurarea „armelor 
nucleare portabile“ și și-a instruit oamenii să intre în 
Nord şi să preia controlul asupra instalaţiilor nucleare 
militare înainte ca unii comandanţi necinstiti să le 
poată vinde în bazarurile internaţionale de arme. Dar, 
întrucât se crede că amplasamentele în care sunt ţinute 


aceste arme se află în apropiere de frontierele cu 
China, este foarte probabil ca, atunci când si dacă vor 
sosi acolo, trupele SUA să găsească deja la faţa locului 
forțele speciale chineze. Potrivit avertismentului lui 
Raymond Thomas, fostul sef al US Joint Special 
Operation Command, încercarea de a pune în 
siguranţă armele nucleare nord-coreene va avea drept 
rezultat „o confruntare pe verticală” între forțele 
chineze si cele americano-sud-coreene.? Forţele 
specializate în operaţiuni speciale ale fiecărei tari, fara 
a fi conștiente de prezenţa celorlalte, s-ar putea trezi în 
mijlocul unei lupte care va avea ca rezultat mulţi 
morti. În ciuda faptului că acest rezultat a fost 
accidental, fiecare din parti poate vedea angajamentul 
ca pe un atac internaţional din partea celeilalte, la care 
se simte obligată să riposteze. 

În al treilea rând, temându-se de instabilitate la 
frontiera ei, China ar putea trimite trupe numeroase 
în Coreea de Nord, pentru a stabiliza zona și pentru a 
înființa un stat-tampon între ea si aliatul militar al 
Americii din Coreea de Sud. Aflat sub presiuni 
puternice din partea populaţiei ca să-i elibereze pe cei 
care au trăit în cel mai brutal regim din lume, 
guvernul sud-coreean ar putea, de asemenea, să 
trimită trupe in nord. Întrucât trupele şi aviația 
americană staționate în Coreea de Sud sunt integrate 
cu trupele sud-coreene în planuri militare 
operaționale, trupele americane şi chineze se vor 
angaja direct unele împotriva altora, așa cum au făcut 
în 1950. Nu trebuie să-i mai amintim cititorului cum 
s-a încheiat aceasta. 


DE LA CONFLICTUL ECONOMIC LA RĂZBOIUL MILITAR 


Ar putea un conflict comercial să escaladeze într-un 
război fierbinte care să se încheie cu arme atomice 


explodând în teritoriul adversarului? Improbabil, dar 
nu imposibil: amintiti-va de Pearl Harbor. 
Imaginati-va că o administraţie americană preia 
mandatul, decisă să răstoarne cursul care a permis 
economiei chineze să devină mai mare decât 
economia sa. Echipa economică a noului preşedinte îi 
prezintă o analiză care identifică un vinovat clar: 
inselátoria chinezá—in acordurile comerciale, in 
valută, proprietate intelectuală, subvenţii industriale şi 
exporturi artificial ieftine. Pentru a începe să niveleze 
terenul, preşedintele îi ordonă secretarului Trezoreriei 
să eticheteze China drept „manipulator de valută, 
ceea ce impune ca Washingtonul să iniţieze discuţii cu 
China. Când încep negocierile, preşedintele anunţă că 
deficitul comercial bilateral a crescut cu peste 250% 
din 2001, când China a intrat în OMC și reprezintă 
astăzi peste 345 de miliarde de dolari.“ La o conferinţă 
de presă ţinută ceva mai târziu în aceeaşi zi, prezintă 
un raport din partea Consiliului Consilierilor 
Economici, care constată că în ultimii cincisprezece 
ani, ajutată şi sprijinită de concesiile câștigate când a 
intrat în OMC, China a obţinut un surplus comercial 
de 3,86 trilioane de dolari fata de SUA. „Este nu numai 
timpul schimbării, ci si al revanşei , spune el, cerándu- 
i Chinei să-şi ia angajamentul cá va elimina acest 
surplus in doi ani. Discuţiile dintre oficialii Trezoreriei 
se întrerup şi secretarul de stat îi amintește 
omologului său chinez că legea comerțului din 1930 îi 
permite președintelui să impună sancţiuni de până la 
50% importurilor făcute din ţările care aplică 
„discriminări împotriva SUA. China răspunde la 
această ameninţare fiind de acord să nu mai intervină 
pe pieţele valutare. Dar de când guvernul chinez 
cumpără renminbi, retragerea sprijinului său provoacă 
un declin drastic al valorii valutei, dezavantajând în 
continuare vânzarea mărfurilor americane în China. 


În același timp, oficialii vamali chinezi încep să 
întârzie selectiv anumite mărfuri alimentare la 
frontieră, afirmând ca nu au inspecția sanitară, 
obligând SUA fie să le transporte înapoi acasă, fie să le 
lase să putrezească în docuri. În unele fabrici ale SUA 
din China încep să apară încetiniri sau opriri ale 
ritmului de producţie si proteste „spontane . Beijingul 
începe, de asemenea, să vândă o parte din bonurile de 
trezorerie în valoare de peste 1 trilion de dolari pe care 
le deține, provocând turbulente pe pieţele bursiere si o 
creştere a dobânzilor. Pieţele globale reactioneazá— 
investitorii încep să vândă acţiunile SUA, indicii 
majori scad dramatic, volatilitatea pieţei obligatiunilor 
creşte. În pofida turbulentelor de pe piaţă, 
Washingtonul persistă în confruntarea comercială cu 
China, cerând „comerţ egal fără deficit“. 

În sprijinul cazului său, Casa Albă publică două 
rapoarte pe care presa le numește bombe economice. 
Primul, din partea Directorului Informaţiilor 
Naţionale, prezintă în detaliu strategia Chinei în 
vederea dominaţiei în industria semiconductorilor, 
care este o combinaţie de achiziții de companii 
americane si internationale, acordare de licenţe pentru 
tehnologiile lor, investitii in start-up-urile din Silicon 
Valley si stabilirea de relaţii de piaţă cu cumpărători- 
cheie. Ín fiecare din aceste zone, China a gásit 
modalități de a ocoli Comitetul pentru Investiţii 
Străine din SUA, o organizaţie care reuneşte mai multe 
agenţii si care încearcă să protejeze securitatea 
națională a SUA împotriva intervenţiei economice 
străine. Al doilea este un raport al Departamentului 
Trezoreriei cu privire la un furt economic cibernetic 
masiv al Chinei. Pe baza datelor furnizate de agenţiile 
de informaţii americane, raportul evaluează valoarea 
proprietăţii intelectuale furate la 1,23 trilioane dolari. 
Președintele cere compensație în întregime. Anunţă 


că, până nu se va primi suma, impune tarife 
companiilor chineze care au exploatat proprietatea 
intelectuală furată, inclusiv companiei de 
telecomunicaţii Huawei şi fabricantului de aparate 
electrocasnice Midea. China răspunde cu tarife 
echivalente pentru produsele americane. 

Pe măsură ce urcă pe scara escaladării, piețele 
financiare americane suferă o serie de erori cibernetice 
similare cu flash crash-ul din 2010, când comercianții 
de înaltă frecvenţă au provocat pierderi pe piaţa 
bursieră în valoare de 1 trilion de dolari într-o 
jumătate de oră (deși şi-a revenit rapid). Spre 
deosebire de acest incident singular, astfel de flash 
crash-uri se întâmplă în repetate rânduri pe parcursul 
unei săptămâni si, desi de fiecare dată pieţele isi revin, 
nu isi recuperează pierderile. Cercetând cauzele, FBI 
descoperă că în sistemele financiare critice a fost 
inserat un software rău intenţionat. Deşi semnătura 
electronică arată spre China, agenţii nu pot exclude 
posibilitatea unei identități false. Anchetatorii ajung la 
concluzia că, dacă se activează acest malware, 
rezultatul va fi nu numai o blocare temporară a 
serviciului, ci pierderea înregistrărilor tranzacţiilor şi a 
conturilor financiare. 

Secretarul Trezoreriei îl avertizează pe preşedinte că 
până și simplele zvonuri despre un malware pot ridica 
semne de întrebare cu privire la integritatea întregului 
sistem financiar american şi pot provoca panică. 
Pentru preşedinte, situaţia aceasta aminteşte de anul 
2008, când guvernul SUA a salvat industria financiară 
pentru că se temea că prăbușirea unei bănci majore ar 
fi putut avea un efect de reverberatie care să ducă la 
prăbușirea întregului sistem.* 

În timp ce Casa Albă deliberează, hackerii străini 
activează malware-ul din reţelele din cele mai mari trei 
bănci ale Americii. Stirea este devastatoare: 


informaţiile referitoare la conturile sutelor de mii de 
clienți ai băncilor sunt șterse pentru totdeauna. 
Accesandu-si conturile online pentru a-şi verifica 
soldurile, aceştia descoperă că le-au dispărut conturile, 
trezindu-se practic faliti. Poveştile lor umplu reţelele 
de socializare si emisiunile TV. De teama a ceea ce va 
putea urma, milioane de americani încearcă să-şi 
retragă economiile de o viata din bănci si de la 
fondurile mutuale. Aceasta paralizează si instituţiile 
financiare care nu au fost atacate. Preşedintele și 
consilierii lui încep să gândească în termeni 
apocaliptici, unii dintre ei isi amintesc de 
avertismentul din 2008 al fostului președinte al 
Rezervei Federale Ben Bernanke, că, dacă nu luăm 
măsuri decisive imediat, „s-ar putea ca luni să nu mai 
avem economie 

Pentru a-i împiedica pe războinicii cibernetici să 
producă și mai multe pagube, președintele decide să 
lanseze un atac cibernetic împotriva sursei. Dar, în 
pofida eforturilor Comandamentului Cibernetic al 
SUA, atacul are numai un efect parțial, căci şi alte 
instituții financiare sunt atacate de hackeri. Consilierii 
militari ai preşedintelui recomandă lovituri aeriene 
pentru a distruge toate amplasamentele cunoscute ale 
unităților de război cibernetic din China. 

Sperând să evite un război cu impuscáturi împotriva 
Beijingului, preşedintele caută în fundul sacului negru 
cu capacităţi secrete al Pentagonului. Ordonă armatei 
să folosească o dronă nedezvăluită publicului până 
atunci pentru a ataca sediul din Shanghai al Unităţii 
61398 a Armatei Populare de Eliberare, cei mai 
sofisticati războinici cibernetici ai Chinei. Dincolo de 
faptul că este ascunsă, drona foloseşte un „camuflaj 
adaptativ pe care proiectantii săi îl compara cu 
mantia invizibilă a lui Harry Potter, ceea ce îi permite 


să se piardă în peisaj.“ Recurgând la această opţiune, 
SUA încearcă să creeze o „negare plauzibilă. 

Speranţa aceasta se dovedeşte zadarnică. Chinezii au 
pătruns atât de temeinic în rețelele de computere ale 
armatei SUA, încât nu numai că știu de aceste drone 
invizibile, dar știu chiar că acestea sunt staționate la 
baza aeriană Kadena din Japonia. Convins că SUA 
sunt sursa atacului, Beijingul ripostează lansând 
lovituri cu rachetele la Kadena, ucigând multi soldati 
americani (şi o parte din familiile acestora), precum și 
sute de civili din comunităţile înconjurătoare. 

Publicul japonez insistă ca guvernul său—și 
guvernul aliatului său, SUA—să răspundă acestui atac 
chinez neprovocat Un război comercial s-a 
transformat într-un război cu impuscaturi, cu 
evenimente care cresc în spirală, ieșind de sub 
controlul Washingtonului și al Beijingului. 


Războiul dintre Statele Unite si China nu este 
inevitabil, dar este posibil. Într-adevăr, așa cum reiese 
din aceste scenarii, stresul creat de ascensiunea 
disruptivă a Chinei creează condiţiile în care 
evenimente accidentale, altfel fără consecințe, pot 
declanşa un conflict pe scară largă. Atunci când 
optează să riposteze împotriva intimidării, să-şi 
respecte angajamentele din tratatele de lungă durată 
sau să ceară respectul pe care îl merită ţara lor, liderii 
de ambele parti pot cădea într-o capcană despre care 
știu că există, dar pe care cred că o pot evita. Progresul 
necontenit al noilor tehnologii, de la armele anti- 
satelit și cele cibernetice până la altele ale căror 
denumiri rămân secrete, mărește si mai mult efectele 
care nu vor fi pe deplin înțelese înainte să fie folosite 
într-un conflict real. Dacă Statele Unite și China vor 
continua să meargă pe actualele traiectorii, un război 
între ele în deceniile următoare este nu numai posibil, 


ci mult mai probabil decât sunt dispuşi să admită 
multi dintre noi. 


PARTEA a IV-a 


De ce nu este războiul inevitabil 


9. DOUĂSPREZECE SUGESTII PENTRU 
MENŢINEREA PĂCII 


„Că războiul este un rău este o expresie atât de familiară 
pentru toată lumea, încât ar fi plicticos să o dezvoltăm. 
Nimeni nu este forțat să se angajeze în el din ignoranță, nici 
să fie ţinut departe de el de teamă. Dacă nu s-ar fi întâmplat 
ca amândoi să aleagă momentul greşii pentru a acţiona, sfatul 
de a face pace nu ar fi fost inutil. Acesta, dacă l-am vedea, este 

ceea ce ne trebuie cel mai mult în situaţia de fata.“ 
— TUCIDIDE, Discursul lui Hermocrates în fata sicilienilor, 
424 î.Hr. 


Din fericire, evadarea din Capcana lui Tucidide nu 
este numai o chestiune teoretică. Ultimii cinci sute de 
ani oferă cel puţin patru cazuri în care puterile aflate 
în ascensiune și cele dominante şi-au condus cu succes 
corăbiile statelor lor prin apele periculoase fără să 
ajungă la război. 

Primul dintre aceste cazuri s-a petrecut la sfârşitul 
secolului al XV-lea si la începutul secolului al XVI-lea, 
când Spania s-a afirmat și a început să rivalizeze cu 
Portugalia, pentru ca în final să-i ia locul de putere 
maritimă dominantă a lumii. Cel mai recent caz este 
ascensiunea Germaniei ca putere dominantă în 
Europa după încheierea Războiului Rece. Cele mai 
instructive două cazuri ale acestor povestiri cu final 
fericit provin din secolul al XX-lea: primul este acela 
în care Statele Unite au detronat Anglia din postul de 
putere globală dominantă; al doilea a fost atunci când 
Uniunea Sovietică a ameninţat poziţia de putere 
unipolară a Americii. Împreună, acestea oferă un 
bogat set de indicaţii pentru liderii care se străduiesc 
să facă din ascensiunea Chinei un al cincilea caz de 
rezolvare fără război. 


SPANIA vs. PORTUGALIA Sfârşitul secolului al XV-lea 


În cea mai mare parte a secolului al XV-lea, 
Portugalia, cu flota sa, a dominat rutele comerciale ale 
oceanelor, punându-l în umbră pe vecinul și rivalul ei 
iberic, regatul spaniol al Castiliei. Succesul Portugaliei 
reflectă dezvoltarea ei istorică. În 1249, poporul ei a 
fost primul care a scăpat de sub domnia musulmană, 
creând un stat întins în mare în parte în cadrul 
actualelor frontiere ale Portugaliei. Apoi, în 1348, 
Moartea Neagră a ucis o treime din populaţia țării, 
lăsând puţini oameni apti de muncă pentru a lucra 
pământul stáncos. Portughezii întreprinzători s-au 
întors cu fata către Atlantic si în curând au devenit cei 
mai iscusiti pescari ai Europei Superioritatea 
maritimă a țării a crescut si mai mult după 1415, cand 
portughezii au cucerit primul lor teritoriu din 
străinătate, lângă strâmtoarea Gibraltar. Hotărât să-şi 
îmbogăţească tara şi coroana, marele print Henric 
Navigatorul a sprijinit dezvoltarea noilor tehnologii 
maritime, care includeau caravela ușoară şi rapidă, 
velatura îmbunătăţită a corăbiilor, hărţile detaliate.? 
Pionieră în domeniul ştiinţei nautice cu efecte 
importante, în esenţă, Portugalia este cea care „a 
lansat mișcarea de expansiune europeană“? In 1488, 
exploratorii ei au fost primii europeni care au 
înconjurat Capul Bunei Speranţe în căutarea unor rute 
comerciale spre India pentru a desfășura comerţul 
profitabil cu mirodenii. 

În cea mai mare parte a secolului al XV-lea, 
Portugalia a avut mână liberă să-și stabilească 
dominaţia, deoarece regatul Castiliei era preocupat de 
conflictele interne.* Dar situaţia s-a schimbat în 1469, 
odată cu căsătoria Isabelei de Castilia, în vârstă de 
optsprezece ani cu Ferdinand de Aragon, în vârstă de 
șaptesprezece ani, ceea ce a dus la fuzionarea celor 


două regate în Spania unificată. Împreună, cei doi au 
revendicat teritoriile de la ocupanţii mauri, au 
reocupat Granada si, in 1492—acelasi an in care au 
finanțat prima călătorie a genovezului Cristofor 
Columb—i-au alungat de tot pe mauri din Peninsula 
Iberică. 

Pe măsură ce situaţia internă s-a normalizat, 
economia Spaniei a început să înflorească. Veniturile 
coroanei au crescut de treizeci de ori între 1474 şi 
1504. Îmbogăţită, Spania în ascensiune a început să 
caute aur, mirodenii și noi relaţii comerciale peste 
mări—exact așa cum făcuse vecina ei Portugalia timp 
de aproape un secol. Momentul ales de Spania a fost 
propice. Odată cu moartea lui Henric Navigatorul în 
1460, patronajul Portugaliei în domeniul inovației a 
scăzut, la fel și interdicţia strictă de a se exporta know- 
how-ul ei în materie de navigaţie şi de cartografie. În 
1480, si alte tari au început să exploateze aceste 
domenii și să egaleze dominaţia Portugaliei în 
Atlantic. Când Cristofor Columb i s-a adresat 
succesorului lui Henric, regele Ioan al II-lea, cerându-i 
fonduri pentru a naviga spre vest în căutarea unei rute 
noi spre Indii şi un procent din venituri pentru 
teritoriile pe care le va descoperi, regele loan a spus 
nu. Așadar, Columb s-a adresat lui Ferdinand și 
Isabelei, cerându-le trei corăbii, titlurile de Amiral al 
Oceanului şi de vicerege al teritoriilor pe care ar putea 
să le descopere, precum şi o zecime din venitul 
colonial.* Regele spaniol a fost de acord. 

Columb s-a întors triumfător și regele loan a văzut 
că făcuse o mare greșeală. Datorită descoperirii lui 
Columb, Spania a devenit un rival serios în imperiul 
de peste mări si pe rutele maritime, amenințând 
Portugalia cu un adevărat monopol. Amândouă ţările 
erau îngrijorate de un potential conflict, mai ales in 
noile teritorii, căci se temeau de tributul enorm în 


sânge şi în bani pe care îl va cere un război total între 
aceste două puteri militare.“ 

Din fericire pentru amândouă ţările, Ferdinand si 
Isabela au decis să facă apel la autoritatea superioară: 
reprezentantul lui Dumnezeu pe pământ, papa 
Alexandru al VI-lea. (Întâmplător, papa era de origine 
spaniolă şi fusese ales recent cu sprijinul Spaniei.) 
Actionand ca arbitru, Alexandru al VI-lea a tras o linie 
de la nord la sud, de la un pol la altul, împărțind 
emisfera vestică. Teritoriile aflate la vest de linie vor 
aparține Spaniei, teritoriile de la est de linie 
Portugaliei. Considerând că această împărţire este 
incorectă şi este făcută în favorea Spaniei, Portugalia a 
respins la început propunerea papei. Totuşi, ea a 
devenit baza negocierilor care au dus la încheierea 
tratatului de la Tordesillas, semnat in 1494. (Linia 
convenită trecea prin Brazilia de astăzi şi explică de ce 
brazilienii vorbesc portugheza, în timp ce cea mai 
mare parte a Americii de Sud vorbeşte spaniola.) 
Suveranii din ambele capitale au proclamat tratatul 
drept o victorie. Spania și-a legitimat interesele în 
aventura explorării; Portugalia şi-a confirmat 
revendicarea rutei pe care o considera de preferat spre 
India. Aşa cum notează istoricul A.R. Disney, 
Tordesillas „a devenit harta de bază a unui imperiu, 
definind respectivele sfere de «cucerire» până în 
secolul al XVIII-lea“. 

Rolul papei în definirea acestor sfere de influenţă a 
creat stimulente pentru respectarea termenilor 
tratatului. Suveranii din fiecare țară erau supuşi 
autorității papale, riscând inclusiv excomunicarea. 
Ambele tari isi justificau cuceririle ca pe o misiune de 
a-i converti pe păgâni la creştinism. Şi, într-adevăr, în 
deceniile următoare, în momentul în care au apărut 
noi aspiranti coloniali, Anglia, Franța şi Ţările de Jos, 
Spania si Portugalia au îmbrățișat şi mai strâns cadrul 


aprobat de Vatican ca gardieni ai statu-quoului. Astfel, 

între cele două ţări nu s-a manifestat niciun fel de 

ostilitate semnificativă timp de aproape un secol. 
Sugestia nr. 1: Autorităţile superioare pot ajuta 
la aplanarea rivalitátii fără război. Încă din 
secolul al XVII-lea, când juristul şi cărturarul 
olandez Hugo Grotius a lansat ideea unei singure 
societăţi globale de state-natiuni, teoreticienii au 
visat la o lume guvernată de dreptul internaţional. 
După cel de-Al Doilea Război Mondial, oamenii 
de stat au luptat pentru această aspirație si au creat 
Organizaţia Naţiunilor Unite. Carta ei stabileşte 
cadrul de drept internaţional, iar organizaţiile sunt 
supravegheate de un Consiliu de Securitate ai 
cărui membri îi sunt, teoretic, subordonați. Dar, in 
mod graitor, toate cele cinci mari puteri din 
vremea aceea, Statele Unite, Uniunea Sovietică, 
China, Anglia și Franţa au insistat ca fiecare să 
dețină un drept unilateral de veto în deciziile 
Consiliului. Carta Naţiunilor Unite obligă toate 
statele membre sa accepte constrângeri in 
comportament, inclusiv în ceea ce privește 
utilizarea forței armate împotriva altui stat. Dar 
interpretarea acestor constrângeri este lăsată la 
latitudinea membrilor. Articolul 51 din Cartă dă 
fiecărui stat „dreptul la autoapărare. SUA au 
extins acest drept până la noi limite în 2003, când 
au susţinut că atacul lor împotriva Irakului era 
justificat de „autoapărare preventivă, pretinzând 
că Saddam Hussein avea arme de distrugere în 
masă şi reprezenta o „amenințare iminentă . Mai 
recent, preşedintele Obama a împins si mai 
departe aceasta atitudine, ordonând atacuri 
unilaterale împotriva grupurilor pe care SUA le-au 


ete A 


desemnat drept „teroriști“ în şapte țări." 


În opinia susținătorilor dreptului internaţional, 
ultimele șapte decenii au cunoscut un progres 
constant în acceptarea sistemului internaţional „bazat 
pe reguli. Realistii nu sunt de acord cand este vorba 
de utilizarea forţei militare. Aceştia susțin că statele 
puternice au ocolit în repetate rânduri acest sistem, 
atunci când au considerat că este în interesul lor 
national să facă asa. De exemplu, in ¥-11, SUA au 
condus o campanie pentru a condamna respingerea în 
totalitate de către China a deciziilor Curţii 
Permanente de Arbitraj, care respinsese pretențiile 
Beijingului asupra Mării Chinei de Sud. Unii 
observatori au considerat că aceasta este o dovadă de 
ipocrizie, amintind că Washingtonul respinsese in 
mod asemănător decizia pronunțată împotriva sa de 
Curtea Internaţională de Justiţie atunci când CIA 
minase porturile din Nicaragua, în anii 1980, în 
efortul de a răsturna guvernul sandinist.* Este clar cá 
in acest punct subordonarea fata de autorităţile 
internaţionale are limite substanţiale. Cu toate acestea, 
în măsura în care statele pot fi convinse să accepte 
constrângerile și deciziile autorităţilor supranationale 
sau cadrele legale, așa cum au făcut conducătorii 
Spaniei şi ai Portugaliei în secolul al XV-lea, acești 
factori pot juca un rol semnificativ în gestionarea 
conflictelor care altfel s-ar termina cu un război. 


GERMANIA vs. MAREA BRITANIE ȘI FRANTA Din 1990 până 


în prezent 


Henry Kissinger a atras atenţia asupra unei neaşteptate 
întorsături a destinului: „La șaptezeci de ani după ce 
au învins pretenţiile Germaniei de a domina Europa, 
învingătorii se roagă acum de Germania—din motive 
în mare măsură economice—sá conducă Europa. ^2 În 
1989, după prăbușirea Zidului Berlinului, prim- 


ministrul britanic, Margaret Thatcher, l-a îndemnat pe 
preşedintele George H.W. Bush să blocheze 
reunificarea, avertizându-l că „germanii vor obţine 
prin pace ceea ce Hitler nu a reuşit să obţină prin 
război“. Într-adevăr, deşi acţiunile Germaniei unite, 
mai puternice, au provocat uneori resentimente, 
ascensiunea Germaniei spre poziţia dominantă in 
Europa nu numai că s-a realizat fără război, dar a avut 
loc într-un context în care conflictul militar cu vecinii 
săi europeni devenise practic de neconceput. Motivele 
pentru aceste evoluţii sunt sugestive. 

Cel de-Al Doilea Război Mondial s-a încheiat cu 
ocuparea de către trupele sovietice a părţii de est a 
Germaniei, în timp ce trupele conduse de SUA au 
ocupat vestul. Această împărțire a constituit pentru 
multi strategi soluţia „problemei germane" care se 
aflase la baza celor douá rázboaie mondiale din secolul 
al XX-lea. Când Cortina de Fier „s-a lăsat deasupra 
continentului , aşa cum a spus Churchill, competiţia 
dintre Uniunea Sovietică si „Lumea Liberă“ a devenit 
principala falie din Europa. Drept răspuns, SUA au 
înființat Organizaţia Tratatului Atlanticului de Nord. 
După cum afirmă expresia frecvent repetată a 
primului secretar general al NATO, misiunea ei era 
„să-i ţină pe sovietici afară, pe americani înăuntru si 
pe germani jos“. 

Hotarati să nu mai repete modelele de politică 
internaţională care făcuseră din Europa un câmp al 
morţii pentru atât de mult timp în secolul al XX-lea, 
lideri europeni înţelepţi precum Jean Monnet si 
Robert Schuman au făurit o  interdependentá 
economică trainică între statele Europei, in special 
între Franţa si Germania. Această rețea comercială a 
crescut şi a devenit curând Piaţa Comună Europeană, 
în care mărfurile erau schimbate liber, fără tarife. 
Aceasta a devenit piatra de temelie a unui proiect 


european mai mare si mai ambițios, cu scopul de a 
subordona instituţiilor europene unele elemente ale 
suveranităţii naţionale. În tratatul care stabileşte 
Comunitatea Europeană a Cărbunelui și Oţelului, 
unul dintre precursorii principali ai UE, Monnet a 
descris instituțiile care „vor pune primele baze 
concrete ale Federaţiei Europene indispensabile 
pentru menţinerea păcii E. Unii dintre oamenii de stat 
vizionari care au orchestrat acest efort şi-au imaginat 
chiar o Europă unită asemănătoare cu Statele Unite. 
Dar toată lumea, inclusiv germanii, părea să fie de 
acord că Germania va rămâne partenerul mai tânăr. 
După ce îşi asumaseră Holocaustul și alte crime 
împotriva umanităţii comise de regimul nazist, 
germanii nu mai aveau încredere în ei înșiși si au fost 
gata să accepte un rol subordonat în instituţiile 
europene. 

Dar în capitolul final al Războiului Rece, când Zidul 
Berlinului s-a prăbuşit, a apărut perspectiva 
reunificării Germaniei. Mai ales partenerii vest- 
europeni ai Germaniei erau absolut împotriva ei. 
Prim-ministrul Margaret Thatcher si preşedintele 
Frangois Mitterrand au mers în repetate rânduri la 
H.W. Bush si l-au indemnat sá impiedice unificarea. 
Așa cum a afirmat in public ambasadorul francez în 
Germania, unificarea „va da naştere unei Europe 
dominate de Germania, pe care nu și-o doreşte nimeni 
nici in Est, nici in Vest“ Cu toate acestea, 
preşedintele Bush și echipa lui de securitate naţională 
au mers înainte. Au insistat totuşi ca Germania 
unificată să rămână în NATO—nevrand să o lase 
dezarmată sau neutră, asa cum dorea liderul sovietic, 
M. Gorbaciov. Pentru Bush, Germania unificată care 
va conduce instituțiile europene va deveni piesa 
centrală a viziunii lui despre o „Europă întreagă si 
liberă 4. 


Aşa cum prevăzuse Margaret Thatcher, puterea 
economică crescândă i-a dat Germaniei vocea politică 
dominantă de pe continent. În 1989, PIB-ul german 
era în mare egal cu cel al Marii Britanii și al Franţei; 
astăzi, este cu 40% mai mare Când Comunitatea 
Europeană a devenit Uniunea Europeană si cei mai 
multi membri ai ei au renunţat la monedele nationale 
pentru a crea moneda comună euro, Banca Centrală 
Europeaná a fost localizatá in mod firesc in Germania. 
Cu toate acestea, desi importanta ei a crescut, 
Germania a respectat strict strategia unei integrári cu 
vecinii ei. Aşa cum a afirmat cunoscuta cercetătoare 
germană Helga Haftendorn, UE a permis puterii 
germane să se canalizeze spre un bine superior şi a 
creat ,0 Germanie europenizata, nu o Europă 
germană.” 

În momentul în care scriu aceste rânduri, 
experimentul european rămâne incert. Când criza 
financiară globală a subliniat contradicţiile ascunse în 
moneda euro (o politică monetară comună fără o 
autoritate fiscală comună) si a forţat Germania să 
salveze Grecia si pe alţii, multi au prezis sfârșitul 
monedei comune europene. Dar euro a rămas în viata. 
Când Europa a fost inundată de refugiați din ţările 
zguduite de haosul de după Primăvara Arabă, 
euroscepticii au ridicat din nou placardele pe care 
scria „Sfârşitul este aproape . Votul „Brexit din iunie 
2016 pentru ca Anglia să părăsească UE a fost pentru 
mulţi semnalul final al prăbuşirii iminente a ordinii de 
după Războiul Rece. Dar, aşa cum au înţeles arhitecţii 
proiectului european, crizele care amenință 
supraviețuirea Uniunii sunt inevitabile, dar 
prăbuşirea, nu. Într-adevăr, din perspectiva lor, crizele 
prezintă ocaziile de a întări integrarea în modalități pe 
care altfel rezistența politică le-ar face imposibile. Deşi 
este o mare putere economică şi un lider politic din ce 


în ce mai activ, Germania a rămas un eunuc din punct 
de vedere militar. În 1945 a fost dezarmată cu forţa în 
cadrul denazificárii. Garantia de securitate a SUA si, 
mai ales, „umbrela nucleară” a SUA, care a rămas si 
dupá reunificare, i-au linistit pe vecinii Germaniei, 
înlăturând orice motiv ca Germania să-și întărească 
forțele militare. Cu timpul, liderii Germaniei au 
rationalizat această situaţie, adoptând conceptul 
postmodernist al ordinii internaţionale care vede 
securitatea ca pe o stare de lucruri în esență firească. 
Alături de cei mai mulţi dintre omologii săi europeni, 
armata Germaniei este astăzi mai mult simbolică si 
ceremonială, decât operaţională. În acest sens, o 
Germanie neutră din punct de vedere militar nu este o 
stare „normală“ în politica internaţională. 


Sugestia nr. 2: Statele pot fi incluse în instituţii 
economice, politice şi de securitate mai mari, 
care impun comportamente „normale“ din 
punct de vedere istoric. Germania este copilul 
postbelic al unui uriaș economic şi politic care 
rămâne un pitic militar. Este integrată economic 
cu vecinii săi și protejată de un suprabaron 
american al securităţii cu o umbrelă nucleară. 
Dacă o combinaţie de stres politic, imigranţi si 
reînviere a naționalismului populist ar destrăma 
Europa, ar continua o Germanie tot mai puternică 
să nu reprezinte nicio amenințare pentru vecinii 
ei? Dacă SUA ar slăbi sau chiar ar retrage pătura 
de siguranță a NATO, vom asista la o 
renationalizare a forțelor militare din Europa, 
inclusiv in Germania? Si dacă se întâmplă asa 
ceva, ar putea dinamica tucididiană să ne ducă cu 
gândul la un război între Germania si unii dintre 
vecinii ei? Sau invers, schimbările culturale din 
Germania au fost atât de profund insusite, încât 


este de neimaginat ca germanii să revină la tradiţia 


lor militarista?~ 


STATELE UNITE vs. MAREA BRITANIE Începutul secolului al 
XX-lea 


Succesul lui Teddy Roosevelt în felul în care a condus 
SUA pentru a înlătura Anglia ca putere dominantă în 
emisfera vestică reflectă schimbările aflate la baza 
corelatiilor de putere. În ultimele trei decenii ale 
secolului al XIX-lea, Statele Unite s-au ridicat din 
cenuşa Războiului Civil şi au devenit un colos 
economic. În 1850, populațiile din Anglia si America 
erau relativ egale. În 1900, erau de două ori mai multi 
americani decât britanici. Economia americană a 
depăşit economia Angliei în 1870 și era de două ori 
mai mare decât ea în 1914.2 În 1880, Anglia furniza 
23% din produsele globale fabricate. În 1914, cota ei 
de piaţă scăzuse la 13%, iar cota Americii crescuse la 
3296.2 

Relatiile anglo-americane au rámas incordate dupá 
despărțirea lor dureroasă. În războiul din 1812, 
britanicii au incendiat Casa Albă, iar americanii au 
atacat Canada, aflată sub control britanic. În timpul 
Războiului Civil, Anglia s-a gândit serios să sprijine 
Confederaţia, fapt pe care multi americani (inclusiv 
Theodore Roosevelt) nu l-au uitat.4 Pe măsură ce 
puterea Americii a crescut, au crescut și pretenţiile 
acesteia de a i se acorda respect și influență în 
domeniul său. În 1895, când a izbucnit o dispută 
teritorială între Venezuela si Guiana Britanică, 
secretarul de stat, Richard Olney, a cerut ca Anglia să 
accepte arbitrajul in conformitate cu Doctrina 
Monroe, susținând că „Statele Unite sunt practic 

suverane pe acest continent Londra a respins 


cererea Washingtonului, iar ministrul britanic pentru 


colonii, Joseph Chamberlain, a insistat că „Marea 
Britanie este o putere americană cu o zonă teritorială 


“26 Dar când 


mai mare decât Statele Unite ca atare 
președintele Grover Cleveland a răspuns cu o 
amenintare foarte putin voalatá cu rázboiul, britanicii 
au fost de acord cu arbitrajul.“ 

La puţin timp după mesajul lui Cleveland, prim- 
ministrul britanic, lordul Salisbury, i-a spus 
ministrului său de finanţe că un război cu SUA „în 
viitorul nu prea îndepărtat a devenit ceva mai mult 
decât o posibilitate“. A dat instrucțiuni Amiralității să- 
si revizuiască bugetul în consecinţă, avertizând că SUA 
erau un adversar mai redutabil decât o alianță franco- 
rusă.“ Deși încă mică în comparaţie cu Marina Regală, 
Marina SUA era în creștere, mai ales după războiul 
hispano-american și după ascensiunea lui Teddy 
Roosevelt la preşedinţie. Primul lord al Amiralității, 
contele de Selborne, descria situaţia realist: „Dacă 
americanii se decid să plătească pentru ceea ce își 
permit cu ușurință, pot să construiască treptat o 
marină la fel de mare şi apoi mai mare decât a 
noastră. “#2 

Confruntată cu multe probleme tot mai accentuate 
și blocată în complicatul război din Africa de Sud, 
Anglia nu mai putea face fata cu fruntea sus tuturor 
amenințărilor. Deşi SUA erau cel mai puternic dintre 
rivalii săi in ascensiune, Germania si Rusia 
reprezentau o amenințare mult mai apropiată. Mai 
mult chiar, spre deosebire de Europa—unde Anglia 
putea servi ca element de echilibrare printre puterile 
aflate în competitie—in emisfera vestică, SUA nu 
aveau concurenţi pe care Londra să-i poată înscrie pe 
lista aliaţilor săi. lar dominionul canadian al Angliei 
nu avea capacităţi de apărare.“ 

Aceste adevăruri dure au modelat mentalitatea de 


acomodare a liderilor britanici, având drept scop 


evitarea unui conflict militar cu SUA, practic, 
indiferent de pret. Pe atunci, Amiralitatea era cabina 
de comandă a politicii de securitate naţională a Marii 
Britanii. În 1904, ofițerul naval cu cel mai înalt rang, 
Primul Lord al Mării Jacky Fisher, le-a spus fără 
menajamente superiorilor săi civili că Anglia trebuie 
„să recurgă la toate mijloacele posibile pentru a evita 
un astfel de război, deoarece, avertiza el, „nu putem 
scăpa în niciun caz de o înfrângere copleșitoare si 
umilitoare din partea Statelor Unite". În continuare, a 
formulat implicatia umilitoare: „Să lăsăm Canada pe 
seama destinului ei, indiferent de cauza sau meritele 
cazului. =: Asa cum a rezumat Selborne: „Nu m-aș 
certa niciodată cu Statele Unite, dacă aş putea să evit 
asta. % Pe baza acestui raționament, Marea Britanie a 
exceptat SUA de la Standardul canonic al celor Două 
Puteri, care o obliga să menţină un număr egal de nave 
de război cu cel al următoarelor ei două concurente la 
un loc.” 

Mai mult chiar, conștientă de faptul că nu putea 
contesta dominaţia americană în emisfera vestică fără 
să reducă forțele navale care protejau zone mai 
importante (printre care însăşi patria), amiralitatea 
britanică a ignorat cererile repetate ale armatei de a 
elabora planuri operaţionale în vederea apărării 
Canadei în eventualitatea unui război cu America. A 
recomandat, în schimb, să se întrețină bune relaţii 
anglo-americane-* Recunoașterea de către Marea 
Britanie a acestei realitáti inconfortabile a dus la 
concesii succesive în disputele din emisfera vestică. 
Drept urmare, istoricul Anne Orde conchide: „La 
sfârșitul anului 1903... Marea Britanie acceptase 
supremaţia Americii în emisfera vestică, din 
Venezuela până în Alaska.“ In parte, disponibilitatea 
Marii Britanii de a ceda în faţa cererilor americanilor 
reflecta convingerea că ambele state împărtășeau nu 


numai aceeaşi moştenire etnică și lingvistică, ci mai 
ales o cultură politică şi un model comune de 
guvernare. Dar principalul stimulent era realismul 
rece.* 

Infruntánd pericolele mai amenințătoare de lângă 
casă, opţiunile Marii Britanii erau obligatorii. Dacă 
Germania şi Rusia nu ar fi reprezentat ameninţări atât 
de puternice, ar fi jucat Anglia mai dur? Nu este clar. 
Dar este clar că, în acest punct, echilibrul relativ de 
putere se schimbase atât de mult, încât oficialităţile 
britanice nu mai vedeau războiul ca pe un mijloc 
viabil pentru a stăvili ascensiunea Americii. Aga 
reflecta cu amărăciune în 1902 prim-ministrul, lordul 
Salisbury: „Este foarte trist, dar mi-e teamă că 
America este silită să meargă înainte şi nimic nu va 
putea restabili egalitatea între noi. Dacă am fi 
intervenit în Războaiele Confederate, ar fi fost posibil 
să reducem puterea Statelor Unite la proporţii 
gestionabile. Dar două astfel de şanse nu sunt date 
unei tari de-a lungul carierei ei. 

Comparând reacţiile Marii Britanii fata de două 
puteri în ascensiune, germanii, la est, şi americanii, la 
vest, cel mai mare istoric al relaţiilor internaţionale din 
secolul al XX-lea, Ernest May, a identificat „opţiunea 
Marii Britanii pentru toleranţă faţă de Statele Unite" 
drept „cheia a ceea ce s-a întâmplat, alături de 
„opţiunea Germaniei de a pune demonstraţia de 
independenţă și de putere militară şi navală mai 
presus de orice altceva“ În timp ce președintele 
Roosevelt putea fi belicos în dispute minore, avea 
grijă, după cum se exprimă May, „să evite greşeala 
kaizerului de a ameninţa cu adevărat securitatea Marii 
Britanii”. Anglia putea sa se convingă ca Marina SUA 
ar putea servi interesele britanice în emisfera vestică 
sau în Asia de Est. Acest raționament era încurajat și 
de vastul Ocean Atlantic care separa cele două tari, 


ceea ce diminua ameninţarea directă a Americii la 
adresa Marii Britanii. Germania era mult mai aproape, 
iar marina ei avea în mod clar intenţia să descurajeze 
Marea Britanie sau să lupte împotriva ei. Confruntată 
cu un orizont strategic provocator, Marea Britanie a 
ales, așa cum a subliniat May, „să facă o virtute din 
necesitate si să cedeze în fata americanilor în toate 
disputele, cu toată bunăvoința permisă“. În 1906, când 
a venit la putere guvernul liberal, secretarul de stat 
Edward Grey a anunţat că menţinerea relaţiilor bune 
cu SUA a devenit „politica fundamentală a Marii 
Britanii .* 

Talentul liderilor britanici de a găsi modalităţi care 
să satisfacă cererile nerezonabile ale americanilor, fără 
a sacrifica interesele naţionale britanice, este un 
exemplu clasic de diplomaţie bine executată. Punând 
bazele așa-numitei Mari Apropieri, cum au numit-o 
istoricii, Marea Britanie a reuşit să aplaneze ostilitatea 
de lungă durată dintre cele două tari în așa măsură, 
încât atunci când a izbucnit războiul din 1914, a putut 
conta pe SUA ca sursă esenţială de materiale și de 
finanţe necesare efortului de război. După ce 
submarinele germane au început să atace vasele 
americane, Washingtonul a intrat în război alături de 
Londra. Daca Marea Britanie nu ar fi reuşit să obţină 
împrumuturi și bunuri din America și, ulterior, 
parteneriatul militar al Americii, Germania ar fi putut 
triumfa în Primul Război Mondial. În negocierea păcii 
de la Versailles, SUA și Marea Britanie au stat umăr la 
umăr. Și chiar si după război, Statele Unite au semnat 
tratatul naval de la Washington, prin care s-a stabilit 
limita numărului de vase de război care este permisă 
fiecărei tari, iar Marea Britanie a fost răsplătită cu o 
poziţie de paritate cu SUA, deşi datoriile ei postbelice 
o împiedicau să concureze cu americanii în privinţa 
construcției de nave.“ Când, peste mai putin de o 


generaţie, lumea era din nou măcinată de război, cele 
două tari au luptat ca aliaţi foarte apropiaţi si au 
conlucrat si după cel de-Al Doilea Război Mondial 
pentru a făuri pacea, cimentând ceea ce Washingtonul 
si Londra numesc si acum „relaţia lor specială“. 
Sugestia nr. 3: Oamenii de stat abili fac o virtute 
din necesitate—si fac distincţia dintre nevoi si 
dorinţe. Faptele brute sunt greu de ignorat. Pe 
măsură ce SUA depășeau Marea Britanie în toate 
aspectele importante, hotărârea americanilor de a- 
și impune voinţa devenea evidentă. De la disputele 
din Venezuela şi până la lupta cu Canada pentru 
fâşia de pământ din Alaska, Marea Britanie ar fi 
putut alege sau risca un război. Dar stia că preţul 
războiului va fi mare și probabilitatea victoriei 
mică. Si avea de înfruntat alte pericole strategice 
mai mari pe plan intern. Asa cá Marea Britanie si- 
a jucat cartea în modul cel mai înţelept, reuşind să 
accepte cererile americanilor fără a-şi sacrifica 
interesele ei vitale. Si a făcut acest lucru într-un 
mod care a scos în evidenţă, în faţa clasei 
conducătoare din America, interesele comune ale 
SUA şi ale Marii Britanii, minimalizându-le pe 
cele care le dezbinau— si a netezit astfel calea spre 
o cooperare mai strânsă (şi beneficii mai mari 
pentru Londra) în viitor. Într-o perioadă în care 
imperiul ei global era atât de ferm legat de însăși 
conştiinţa ei de sine, Marea Britanie ar fi putut să 
creadă usor—dar eronat—că miza securităţii ei în 
America este esenţială. Dar nu a fost așa. Departe 
de a-i micşora statutul global sau de a-i pune în 
pericol securitatea, mutarea flotei britanice din 
emisfera vestică a fost o reechilibrare oportună a 
propriilor forţe înainte de Primul Război Mondial 
și ia prelungit influența în afacerile 
internaționale. 


Sugestia nr. 4: Momentul ales este crucial. 
Ferestrele de oportunitate se deschid adesea pe 
neașteptate si se închid fără avertisment. 
Observatia sinceră a prim-ministrului, lordul 
Salisbury, surprinde acest lucru in mod 
convingător. Dacă în 1861 liderii britanici ar fi 
ajuns la concluzia că ascensiunea SUA ca hegemon 
continental reprezintă o ameninţare intolerabilă 
pentru interesele britanice fundamentale, atunci 
opțiunea inteligentă ar fi fost să intervină în 
Războiul Civil în favoarea Confederaţiei şi să 
„reducă“ puterea SUA la „proporţii gestionabile . 
Dacă Marea Britanie ar fi procedat aşa, este posibil 
ca la începutul secolului al XX-lea să fi existat 
două state slabe, probabil rivale, poate chiar 
războindu-se între ele pe teritoriul Statelor Unite. 
În aceste condiţii, dispunând de hegemonie pe 
mare si de o poziţie sigură in Canada, Marea 
Britanie ar fi găsit două Americi mult mai puţin 
revendicative în disputele teritoriale din 
Venezuela, Alaska și din alte părţi. Dar în istoria 
țărilor, la fel ca si in viata oamenilor, ocaziile ratate 
sunt ocazii uitate. Intervenţia preventivă 
reprezintă o enigmă clasică pentru oameni, care 
devine exponential mai supărătoare în cazul 
naţiunilor democratice. Când costul intervenţiei 
este la nivelul cel mai scăzut si eficacitatea acţiunii 
la nivelul cel mai înalt, nevoia de a acţiona este 
ambiguă şi incertă. În momentul în care nevoia de 
acţiune este evidentă pentru toti jucătorii al căror 
sprijin, sau al căror acord, este necesar, costul 
intervenţiei efective a crescut, uneori la niveluri 
care o fac prohibitivă. Pentru guverne, mai ales 
pentru guvernele democratice în care trebuie să se 
pună de acord multe părţi, înainte de a se putea 
acționa, această enigmă înclină vizibil balanţa în 


favoarea tergiversării şi în defavoarea preventiei— 
indiferent că este vorba de rivali în ascensiune sau 
de catastrofe umane recurente. 


Sugestia nr. 5: Elementele culturale comune pot 
ajuta la prevenirea conflictului. Întrucât Marea 
Britanie si SUA împărtăşesc aceeaşi limbă şi 
aceeaşi cultură, britanicii influenţi se pot consola 
cu gândul că, deși Marea Britanie nu mai este, 
după multe repere, numărul unu, valorile ei 
rămân dominante. Îi pot respinge pe cei care 
susțin că britanicii se află în fața unei alegeri între 
un conflict cu SUA si eliminarea modului lor de 
viatá si a misiunii lor istorice. Este exact invers: 
multi englezi au adoptat ideea cá „oamenii 
vorbitori de engleză“ vor continua să conducă 
lumea. În timpul celui de-Al Doilea Război 
Mondial viitorul prim-ministru Harold 
Macmillan spunea: „Aceşti americani reprezintă 
noul Imperiu Roman, iar noi, britanicii, la fel ca 
grecii din Antichitate, trebuie să-i învăţăm cum 


să-l facă să functioneze.“ 


UNIUNEA SOVIETICĂ vs. STATELE UNITE Anii 1940-1980 


Ideea că Uniunea Sovietică a contestat serios statutul 
de conducător global al Americii în perioada de după 
cel de-Al Doilea Război Mondial este greu de 
conceput pentru cei mai multi americani de astăzi. 
După prăbușirea Uniunii Sovietice în 1991, americanii 
au văzut Rusia ca pe o putere în declin: slabă, confuză, 
iar mai recent, sub Vladimir Putin, orbită de furie. 
Comunismul, ca ideologie pe care oamenii pot s-o 
accepte de bunăvoie, a fost aruncat la lada de gunoi a 
istoriei. Economia și politica de comandă și control au 
demonstrat în repetate rânduri că nu pot funcţiona. 


De aceea, studenţii de la Harvard sunt nedumeriti 
când îi pun să citească un capitol din cel mai popular 
manual de economie de la mijlocul secolului al XX- 
lea, Paul Samuelson, Economics: An Introductory 
Analysis, publicat in 1964. Acesta prevede cá produsul 
national brut sovietic îl va depăşi pe cel al SUA la 
mijlocul anilor 1980.* 

Secolul al XX-lea a fost definit de o cascadă de 
războaie mondiale: Primul Război Mondial, Al Doilea, 
apoi spectrul celui de-al treilea, care ar fi putut fi si 
ultimul. În această întrecere finală, adversarii credeau 
că mizele sunt atât de înalte, încât fiecare era pregătit 
să rişte moartea a sute de milioane de cetăţeni ai săi 
pentru a-l învinge pe celălalt. În 1989, după o luptă de 
patru decenii, Zidul Berlinului s-a prăbuşit; în 1991, 
Pactul de la Varşovia s-a dizolvat; iar în ziua de 
Crăciun a anului 1991, Imperiul Răului a făcut 
implozie. Astfel, Războiul Rece s-a încheiat cu un 
scâncet, nu cu explozia uriaşă de care, pe bună 
dreptate, se temeau ambele părţi. Aceasta este una 
dintre rarele victorii ale SUA din anii de după cel de- 
Al Doilea Război Mondial. Cum de a mers Războiul 
Rece așa de bine, când atât de multe dintre războaiele 
fierbinţi ale Americii din 1945 încoace au mers atât de 
prost? 

Termenul „război rece“ a fost inventat de nimeni 
altul decât George Orwell în vestita carte 1984. După 
cel mai sângeros război din istorie, SUA si Uniunea 
Sovietică rămăseseră secătuite. Conflictul le obligase 
să lupte ca aliaţi, deoarece victoria împotriva naziștilor 
cerea cooperare. (Churchill glumea spunând că, dacă 
Hitler ar fi invadat iadul, „ar fi făcut măcar o referire 
favorabilă la diavol in Camera Comunelor“) Când a 
devenit clar că armatele sovietice vor rămâne în 
Europa de Est, în ţările pe care le eliberaserá de 
nazisti, factorii de decizie politicà din America s-au 


luptat să elaboreze o strategie pentru o lume 
postbelică în care aliatul de altădată era cel mai mare 
duşman. 

Punctul de pornire pentru această strategie a fost 
convingerea maniheistă despre Uniunea Sovietică. 
Aceşti oameni de stat o vedeau ca pe un adversar la fel 
de „incompatibil cu democraţia ca și nazismul sau 
fascismul , ca să-l citám pe primul secretar de stat al 
apărării din istoria Statelor Unite, James Forrestal.* În 
istorica sa Telegramá lungă expediată de la Moscova la 
numai nouă luni de la Ziua Victoriei, George Kennan 
(pe atunci însărcinatul cu afaceri al Americii la 
Moscova) a avertizat cu privire la comunismul 
expansionist sovietic, care era „o forță politică 
angajată în mod fanatic în credinţa că nu poate exista 
un modus vivendi permanent cu SUA. În esenţă, 
spunea Kennan, comuniștii sovietici cred că este 
necesar ca „societatea noastră să fie aruncată in haos, 
modul nostru tradițional de viaţă distrus, autoritatea 
internaţională a statului nostru anihilată, pentru ca 
puterea sovietică să fie în siguranță“! În confruntarea 
cu un asemenea adversar, America putea supraviețui 
numai distrugând URSS sau transformând-o. 

Accentuarea agresiunii sovietice în perioada 
postbelică imediată a confirmat analiza factorilor 
americani de decizie politică. O lovitură de stat 
sprijinită de sovietici în (Cehoslovacia, victoria 
comuniștilor chinezi în 1949, invazia Coreei de Nord 
sprijinită de sovietici în Coreea de Sud în 1950, toate 
acestea prezentau spectrul comunismului în marș. În 
1949, sovieticii au testat prima lor bombă atomică, 
rupând monopolul controlului SUA asupra „armei 
absolute“. Si, desi economia sovietică fusese 
devastată în timpul celui de-Al Doilea Război 
Mondial, societatea rusă s-a recuperat mult mai rapid 
decât după Primul Război Mondial“ În primul 


deceniu de după cel de-Al Doilea Război Mondial, 
economia sovietică şi-a dublat volumul si a crescut cu 
încă jumătate în deceniul următor.“ Cea mai mare 
parte din venituri erau dedicate cheltuielilor militare. 
Potrivit lui Robert Gates, ofițer superior de informaţii 
al SUA în timpul Războiului Rece, ulterior secretar de 
stat al Apărării: „URSS a realizat cea mai mare 
acumulare de forte militare din istorie într-o perioadă 
de 25 de ani, cu consecințe profunde pentru echilibrul 
international de putere.“ Drept urmare, in 1956, 
când Hruşciov a rostit cunoscuta frază „Istoria este de 
partea noastră, o să vă îngropăm , nimeni nu a râs. 

Înainte de era nucleară, o astfel de ameninţare ar fi 
necesitat un război total—un război fierbinte intens, 
precum cel pe care SUA, Marea Britanie si aliaţii lor 
tocmai îl duseseră împotriva Germaniei lui Hitler. În 
acel război, obiectivul nu putea fi decât capitularea 
necondiționată a dușmanului. Dar, dacă SUA 
avuseseră ocazia să atace si sa învingă Uniunea 
Sovietică imediat după cel de-Al Doilea Război 
Mondial—si se gândiseră serios la această optiune—, 
refuzaseră să facă aceasta.“ După ce sovieticii au testat 
prima bombă, strategii americani au început să se 
lupte cu gândul că, într-o întrecere cu Uniunea 
Sovietică, războiul, asa cum îl ştiau, va fi în curând 
depăşit.” 

În cel mai mare salt de imaginaţie strategică din 
istoria diplomaţiei americane, în cei patru ani care au 
trecut de la Telegrama lungă a lui Kennan și discursul 
inaugural al secretarului de stat George Marshall de la 
Harvard (in care a prezentat Planul Marshall) până la 
raportul NSC-68 al lui Paul Nitze (un memorandum 
strict secret in care se trasau fundamentele militare 
pentru această competiţie), liderii americani pe care îi 
numim acum „oamenii înţelepţi au elaborat o 
strategie cuprinzătoare pentru o formă de luptă 


nemaivăzută până atunci.” Clausewitz ne învaţă să 
înțelegem războiul ca pe o prelungire a politicii 
internationale prin alte mijloace?^ După ce politica 
externá, diplomatia si negocierile au fácut totul pentru 
a proteja interesele tárii, armata terestrá, marina si 
fortele aeriene pot continua acest efort cu alte 
instrumente de influentare. Dar ce se întâmplă dacă 
angajarea armatelor riscă sinuciderea naţională? În 
aceste condiţii, trebuie să se exploreze alternativele. 
Astfel, au inventat „războiul rece“ ca un război dus 
prin toate mijloacele, mai puţin prin bombe si gloanţe 
utilizate de principalii combatanți direct unul 
împotriva celuilalt. SUA și Uniunea Sovietică au 
executat atacuri sistemice susținute una împotriva 
alteia de-a lungul tuturor azimuturilor, cu o excepţie: 
atacurile militare directe. Au inclus aici războiul 
economic, războiul informaţiilor, acţiunile sub 
acoperire, ba chiar si războaiele duse de intermediari 
în Coreea (unde piloţii sovietici au zburat sub 
acoperire în misiuni împotriva forţelor SUA), Vietnam 
(unde soldaţii sovietici au condus apărarea antiaeriană 
si au doborât zeci de avioane americane), Angola si 
Afganistan (unde mujahedinii sprijiniți de CIA au 
luptat pe ascuns împotriva trupelor sovietice). 

Purtând această noua formă de război, ambele parti 
au recunoscut cá un conflict „rece“ poate deveni ușor 
„fierbinte . Pentru a se feri de acest risc, au acceptat— 
deocamdată—multe lucruri inacceptabile. Printre 
acestea a fost și dominaţia sovietică în ţările captive 
din Europa de Est şi regimurile comuniste din China, 
Cuba și Coreea de Nord. În plus, rivalii au ţesut o reţea 
complicată de constrângeri reciproce in jurul 
competitiei—constrangeri pe care preşedintele John F. 
Kennedy le numea „regulile precare ale statu- 
quoului =” Pentru a reduce riscul unor atacuri 
nucleare executate prin surprindere, de exemplu, au 


negociat tratate de control al armelor care asigurau o 
mai mare transparenţă și instilau o mai mare încredere 
în fiecare parte că cealaltă nu va lansa prima lovitură. 
Pentru a evita coliziunea accidentală a avioanelor sau a 
navelor, au negociat reguli precise pentru rutele 
aeriene si maritime. Cu timpul, ambii competitori au 
fost de acord tacit cu cei trei NU: să nu folosească 
arme nucleare, să nu ucidă direct, pe faţă, forţele 
armate ale celeilalte părţi și să nu intervină cu forţe 
militare in sfera de influenţă recunoscută a celuilalt.” 
Pentru studenţii americani din secolul al XXI-lea, 
poate că cea mai mare surpriză în legătură cu Războiul 
Rece este faptul că SUA au avut într-adevăr o mare 
strategie coerentă bipartizană pe care au sustinut-o 
timp de patru decenii. Cei mai multi oameni isi 
amintesc de „descurajare“. În realitate, SUA au avut o 
strategie completă a Războiului Rece, construită pe 
trei idei mari. Prima identifica Uniunea Sovietică cu o 
ameninţare existențială la adresa intereselor 
fundamentale ale  Americii— literal vorbind, o 
amenințare la adresa existenţei ţării. Sub steagul 
ideologiei ^ marxist-leniniste, forțele sovietice 
amenințau să înghită țările principale din Europa si 
Ásia, cam asa cum fortele islamului se ráspándiserá ca 
un incendiu nestăpânit in secolul al VII-lea. Uniunea 
Sovietică nu numai că își consolida un imperiu extern 
din ţările ocupate în Europa de Est, dar ameninţa cu o 
combinaţie de subversiune interna si intimidare 
externă ţările aliate ale SUA, printre care Grecia, 
Franţa si Italia. Asa cum se declara în NSC-68, 
„Uniunea Sovietică, spre deosebire de aspirantii 
anteriori la hegemonie, este animată de o nouă 
credinţă fanatică, opusă nouă, si caută să-și impună 
autoritatea absolută asupra restului lumii“. În absenţa 
unui răspuns viguros, considerau strategii americani, 
societăţile demoralizate de un război devastator și 


secătuite economic vor fi în curând victime ale 
expansiunii comuniste. 

Al doilea pilon al strategiei SUA din timpul 
Războiului Rece răspundea întrebării fundamentale 
despre obiectivul politicii externe americane. Așa cum 
afirma cu îndrăzneală NSC-68 într-o frază, obiectivul 
era „să păstrăm SUA ca ţară liberă cu instituţiile şi 
valorile noastre fundamentale intacte . Această mantra 
merită o pauză de reflecţie. Într-o lume în care 
„conducerea americană era văzută de multi ca o 
necesitate pentru ca SUA să joace rolul de forță de 
poliţie internaţională capabilă să-i apere pe cei care nu 
sunt în stare sau nu vor să se apere singuri, 
angajamentul fără echivoc al luptătorilor Războiului 
Rece fata de „America în primul rând“ îi poate face pe 
multi internationalisti să îl vadă, socati, ca anacronic 
sau chiar jignitor. Dar acesti oameni de stat nu isi 
cereau scuze: supravietuirea si succesul Statelor Unite 
ca ţară liberă nu era numai lucrul care trebuia să-i 
preocupe şi îi preocupa pe americani, era o premisă 
esenţială pentru ca puterea americană să realizeze 
orice obiectiv mai amplu din lume. 

A treia mare idee era construită pe prima. Cerea o 
ruptură fără precedent cu aversiunea istorică a 
Americii de a se amesteca în alianţe. America ar fi avut 
posibilitatea să se retragă în Fortăreaţa America, așa 
cum făcuse după Primul Război Mondial si în secolele 
precedente, dar luptătorii Războiului Rece au 
considerat că această cale nu mai era valabilă într-o 
lume din ce in ce mai interconectată. Supravietuirea si 
bunăstarea Americii cereau nici mai mult nici mai 
puţin decât o nouă ordine internaţională. Dar, spre 
deosebire de romantismul liderilor de după Primul 
Război Mondial, ca Woodrow Wilson, care isi 
imaginau că încheiaseră „războiul care punea capăt 
tuturor războaielor“ strategii Războiului Rece 


recunoșteau să supraviețuirea în fata amenințării 
sovietice va fi un proiect pe termen lung—pe termen 
foarte lung. 

Bazele acestui proiect vor fi centrele de gravitație 
economică și strategică: Europa şi Japonia. Într-un val 
de iniţiative, aceşti vizionari pragmatici au creat Planul 
Marshall (pentru reconstruirea Europei), Fondul 
Monetar Internaţional, Banca Mondială, Acordul 
General pentru Tarife şi Comerţ (pentru a asigura o 
ordine economică globală de bază), Organizaţia 
Atlanticului de Nord si alianţa SUA-Japonia (pentru a 
se asigura că Europa si Japonia sunt profund integrate 
în campania împotriva Uniunii Sovietice) şi 
Organizaţia Națiunilor Unite—toate acestea ca 
elemente de construcţie ale unei ordini globale pe care 
voiau s-o clădească, etaj după etaj, pe parcursul mai 
multor decenii. Această ordine îşi propunea să-l 
învingă pe adversarul sovietic si să promoveze astfel 
cauza păcii, prosperității si a libertăţii mai întâi pentru 
americani, apoi pentru aliaţii lor si după aceea pentru 
celelalte tari. 

În înfruntarea Uniunii Sovietice, această strategie 
căuta să susțină simultan trei linii de efort: să 
stăvilească expansiunea sovietică, să-i descurajeze pe 
sovietici să acționeze împotriva intereselor vitale 
americane si să submineze ideea şi punerea în practică 
a comunismului. Stăvilirea expansiunii împiedica 
URSS să achiziționeze capacităţi suplimentare. Si, ceea 
ce era încă şi mai important, contrazicea afirmaţia cu 
privire la înaintarea inevitabilă a marxismului. 
Expansiunea sovietică nu putea fi oprită prin lupta cu 
trupele sovietice, ci prin descurajare—prin ameninţări 
credibile cu represalii împotriva agresiunii sovietice în 
modalităţi care ar fi impus costuri inacceptabile. 

Subminarea adversarului sovietic a început cu 
demonstrația că democratiile pieţei libere conduse de 


SUA învingeau economiile de comandă si control 
sovietice si politicile lor autoritare, prin faptul cá le 
ofereau cetăţenilor lor ceea ce isi doreau. Dar căuta în 
același timp să accentueze contradicţiile din interiorul 
strategiei sovietice, intervenind în chestiunile interne 
ale statelor, pentru a încuraja naționalismul in 
interiorul sateliților sovietici precum Polonia sau al 
aliaților precum China—convinsi cá identitățile 
naţionale se vor dovedi mai durabile decât visurile de 
a crea „omul nou socialist. Mai mult chiar, SUA au 
avansat strategia valorilor libertăţii și ale drepturilor 
omului, făcându-i pe liderii sovietici să semneze 
angajamente în favoarea idealurilor comune în 
Declaraţia Universală a Drepturilor Omului si in 
acordurile de la Helsinki, convinși că acestea erau 
moștenirea de drept a omenirii. Si, pentru a 
suplimenta aceste eforturi, au susținut campanii pe 
fata si ascunse în cadrul Uniunii Sovietice si în ţările ei 
satelit pentru a submina ideologia și guvernele 
comuniste.? 


Sugestia nr. 6: Nimic nou sub soare—cu exceptia 
armelor nucleare. Unii observatori afirmá cà 
secolul al XXI-lea este atât de diferit de cele 
trecute, încât lecţiile din experienţa anterioară nu 
mai sunt relevante. Desigur, este greu de găsit 
precedente pentru actualele niveluri de integrare 
economică, globalizare si  ubicuitate a 
comunicaţiilor din întreaga lume sau pentru 
amenințările globale provocate de schimbările 
climatice și de extremismul islamic violent. Dar, 
asa cum ne amintesc colegii noștri Carmen 
Reinhart si Kenneth Rogoff in analiza celor 350 de 
crize financiare din ultimele opt secole, multe 
generatii precedente si-au imaginat cá de data 

Rogoff împărtășesc părerea lui Tucidide, rationand 
că, atât timp cât oamenii sunt oameni, putem 
anticipa tipare recurente în afacerile umane. În 
fond, unul dintre bestsellerurile din Europa în 
deceniul de dinainte de Primul Război Mondial a 
fost The Great Illusion a lui Norman Angell. A 
convins milioane de cititori, inclusiv multi situați 
în posturi importante, precum vicontele Esher 
(care răspundea de refacerea armatei britanice 
după performanţele ei slabe din timpul războiului 
cu burii, care se încheiase in 1902), că 
interdependenta economică transformase războiul 
într-o iluzie: „inutilă, deoarece „războinicii nu 
moştenesc pámántul 

Cu toate acestea, sub un aspect decisiv, secolul al 
XX-lea si începutul secolului al XXI-lea sunt 
diferite de tot ceea ce le-a precedat: armele 
nucleare nu au precedent. După ce SUA au lansat 
bombele atomice de la Hiroshima și Nagasaki, 
Einstein a observat că armele nucleare „au 
schimbat totul, în afară de modul în care gândim. 
Dar, cu timpul, gândirea celor care poartă 
răspunderea pentru armele nucleare s-a schimbat. 
Oamenii de stat ştiu că în arsenalele de astăzi 
există bombe nucleare care au fiecare o putere 
explozivă mai mare decât toate bombele care au 
fost lansate în toate războaiele din istorie. Ştiu că 
un Armaghedon nuclear pe scară mare poate 
pune capăt vieţii pe pământ. Astfel de arme 
nucleare au ceea ce cercetătorii relaţiilor 
internationale numesc „efectul globului de 
cristal“ Orice lider care se gândește la un atac 
nuclear împotriva unui stat cu arsenal nuclear 
capabil să riposteze trebuie să aibă în vedere 
spectrul uciderii a zeci sau chiar sute de milioane 
de oameni, printre care şi ai lui. Este de înţeles că 


acest lucru i-a făcut să se gândească de fiecare dată 
mai bine.” 


Sugestia nr. 7: MAD exclude, într-adevăr, orice 
nebunie. După ce a detonat prima sa bombă 
atomică în 1949, Uniunea Sovietică a dezvoltat 
rapid un arsenal nuclear atât de vast şi de 
sofisticat, încât a creat ceea ce strategii nucleari au 
denumit distrugerea reciproc asigurată—MAD 
(Mutual Assured Destruction). Aceasta descrie 
situaţia în care nici SUA, nici URSS nu pot fi 
sigure că vor distruge arsenalul adversarului cu 
prima lovitură nucleară înainte ca duşmanul să 
poată lansa răspunsul nuclear fatal. În asemenea 
condiţii, decizia unui stat de a-l ucide pe celălalt 
este, în același timp, o opţiune de sinucidere 
națională. 

Într-adevăr, tehnologia a transformat SUA şi 
URSS (si acum Rusia) în gemeni siamezi 
inseparabili. Deşi amândouă au un cap şi un creier 
și o voinţă proprie de a acţiona, coloanele lor 
vertebrale au fuzionat, devenind una singură. În 
piepturile lor reunite bate o singură inimă. În ziua 
în care acea inimă va înceta să mai bată, fără 
îndoială că amândouă vor muri. Oricât de 
stangace si de inconfortabila ar fi această 
metaforă, ea sesizează elementul definitoriu din 
relaţia dintre SUA si URSS în timpul Războiului 
Rece. Si rămâne adevărul definitoriu despre care 
multi americani din secolul al XXI-lea isi 
imaginează că a dispărut cumva atunci când s-a 
incheiat Războiul Rece. Atât SUA, cât și Rusia 
dețin arsenale nucleare pe măsura unei 
superputeri. Așadar, oricât de rea, oricât de 
demonică și oricât de periculoasă și de demnă de 
a fi strangulată este Rusia, SUA trebuie să se 


străduiască să găsească o modalitate de a trăi cu ea 
sau să se confrunte cu perspectiva de a muri 
împreună cu ea. Asa cum spune fraza frecvent 
citată a lui Ronald Reagan: „Un război nuclear nu 
poate fi câștigat, si de aceea nu trebuie purtat 
niciodată. * 

Astăzi, China a dezvoltat şi ea un arsenal 
nuclear atât de robust, încât creează o versiune a 
secolului al XXI-lea a MAD cu Statele Unite. SUA 
recunosc aceasta realitate prin desfășurarea 
rachetelor balistice de apărare, ceea ce exclude 
Rusia și China din matricea de ameninţări pe care 
trebuie să o îndeplinească (căci, în condiţiile 
actuale, nu se poate crea o apărare credibilă 
împotriva lor). Astfel, pentru a doua oară, dupa 
cum nota Churchill în legătură cu Uniunea 
Sovietică, „o sublimă ironie“ a făcut „din 
securitate, copilul terorii, si din supravieţuire, 
fratele geamăn al anihilárii *. 


Sugestia nr. 8: Războiul fierbinte dintre 
superputerile nucleare nu mai este o opțiune 
justificabilă. Constrângerile impuse de MAD în 
intrecerea dintre Uniunea Sovietică şi Statele 
Unite sunt relevante pentru strategii americani 
când se gândesc la China de astăzi. Din anii 1950 
până la sfârșitul anilor 1980, ascensiunea Uniunii 
Sovietice la statutul de superputere a creat ceea ce 
poate fi recunoscut ca „lume bipolară. Ambele 
țări credeau că supraviețuirea lor cerea s-o 
îngroape sau s-o transforme pe cealaltă. Dar, dacă 
preşedintele Ronald Reagan avea dreptate, acest 
lucru trebuia să se realizeze fără război. 

Implicatia centrală pentru strategia SUA care 
derivá pentru strategia Chinei din competitia 
SUA-Uniunea Sovieticá este pe cát de neplácut de 


acceptat, pe atât de imposibil de negat: dacă două 
state au arsenale nucleare invulnerabile, războiul 
fierbinte nu mai este o opţiune justificabilă. 
Ambele ţări trebuie să integreze această realitate 
crudă în politicile lor externe. Şi să repete: suntem 
gemeni siamezi inseparabili. Aceasta înseamnă că 
amândouă trebuie să facă compromisuri în 
moduri pe care altfel le-ar considera intolerabile şi 
să se abţină, împreună cu aliaţii lor, să întreprindă 
acţiuni care ar putea escalada într-un război total. 

Războiul Rece a imprimat acest adevăr în 
psihicul şi în operaţiunile comunităţii securității 
naționale americane, atunci când se confrunta cu 
Uniunea Sovietică. Dar astăzi mulţi factori de 
decizie politică îl resping ca pe o „istorie antică. 
Din generaţia actuală de lideri americani, nu a 
participat nimeni la această istorie. Puţini au 
cunoscut-o in mod direct. Si, desi China și-a 
construit lent arsenalul de superputere nucleară și, 
spre deosebire de Rusia lui Putin în anii din urmă, 
nu s-a angajat niciodată într-un zanganit de săbii 
nucleare, unii militari chinezi încă mai citează 
afirmaţia îndrăzneață a lui Mao cá, si daca va 
pierde Y-. de milioane de cetățeni într-o 
confruntare nucleară, China tot va supravieţui.“ 

Va fi nevoie de convorbiri repetate si sincere 
între liderii politici americani şi chinezi—precum 
şi de discuţii între militari, înviorate de jocuri de 
război in care ambele parti să amenințe, ba chiar 
să folosească armele nucleare—pentru a-i ajuta pe 
liderii de ambele parti să-și asume adevărul 
nefiresc că războiul nu mai este o opţiune 
acceptabilă. O provocare încă şi mai mare este să-i 
ajutăm pe liderii din ambele societăţi să înţeleagă 
implicaţiile acestei mari idei. 


Sugestia nr. 9: Liderii superputerilor nucleare 
trebuie totuşi să fie pregătiți să riste un război 
pe care nu-l pot câștiga. „Paradoxul nuclear" este 
inevitabil. Într-o competiție constrânsă de MAD, 
nicio tara nu poate câștiga un război nuclear—dar 
lucrurile nu se termină aici. În mod paradoxal, 
fiecare trebuie să-şi demonstreze disponibilitatea 
de a risca să piardă un asemenea război sau să se 
trezească împins în afara drumului. Să ne gândim 
din nou la jocul „de-a lasul” discutat în Capitolul 
8. Să ne gândit la clauza paradoxului. Pe de o 
parte, dacă are loc un război, ambele tari pierd. Nu 
există nicio valoare pentru care nişte lideri 
rezonabili ar putea alege moartea a sute de 
milioane de cetăţeni proprii. În acest sens, în cazul 
crizei rachetelor din Cuba, preşedintele Kennedy 
și preşedintele Hrușciov erau parteneri într-o 
luptă pentru prevenirea unui dezastru. Dar aceasta 
este o condiţie pentru ambele ţări, și liderii 
ambelor ţări o cunosc. Astfel, pe de altă parte, 
dacă niciuna dintre tari nu este dispusă să riște să 
ducă (şi să piardă) un război nuclear, oponenta sa 
va câștiga orice obiectiv, creând condiţii care 
forțează puterea mai responsabilă să aleagă între a 
ceda şi a risca escaladarea în război. Pentru a 
apăra interesele şi valorile vitale, liderii trebuie, 
așadar, să fie dispuşi să aleagă căi care riscă să 
ducă la distrugere. 

O dinamică analogă, dar, din fericire, mai putin 
letală, se poate vedea în competiţia economică şi 
cibernetică dintre SUA şi China. În campania 
prezidenţială din 2012, candidatul republican Mitt 
Romney a anunţat: „În prima zi a preşedinţiei 
mele voi desemna China drept manipulator de 
valută și voi lua contramăsurile 


corespunzătoare. St Structura politică şi 


economică a respins ameninţarea lui drept o 
retorică nechibzuită, care risca să ducă la un 
război comercial catastrofal. La fel a respins şi 
amenințările similare ale președintelui Trump din 
timpul campaniei prezidenţiale din 2016. Dar 
dacă nu există nicio împrejurare în care 
Washingtonul să fie dispus să riște o confruntare 
comercială cu China, de ce ar înceta liderii chinezi 
„să joace SUA pe degete şi să zâmbească tot 
drumul până la bancă (ca să folosim metafora 
mixtă a lui Romney)?, sau „să ne violeze tara" 
(cum a spus Trump), subevaluându-și valuta, 
subventionànd produsele interne, protejandu-si 
piețele proprii şi furând proprietatea intelectuală? 
Exact asa după cum SUA trebuie să fie dispuse să 
riște un război economic cu China pentru 
motivarea constrângerilor care Îi  întreţin 
interesele economice, la fel trebuie si 
Washingtonul să menţină războiul nuclear în cutia 
sa cu scule pentru a-i descuraja în mod credibil pe 
adversarii reali și potenţiali, precum China. Din 
această colecţie de cazuri, tragem alte trei 
invataminte. 

Sugestia nr. 10: Interdependenta economica 
strânsă creşte  costurile—și astfel scade 
probabilitatea—războiului. În deceniile de 
dinaintea Primului Război Mondial, economiile 
Marii Britanii şi Germaniei au devenit atât de 
strâns împletite, încât niciuna dintre părţi nu-i 
putea impune celeilalte o constrângere economică 
fără a se prejudicia pe sine. Mulţi sperau că această 
rețea încâlcită de comerţ si de investiţii va 
impiedica izbucnirea războiului. Se inselau. Dar, 
când războiul a izbucnit, consecinţele au fost 
extraordinare pentru Berlin si pentru Londra. 


În mod similar, actualele relaţii economice 
dintre SUA și China sunt atât de interdependente, 
încât creează un MAD analog, care a fost etichetat 
MAED (Mutual Assured Economic Destruction): 
distrugerea economică mutual asigurată.“ Statele 
Unite sunt cea mai mare piață pentru exporturile 
chineze, iar China este cel mai mare creditor al 
Americii. Dacă războiul ar împiedica SUA să 
cumpere mărfurile chineze, iar China să cumpere 
dolarii americani, impactul economic si social 
asupra fiecăreia dintre ele ar fi în mod sigur mai 
mare decât beneficiile pe care le-ar putea obţine 
războiul. Recunoscând cá Angell formulase un 
argument similar înainte de Primul Război 
Mondial, susținătorii MAED au oferit alte două 
considerente. Unii susțin ca Angell avusese 
dreptate. Costurile războiului pentru toate părţile 
implicate în Primul Război Mondial au depășit cu 
mult beneficiile culese de învingători. Dacă li s-ar 
da șansa să repete opţiunile, nimeni nu ar face 
aceeaşi alegere. Întrucât acum acest lucru este clar, 
data viitoare oamenii de stat vor fi mai înţelepţi. 
Alţii subliniază diferenţele dintre cazul anterior şi 
relaţiile economice actuale dintre SUA si China. 
Comerțul şi investițiile sunt la niveluri 
asemănătoare cu cele din preajma Primului 
Război Mondial. Dar lanţurile de aprovizionare 
care fac legătura între producătorul indispensabil 
și consumatorul de neînlocuit au devenit atât de 
integrate, încât practic, tot ceea ce se vinde în 
SUA, de la iPhone-uri la avioane Boeing, este făcut 
cu componente din China. 

Mai mult chiar, guvernul chinez a făcut „un 
pariu cosmic" pe o piaţă globală deschisă, unde își 
va putea vinde produsele, și pe sosirile zilnice ale 
petrolierelor care furnizează petrol pentru 


fabricile, automobilele si avioanele ei. Toate 
acestea sunt necesare pentru a susține rata 
extraordinară de creştere pe baza căreia partidul 
comunist își întemeiază legitimitatea politică și de 
care depinde, de fapt, „mandatul lui din cer. 
Amândouă sunt vulnerabile în fata unei 
întreruperi provocate de SUA. America nu este 
numai cea mai mare piață pentru produsele 
chineze. Două treimi din importurile de petrol ale 
Chinei traversează oceane în care marina 
americană este paznic si arbitru suprem— pozitie 
pe care o va mai păstra mult timp de acum înainte. 
Războiul dintre SUA si China ar însemna, așadar, 
sfârșitul ambelor economii aşa cum le cunoaștem 
acum. Chiar si cei care consideră cà MAED este o 
exagerare, vor fi de acord că accentuarea 
complicaţiilor economice dă naştere în interiorul 
ambelor societăţi unor actori influenți cu mize 
mari într-o relaţie productivă, ceea ce îi îndeamnă 
să facă lobby pentru pace. 


Sugestia nr. 11: Aliantele pot fi atracţii fatale. De 
la reacţia Spartei fata de Atena, la răspunsul 
Angliei în faţa Germaniei, exemplele din Dosarul 
Cazului Capcana lui Tucidide arată modul în care 
dinamica ascensiunii care contestă puterea 
dominantă poate determina cele douápárti să-şi 
caute aliaţi ca să contrabalanseze. În ultimul 
deceniu, liderii chinezi au fost surprinşi de 
virulenta reacţiilor la avântul lor afirmativ. 
Japonia, Coreea de Sud, Vietnamul, ba chiar şi 
India au devenit nu doar mai binevoitoare fata de 
SUA, dar şi mai cooperante între ele. Din punct de 
vedere istoric, astfel de coaliţii încercau să creeze 
un echilibru de putere pentru a menţine pacea şi 
securitatea regiunii. Dar aceste alianțe creează si 


riscuri, căci legăturile alianței merg în ambele 
sensuri. Nicăieri nu se vede acest lucru mai bine 
decât în deceniile care au premers Primului 
Război Mondial. Așa cum s-a arătat în Capitolul 4, 
în încercarea de a preveni vărsarea de sânge, 
oamenii de stat europeni au construit o „maşină a 
zilei judecății, care a permis unui asasinat, altfel 
fără consecințe, să declanșeze un război general. 

Dovezile istorice ne arată că nu toate tratatele 
sunt egale. Aliantele defensive sunt condiţionate, 
așa cum fusese şi promisiunea pe care Atena i-a 
făcut-o insulei Corfu de a veni în apărarea ei, dacă 
va fi victima unui atac  neprovocat, sau 
angajamentul SUA faţă de Taiwan, condiționat de 
situaţia în care China ar fi agresorul. La celălalt 
capăt al spectrului, „cecul în alb" pe care kaizerul i 
l-a dat împăratului austriac l-a încurajat pe acesta 
să-şi asume un risc nechibzuit care a declanşat 
războiul din \%\¢. Desi angajamentul SUA din 
Articolul o al tratatului de apárare reciprocá dintre 
SUA si Japonia nu este echivalent cu garantia 
oferită de kaizer Austriei, îi putem pune in 
încurcătură pe multi diplomaţi americani dacă ii 
rugăm să ne explice de ce. Dat fiind faptul că 
puterea crescândă a Chinei creează o cerere mai 
mare de protecţie a SUA în regiune, factorii de 
decizie politică de la Washington trebuie să 
analizeze cu grijă implicaţiile reale ale acordurilor 
Americii cu aliaţii asiatici. 


Sugestia nr. 12: Performanţa internă este 
decisivă. Ceea ce fac ţările in interiorul 
frontierelor lor contează cel puţin la fel de mult 
precum ceea ce fac în străinătate. Sunt trei factori 
care contează cel mai mult: performanţa în 
economie, care creează substructura puterii 


naţionale, competenţa în guvernare, care permite 
mobilizarea resurselor pentru obiectivele 
nationale, si elanul, sau spiritul national, care le 
sustine pe amândouă. Cu timpul, ţările cu 
economii mai puternice, cu guvernări mai 
competente şi cu sprijin național unificat, au un 
impact mai mare asupra alegerilor si acțiunilor 
celorlalte. Potrivit clişeului lui Damon Runyon: 
„Chiar dacă nu întotdeauna cursa este câştigată de 
cel mai rapid, iar lupta de cel mai puternic, aşa 
trebuie să pariem.“ 

Marea Britanie a văzut cum economia Statelor 
Unite a crescut de la jumătate din dimensiunea 
economiei ei în 1840 şi a egalat-o după trei 
decenii, devenind apoi de două ori mai mare în 
1913. Asa cum am notat mai înainte, aceasta i-a 
îndrumat pe realistii din Amiralitate spre o 
politică de acomodare. Dacă economia SUA ar fi 
mers prost, statul s-ar fi impártit in douá sau dacá 
guvernarea lui ar fi fost coruptă si politica 
paralizatá de diferente precum cele care au dus la 
Războiul Civil, rolul Marii Britanii în emisfera 
vestică ar fi putut continua foarte bine în secolul al 
XX-lea. Dacă Uniunea Sovietică ar fi fost capabilă 
să susţină o creștere economică într-un ritm de 
două ori mai mare decât al SUA si ar fi devenit o 
putere economică de frunte in lume, iar ideologia 
comunistă s-ar fi dovedit capabilă să depășească 
naționalismul in făurirea „omului nou socialist’, 
Moscova ar fi putut să-şi consolideze hegemonia 
nu numai în Europa, ci şi în Asia. Dacă partenera 
ei mai tânără, China comunistă, ar fi devenit 
avangarda expansiunii comuniste prin „războaiele 
de eliberare“, asa cum au văzut cei mai multi 
factori de decizie politică războiul din Vietnam, 
un monolit comunist ar fi putut să pună în umbră 


„lumea liberă“ condusă de SUA. Dacă criza 
capitalismului, care a fost considerată principala 
cauză a Marii Depresiuni din anii 30 ar fi persistat 
în deceniile de după cel de-Al Doilea Război 
Mondial, statele din Europa Occidentală s-ar fi 
prăbuşit in fata atracției marșului aparent 
inexorabil al socialismului, pe de o parte, şi 
subversiunii KGB-ului, pe de altă parte. 

Din fericire, acestea sunt numai „ce ar fi fost 
dacă...“ În schimb, aşa cum a prevăzut Kennan, 
pieţele si societăţile libere s-au dovedit mai 
capabile să ofere beneficiile economice, politice şi 
personale pe care le doreau oamenii. În ciuda 
câtorva decenii de ascendență puternică şi 
amenințătoare, Uniunea Sovietică a dat greș, 
fiindcă angajamentele ei fundamentale fata de 
economia de comandă si de control, precum şi 
fata de politica totalitară, nu puteau face fata 
concurenței. 

Inarmati cu aceste sugestii extrase din trecut, 
unde mergem de aici inainte? 


10. UNDE MERGEM DE AICI ÎNAINTE? 


„În multe cazuri, oamenii au putut să vadă pericolele din fata 
lor. Dar au cedat in fata unei idei care îi ducea spre un 
dezastru irevocabil... din proprie nebunie mai mult decât din 
nenoroc." 

— TUCIDIDE, Átenienii cátre melieni, 416 i.Hr. 


„S-ar putea să fi creat un Frankenstein." 
— Richard Nixon 


Conform scenariului de la Washington, acest capitol 
ar trebui sá propuná o nouá strategie pentru Statele 
Unite în rivalitatea lor cu China, completată cu o listă 
de sarcini care să promită relaţii pașnice si prospere cu 
Beijingul. Dar încercarea de a inghesui această 
provocare într-un șablon ar demonstra un singur 
lucru: cá nu am înţeles esența dilemei identificate in 
această carte. 

În momentul de fata, America nu are nevoie de o 
nouă „strategie a Chinei —sau de ceea ce este 
considerat o strategie la Washington în aceste zile—, ci 
de o pauzá serioasá pentru a reflecta. Dacá miscarea 
tectonică provocată de ascensiunea Chinei ridică o 
dilemă de proporţii autentic tucididiene, atunci 
apelurile la un pivot „mai robust“ sau „mai musculos" 
nu vor însemna mult mai mult decât o aspirină mai 
puternică pentru tratamentul cancerului. Dacă Statele 
Unite vor continua să facă ceea ce fac, viitorii istorici 
vor compara „strategia“ americană cu iluziile pe care 
liderii britanici, germani şi ruși le aveau atunci când 
au intrat ca nişte somnambuli în anul 1914. 

Nu există nicio „soluție“ pentru  resurgenta 
dramatică a unei civilizaţii cu o vechime de 5 000 de 
ani si 1,4 miliarde de oameni. Este o afecţiune, o 
afecţiune cronică pe care trebuie să o gestionăm pe 


parcursul unei generaţii. Procesul elaborării unei 
strategii proportionate pe măsura acestei provocări va 
necesita un efort făcut de mai multe minţi de-a lungul 
mai multor ani. Nu va fi mai putin ambițios decât 
dezbaterea de patru ani, cât a trecut de la Telegrama 
lungă a lui Kennan până la raportul NSC-68 al lui 
Nitze, pentru a modela ceea ce s-a numit în final 
strategia Americii pentru Războiul Rece. Va avea 
nevoie de informaţii la fel de profunde precum cele 
din mintea „oamenilor înţelepţi . Pe scurt, va cere ceva 
mult mai presus de tot ceea ce am văzut de la 
deschiderea Chinei încoace. Cartea de fata speră sa 
provoace o dezbatere similară astăzi. În acest scop, 
capitolul de fata oferă un set de principii si opţiuni 
strategice pentru cei care încearcă să sca pe din 
Capcana lui Tucidide şi să evite un al treilea război 
mondial. 


SĂ ÎNCEPEM CU REALITĂȚILE STRUCTURALE 


Bismarck exagera atunci când spunea că arta 
conducerii statului înseamnă, în esenţă, să asculti pașii 
lui Dumnezeu și să-L apuci de poala vesmántului 
atunci când trece pe lângă tine. Arta conducerii 
statului înseamnă să pluteşti, mai degrabă, pe valurile 
istoriei, şi nu să le provoci. Cu cât liderilor le sunt mai 
clare liniile curenților aflaţi sub valuri, cu atât reuşesc 
să modeleze mai bine arcul posibilităţilor. 

La Washington, prima întrebare pe care o pun 
oficialii în legătură cu o problemă este: Ce este de 
facut? Dar „nu sta cu braţele încrucișate, fă ceva“ este 
un reflex politic, nu un precept strategic. Strategia 
insistă că diagnosticul trebuie să preceadă tratamentul. 
Dar ai avea obiecţii dacă chirurgul s-ar pregăti să te 
ducă direct în sala de operaţie imediat după ce a 
discutat simptomele cu tine. La fel și aici, în ciuda 


cerintei ca crizele să fie recurente şi presiunea politică 
să pară decisivă, niciun preşedinte nu va lua în serios 
recomandările unui consilier politic care nu a 
demonstrat mai întâi o înţelegere profundă a 
problemei discutate. 

Când Nixon si Kissinger au început să exploreze 
posibilitatea unei deschideri spre China, nimeni nu-şi 
imagina că aceasta va putea crea cât mai sunt ei în 
viață o economie la fel de mare si de puternică precum 
cea a Statelor Unite. Se concentrau pe adversarul lor 
sovietic si obiectivul lor era lărgirea rupturii sino- 
sovietice care survenise in blocul comunist. 5i a 
funcționat. Dar când s-a apropiat de sfârșitul vieţii si a 
reflectat la cursul evenimentelor, Nixon i-a mărturisit 
prietenului sáu William Safire, care îi redacta 
discursurile: „S-ar putea să fi creat un Frankenstein.“ 

Ce monstru ar putea să devină! În cele trei decenii și 
jumătate de când Ronald Reagan a devenit președinte, 
potrivit celor mai buni indicatori ai performanţei 
economice, China a crescut de la 10% din economia 
SUA la 60% în 2007, 100% în 2014 şi 115% astăzi. 
Dacă tendinţa din prezent va continua, economia 
Chinei va fi cu 50% mai mare decât cea a SUA în 2023. 
În 2040, ar putea fi de aproape trei ori mai mare.” 
Aceasta va însemna că China va avea de trei ori mai 
multe resurse decât SUA pentru a influența 
deznodământul relaţiilor internaționale. 

Asemenea mari avantaje economice, politice si 
militare vor crea un glob dincolo de orice își pot 
imagina acum factorii de decizie politică din America. 
Conceptiile americane despre ordinea internaţională 
încep cu primatul militar al SUA. Dar de ce are 
Washingtonul puterea militară predominantă în lumea 
de astăzi? Pentru că, de-a lungul ultimelor trei decenii, 
a investit de câteva ori mai mult decât toti concurenţii 
săi în apărare. Bugetul pentru apărare al SUA din 2016 


depăşeşte bugetele de apărare ale Chinei, Rusiei, 
Japoniei și Germaniei la un loc. De ce au putut Statele 
Unite să ţină stiloul în mână atunci când au scris 
regulile ordinii postbelice? Deşi mulți americani ar 
dori să se flateze spunând că asta s-a datorat 
inteligenței, virtuții sau farmecului lor, adevărul dur 
este că ponderea covârşitoare a economiei țării a fost 
factorul decisiv. 

Schimbările dramatice din economia globală fac din 
ce în ce mai greu de menţinut ordinea lumii conduse 
de America. În anii care au trecut de la criza financiară 
din 2008 și de la recesiunea globală, liderii tuturor 
țărilor au insistat că principala lor prioritate era 
creșterea economică. Dar rata creșterii s-a prăbușit în 
marile economii din întreaga lume. Creșterea SUA a 
stagnat, având o medie abia de 2%. Economiile 
europene au scăzut şi mai râu, nivelul PIB-ului său a 
rămas până în 2016 sub nivelul de dinaintea recesiunii. 

O singură economie majoră a făcut fata. Desi rata 
creşterii ei economice a scăzut după criza din 2008, 
China a continuat să crească cu o rată medie anală de 
7%. Drept urmare, 40% din întreaga creștere globală 
de dupa 2007 s-a produs într-o singură ţară. 
Comparând puterea celor doi competitori, ceea ce 
contează cel mai mult nu este creşterea absolută, ci 
creşterea relativă: cu cât cresti tu mai repede decât 
mine. Tinànd seama de această ,discrepantá de 
creștere, performanța Chinei este încă şi mai 
impresionantă. După criza financiară, discrepanta 
dintre China și SUA s-a lărgit—de la o medie de 6% 
mai rapidă decât SUA,in deceniul anterior anului 
2007, la peste 7%, în anii care au trecut de atunci. 

Provocarea principală a artei conducerii statului, asa 
cum s-a spus, este să „recunoști o schimbare în mediul 
international atât de capabilă să-ți submineze 
securitatea naţională, încât trebuie să i te opui, 


indiferent ce formă îmbracă ameninţarea sau cât de 
legitimă poate să pará^. China mai mare si mai 
puternică decât SUA reprezintă o astfel de provocare? 
„Primatul militar" este esenţial pentru a asigura 
interesele naţionale vitale ale Americii? Poate America 
să prospere într-o lume în care China scrie regulile? O 
lume in care China  remodelează ordinea 
internaţională? Pe măsură ce recunoaştem noile 
realităţi structurale, trebuie să fim dispuși nu numai să 
formulăm, ci să şi răspundem la întrebări radicale şi 
evident inconfortabile. 


APLICATI ISTORIA 


Istoria aplicată este o disciplină în dezvoltare care 
încearcă să arunce lumină asupra dificultăţilor şi 
alegerilor curente, analizând precedentele și analogiile 
istorice. Istoricii obişnuiţi încep cu un eveniment sau 
cu o eră și încearcă să explice ce s-a întâmplat si de ce. 
Cercetătorii istoriei aplicate încep cu o opţiune sau cu 
o dificultate prezentă si analizează dovezile istorice 
pentru a dobândi o perspectivă, pentru a stimula 
imaginația să găsească indicii în legătură cu ceea ce 
este probabil să se întâmple, sugerează posibile 
intervenţii și evaluează consecinţele probabile. În acest 
sens, istoria aplicată este un produs derivat: depinde 
de istoria obișnuită în același fel în care ingineria 
depinde de fizică sau medicina de biochimie. În 
lucrarea noastră Manifest de istorie aplicată, colegul 
meu Niall Ferguson si cu mine am propus să se 
înființeze la Casa Albă un Consiliu al Consilierilor 
Istorici, analog cu Consiliul Consilierilor Economici? 
Prima sa misiune va fi să răspundă la trei întrebări- 
cheie referitoare la ascensiunea Chinei. 

Prima: cum arată competiţia dintre SUA şi China? 
În capitala Statelor Unite ale Amneziei, totul este 


declarat „fără precedent. Dar cercetătorii istoriei 
aplicate pun întrebarea: am mai văzut vreodată ceva 
similar? Dacă da, ce s-a întâmplat în episoadele 
anterioare? Ce informaţii sau indicii putem extrage 
din aceste cazuri pentru a le aplica la problema 
actuală? Acești istorici ar putea, fireşte, să-i avertizeze 
pe factorii de decizie politică, de obicei foarte ocupati, 
impotriva unor analogii facile. Tentaţia de a găsi un 
precedent fascinant (de exemplu, ascensiunea 
Germaniei), care duce la concluzia cá „exact asa" este 
China si, apoi, direct la aplicarea unei reţete este o 
capcană. Așa cum nu obosea niciodată să repete 
regretatul meu coleg Ernest May, diferențele contează 
cel putin la fel de mult ca asemănările. 

Deși secolul al XXI-lea pune probleme unice (iar 
cartea de fata sustine că dimensiunea, viteza si 
amploarea ascensiunii Chinei sunt fără precedent din 
multe puncte de vedere importante), toate au 
asemănări folositoare—și nu în ultimul rând Cazul 
Capcanei lui Tucidide. Asa cum ne-a avertizat cel mai 
influent practicant al istoriei aplicate, Henry Kissinger, 
„istoria nu este, fără îndoială, o carte de bucate care să 
ofere reţete deja testate. Istoria poate „să pună in 
lumină consecințele acţiunilor în situații comparabile“, 
dar „fiecare generaţie trebuie să descopere singură 
care sunt situaţiile cu adevărat comparabile *. 

A doua întrebare la care ar trebui să răspundă 
Consiliul nostru de la Casa Albă este: cum am ajuns la 
ceea ce numim acum „provocarea chineză ? Ceea ce 
vedem astăzi este un instantaneu. Dar care este filmul 
care ne-a adus în acest punct? Localizarea rivalitatii 
actuale într-o perspectivă mai largă ne poate ajuta să 
descoperim complexitatea problemei. Si ne mai 
aminteşte că, chiar si atunci când problema a fost 
„rezolvată, problemele aflate la baza ei pot să mai 
existe multi ani de acum înainte. Revizuirea 


succesiunii scenelor care ne-au adus în acest punct îi 
poate ajuta pe factorii de decizie politică să reziste 
tentatiei americane de a privi numai în viitor, căutând 
un răspuns imediat la întrebarea: ce să facem? 

A treia întrebare. Cum percep factorii străini 
interesaţi aceeaşi evoluţie a evenimentelor? Așa cum 
nota eminentul istoric Michael Howard, „tot ceea ce 
credem despre prezent depinde de ceea ce credem 


despre trecut“. 


Nu numai că este obligatoriu ca 
factorii de decizie politică să înțeleagă istoria relevantă 
a problemelor actuale înainte de a acţiona— trebuie, de 
asemenea, să încerce să-şi dea seama cum înţeleg 


această istorie omologii lor din străinătate. 


SĂ RECUNOAȘTEM CĂ STRATEGIA AMERICII ÎN 
PRIVINŢA CHINEI DUPĂ RĂZBOIUL RECE ESTE ÎN 
ESENŢĂ O CONTRADICŢIE 


Deși întoarcerea spre Asia a fost una dintre cele mai 
mediatizate iniţiative de politică externă a 
administraţiei Obama, în realitate, ea a fost în mare 
parte o reambalare retorică a strategiei privind China 
pe care America a urmat-o atât sub republicani, cât si 
sub democrați, începând de la sfârşitul Războiului 
Rece. Această strategie este cunoscută sub denumirea 
„angajează-te, dar  protejează-te *  Defectul ei 
fundamental este că permite totul și nu interzice 
NIMIC. 

Sub aspect birocratic, această doctrină a permis 
fiecărui departament din guvern să-și urmeze 
înclinațiile fireşti. Pe de o parte, Departamentul de Stat 
si Trezoreria „se angajează” încântate să salute venirea 
Chinei ca membră a supei alfabetice de acorduri si 
instituții internaţionale. Din când în când, au dojenit 
China pentru practici incorecte. Dar prioritatea lor 
covârșitoare rămâne construirea de relaţii. Astfel, 


oficialii SUA trec cu vederea înșelătoria persistentă a 
Chinei sau acceptă cererile Beijingului în termeni de 
concesii pentru o tara „în curs de dezvoltare. Pe de 
altă parte, Departamentul Apărării si comunitatea 
informaţiilor „protejează. Se străduiesc să menţină 
superioritatea militară, să întărească legăturile 
defensive cu aliatii-cheie si cu prietenii, în special cu 
Japonia, Coreea de Sud și India—să strângă informaţii 
și să facă planuri pentru un conflict cu un adversar al 
cărui nume, ca si pe cel al lui Voldemort, nu au voie 
să-l rostească, dar împotriva căruia dezvoltă sisteme 
de arme specifice si planuri de război operaţionale. 

În esenţă, această strategie are în vedere o China 
care calcă pe urmele Germaniei sau ale Japoniei. La fel 
ca în cazul acestor tari, se aşteaptă de la China să-și 
accepte locul în ordinea internaţională aflată sub 
conducerea Americii. Când sunt presati să-și explice 
teoria, promotorii ei susţin cá, pe măsură ce China va 
deveni mai bogată, va avea o miză mai mare în 
sistemul internaţional care i-a permis acest lucru și 
astfel va deveni cu timpul „un factor interesat 


responsabil“. 


Mai mult chiar, pe măsură ce vor 
deveni mai bogați, cetățenii Chinei vor cere să aibă un 
cuvânt mai greu de spus în propria guvernare, pavând 
drumul către reformele democratice, aşa cum am 
văzut în Japonia, Coreea de Sud si Taiwan. 

În anii WV. și XA. când provocarea definitorie 
pentru factorii de decizie politică din SUA era să 
învingă Uniunea Sovietică, exista o anumită logică în 
întărirea Chinei prin sprijinirea creşterii ei economice, 
ba chiar în ajutorul dat pentru construirea 
capacităţilor ei militare si de informaţii. Dar în 431, 
când Războiul Rece s-a încheiat și Uniunea Sovietică a 
dispărut, strategii americani ar fi trebuit să tina seama 
de provocarea fundamentală a lui Kissinger și să se 


întrebe cum vor putea submina schimbările esenţiale 


din mediul international interesele americane vitale." 
Dar cei mai multi s-au angajat într-o defilare de 
triumfalism şi uitare. Declaraţiile referitoare la o nouă 
„eră unipolară” si proclamatiile „sfârşitului istoriei”, in 
care toate țările vor accepta scenariul scris de America 
și isi vor ocupa locurile în calitate de democraţii 
bazate pe economia de piaţă într-o ordine 
internaţională elaborată de SUA, au captivat 
imaginatiile. Pe acest fundal, China comunistă nu era 
decât un gând fugar. 

Analizând strategia Americii de tip „angajează-te, 
dar protejează-te, Lee Kuan Yew a identificat două 
defecte fatale. În primul rând, China nu este pe cale să 
devină o democraţie. Așa cum a spus-o direct, „dacă 
ar face asta, s-ar prábusi. În al doilea rând, 
compararea Chinei cu Germania şi cu Japonia scapă 
din vedere faptul că acestea două din urmă fuseseră 
mai întâi învinse într-un război fierbinte, ocupate de 
trupele americane și guvernate un timp de înalți 
comandanţi militari americani, care le-au scris si 
constitutiile. În schimb, așa cum spune Lee, China va 
insista „să fie acceptată drept China, nu drept un 


membru onorific al Occidentului E. 


SĂ ANALIZĂM TOATE OPȚIUNILE STRATEGICE—CHIAR 
SI PE CELE URÂTE 


O „strategie“ (în cazul de fata, „angajează-te, dar 
J 
protejează-te ) poate supravieţui pe parcursul a trei 
administrații, republicane şi democrate, daca are 
rădăcini atât în politică, cât si în birocratie. Nimeni nu 
se poate îndoi de faptul că angajarea Chinei a adus 
beneficii uriaşe corporațiilor americane, care au folosit 
forța de muncă chineză putin costisitoare pentru a 
produce bunuri și pentru consumatorii americani care 
le-au cumpărat. Măsurile de protecţie împotriva unui 


adversar atât de mare au permis Pentagonului să 
justifice un buget anual de 600 de miliarde de dolari si 
sistemele majore de arme pentru care este nevoie de 
deservire militară. 

Întrebarea este dacă există alternative strategice 
semnificativ diferite care ar fi fezabile şi preferabile 
celei actuale. În speranța că va stimula imaginaţia 
cititorilor, a oficialilor din sistemul de securitate 
naţională şi a altor persoane din comunitatea 
strategică, astfel încât aceştia să-şi asume 
responsabilitatea pentru politica SUA față de China, 
capitolul de faţă prezintă câteva scurte schițe a patru 
opțiuni strategice potențiale. Acestea merg de la 
acomodare (extrăgând, în esență, direcții de acțiune 
din politica britanică față de Statele Unite în secolul al 
XX-lea) până la schimbarea de regim sau 
fragmentarea țării (așa cum ar fi putut face Marea 
Britanie, dacă ar fi dat ajutor Confederației în timpul 
Războiului Civil și aşa cum cred unii că procedează 
SUA încurajând Ucraina să adere la comunitatea 
occidentală). În cazul celor mai multe dintre aceste 
opţiuni poate să pară o impolitete sau o imprudenta 
politică să le avem in vedere. Luate împreună, 
sugerează un evantai mai amplu de ocazii pentru ca 
Statele Unite să facă faţă Chinei in ascensiune. 


Acomodarea 

Acomodarea nu este un cuvânt rău. Oponenții 
incearcă să-l combine cu conciliatorismul. Dar cele 
două cuvinte nu sunt sinonime in domeniul strategiei. 
Acomodarea este un efort serios de adaptare la o nouă 
balanță a puterii prin ajustarea relaţiilor cu un 
competitor serios—in realitate, obținând tot ce se 
poate mai bine din tendințele nefavorabile, fără a 
recurge la mijloace militare. Acomodarea este de douá 
feluri: ad-hoc si negociată. 


Politica Angliei fata de SUA în secolul al XIX-lea si 
la începutul secolului al XX-lea—după ce guvernul a 
ajuns la concluzia că trebuie să evite războiul, practic, 
cu orice pret—oferá un exemplu de acomodare ad- 
hoc. Arată cum se poate face acest lucru cu graţie, cu 
un simt clar al prioritátilor si într-un mod care ajută 
puterea emergentá sá aprecieze interesele suprapuse. 
Așa cum am văzut in Capitolul 9, faptul cá Marea 
Britanie „a ales toleranța fata de SUA a fost un factor- 
cheie în evitarea războiului. De exemplu, în disputele 
teritoriale cu Venezuela, Marea Britanie a fost de 
acord, în ultimă instanţă, cu cererea SUA de a accepta 
arbitrajul în conformitate cu Doctrina Monroe. În 
mod similar, Marea Britanie a exceptat Statele Unite 
de la Standardul celor Două Puteri, care obliga Regatul 
Unit să menţină forte navale egale ca mărime cu cele 
ale următorilor doi competitori la un loc. 

Acordul de la Ialta, în care Roosevelt, Churchill și 
Stalin au desenat frontierele Europei postbelice, 
negociate. La Conferința de la Ialta din 1945, Statele 
Unite, Marea Britanie si Uniunea Sovietică au 
acceptat, în esenţă, realitățile militare de pe teren. 
Anticipând nemulțumirile opiniei publice din cauză că 
cedaseră prea mult sovieticilor, Churchill şi Roosevelt 
l-au convins pe Stalin să accepte Declaraţia asupra 
Europei Eliberate—o declaraţie prin care marile puteri 
se angajau să permită organizarea de alegeri și 
instituirea guvernării democratice în statele est- 
europene—în schimbul acceptării frontierelor Rusiei 
și a guvernului instalat de Moscova la Lublin, în 
Polonia." Dar când un dictator care nu a permis 
niciodatá alegeri libere in propria tará a incálcat, asa 
cum era de asteptat, acest acord, Roosevelt a fost 
acuzat de trádare. 


Dacă s-ar fi gândit la o acomodare, Statele Unite ar fi 
putut fi de acord, de exemplu, să-și reducă 
angajamentul fata de Taiwan în schimbul unor 
concesii chineze în Marea Chinei de Est și în Marea 
Chinei de Sud?* Ar fi putut ajunge China si SUA la o 
înțelegere în legătură cu viitorul peninsulei Coreea, în 
care SUA şi-ar fi retras trupele din Coreea de Sud în 
schimbul denuclearizării Nordului de către China și al 
recunoaşterii autorităţii Seulului asupra peninsulei? 
Ar fi putut recunoaşte SUA o sferă reală de influență a 
Chinei în jurul frontierelor ei? 


Subminare 

O strategie care are scopul de a schimba regimul din 
interiorul unei tari sau chiar de a o dezbina i-ar obliga 
pe liderii de la Washington să-și folosească şi mai mult 
imaginaţia. Dacă SUA ar încerca să-și submineze un 
rival în ascensiune, ce mijloace ar putea folosi? Ar 
putea pune în mod deschis sub semnul întrebării 
legitimitatea Partidului Comunist Chinez tot așa cum, 
în 1983, Ronald Reagan a numit, cu brutalitate, 
Uniunea Sovietică Imperiul Raului¢ S-ar putea ca 
aceasta să nu fie o măsură extremă, cum sună. Aşa 
cum a arătat Kevin Rudd, liderii chinezi sunt convinși 
de mult timp că Washingtonul nu va accepta niciodată 
cu adevărat legitimitatea PCC. Atunci de ce să ne 
prefacem că este altfel? Iar dacă liderii americani vor 
merge până într-acolo încât isi vor declara opoziţia 
fundamentală față de guvernul chinez, de ce să nu 
facem un pas mai departe și să încercăm să facem 
ceva? 

În mod clar, comunismul a fost demascat ca o 
inselátorie în toate ţările in care a fost experimentat. 
De ce ar trebui un grup restrâns de oameni care încă 
isi mai spun comuniști să conducă Vt miliarde de 
cetăţeni? Cetăţenii chinezi merită mai puţin decât alţii 


drepturile omului despre care Declarația de 
Independenţă a Americii sustine că sunt date de 
Dumnezeu tuturor oamenilor? Dacă democraţia este 
cea mai buna forma de guvernare pentru toate ţările, 
de ce nu și pentru China? Ştim deja că poporul chinez 
este capabil de o conducere democratică: cele YY de 
milioane de chinezi care au fugit de Mao au construit 
cu succes o democraţie bazată pe o economie de piaţă 
in Taiwan, care, dacă ar fi o ţară independentă, s-ar 
situa între primele trei membre ale ONU. Statele Unite 
au sprijinit dreptul scotienilor la alegeri libere pentru 
a-și declara independenţa fata de Regatul Unit, la fel 
ca si pe kosovari, atunci când s-au separat de Serbia. 
Ca o componentă a strategiei de divizare a Chinei şi de 
demoralizare a regimului de la Beijing, de ce să nu 
sprijinim în mod similar independenţa Tibetului și a 
Taiwanului? China va reacţiona, fără îndoială, violent 
la astfel de iniţiative. Dar excluderea acestei opţiuni 
ignoră tradiţia îndelungată a Americii de sprijinire a 
mişcărilor de independenţă, chiar în pofida obiectiilor 
adversarilor, și anulează o pârghie. 

China are acum cel mai mare număr de utilizatori 
de internet. Smartphone-urile le permit chinezilor să 
vadă (în cadrul limitelor impuse de guvern) lumea de 
dincolo de frontierele lor, la fel ca și turismul şi 
educaţia în străinătate a elitelor în formare. Când li se 
dă de ales, cetăţenii chinezi isi exercită libertatea de a 
merge pe orice website doresc, de a cumpăra ce 
doresc, de a călători unde doresc. Washingtonul ar 
putea profita de această preferință incipientă pentru 
libertatea politică. În timpul Războiului Rece, SUA au 
dus o campanie deopotrivă deschisă şi ascunsă pentru 
a submina legitimitatea guvernului sovietic si 
fundamentele sale ideologice. Factorii de decizie 
politică de astăzi ar putea prelua multe pagini din acel 
manual pentru a face un efort în direcţia unei 


schimbări de regim în China. De exemplu, guvernul 
SUA ar putea să recurgă la capacităţile sale cibernetice 
pentru a subtiliza si a lăsa apoi să se scurgă, prin terțe 
parti din China, informaţii despre adevăruri 
supărătoare care se referă la abuzurile din trecut şi din 
prezent, dezvăluind, de pildă, cum s-au îmbogăţit 
actualii lideri. SUA ar putea cultiva și încuraja 
grupurile disidente din China, aşa cum au făcut în 
Europa ocupată de sovietici sau chiar și în Uniunea 
Sovietică în timpul Războiului Rece. Chinezii care 
studiază in SUA sunt, firește, contaminati de 
conceptele de libertate, de drepturi ale omului si de 
stat de drept. Ar putea fi incurajati să facă agitaţie in 
favoarea schimbării politice atunci când se întorc în 
China. 

Recurgând la o opţiune extremă, forţele militare 
SUA ar putea instrui si sprijini insurgenți separatiști. 
În statul chinez există deja fisuri. Tibetul este în esenţă 
un teritoriu ocupat. În Xinjiang, o regiune tradiţională 
islamică din China de Vest, există deja o mişcare 
activă separatistă a uigurilor, care organizează Oo 
insurgență de nivel scăzut împotriva Beijingului. lar 
taiwanezii, care urmăresc cu atenţie apăsarea mâinii 
grele a Beijingului în Hong Kong, nu au nevoie de 
multă încurajare pentru a se opune reunificării cu 
acest guvern din ce în ce mai autoritar. Ar putea SUA 
să-i sprijine pe aceşti separatiști pentru a atrage 
Beijingul în conflicte cu grupurile islamiste radicale 
din Asia Centrală si din Orientul Mijlociu? Dacă da, ar 
deveni acestea o mlaștină, o imagine reflectată in 
oglindă a intervenţiei sovietice din Afganistan, unde 
„luptătorii pentru libertate" mujahedini sprijiniți de 
SUA au făcut să sângereze Uniunea Sovietică? 

Un efort subiil, dar concentrat de a accentua 
contradicţiile din interiorul ideologiei chineze 
comuniste si încercarea partidului de a exercita un 


control autoritar asupra cererilor crescânde de 
libertate ale cetăţenilor, cu timpul, ar putea submina 
regimul si ar putea încuraja mişcările de independenţă 
din Taiwan, Xinjiang, Tibet şi Hong Kong. 

Divizând China acasă şi ţinând Beijingul ocupat cu 
menţinerea stabilității interne, SUA pot respinge sau, 
cel putin, pot amâna considerabil provocarea Chinei la 
adresa dominaţiei americane. 


Negocierea unei „Păci Lungi“ 

Dacă așa ceva ar fi negociabil, SUA si China ar putea 
cădea de acord să ia o pauză de un sfert de secol care 
să impună constrângeri considerabile în anumite 
domenii ale competiţiei lor, lăsând ambelor parti 
libertatea de a-și căuta avantajele în altă parte. De la 
pacea de treizeci de ani semnată de Pericle cu 
spartanii, în 445 î.Hr., până la destinderea relaţiilor 
dintre SUA şi URSS din anii 1970, rivalii din istorie au 
găsit căi de a accepta împrejurări intolerabile (dar 
temporar imposibil de schimbat) pentru a se 
concentra asupra unor priorități mai mari, mai ales pe 
plan intern. 

Disponibilitatea lui Nixon şi Kissinger de a negocia 
un evantai de acorduri, care au produs ceea ce 
guvernele SUA si URSS au numit „destindere“, reflecta 
convingerea lor că SUA au nevoie de spaţiu de respiro 
pentru a repara dezbinările de acasă provocate de 
războiul din Vietnam şi de mişcarea pentru drepturi 
civile. Printre aceste acorduri au fost SALT (Tratatul 
de Limitare a Armelor Strategice), care a îngheţat 
acumulările celor mai mortale rachete nucleare ale 
rivalilor, Tratatul ABM (Anti- Rachete Balistice), care îl 
obliga pe fiecare competitor să renunţe la mijloacele 
de apărare împotriva rachetelor adversarului şi să 
accepte astfel o poziţie care lăsa societatea vulnerabilă 
la distrugerea de către celălalt, si acordurile de la 


Helsinki, care legalizau divizarea Europei. Așa cum a 
explicat Kissinger, un element crucial al destinderii au 
fost conditionárile: Statele Unite au condiţionat 
concesiile făcute în chestiuni importante pentru 
Uniunea Sovietică, precum recunoaşterea Germaniei 
de Est, de abtinerea Moscovei în chestiuni considerate 
semnificative de Washington—inclusiv accesul in 
Berlinul de Vest si toleranta fatá de intensificarea peste 
limite a campaniei americane de bombardare a 
Vietnamului. 

Costurile politice ale acestor acorduri au fost 
substantiale. Analiştii încă au opinii divergente când 
discută despre meritele lor. Unii le laudă pentru că au 
stabilit o nouă ordine internaţională în care si 
Moscova, şi Washingtonul au renunţat la ambițiile de a 
răsturna regimul celuilalt. Alții consideră că acordurile 
au câștigat mai ales timp pentru a demonstra care 
dintre societăţi şi sisteme de guvernare este superior. 
Susținătorii acestei opinii care s-au alăturat 
administraţiei Reagan în 1981 nu au văzut nicio 
contradicție între negocierea altor acorduri cu liderii 
sovietici si continuarea  subminării regimului 
Imperiului Răului, în același timp.” 

În stadiul actual al rivalitatii chino-americane, 
ambele guverne se confruntă cu cereri uriaşe acasă. 
Dată fiind opinia sa că progresul se obţine în decenii și 
secole, nu în zile și luni, China a demonstrat prin 
istoria sa că are capacitatea de a pune problemele la o 
parte pentru mult timp, asa cum a făcut în \4vY, cand a 
obținut Comunicatul de la Shanghai, care a pus efectiv 
la o parte chestiunea Taiwanului, sau in 1978, când 
Deng Xiaoping a propus Japoniei ca disputele legate de 
insulele din Marea Chinei de Est să fie lăsate la o parte 
timp de o generaţie.” Americanii nu au la fel de multă 
răbdare. Totuşi, lista unor acorduri potentiale este 
lungă si rodnică: un pact de înghețare a disputelor din 


Marea Chinei de Sud si Marea Chinei de Est, pentru a 
afirma libertatea de navigatie a tuturor vaselor in toate 
apele internationale, pentru a limita atacurile 
cibernetice in anumite domenii si pentru a le exclude 
pe altele (de exemplu, infrastructura criticá) sau 
pentru a interzice forme specifice ale interferentei in 
politica interná a celuilalt. 

Ása cum a fost cazul in timpul destinderii din 
Războiul Rece, SUA si China ar putea conditiona 
anumite chestiuni de obtinerea unor acorduri care sá 
dea fiecáreia mai mult din ceea ce pretuieste cel mai 
mult. De exemplu, Statele Unite ar putea fi de acord 
să-și modereze critica la adresa încălcării drepturilor 
omului în China, suspendând publicarea raportului 
anual al Departamentului de Stat despre drepturile 
omului în China, precum și întâlnirile la nivel înalt cu 
Dalai Lama, în schimbul unor constrângeri referitoare 
la practicarea spionajului economic de către China în 
scopul obţinerii unor avantaje economice. Dacă 
Beijingul ar fi dispus să-și ia rachetele anti-nava si 
antiaeriene din insulele din Marea Chinei de Sud, 
Washingtonul ar putea să-și limiteze operaţiunile de 
supraveghere de-a lungul frontierei Chinei, mai ales 
din apropierea instalaţiilor militare de pe insula 
Hainan, aşa cum cer de mult timp conducătorii ţării. 
China ar putea fi de acord să renunţe la patrulele 
periodice din apropierea insulelor Senkaku din Marea 
Chinei de Est, dacă SUA încetează să provoace cu 
operaţiunile de asigurare a libertăţii navigaţiei din 
Marea Chinei de Sud. SUA ar putea propune Chinei să 
îngheţe construirea de insule în Marea Chinei de Sud, 
să accepte limite ale modernizării flotei sale de 
submarine si de arme anti-satelit, să-şi micşoreze 
capacităţile de luptă amfibie, dacă SUA vor încetini sau 
vor opri total dezvoltarea capacităţii de Lovitură 
Conventiondà  Globală ^ Promptá,  amânând 


desfăşurarea sau înlăturând sistemele avansate de 
apărare anti-rachetă din Coreea de Sud și din Japonia 
și dacă vor recunoaște suveranitatea Chinei asupra 
insulelor Paracel. Statele Unite ar putea limita sau 
chiar ar putea opri vânzările de arme către Taiwan si 
ar putea retrage unele forte din Coreea de Sud, dacă 
China va obliga Phenianul să oprească testele cu arme 
nucleare si rachete cu rază lungă de acțiune.” 


Redefinirea relațiilor 

In v, Xi Jinping i-a propus preşedintelui Obama să 
inventeze impreună „o forma nouă de relaţii între 
marile puteri, în care SUA si China isi vor respecta 
reciproc interesele fundamentale. Xi, prin „interese 
fundamentale“, înțelegea respectarea de facto a sferei 
de influenţă, care, după părerea lui, include nu numai 
Taiwanul si Tibetul, ci şi zonele revendicate in Marea 
Chinei de Sud. Nefiind dispusă să accepte aceşti 
termeni, administraţia Obama a respins această 
formulare și nici președintele Trump nu a fost mai 
înclinat să o accepte.” Cu toate acestea, SUA pot să 
propună propriul concept de nouă formă a relaţiilor 
dintre marile puteri. 

În ultimii ani ai Războiului Rece, în timpul unei 
plimbări private la care au fost prezenți numai 
preşedinţii Reagan si Gorbaciov si translatorii 
acestora, Reagan a început cu o întrebare: dacă planeta 
Pământ ar fi invadată de martieni ostili, cum ar 
reacţiona Uniunea Sovietică si Statele Unite?’ Initial, 
interpretul rus nu l-a înţeles pe Reagan și traducerea 
lui a stârnit uimire: Reagan îi spunea lui Gorbaciov că 
martienii tocmai invadaseră Pământul? După ce 
confuzia s-a clarificat, Reagan a repetat întrebarea. 
Scopul lui era să sublinieze interesele fundamentale pe 
care le impártásea cu adversarul lui de moarte. 


Dacă luăm exemplul lui Reagan, China si SUA sunt 
confruntate astăzi cu ameninţări similare cu o invazie 
a extraterestrilor—probleme atât de grave, încât 
ambele parti sunt obligate să conlucreze. Nu trebuie să 
mergem prea departe ca să răspundem afirmativ. Patru 
„megaameninţări” se profilează deasupra tuturor: 
Armaghedonul nuclear, anarhia nucleară, terorismul 
global, în special ameninţarea jihadismului islamic, si 
schimbările climatice. În confruntarea cu fiecare 
dintre ele, interesele naţionale vitale ale celor două 
parti au mult mai multe elemente comune decât cele 
care le separă. 

Din cauza logicii inevitabile a distrugerii mutual 
asigurate, dacă SUA şi China ar fi antrenate într-un 
război în care să fie lansat întregul lor arsenal nuclear, 
ambele tari ar fi șterse de pe fata pământului. Astfel, 
interesul lor vital este să evite un astfel de război. Mai 
mult chiar, trebuie să descopere combinaţii de 
compromisuri şi constrângeri care să evite repetarea 
jocurilor „de-a lașul', care ar putea duce involuntar la 
deznodământul de care ne temem. 

Anarhia nucleară reprezintă o megaamenintare în 
sine. O lume în care multe state au dobândit arsenale 
nucleare mari va fi o lume în care unele conflicte vor 
deveni nucleare, iar unele arme nucleare vor ajunge în 
mâinile teroriștilor. Un război nuclear între India şi 
Pakistan va ucide sute de milioane de oameni si va 
provoca un dezastru global al mediului. Vânzarea unei 
arme nucleare de către Coreea de Nord următoarei 
generaţii de teroriști al-Qaeda sau Xinjiang şi explozia 
acestui dispozitiv la New York sau la Beijing va 
schimba fundamental lumea noastră. 

Preşedintele Kennedy a identificat aceasta 
ameninţare în 1963, prevăzând că în anii 1970 vor 
exista douăzeci şi cinci sau treizeci de state deţinătoare 
de arme nucleare. Înţelegând ce va însemna aceasta 


pentru supraviețuirea şi bunăstarea Americii, a 
declanșat mai multe iniţiative, având în centru Tratatul 
de Neproliferare.2: Împreună, toate aceste eforturi au 
atenuat cursul istoriei. Astăzi sunt nu douăzeci şi cinci 
sau treizeci de state cu arme nucleare, ci numai nouă. 
Datorită cooperării Chinei, precum și cooperării 
Rusiei, negocierile au reușit să amâne aspiraţiile 
nucleare ale Iranului cu un deceniu sau mai mult. Cu 
toate acestea, acumularea de arme si materiale 
nucleare, mai ales în Coreea de Nord şi în Pakistan, 
măreşte substanţial riscul de terorism nuclear. Niciun 
alt stat nu este mai bine poziţionat să rezolve aceste 
probleme decât sunt China si SUA, mai ales dacă 
acţionează împreună si pot convinge si Rusia să li se 
alăture. Rezolvarea problemei proliferării 
amenințărilor din partea Coreei de Nord si a 
Pakistanului va diminua pericolul nu numai de 
terorism nuclear, dar si de proliferare la nivel de stat in 
tari ca Japonia si Coreea de Sud. Dar, dacă nu vor reuşi 
să facă acest lucru, trebuie să ne aşteptăm să vedem 
cândva, în timpul vieţii noastre, explozia unei bombe 
nucleare în orașe ca Mumbai, Djakarta, Los Angeles 
sau Shanghai.“ 

Alte tipuri de megaterorism ridică amenințări mai 
mici, totuşi extraordinare, in fata SUA si a Chinei. 
Dezvoltarea tehnologică fundamentală care a marcat a 
doua jumătate a secolului al XX-lea a fost integrarea 
ingineriei și a fizicii, ceea ce a produs totul, de la cipul 
de computer la internet si bomba nucleară. 
Corespondentul sáu din secolul al XXI-lea este 
integrarea ingineriei cu genomica și cu biologia 
sintetică, care ne-au oferit nu numai medicamente 
miraculoase care tintesc anumite tipuri de cancer, dar 
şi arme biologice care pot fi folosite de un singur 
savant răuvoitor pentru a ucide sute de mii de 
oameni.“ Natura însăși ne-a oferit o previzualizare a 


acestui pericol prin epidemiile SARS din 2003 şi Ebola 
din Africa in 2014. Să ne imaginăm acum un terorist 
care creează într-un laborator biotehnic o tulpină 
patogenă de variolă rezistentă la antivirale si o 
eliberează în aeroportul din Kunming sau din 
Chicago. Nicio tara nu poate face fata acestui pericol 
acţionând de una singură. Cooperarea extinsă, prin 
impártásirea bilaterală a informaţiilor, cu organizaţii 
multilaterale precum Interpol și stabilirea unor 
standarde globale vor fi esenţiale.“ 

Al patrulea călăreț al acestei Apocalipse care se 
prefigurează este reprezentat de emisiile continue de 
gaze de seră care vor creşte până în punctul în care 
clima va deveni incompatibilă cu existența umană. 
Oamenii de știință au avertizat că, atunci când gazele 
de seră vor atinge 450 părţi la un milion, vom asista la 
o creștere a temperaturilor medii globale cu 1*C, ceea 
ce va avea un impact catastrofal. Dacă acţionează 
singure, SUA şi China nu pot face nimic în interiorul 
frontierelor lor pentru a preîntâmpina acest dezastru 
cu mișcare lentă. Desi SUA si China sunt principalele 
două surse de emisii de carbon, dacă amândouă și-ar 
reduce la zero emisiile de carbon, în timp ce celelalte 
tari ar continua cursul actual, efectul asupra climei 
globale ar fi amânat doar cu câţiva ani. Președinții Xi 
şi Obama au recunoscut acest fapt atunci când au 
elaborat acordul dintre SUA si China care a dus la 
Acordul de la Paris din 2016. Acesta obligă statele să-şi 
limiteze emisiile de carbon la nivelul actual până în 
Y-.- şi să înceapă sa le reducă după aceea. Si, desi 
lumea a sărbătorit acest acord—și pe bună dreptate— 
există două realităţi dure. În primul rând, cu actualele 
tehnologii, atingerea acestor tinte este imposibilă. În al 
doilea rând, chiar dacă toate ţările își îndeplinesc 
angajamentul, încălzirea globală se va inráutáti (poate 
într-un ritm mai lent decât dacă nu vom face nimic).2 


În calitatea lor de cele mai mari economii ale lumii, 
SUA si China au o răspundere specialá—si mijloacele 
necesare— pentru a scoate comunitatea natiunilor din 
această criză existenţială. 

Aceste patru provocări pot părea descurajante, poate 
chiar insurmontabile. Dar, din fericire, există un 
evantai de oportunități din care toată lumea are de 
câștigat şi care ne demonstrează beneficiile cooperării, 
motivând SUA si China să înfrunte aceste ameninţări 
mai mari. Comerţul si investiţiile globale au produs in 
mod incontestabil o plăcintă mai mare cu felii mai 
mari pentru ambele tari. Felul in care este impartita 
această plăcintă între ele, între alte tari şi în cadrul 
propriilor societăți este altă chestiune, care provoacă 
dezbateri tot mai intense. Sprijinul pentru integrarea 
economică nu mai este ceva dat de la sine, mai ales că 
tot mai mulţi oameni cred că globalizarea i-a lăsat în 
urmă, ceea ce alimentează un val de populism, 
nationalism si xenofobie. În ciuda numeroaselor lor 
divergențe, SUA şi China au un interes comun în 
gestionarea acestor forte în ascensiune pentru a se 
asigura că nu vor sfâșia textura întregii economii 
globale. 

Mai vagă, dar incontestabil reală, este 
conştientizarea globală tot mai puternică a celui mai 
activ „miliard de aur“ de locuitori ai planetei. Într-o 
măsură nemaivăzută în istorie, au ajuns să 
împărtăşească aceleaşi percepții, norme şi practici. 
Rețelele de comunicaţii omniprezente au redus 
dimensiunile globului, permițând elitelor de 
pretutindeni să afle totul aproape instantaneu. 
Smartphone-urile aduc imagini si cuvinte din toate 
colțurile lumii. Explozii, uragane şi descoperiri de 
peste tot au impact asupra conştiințelor de 
pretutindeni. Experiența călătoriilor internaționale, nu 
numai în cazul elitelor globului, ci și al cetățenilor de 


nivel mediu, este acum ceva obişnuit. În străinătate, la 
studii, merg 800 000 dintre cei mai buni și mai 
inteligenţi tineri chinezi, dintre care 300 000 studiază 
în SUA. Să facem o pauză si să ne gândim că actualul 
președinte al Chinei și soţia acestuia și-au trimis 
unicul copil la studii nu la alma mater a lui Xi, 
Universitatea Tsinghua, ci la Harvard, unde aceasta a 
absolvit in 2014. Cum pot fi reconciliate opiniile unei 
generaţii in ascensiune de „internaţionalişti cu 
înclinațiile mai naționaliste si populiste ale 
concetátenilor lor este un mister. Găsirea unor 
modalităţi in care concepţia despre lume a 
internationalistilor sá poatá fi transpusá in noi forme 
de cooperare rămâne una dintre cele mai interesante 
oportunități. 


CONCLUZII 


„Dacă istoria mea va fi considerată utilă de către cei care 
doresc cunoştinţe exacte despre trecut ca un ajutor pentru a 
înţelege viitorul—care în privinţa problemelor umane trebuie 
să semene, dacă nu chiar să îl reflecte—voi fi multumit.“ 

— TUCIDIDE, Istoria războiului peloponesiac 


Predând cinci decenii la Harvard, am văzut mii de 
studenti si profesori străluciți care au venit si au plecat. 
Sute dintre cei destinati să devină mari au dezamăgit, 
dar alte sute, mai puţin avantajati, au strălucit. Adesea, 
primele impresii induc în eroare, iar traiectoriile se 
schimbă pe neaşteptate. 

Henry Kissinger este un exemplu excelent. În 1964, 
când mi-am început studiile la Harvard, era 
consilierul meu. Kissinger, care s-a născut într-o 
familie de evrei dintr-un orăşel din Germania, fugise 
de naziști și venise în Statele Unite, unde intrase în 
armată. Legea privind reintegrarea foştilor combatanți 
l-a ajutat să meargă la Harvard si, în cele din urmă, a 
devenit profesor. A fost destinat să devină consilierul 
pe probleme de securitate al Americii care, împreună 
cu Nixon, realizase deschiderea spre China? Oricine ar 
fi gândit asa ceva în anii 1940 sau 1950 ar fi fost 
considerat nebun. De asemenea, aşa s-a gândit și 
despre Bill Gates, care, după doi ani, a abandonat 
studiile de la Harvard pentru a se dedica pasiunii sale 
pentru computere, devenită mai târziu Microsoft. Sau 
despre Mark Zuckerberg, un student indolent, care, în 
anii de facultate, și-a petrecut tot timpul creând un 
instrument online pentru colegii de cămin, ca să 
păstreze legătura între ei, şi care a explodat devenind 
Facebook. 


Cum să înțelegem aceste destine? Marele dramaturg 
grec Sofocle, ale cărui tragedii au dominat peisajul 
literar al Greciei antice, credea că răspunsul este 
Destinul. În dramele lor, zeii scriseseră că Oedip isi va 
ucide tatăl si că se va căsători cu mama lui. Nu exista 
scăpare în fata destinului. Dar Tucidide nu era de 
acord. Avea un concept diferit despre chestiunile 
umane. A definit o nouă disciplină a istoriei, în care 
oamenii, nu zeii, erau actorii principali. Destinul 
împărțea cărţile, dar oamenii le jucau. 

Istoria lui oferă o înregistrare a faptelor si a 
alegerilor pe care le-au facut, din proprie voinţă, 
Pericle şi concetátenii lui atenieni. Alegeri diferite ar fi 
produs rezultate diferite. Scopul lui în reconstituirea 
dezbaterii din Adunare era să-i înveţe pe viitorii 
oameni de stat să nu-şi accepte destinul, ci să facă 
alegeri mai înțelepte. Atenienii nu erau obligaţi să 
meargă la război cu Sparta în anul tt. î.Hr. De fapt, 
aproape jumătate din Adunare a votat impotriva 
alianţei care a dus la război. Ar fi putut acel Pericle 
care negociase pacea de treizeci de ani să ignore 
conflictul dintre Corint si Corfu și să ia măsuri pentru 
dezamorsarea lui înainte ca acesta să se transforme 
brusc în război? 

După Primul Război Mondial, cancelarul Bethmann 
Hollweg a încercat să scape de responsabilitatea 
pentru acţiunile sale, afirmând că războiul dintre 
Germania si Anglia era în cărţile primite. Dar jucând 
cu aceeași mână, un om de stat mai priceput, precum 
Bismarck, ar fi ştiut cum să găsească o modalitate ca să 
menţină alianţa secretă a Germaniei cu Rusia sau ca să 
ajungă chiar la o aliniere cu Anglia pentru a 
dezamorsa conflictul. 

În «Y^, Hitler a încălcat tratatul de la Versailles si a 
ameninţat Europa prin remilitarizarea Renaniei. Dacă 
Anglia și Franţa ar fi trimis o divizie de soldaţi pentru 


a aplica tratatul—asa cum a susținut viguros Churchill 
la vremea respectivă—trupele germane s-ar fi retras. 
Generalii germani (care fuseseră ferm impotriva 
mişcării nesăbuite a lui Hitler) ar fi putut să-l 
răstoarne de la putere și s-ar fi putut ca Al Doilea 
Război Mondial să nu aibă loc niciodată. 

Criza rachetelor din Cuba prezintă faptele cele mai 
edificatoare dintre toate şi lecţiile cele mai relevante 
pentru actuala dilemă SUA-China. Din studierea 
pasilor făcuţi de SUA si de Uniunea Sovietică nu este 
greu să identificam mai multe drumuri care s-ar fi 
putut încheia ușor cu o explozie de arme nucleare la 
Washington si la Moscova.* De exemplu, un pilot turc 
sau german al NATO, într-un avion de luptă F-100 
încărcat cu bombe nucleare, ar fi putut—din proprie 
inițiativă, din greşeală sau din nebunie—să zboare la 
Moscova si să-și arunce acolo încărcătura. Un 
submarin sovietic cu focoase nucleare din Marea 
Caraibilor aproape că a confundat operaţiunile 
antisubmarin ale SUA cu un atac total. Comandantul 
acelui submarin nu a mai cerut autorizaţia sau codul 
de la Moscova pentru a-şi lansa armele împotriva 
orașelor americane. 

În încercarea de a gestiona acest risc inevitabil al 
confruntării nucleare, Kennedy a respins în repetate 
rânduri sfaturile consilierilor săi, preferând să-i dea lui 
Hruşciov mai mult timp de gândire, să se adapteze şi 
să se acomodeze. Astfel, când un avion american de 
spionaj U-2 a fost doborât deasupra Cubei în ultima 
sâmbătă a acestei crize, Kennedy a amânat represaliile 
pentru a încerca un ultim demers diplomatic. Făcând 
acest lucru, a elaborat un cocteil politic unic, care a 
constat dintr-o înțelegere publică, un ultimatum privat 
şi un îndulcitor secret, toate în ciuda sfaturilor oferite 
de cei mai multi dintre membrii Consiliului de 
Securitate Naţională. Dacă Hrușciov era de acord să-și 


retragă rachetele din Cuba (despre care pretindea că 
sunt necesare pentru a apăra această ţară de invazia 
americană), SUA se angajau să nu invadeze insula. 
Ultimatumul privat îi dădea lui Hrușciov douăzeci şi 
patru de ore ca să răspundă, după care SUA amenințau 
cu lovituri aeriene pentru a elimina rachetele. Si 
îndulcitorul secret, deşi nu putea fi vorba de un quid 
pro quo, insista că, dacă sovieticii își retrăgeau 
rachetele din Cuba, rachetele SUA din Turcia vor 
dispărea în următoarele şase luni. 

John Fitzgerald Kennedy ştia că măsurile proactive 
luate pentru evitarea acestor conflicte puteau avea un 
preţ ridicat, inclusiv compromiterea unor chestiuni 
politice sensibile și amânarea unor iniţiative care, fără 
a fi esenţiale, erau totuşi importante. Dar a ajuns la 
concluzia că merita să plătească preţul. După cum a 
spus-o însuşi Kennedy, lecţia durabilă a crizei 
rachetelor din Cuba a fost următoarea: „Mai presus de 
orice, atunci când ne apărăm interesele vitale, puterile 
nucleare trebuie să evite confruntările care îl obligă pe 
un adversar să aleagă între o retragere umilitoare si un 
război nuclear. = 

Pentru a face alegeri la fel de înțelepte, liderii SUA 
vor trebui să recurgă la o combinaţie de gândire 
profundă si muncă asiduă. Si pot începe cu patru idei 
fundamentale: 


Clarificarea intereselor vitale. Apărarea intereselor 
vitale ale Americii depinde în primul rând de definirea 
lor. A acorda prioritate tuturor lucrurilor înseamnă a 
nu acorda niciun fel de prioritate. Totusi, acesta este 
reflexul natural al Washingtonului. Într-o luptă atât de 
dramatică precum cea dintre China și Statele Unite, 
liderii americani trebuie să facă distincţie între vital şi 
lucid.* De exemplu, menţinerea primatului SUA în 
Pacificul de Vest este cu adevărat un interes naţional 


vital? Vor „suporta americanii povara” pentru a 
impiedica China să ocupe insulele din Marea Chinei 
de Sud sau chiar să revendice Taiwanul? Acestea nu 
sunt întrebări retorice. Proiectele geopolitice—sau 
chiar răspunsurile la crize—decuplate de la priorităţile 
naţionale sunt condamnate să eşueze. 

Filozoful german Nietzsche ne învaţă că „cea mai 
comună formă de prostie omenească este să uiţi ce 
încerci să faci . Când ne gândim clar la rolul Americii 
în lume, nu putem îmbunătăţi imperativul oamenilor 
înţelepţi din timpul Războiului Rece. Asa cum am 
arătat în Capitolul 9, aceasta înseamnă să păstrăm 
SUA „ca ţară liberă cu instituţiile si valorile noastre 
fundamentale intacte“. Aceasta nu înseamnă că trebuie 
să apărăm toate revendicările formulate de Filipine sau 
de Vietnam în Marea Chinei de Sud. Nu ne cere nici 
măcar să apărăm Filipinele. Dar ne cere să evităm un 
război nuclear cu China. 


Să înţelegem ce încearcă să facă China. Aplicând 
logica sfatului lui Kennedy, liderii SUA trebuie să 
înțeleagă mai bine si să aprecieze interesele 
fundamentale ale Chinei. În ciuda retoricii lui dure, 
atunci când a fost înfruntat direct, Hruşciov a conchis 
că putea ajunge la un compromis în privinţa armelor 
nucleare din Cuba. La fel, vestitul ideolog Mao s-a 
dovedit foarte priceput în a face un pas înapoi atunci 
când aceasta servea intereselor Chinei. Xi și Trump au 
început amândoi cu revendicări maximaliste. Dar 
amândoi erau şi buni negociatori. Cu cât guvernul 
SUA va înţelege mai bine scopurile Chinei, cu atât va fi 
mai bine pregătit să rezolve divergentele. Problema 
rămâne o proiecţie psihologică: chiar si unii oficiali cu 
experienţă de la Departamentul de Stat cred mult prea 
des, în mod eronat, că interesele vitale ale Chinei sunt 
o reflectare în oglindă a intereselor Americii. Ar fi 


înţelepţi dacă l-ar citi pe Sun Tzu: „Dacă îl cunoşti pe 
duşman si te cunosti pe tine însuţi, nu trebuie să te 
temi de rezultatul a o sută de bătălii. Dacă te cunosti 
pe tine, dar nu-l cunoști pe dușman, pentru fiecare 
victorie repurtată vei suferi o înfrângere. Dacă nu-l 
cunoşti nici pe duşman și nu te cunoşti nici pe tine 
însuţi, vei sucomba în fiecare bătălie. + 

Războiul Rece a ajuns să fie văzut ca o opţiune 
interzisă în relaţiile internationale—ceva ce trebuie 
evitat practic cu orice preţ. Dar la mai bine de un sfert 
de veac de la dizolvarea imperiului sovietic (şi într-o 
perioadă de temere reînnoită între Washington și 
Moscova), merită să reflectăm la elementele trainice 
din relaţiile dintre SUA si URSS. Falsitatea creează 
ambiguitate, sinceritatea aduce claritate. Exprimări 
precum „O să vă îngropăm! si „Imperiul Răului” nu 
lăsau niciun dubiu cu privire la poziţia celuilalt. 
Asemenea atitudini dure nu au înghețat contactele 
semnificative, conversațiile sincere — si nici 
compromisurile constructive. Aceste afirmaţii i-au 
eliberat pe lideri de nevoia de a duce negocierile la 
adăpostul unor motivații înalte. China si SUA vor fi 
servite mai bine nu printr-o diplomaţie pasiv-agresivă 
de tip „ar trebui să“ (făcând apel la celălalt să se 
comporte mai bine) sau printr-o retorică cu rezonanţă 
nobilă despre normele geopolitice, urmărind însă, în 
același timp, fără scrupule interesele naţionale. În 
relațiile cu miză mare, predictibilitatea si stabilitatea— 
nu prietenia—contează cel mai mult. SUA ar trebui să 
înceteze să se mai joace de-a „hai să zicem ca’. 

Aşa cum s-a văzut în primul capitol, multi oameni 
din Statele Unite s-au prefăcut că ascensiunea Chinei 
nu este chiar atât de spectaculoasă pe cât este în 
realitate. Au mai afirmat că raţiunea de a fi a Chinei 
este concentrarea pe creşterea economică. Da, 
supraviețuirea Partidului Comunist depinde de ratele 


înalte de dezvoltare. Dar afirmarea Chinei ca puterea 
numărul unu in Asia si aspiraţia ei de a fi numărul 
unu în lume reflectă nu numai imperativul creșterii 
economice, ci si o viziune de supremație asupra lumii 
legată de identitatea chineză. În „Scrisoare către copiii 
mei, Whittaker Chambers a descoperit că ceea ce 
simţea era o atracţie filozofică spre comunismul 
revoluţionar: „Este marea alternativă de credinţă a 
omenirii... Este o viziune a minţii omeneşti care îl 
detronează pe Dumnezeu ca inteligență creatoare a 
lumii. Este viziunea minţii eliberate a omului și 
recunoaşterea vieţii si a lumii omului.” *> Desi Xi si 
mandarinii partidului său nu mai predică de mult 
doctrina marxist-leninistá, nimeni nu trebuie să se 
lase păcălit şi să creadă că regimul de astăzi este o 
mişcare postideologică preocupată numai de propria 
putere. Capitolul 7 a subliniat valorile civilizationale 
profund divergente care separă China de Occident, o 
realitate inconfortabilă pe care diplomaţia politicoasă 
o ascunde prea des. 


Sa facem strategie. Astăzi, la Washington, gândirea 
strategică este marginalizată sau chiar luată în 
derâdere. Preşedintele Clinton a spus odată că, în 
această lume în rapidă schimbare, politica externă a 
devenit un fel de jazz: arta improvizatiei. Una dintre 
cele mai stupide afirmaţii ale unuia dintre cei mai 
inteligenți preşedinţi ai Americii— Barack Obama—a 
fost aceea că, dat fiind ritmul schimbării de astăzi: „Nu 
mai am, de fapt, nevoie de George Kennan.'? Desi 
elaborarea deliberată a unei strategii nu garantează 
succesul, absența unei strategii coerente și sustenabile 
este un drum sigur spre eșec. 

În zilele noastre, factorii de decizie politică de la 
Washington adesea nici măcar nu pretind că iau 
strategia în serios. În schimb, ocupându-se de 


provocările ridicate de China, de Rusia sau de 
jihadismul islamic, spun: „Liniile etortului nostru 
sunt... Documentele oficiale ale strategiei de 
securitate naţională sunt ignorate. În deceniul trecut, 
nu am întâlnit niciun membru de rang superior din 
echipa de securitate naţională a SUA care să fi citit 
măcar strategiile de securitate națională. 

Astfel, în loc de NSC-6 sau de varianta revizuită din 
timpul administraţiei Reagan, NSDD-75, ceea ce 
ghideazá acum agenda Washingtonului referitoare la 
China sunt aspiraţiile marete atrăgătoare din punct de 
vedere politic, la care este atașată o listă de acțiuni de 
tot felul. În fiecare caz, un strateg serios ar evalua 
obiectivele formulate drept irealizabile, indiferent de 
nivelul eforturilor pe care le-ar putea depune SUA. 
Așadar, strădaniile curente sunt condamnate să dea 
gres. În privinţa Chinei, politica americană se 
străduieşte, în esenţă, să menţină statu-quoul: Pax 
Americana stabilită după cel de-Al Doilea Război 
Mondial. Washingtonul le-a amintit în repetate 
rânduri chinezilor, şi pe bună dreptate, că aceasta a 
permis cea mai lungă perioadă de pace și cea mai 
mare creștere a bunăstării economice din țările asiatice 
—in mod special în China. Dar acest statu-quo nu 
poate fi mentinut dacá actuala balantá a puterii 
economice s-a inclinat atát de dramatic in favoarea 
Chinei. Așadar, ca să spunem adevărul, singura 
strategie reală a Americii este speranţa. 

Pentru a concepe şi a construi o mare strategie 
proporţională cu această provocare va fi necesar ca 
oficialii de rang superior din guvern să-și dedice nu 
numai capitalul politic, ci si capacitatea intelectuală. 
Spre deosebire de ceea ce afirma Obama, strategia 
naţională de securitate a SUA are nevoie astăzi de 
Kennan, alături de echivalentii moderni ai lui 
Marshall, Acheson, Vandenberg, Nitze si Truman. 


Să punem în centru provocările interne. Dacă Xi si 
Trump l-ar fi ascultat pe Lee Kuan Yew, s-ar fi 
concentrat mai întâi pe ceea ce contează cel mai mult: 
problemele interne. Care este astăzi cea mai mare 
provocare pentru securitatea naţională a Americii? 
Care este cea mai mare ameninţare la adresa statutului 
Americii în lume? Răspunsurile la ambele întrebări se 
găsesc în eșecurile sistemului politic american. Puneti 
aceleaşi întrebări in China si răspunsurile vor fi 
aceleași: greșelile de guvernare. Observatorii onesti 
din ambele societăți recunosc tot mai mult că nici 
democraţia „decadentă , nici autoritarismul „receptiv“ 
nu sunt potrivite pentru a face fata testelor severe ale 
secolului al XXI-lea. 

Sunt un optimist congenital în privinţa Americii, 
dar sunt îngrijorat că democraţia americană prezintă 
simptome fatale. DC (Washington, DC) a devenit un 
acronim pentru  Dysfuncional Capital („capitală 
disfunctionalà ): o mlaștină în care partizanatul a 
devenit otrăvitor, relaţiile dintre Casa Albă și Congres 
au paralizat funcţiile de bază, precum alcătuirea 
bugetului şi încheierea tratatelor internaţionale, iar 
încrederea publicului în guvern a dispărut aproape 
total. Aceste simptome își au rădăcinile în declinul 
moralei publice, in corupţia legalizată şi 
institutionalizata, într-un electorat slab si cu deficit de 
atenție, într-o presă de tipul „te-am prins! —toate 
acestea exacerbate de dispozitivele şi de platformele 
digitale care răsplătesc mai mult senzationalul si 
dispretuiesc dezbaterea. Asa cum ne-a avertizat in 
mod profetic Abraham Lincoln, o casă dezbinată nu 
poate rezista. Fárá o conducere mai puternicá si mai 
hotărâtă din partea preşedintelui si fără recuperarea 
sentimentului responsabilitátii civice în cadrul clasei 
conducătoare, Statele Unite ar putea porni în urma 
Europei pe drumul declinului. În același timp, 


împărtăşesc critica devastatoare a lui Lee la adresa 
„sistemului operational” al Chinei. Tehnologia face ca 
actualul sistem de guvernare să fie demodat. Tinerii 
orășeni cu smartphone-uri nu pot fi guvernati in mod 
sustenabil de birocratii de la Beijing, care urmáresc 
fiecare cetăţean ca pe o parte a unui sistem 
omniprezent de „credite sociale Lee a identificat un 
evantai de handicapuri pe care China nu le va schimba 
usor: absenta statului de drept, controlul excesiv de la 
centru, obiceiurile culturale care limiteazá imaginatia 
si creativitatea, un limbaj care „modelează gândirea 
prin epigrame si 4 000 de ani de texte care sugerează 
că tot ceea ce merita să fie spus a fost spus deja şi mai 
bine de autorii de dinaintea mea" si incapacitatea „de a 
atrage si de a asimila talente de la alte societăţi din 
lume 7. Recomandarea lui nu era o democraţie de stil 
american (despre care credea că va duce la prăbuşirea 
Chinei), ci recuperarea virtuţilor tradiţionale ale 
mandarinilor într-un guvern condus de un lider 
puternic. Pe acest front, naționalismul centrat pe 
valori al lui Xi ar putea ajuta la restabilirea integrităţii 
unui sistem de operare chinez, care a fost golit de 
conținut printr-un puternic materialism. 

Pentru a extinde metafora digitală, ambii rivali 
trebuie să reevalueze gradul de adecvare al aplicaţiilor 
lor pentru secolul al XXI-lea. În cartea sa Civilization, 
Niall Fergusson identifică șase „aplicaţii supertari — 
idei şi instituţii care, după anul 1500, au generat 
extraordinara divergență în materie de prosperitate 
între Occident si restul lumii. Acestea sunt 
concurența, revoluţia științifică, proprietatea privată, 
medicina modernă, societatea de consum şi etica 
occidentală.* Remarcând marea reorientare a Chinei 
către Occident, care s-a petrecut începând din 1970, 
Niall se întreabă dacă China își poate susține progresul 
fără aplicaţia supertare nr. 3: asigurarea dreptului la 


proprietate privată. Mă îngrijorează faptul că etica 
muncii din America a căzut în mediocritate, în timp 
ce societatea sa de consum a devenit decadentă. 

Dacă liderii din fiecare societate vor sesiza gravitatea 
problemelor cu care se confruntă pe frontul intern și le 
vor acorda prioritatea pe care o merită, oficialităţile 
vor descoperi că cea mai serioasă grijă a lor nu este să 
conceapă o modalitate de „a partaja cu Asia secolul al 
XXI-lea. 

Vor recunoaşte această realitate? Îşi va pune la 
treabă vreuna din cele două tari—sau amandoua— 
imaginaţia si forța pentru a face fata provocărilor 
interne? $i, dacă da, vor fi suficient de abile pentru a-şi 
asigura interesele vitale fără a recurge la război? 
Oamenii de stat care vor încerca să facă acest lucru nu 
vor găsi un loc mai bun de pornire decât recitind 
Istoria războiului peloponesiac. Vor reuşi? Ah, dacă as 
sti! Dar stim că Shakespeare avea dreptate: destinele 
noastre „se află nu in stele, ci in noi înșine . 


* Cândva spion sovietic care a dezertat, Chambers a devenit un 
anticomunist inversunat si în 1984 a primit din partea 
preşedintelui Reagan Medalia Libertăţii. 


MULTUMIRI 


Recunoașterea datoriilor contractate pe parcursul 
odiseei din care a ieșit această carte ar avea anevoie de 
un eseu de sine stătător. Din primul an de facultate, la 
Colegiul Davidson, când profesorul Laban mi-a făcut 
cunoștință cu Tucidide, până în prezent, când, o data 
pe lună, la Harvard se întâlnește Grupul de Lucru 
privind China, am învăţat în fiecare zi în moduri care 
au adăugat informaţie acestei analize. Îndrumătorul 
tezei mele, Crane Brinton (autor al lucrării Anatomy of 
a Revolution) m-a învăţat cum să recunosc tiparele în 
istorie. Studiind filozofia analitică la Oxford, am 
învăţat de la A.J. Ayer, Isaiah Berlin, Gilbert Ryle si 
Peter Strawson care sunt diferentele dintre cadrele 
conceptuale si lumea reală. Ca doctorand la Harvard, 
am avut ocazia extraordinară de a fi îndrumat de trei 
legendari cunoscători ai istoriei aplicate pentru a-mi 
clarifica provocările epocii actuale: Henry Kissinger, 
Ernest May şi Richard Neustadt. Teza mea de doctorat 
s-a intitulat Criza rachetelor din Cuba din 1962, dar a 
abordat si pericolele ridicate de arsenalele nucleare ale 
superputerilor, care au sudat o legătură de 
nezdruncinat între adversari. 

În timpul Războiului Rece, am avut ocazia să învăţ si 
să contribui la înţelegerea acestei ameninţări 
existenţiale si—in calitate de consultant, consilier si 
participant—sa elaborez strategii care au învins, in 
ultimă instanță, Imperiul Răului. Am avut privilegiul 
să lucrez pentru președintele Ronald Reagan și pentru 
secretarul apărării Caspar Weinberger (căruia i-am 
fost consilier special), pentru preşedintele Bill Clinton 
și pentru secretarii lui de la Apărare, Les Aspen și Billy 
Perry (pentru care am fost secretar adjunct pentru 


apărare), pentru vreo zece secretari de apărare, de la 
Weinberger la Ash Carter (din al cărui Consiliu 
pentru Politica de Apărare am făcut parte), pentru 
directori ai CIA, de la Stan Turner (pentru care am 
lucrat în calitate de consilier special) până la David 
Petraeus, precum si pentru multi alti colegi. 

Dar gândirea mea, in general, şi ideile din această 
carte au fost modelate in primul ránd de Harvard, si in 
mod concret de Harvards Kennedy School of 
Government. La sfársitul anilor 1970 si in anii 1980 
am avut onoarea să fiu „decan fondator al acestei 
instituții. Al Carnesale, Joe Nye şi cu mine am condus 
Avoiding Nuclear War Project, în care s-au înscris zeci 
de tineri profesori si participanți la studii 
postdoctorale, într-un efort de a înțelege modul în 
care competiţia nucleară ar putea fi constrânsă 
suficient de mult pentru a le permite dușmanilor de 
moarte să supravieţuiască. În perioada de după 
Războiul Rece, am condus Harvard's Belfer Center for 
Science and International Affairs, unde nenumărați 
colegi, cadre didactice, m-au învăţat care sunt cele mai 
semnificative provocări din afacerile internaţionale. În 
ansamblu, am avut norocul să fac parte din ceea ce 
A.N. Whitehead a numit „uniunea dintre tineri si 
vârstnici în căutarea imaginativă a cunoaşterii . 

Beneficiez, în continuare, de îndrumări cu privire la 
China din partea membrilor Grupului de Lucru 
privind China de la Belfer Center, si anume Hoss 
Cartwright, Mark Elliott, Taylor Fravel, Kelly Sims 
Gallagher, Paul Heer, Alastair Iain Johnston, William 
Kirby, Roderick MacFarquahar, Meghan O'Sullivan, 
Dwight Perkins, Stapleton Roy, Kevin Rudd, Anthony 
Saich, Ezra Vogel, Odd Arne Westad. Ajutorul meu 
plin de răbdare în înţelegerea economiei Chinei a fost 
Martin Feldstein, principalul meu îndrumător, având 
sprijinul lui Richard Cooper, Stanley Fischer, Larry 


Summers şi Robert Zoellick. În efortul de a face istorie 
aplicată, co-conspiratorul meu în lansarea proiectului 
de istorie aplicată de la Harvard, Niall Ferguson, a fost 
mai mult decât un coleg valoros, iar David Armitage, 
Drew Faust, Fredrick Logevall, Charles Maier, Steve 
Miller, Richard Rosecrance și Stephen Van Evera mi- 
au oferit sfaturi înțelepte. 

Winston Churchill făcea următoarea observaţie: 
„Scrierea unei cărţi este o aventură. La început este o 
joacă şi un amuzament. După aceea devine o amantă, 
după aceea un stăpân, apoi un tiran. Ultima fază este 
atunci când te-ai împăcat cu starea ta de servitute, 
ucizi monstrul si îl arunci publicului. 

Spre deosebire de cărţile mele anterioare, aici multi 
oameni m-au ajutat să ucid monstrul. Redactorul-sef 
Josh Burek a fost o sursă constantă de inspiraţie, 
informaţii și decizie ca să ajungem la linia de finiș. 
Principalul lui asistent, Adam Siegel, a dat dovadă de 
mult optimism și de un deosebit talent în organizarea 
activităţii de cercetare a studenţilor, printre care au 
fost Jieun Baek, Leore Ben-Chorin, Edyt Dickstein, 
Chris Farley, Paul Fraioli, Eleanor Freund, Eyck 
Freymann, Osh Goldstein, Tess Hellgren, Arjun 
Kapur, Zachary Keck, Nathan Levine, Wesley Morgan, 
William Ossoff, Krysianna Papadakis, Sam Ratner, 
Henry Rome, Tim Sandole, Wright Smith. Mulţumiri 
speciale se cuvin lui John Masko, care a redactat 
excelent schița iniţială a Dosarului Capcanei lui 
Tucidide din Anexa 1. Doi remarcabili cercetători 
aflați la început de drum au adus contribuţii 
importante: Ben Rhode, care m-a ajutat să înţeleg 
calea care a dus la Primul Război Mondial, si Seth 
Jafte, care a evaluat în calitate de expert cazul iniţial al 
Capcanei lui Tucidide în Grecia antică. Bob Blackwill, 
Uri Friedman, Michael Martina, Jim Miller, Joe Nye, 
Michael Sulmeyer, Mark Toher, Odd Arne Westad, Ali 


Wyne şi Bob Zoellick au analizat diverse secţiuni ale 
cărții si au oferit comentarii valoroase. Feedbackul 
colectiv al acestui grup venerabil a avut drept rezultat 
nenumărate corectii si ameliorări. Toate erorile rămase 
imi aparţin numai mie. 

La Belfer Center, directorii executivi Gary Samore şi 
Patty Walsh au fost niște tovarăși minunati; datorită 
lor, centrul nu a întârziat absolut deloc redactarea 
acestei cărți. Colegii Benn Craig, Arielle Dworkin, 
Andrew Facini, Andrea Heller, Henry Kaempf, 
Simone O'Hanlon si Sharon Wilke au desfásurat o 
muncă minutioasa în spatele scenei. Vă mulțumesc! 

Mulţumesc şi agentului meu, Michael Carlisle, care a 
văzut potenţialul acestei cărți chiar de la început si nu 
a sovàit nicio clipă. Echipa de la Houghton Mifflin 
Harcourt are merite speciale pentru felul în care a 
prelucrat manuscrisul si a facut fata schimbărilor mele 
de dispoziţie. Larry Cooper, Lori Glazer, Carla Gray, 
Ben Hyman, Alexander Littlefield, Ayesha Mirza, 
Bruce Nichols si Taryn Roeder. 

Dar, mai mult decât oricui, îi sunt recunoscător 
soției mele Elisabeth, care este nu numai iubirea vieţii 
mele, ci şi cea mai bună prietenă şi cea mai atentă 
cititoare care a analizat fiecare capitol în mod critic. 


ANEXA 1. CAPCANA LUI TUCIDIDE 


1. Sfârşitul sec. 


XV 


2. Prima 


jumătate a 


3. Sec. XVI si 
XVII 


jumătate a 


6. Sfârşitul sec, 


XVII mijlocul 


sec. XVIII 


Puterea 


dominantă 


Portugalia 


Franța 


Habsburgii 


Habsburgii 


Republica 


Provinciilor 


Unite 


Franta 


Puterea in 


ascensiune 


Spania 


Habsburgii 


Imperiul 


Otoman 


Suedia 


Analia 


Marea 


Britanie 


Domeniul 


Imperiu și comerţ 


Putere continentală în 


Europa Occidentală 


Putere continentală în 
Europa Centrală şi de 
Est, putere maritimă în 


Mediterana 


Putere continentală si 
maritima in nordul 


Europei 


Imperiu global, putere 


maritima, comerţ 


Imperiu global și 
putere continentală 


europeană 


Rezultatul 


rără 


război 


Război 


Război 


Război 


Război 


Război 


Război 


7. Sfârşitul sec. Regatul Unit Franţa Putere continentală si 
XVIII începutul 


sec. XIX 


maritima in Europa 


8. Mijlocul sec. Franţa si Imperiu global, Război 


XIX Regatul Unit influenţă in Asia 
Centralà si in estul 


Mediteranei 


9. Mijlocul sec. Franţa Germania Putere continentală în Război 


XIX Furopa 


China şi Rusia Japonia Putere continentală şi Război 


maritimă În Asia 


Regatul Unit Statele Dominatie economică Fara 
Unite globală si suprematie război 
navală in Emisfera de 


Vest 


Regatul Unit Germania Putere continentală în Război 
sprijinit de Europa si putere navală 


Franţa, Rusia globală 


13. Mijlocul Uniunea Germania Putere continentală şi Război 
sec. XX Sovietică, maritimă în Europa 
Franţa si 


Regatul Unit 


14. Mijlocul Statele Unite Japonia Putere maritimă şi Război 


sec. XX infiuentà in zona Asia- 


Pacific 


Statele Unite Uniunea Putere globală Fără 


Sovietică război 


Regatul Unit și Germania Influență politică în Fără 


Franța Europa război 


Y! cazuri majore de putere în ascensiune vs. putere dominanta. 
Studiati Harvard Thucydidess Trap Project şi accesaţi materiale 
suplimentare la adresa: http://belfercenter.org/thucydides- 
trap/. 


1. Portugalia vs. Spania 

Perioada: Sfârşitul secolului al XV-lea 
Puterea conducătoare: Portugalia 
Puterea în ascensiune: Spania 
Domeniul: Imperiu global si comerţ 
Rezultatul: Fără război 


În cea mai mare parte a secolului al XV-lea, Portugalia 
și-a pus în umbră rivala si vecina tradițională, Coroana 
Spaniolă a Castiliei, fiind prima din lume în domeniul 
explorărilor si al comerțului international. Dar, în anii 
1490, Spania unificată si revigorată a început să 
conteste dominația comercială a Portugaliei si să 
revendice supremația colonială în Lumea Nouă, 
aducând cele două puteri iberice în pragul războiului. 
Intervenția papei şi tratatul de la Tordesillas din 1494 
au oprit un conflict devastator. 


La mijlocul secolului al XV-lea, ambițiosul print 
Henric Navigatorul s-a afirmat ca principalul 
promotor al explorărilor portugheze. A investit în noi 
tehnologii de navigaţie si a trimis marinarii 
portughezi în expediţii lungi, până departe, în căutare 
de aur, pentru a stabili noi parteneriate comerciale și 
pentru a răspândi creştinismul. Principala rivală a 
Portugaliei, Castilia, era preocupată de războiul 
pentru succesiunea monarhică si de recucerirea 
ultimelor fortărețe islamice din Peninsula Iberică, 
astfel încât dominaţia comercială a Portugaliei nu era 
amenințată. De aceea, Henric avea mână liberă să 
promoveze o politică dinamică şi coerentă de 
expansiune! în Madeira, Azore şi pe teritoriile de 
coastă din Africa de Vest. Stăpânirea portughezilor 
asupra mărilor a atins punctul culminant în 1488, 
când exploratorul Bartolomeu Dias a devenit primul 
european care a ocolit Capul Bunei Speranţe, 
deschizând drumul maritim spre India si spre 
profitabilele Indii de Est. 

Dar chiar în timp ce imperiul Lisabonei continua să 
crească, rivala ei castiliană se pregătea să conteste 
supremaţia Portugaliei. Căsătoria dinastică dintre 
monarhii catolici Isabela de Castilia si Ferdinand de 
Aragon a unit în 1469 cele două regate sub o singură 


coroană şi a centralizat rapid puterea în lumea 
hispanofonă.? In 1492, Ferdinand si Isabela au încheiat 
recucerirea ultimului emirat din Peninsula Iberică, 
Granada. 

Deși Portugalia era în avantaj în privinţa expansiunii 
în străinătate—imperiul Spaniei nu trecea dincolo de 
Insulele Canare—, nu a durat mult până când 
ascensiunea Spaniei a început să îngrijoreze Portugalia 
dominantă. După ce Spania a reocupat Granada în 
1492, Lisabona era îngrijorată că „acum castilienii 
victorioși ar fi putut să-și continue războiul in Africa 
de Nord, amenințând ambițiile Portugaliei în această 
zonă > 

Îngrijorarea portughezilor a crescut şi mai mult 
după ce Cristofor Columb a ajuns în Lumea Nouă în 
1492. Refuzat de regele Ioan al II-lea când apelase 
pentru prima dată la Portugalia pentru sprijin, 
Columb s-a adresat lui Ferdinand și Isabelei, care l-au 
sprijinit în schimbul a nouă zecimi din veniturile din 
noile teritorii pe care le va revendica.* Călătoriile lui 
Columb au transformat Spania într-un rival serios în 
stăpânirea imperiului de peste mare. 

Balanța puterii dintre cele două rivale s-a schimbat 
aproape peste noapte. Specialistul în istoria economiei 
Alexander Zukas afirmă: „Era clar că va izbucni 
curând un conflict în legătură cu teritoriile revendicate 
de Spania si Portugalia, care nu fuseseră revendicate 
până atunci de europeni. > Când s-a răspândit zvonul 
că regele loan, „convins că insulele pe care le 
descoperise Columb îi aparţin lui... pregătea deja o 
flotă pentru a le lua în posesie, războiul dintre cele 
două puteri părea foarte probabil.“ 

Amintindu-și lecţiile amare primite în timpul 
războiului pentru succesiunea la tronul Castiliei din 
anii 1470, în care Castilia, Aragonul și Portugalia 
luptaseră timp de cinci ani pentru a ajunge apoi într- 


un impas, Spania s-a adresat, pentru arbitraj, papei de 
origine spaniolă Alexandru al VI-lea, iar papa a fost de 
partea sa. Alexandru al VI-lea a trasat o linie—la 
aproximativ 500 de kilometri vest de Insulele Capului 
Verde—si a stabilit că toate teritoriile noi descoperite 
la est de această linie vor aparține Portugaliei, iar la 
vest de această linie, Spaniei. Dar portughezii nu erau 
mulțumiți de această decizie și au refuzat să o respecte, 
din cauză că le acorda o parte mică din Lumea Nouă și 
restricționa accesul spre rutele comerciale din India și 
Africa.“ 

Într-o ultimă încercare de a evita războiul, cele două 
puteri au fost de acord să modifice propunerea papei 
prin tratatul de la Tordesillas din 1494. Tratatul muta 
linia de demarcaţie la vest de meridianul 46 de grade 
longitudine vestică, trecând prin estul Braziliei de 
astăzi si asigurând Portugaliei accesul spre India si 
Atrica. Potrivit istoricului A.R. Disney, „tratatul de la 
Tordesillas a trasat harta de bază a imperiului, 
definind respectivele sfere de cuceriri şi de influenţă, 
până în secolul al XVIII-lea“. Acordul s-a păstrat, desi 
explorările ulterioare în vastul continent american au 
arătat că Spania se alesese cu o parte mult mai mare 
din cele două Americi.” 

De ce nu s-au luptat cele două puteri nici chiar după 
ce Portugalia și-a dat seama că descoperirile Spaniei 
vor modifica semnificativ balanţa puterii? Unul dintre 
motive era acela că regele Ioan al II-lea stia ca 
Portugalia „nu-și permite încă un război cu Spania Ti, 
iar Spania tocmai încheiase recucerirea Granadei, 
astfel încât era supusă unor constrângeri economice şi 
militare. Amintirea războiului pentru succesiunea la 
tronul Castiliei atenua speranţele într-o victorie 
decisivă. Dar încă şi mai important era faptul că bulele 
papei Alexandru prevedeau pericolul excomunicării, o 
lovitură devastatoare pentru prestigiul oricărui 


monarh catolic. Papa putea să oprească războiul, 
deoarece atât coroana Spaniei, cât şi a Portugaliei 
considerau că legitimitatea lor este mai importantă 
decât echilibrul de putere. 

Tratatul de la Tordesillas a trecut testul timpului.“ 
Deși au continuat să concureze, Spania şi Portugalia 
şi-au dat seama că au interesul comun de a exclude 
alte puteri din Lumea Nouă. Când Anglia, Franţa şi 
chiar “Ţările de Jos le-au depășit pe plan economic si 
militar, Spania si Portugalia și-au apărat şi mai ferm 
poziţiile, aprobate de Vatican, de gardieni ai statu- 
quoului.? 


2. Franta vs. casa de Habsburg 

Perioada: Prima jumátate a secolului al XVI-lea 
Puterea conducátoare: Franta 

Puterea in ascensiune: Habsburgii 

Domeniul: Puterea continentalá in Europa de Vest 
Rezultatul: Rázboaiele dintre casa de Habsburg si casa 
de Valois (1519-1559), inclusiv rázboiul din Italia 
(1521-1526) 


Alegerea regelui Carol al Spaniei in 1519 ca împărat al 
Sfântului Imperiu Roman a încurajat casa de Habsburg, 
în ascensiune, care a contestat preeminenta Frantei în 
Europa. Hotărât să mențină influența franceză in 
Europa Occidentală şi temându-se să nu fie încercuit de 
Habsburgi, regele Franţei Francisc 1 şi-a convins aliaţii 
să invadeze teritoriile controlate de Habsburgi, 
începând un război intermitent de patruzeci de ani între 
puterile continentale rivale, încheiat cu supremația 
Habsburgilor. 


După ce a dezmembrat si a anexat jumătate din 
puternicul ducat de Burgundia în 1477 și ducatul de 


Bretania în 1491, Franţa a intrat în secolul al XVI-lea 
ca puterea continentală dominantă în Europa 
Occidentală. Prosperitatea ei în creştere l-a determinat 
pe papa Leon al X-lea să declare, în 1519, că regele 
Francisc I al Franţei „îi depășise în bogăţie si putere pe 
toti ceilalţi regi creştini“. În acel an, Francisc era unul 
dintre principalii pretendenți la titlul de împărat 
roman al lui Maximilian I, dar prinții electori, fiind 
corupti, i-au acordat acest titlu unui membru al casei 
de Habsburg, regele Carol al Spaniei. Imediat dupá 
alegerea lui Carol—un succes rásunátor pentru 
Habsburgii aflați in ascensiune— Francisc „a prevăzut 
războiul—nu împotriva Necredinciosului, ci între el şi 
Carol. 

Francisc avea multe motive să se teamă de numirea 
lui Carol. Între cei doi suverani exista o listă întreagă 
de dispute—in legătură cu Navarra (posesiune 
habsburgică pe care o revendica Franţa), Burgundia 
(posesiune franceză revendicată de Carol) si controlul 
asupra ducatului Milano—iar aceasta însemna că noul 
avantaj al lui Carol reprezenta o amenințare serioasă la 
adresa puterii Franţei. Mai crea și perspectiva de a fi 
încercuit de teritorii habsburgice.' 

Influenţa regelui spaniol şi anxietatea vecinilor lui au 
crescut pe măsură ce acesta și-a consolidat domnia 
asupra părţilor controlate de Habsburgi din Imperiul 
Roman, Ţările de Jos, teritoriile din Franche-Compté 
și Italia de astăzi, precum şi imperiul spaniol din 
Lumea Nouă. „Fie că regele Carol al V-lea aspira sau 
nu la un imperiu universal, observă istoricul John 
Lynch, „rămâne un fapt cá, si dacă nu punem la 
socoteală teritoriile aflate in disputá— Milano si 
Burgundia—, domeniile lui erau deja universale si 
lezau prea multe interese, pentru a nu provoca 
pretutindeni  resentimente"", Potrivit istoricului 
Robert Knecht, Francisc işi exprimase aceste 


îngrijorări înainte de încoronarea lui Carol ca împărat 
și dorea această poziţie pentru el însuși, mai ales 
pentru faptul că „dacă [Carol] ar fi reuşit, dată fiind 
extinderea regatelor şi a domeniilor lui, aceasta ar fi 
putut face mult rau“. 

În efortul de a stăvili expansiunea lui Carol, Francisc 
i-a îndemnat pe aliaţii sai să invadeze teritoriile 
controlate de Habsburgi din Navarra (parte din nord- 
estul Spaniei si din sud-vestul Franţei de astăzi) si 
Luxemburgul. Carol a reacționat, atrăgându-și 
sprijinul Angliei şi al papei împotriva agresiunii 
Franţei si a invadat cu succes teritoriile franceze din 
Italia. Francisc a fost făcut prizonier in 1525 în lupta 
de la Pavia şi aruncat în închisoare la Madrid. Pentru a 
fi eliberat, a fost nevoit să renunțe, prin tratatul de la 
Madrid din 1526, la pretenţiile sale asupra Italiei, 
Burgundiei, Flandrei si comitatului Artois. Puterea 
crescândă a lui Carol şi tratamentul degradant la care 
îl supusese pe monarhul francez au provocat spaimă în 
Europa, astfel încât a fost mult mai ușor pentru 
Francisc să alcătuiască o coaliţie împotriva lui când s-a 
întors la Paris. Din alianța lui făceau parte parteneri 
neobisnuiti, precum noul papá Clement al VII-lea si 
sultanul Soliman al Imperiului Otoman (vezi Cazul 3). 
Dar nu a fost îndeajuns pentru a-l împiedica pe Carol 
să invadeze o mare parte din Italia la începutul anului 
1527, într-o campanie care a culminat cu jefuirea 
sălbatică a Romei si chiar cu capturarea, in mai, a 
papei Clement al VII-lea. 

Lupta dintre Franta si Habsburgi a continuat cu 
intermitențe până la sfârșitul anilor 1550, desi 
Imperiul Otoman crescuse și ameninţa puterea 
Habsburgilor. În acel moment, deoarece își epuizaseră 
finanţele, ambele părți au căzut de acord să amâne 
ostilitățile. O pace lungă a pavat drumul pentru noul 
rege din casa de Habsburg, Filip al II-lea, care s-a 


bucurat „de supremaţia necontestată a creştinătăţii P, 
în timp ce Franţa a fost zguduită decenii la rând de 
tulburările interne din timpul războaielor religioase. 
Conflictul s-a reluat la începutul anilor 1600, când 
regele Filip al IV-lea al Spaniei s-a confruntat cu 
Franţa în ascensiune a regelui Ludovic al XIII-lea. Sub 
succesorul acestuia, Ludovic al XIV-lea, Regele Soare, 
Franţa de devenit din nou puterea dominantă a 
Europei continentale. 


3. Habsburgii vs. Imperiul Otoman 

Perioada: Secolele al XVI-lea și al XVII-lea 

Puterea conducătoare: Habsburgii 

Puterea în ascensiune: Imperiul Otoman 

Domeniul: Puterea continentală în Europa de Est, 
puterea maritimă în Mediterana 

Rezultatul: Războaiele dintre Otomani și Habsburgi, 
inclusiv războaiele lui Soliman Magnificul (1526- 
1566), Războiul cel Lung (1593-1606) şi războiul 
dintre Liga Sfântă și Imperiul Otoman (1683-1699) 


Expansiunea rapidă a teritoriului otoman şi sporirea 
resurselor otomane la începutul anilor 1500 amenința 
să pună capăt statutului dominant al Habsburgilor în 
Europa, mai ales pe măsură ce ambițiile turcilor de a se 
extinde în Europa de Est si în Balcani au devenit o 
realitate. Această expansiune a pus cele două puteri față 
în față într-o serie de războaie în urma cărora otomanii 
au ocupat o mare parte din Europa de Est si au 
confirmat ascensiunea imperiului ca putere 
continentală preeminentă. 


Odată cu alegerea, în 1519, a puternicului Carol al V- 
lea de Habsburg ca împărat al Sfântului Imperiu 
Roman, „o monarhie universală, în care Habsburgii 
domneau din nou peste o crestinátate catolică 


uniformă, părea o perspectivă realistă ^ Cinci ani mai 
târziu, când a învins Franţa în războiul din Italia (vezi 
Cazul 2), Carol a dobândit o poziţie dominantă în 
Europa, controlând Austria, Spania, sudul Italiei si 
Ţările de Jos de astăzi. În 1525, într-un gest de 
disperare, Franţa învinsă s-a aliat cu dușmanul de mai 
înainte al tuturor puterilor europene, Imperiul 
Otoman, aflat sub conducerea sultanului Soliman 
Magnificul. Potrivit istoricului Halil İnalcık, otomanii 
reprezentau pentru Francisc „singura putere capabilă 
să garanteze existența statelor europene împotriva lui 
Carol al V-lea.“ 

Ambitia otomanilor era incontestabilă. La mijlocul 
secolului trecut, sultanul Mehmed Cuceritorul jefuise 
capitala bizantină, Constantinopol, insufland în toată 
Europa creştină teama de „o politică încă si mai 
agresivă de cuceriri“ La sfârşitul secolului al XVI-lea, 
al doilea război dintre otomani si venețieni a 
transformat Imperiul Otoman într-o formidabilă 
putere navală, cu peste 400 de vase, în 1515, şi cu peste 
o sută de docuri în Marea Neagră, la începutul anilor 
1520. Cu opt ani înainte de pledoaria lui Francisc, 
otomanii  terminaseră de cucerit imperiul 
mamelucilor, anexaseră Egiptul de astazi, Siria, 
Peninsula Arabă şi dublaseră teritoriul şi sursele de 
impozite cuvenite sultanului. După cum afirmă 
Andrew Hess, aceste cuceriri „au întărit enorm statul 
otoman , asigurând beneficii economice și legitimitate 
religioasă lumii islamice.“ Folosindu-și puterea navală 
și bogăţia recent dobândite, otomanii și-au extins sfera 
de influenţă spre vestul Mediteranei si la nord-vest, 
spre Viena.“ Dincolo de zidurile Vienei se afla Sfântul 
Imperiu al lui Carol. 

În 1526, Soliman a atacat Ungaria în lupta de la 
Mohács, ocupând o treime din teritoriul acesteia. În 
timp ce Soliman mergea spre frontiera austriacă, 


Carol, potrivit lui Richard Mackenney, „s-a arătat 
îngrijorat de invadatorii aparent „invincibili si 
atotcuceritori^ In 1527 a convocat cortesurile 
castiliene (corpurile legiuitoare spaniole) ,pentru a 
organiza mijloacele necesare in vederea apărării 
împotriva turcilor“%, al căror obiectiv final—Carol stia 
asta—era Sfântul Imperiu Roman ca atare. „Aici 
puteau să dea o lovitură decisivă dușmanului lor 
principal, Habsburgii, si prinților germani care îi 
sprijineau“, scrie istoricul Brendan Simms. „Mai mult 
chiar, numai ocupând Germania putea Soliman să 
justifice revendicarea moștenirii Imperiului Roman. “ 
Scânteia care a aprins războiul dintre cele două puteri 
a apărut repede. Temându-se că otomanii vor exploata 
vidul de putere din Ungaria care a urmat după 
moartea lui Ludovic al Il-lea, Ferdinand I de 
Habsburg, arhiducele Austriei, s-a proclamat rege al 
Ungariei şi al Boemiei. Soliman a răspuns, cu ajutorul 
lui Ioan Zápolya din Transilvania, asediind Viena în 
1529. 

Dupa ce a respins atacurile otomane impotriva 
Vienei de două ori, dar fără a reuşi să recupereze prea 
mult din teritoriul Ungariei sau să repurteze victorii 
navale importante în Mediterana, Ferdinand a fost 
nevoit sa încheie un armistițiu umilitor la 
Adrianopole, in 1547. Termenii acestui armistițiu îi 
cereau să renunţe la cele mai multe dintre pretenţiile 
asupra Ungariei și să plătească un tribut exorbitant 
pentru părţile mici care rămâneau, nominal, ale 
Habsburgilor. Armistițiul il numea pe Carol al V-lea 
nu „împărat, ci numai „regele Spaniei, permițându-i 
lui Soliman să se proclame adevăratul „cezar“ al 
lumii.% 

Victoria Imperiului Otoman a cimentat poziţia 
acestuia ca principal jucător în peisajul politic 
european. Imperiul va continua să testeze limitele 


expansiunii în Europa Centrală si în Mediterana încă 
un secol și jumătate, chiar dacă va suferi o înfrângere 
navală în bătălia de la Lepanto, din 1571. Abia după 
războiul Ligii Sfinte cu turcii a reușit prinţul din casa 
de Habsburg, Eugeniu de Savoia, să recucerească cea 
mai mare parte din Ungaria și să oprească decisiv 
expansiunea otomană în Europa. Declinul prelungit al 
otomanilor va dura până în secolul al XX-lea. 

4. Habsburgii vs. Suedia 

Perioada: Prima jumătate a secolului al XVII-lea 
Puterea conducătoare: Habsburgii 

Puterea în ascensiune: Suedia 

Domeniul: Puterea continentală şi maritimă în Europa 
de Nord 

Rezultatul: O parte din Războiul de Treizeci de Ani 
(participarea Suediei, 1630-1648) 


În 1619, când a fost ales împărat al Sfântului Imperiu 
Roman, Ferdinand al U-lea era cel mai puternic 
suveran din Europa Centrală. Imperiul lui, care purta 
autoritatea papalității, se întindea de la Mediterana 
până în nordul Germaniei. Dar venirea lui la putere a 
coincis cu una dintre cele mai mari amenințări pe care 
le infruntase vreodată imperiul: ascensiunea nordului 
luteran. Încercările lui Ferdinand de a înăbuși cazurile 
izolate de rebeliune luterană si de reafirmare a 
suveranității Habsburgilor vor duce în final la Războiul 
de Treizeci de Ani. Il vor îndrepta, de asemenea, către 
conflictul cu Suedia, puterea regională cu cea mai 
rapidă afirmare. 


În prima jumătate a secolului al XVII-lea, ca răspuns 
la rebeliunile incipiente din provinciile germane de 
nord, mai multe puteri protestante din afara Sfântului 
Imperiu  Roman—inclusiv Anglia si Republica 
Provinciilor Unite—s-au oferit de bunăvoie să 


finanţeze un stat protestant militar puternic pentru a-l 
înfrunta în nordul Germaniei pe generalul Albrecht 
von Wallenstein. Primul rege căruia i s-a acordat 
această sansa a fost Christian al IV-lea al Danemarcei. 
Depásit de situaţie, acesta a fost împins înapoi până în 
insulele daneze, lăsându-l pe împăratul roman 
Ferdinand al II-lea să fie si mai puternic si să 
constituie o forță suverană în toată Germania si in 
restul Europei de nord. Sosirea lui Wallenstein pe 
țărmul Mării Baltice şi planul acestuia de a-și impune 
controlul asupra zonei baltice construind în nord o 
flotă aparținând Habsburgilor l-au alarmat serios pe 
regele Suediei, care era puterea cu cea mai rapidă 
creştere din regiune. 

Prin războaiele cu Danemarca, Rusia si Polonia, 
regele suedez Gustav Adolf se afirmase ca unul dintre 
cei mai capabili comandanţi din Europa. Printr-o 
combinaţie de creștere economică, inovaţie militară și 
expansiune teritorială, Gustav transformase Suedia 
dintr-un stat sărac și înapoiat în unul dintre cele mai 
puternice imperii din Europa. Între 1590 si 1630, mica 
armată provincială a Suediei a crescut de la un efectiv 
de 15 000 de oameni la 45 000.2 Inovaţiile în utilizarea 
artileriei și sistemul de recrutare obligatorie (primul 
din Europa) contribuiseră la construirea unei mașini 
militare funcţionale.“ După ce a ocupat o bucată din 
Polonia, în 1629, Suedia controla aproape „toate 
porturile importante de pe ţărmul sudic al Mării 
Baltice“. 

Provocarea reprezentată de expansionismul Suediei 
nu a trecut neobservată de generalul habsburgic. 
Istoricul Samuel Gardiner remarcă faptul că 
Wallenstein „era de mult alarmat de pericolul care îl 
ameninţa din Suedia... fiindcă nimeni nu se putea 
aștepta ca regele Gustav să privească liniștit în timp ce 
o armată mare se forma pe ţărmul sudic al Mării 


Baltice“. După părerea istoricului Peter Wilson, 
Wallenstein „considera planul imperial naval drept 
pur defensiv, ca un mijloc de a asigura dominaţia 
Habsburgilor în Europa de nord, deoarece „se temea 
sincer de intervenţia suedeză”. 

Ceea ce Habsburgii considerau o măsură defensivă 
s-a dovedit ceva mult mai provocator decât fusese 
planificat. Gustav a obţinut sprijin pentru o intervenţie 
armată în Germania, pe motiv că Habsburgii incercau 
să frâneze dezvoltarea Suediei si reprezentau o 
amenințare iminentă la adresa securităţii suedeze. 
Gustav a început sa vadă o infruntare militară drept 


„inevitabilă “=. 


După cum afirmă Brendan Simms, 
Gustav a susținut în Riksdag, parlamentul suedez, că 
„cel mai bine ar fi să atacăm preventiv, ca să 
transferăm locul de desfășurare şi povara războiului 
într-un loc care este supus inamicului“. In 1627, le-a 
spus nobililor săi: „Şi cum valurile urmează unul dupa 
altul, la fel şi liga papistasá se apropie tot mai mult de 
nol. Au subjugat violent o mare parte din Danemarca, 
deci trebuie să înțelegem că vor face probabil presiuni 
asupra frontierelor noastre, dacă nu li se va o opune la 
timp o rezistenţă puternică. ^? La fel ca în cazul multor 
puteri în ascensiune confruntate cu rezistența venită 
din partea puterii dominante, Gustav l-a acuzat pe 
dușmanul său exact de ceea ce se pregătea să facă el: să 
se lanseze într-o mișcare de expansiune şi să recurgă la 
ameninţări militare. 

Deși era motivat în primul rând de interese de 
securitate, Gustav a solicitat sprijin financiar, 
declarându-se campionul protestanților împotriva 
imperiului catolic. Această abordare i-a adus fonduri 
din toată Europa. Parisul, încercând să-i ţină în şah pe 
Habsburgi si dorind să-şi menţină influenţa într-o 
potenţială ordine postbelică dominată de Suedia, a 
oferit la rândul său un sprijin semnificativ.” Si, astfel, 


după cum afirmă istoricul Michael Roberts, „cauza 
protestantă a devenit și cauza Suediei, iar teritoriul de 
coastă din nordul Germaniei a devenit zonă de interes 
suedeză *“. Gustav a început asaltul la Usedom, în 
apropiere de frontiera polono-germană, în iulie 1630. 
Suedezii au repurtat imediat succese, au ocupat 
Pomerania si au inaintat pe continent. Ambitia lui 
Gustav a crescut odată cu puterea lui: era hotărât să-l 
„emasculeze pe împărat și „să se asigure că împăratul 
nu va mai fi niciodată în poziţia de a reprezenta un 
pericol”. 

Deşi Gustav a căzut pe câmpul de luptă, Suedia a 
repurtat victorii decisive, cea mai notabilă fiind în 
bătălia de la Wittstock din 1636. În timpul războiului, 
trupele suedeze au ocupat jumătate din Germania şi 
succesele lor s-au reflectat în reglementările favorabile 
ale Păcii din Westfalia din 1648. Suedia a devenit cea 
mai puternică tara din nordul Europei si a treia tara ca 
mărime de pe continent (după Rusia si Spania). Epoca 
de măreție a Suediei, cum o numesc istoricii, a durat 
până la începutul secolului al XVIII-lea. 


5. Republica Provinciilor Unite vs. Anglia 

Perioada: De la jumătatea până la sfârșitul secolului al 
XVII-lea 

Puterea conducătoare: Republica Provinciilor Unite 
Puterea în ascensiune: Anglia 

Domeniul: Imperiul global, puterea maritimă, 
comerţul 

Rezultatul: Războaiele anglo-olandeze (1652-1674) 


În 1648, când, prin Pacea din Westfalia, a primit 
recunoaşterea deplină a independenței sale, Republica 
Provinciilor Unite se evidentiase deja ca o putere 
comercială preeminentă a Europei. Dominația ei asupra 
mărilor, precum şi imperiul colonial pe cale să şi-l 


formeze, au adus curând republica în conflict cu 
englezii, care isi extindeau domeniile în America de 
Nord si isi intensificau prezența comercială în Indiile de 
Est. După mai multe războaie anglo-olandeze purtate 
pe mare, dominaţia Republicii Provinciilor Unite s-a 
menținut, continuând până când cele două ţări şi-au 
unit forțele în Revoluţia Glorioasă din 1688. 


Cu puncte comerciale plasate de-a lungul Drumului 
Mătăsii, în America de Sud, în Africa de Vest, Japonia 
si insulele din Pacific, precum şi cu colonii instituite in 
India şi în ceea ce mai târziu a devenit orașul New 
York, la mijlocul secolului al XVII-lea, Republica 
Provinciilor Unite era lider mondial în comerțul 
international. A folosit această putere pentru a 
construi o ordine mondială „fără frontiere, care a dat 
posibilitatea micutei tari să-şi valorifice înalta sa 
productivitate şi marea sa eficienţă într-o putere 
politică si economică supradimensionata. Rutele 
comerciale lucrative au asigurat Companiei Olandeze 
a Indiilor de Est, societate comercială publică, un rol 
de frunte în comerțul global cu mirodenii. 
Incontestabil cea mai avansată tara de navigatori pe 
mare, Olanda a construit o marină pe măsura 
uriasului său imperiu comercial de peste mări. Însă nu 
va dura mult si Anglia, încercând să-şi extindă 
propriul comerţ și controlul asupra mărilor, va înființa 
colonii rivale pe coasta de est a Americii. Englezii au 
început și ei să caute rute de acces la comerţul cu 
mirodenii prin propria Companie a Indiei de Est, 
márindu-si flota (de la 39 de vase importante, în 1649, 
la 80, in 1651) pentru a proteja transporturile 
comerciale engleze. În anii 1650, efectivele militare ale 
Angliei (care rămăseseră in general între 20 000 si 
30 000 de oameni din 1470 până in 1600) au crescut 
mai mult decát dublu, ajungánd la 70 000 si, in ajunul 


războiului civil englez, au devenit cu mult mai 
profesioniste.“ 

Intentiile Angliei în legătură cu supremația 
economică olandeză erau imposibil de ignorat. La 
mijlocul seriei de războaie care au urmat, generalul 
George Monck a spus despre lupta cu olandezii: „Ce 
contează care este motivul? Ceea ce dorim noi este să 
avem mai mult din comerțul pe care îl au acum 
olandezii.“ Potrivit istoricului J.R. Jones, „politicile 
externe si mercantile agresive“ au fost, de asemenea, o 
modalitate prin care miniștrii lui Carol al II-lea „au 
sporit puterile si au consolidat autoritatea coroanei A 

Oficialii olandezi erau foarte îngrijoraţi de ceea ce 
percepeau în mod corect drept strădania necontenită a 
Angliei de a dobândi atât puterea comercială, cât şi 
mijloacele militare pentru a o apăra. Potrivit 
istoricului Paul Kennedy, puterea olandeză era „ferm 
ancorată în lumea comerțului, a industriei si a 
finanţelor *. Dacă nu era ţinută sub control, Anglia ar 
fi putut îngrădi controlul olandez al mărilor şi ar fi 
amenințat statutul de mare putere al micului stat.“ 

Astfel, un conflict evident economic a devenit 
geopolitic. În opinia politologului Jack Levy, această 
perioadă se caracterizează prin „transformarea 
rivalitátii comerciale într-o rivalitate strategică, ceea ce 
a dus la război... Desi unii cercetători susțin că 
primele două războaie navale anglo-olandeze au fost 
«pur comerciale», o explicaţie pur economică induce 
în eroare. Potenţialul de escaladare a conflictului 
economic se datora in mare măsură legăturii strânse 
dintre problemele economice și strategice *. Istoricul 
George Edmundson este de acord când scrie că fiecare 
din cele două tari era „instinctiv conștientă de faptul 
că destinul ei era pe apă și că stăpânirea mărilor era o 


necesitate a existenţei naţionale *. 


În 1651, olandezii au respins încercările englezilor 
de a încheia un tratat prin care să se unească 
împotriva puterilor continentale catolice, un acord 
care le-ar fi dat acces la comerţul olandez. Drept 
răspuns, parlamentul englez, care era din ce în ce mai 
încrezător în forțele sale, a votat prima lege a 
navigaţiei, care interzicea orice importuri europene în 
Anglia transportate de vase ale unor terțe parti si 
interzicea vaselor străine să aducă mărfuri importate 
în Anglia din coloniile acesteia din Asia, Africa sau 
America. Obiectivul acestei legislații nu era un secret 
nici la Londra, nici la Haga: o marte parte din 
transporturile olandeze se bazau tocmai pe o astfel de 
activitate. 

Descriind acţiunile Angliei, sociologul Immanuel 
Wallerstein arată că, „întrucât olandezii erau, de fapt, 
hegemoni, existau numai două posibilităţi de a stimula 
comerțul englez: statul să le acorde asistenţă 
negustorilor englezi sau statul să le impună 
constrângeri negustorilor străini... Este dificil de văzut 
cum ar fi putut fi evitată o confruntare militară a 
puterilor. Provocarea era prea mare pentru olandezi, 
chiar dacă englezii credeau că sunt în defensivă “. 
Tensiunea a clocotit in anul următor in Marea 
Nordului, si o confruntare a determinat Anglia să 
declare război, începând primul din cele trei războaie 
navale anglo-olandeze dintre 1652 şi 1574. Deşi 
conflictele au avut drept rezultat faptul că englezii au 
achiziţionat New Yorkul si marina lor a crescut 
semnificativ (adăugând peste două sute de vase între 
executarea lui Carol I din 1649 si restauratia din 
1660), marina olandeză a devenit cea mai puternică 
din Europa, provocându-le o înfrângere serioasă 
englezilor în atacul de la Medway din 1667. 

În final, supremaţia maritimă și comercială a 
Olandei si rivalitatea anglo-olandeză s-au atenuat 


atunci când prințul olandez Wilhelm de Orania a 
invadat Anglia in 1688. Cele două tari au făcut cauză 
comună împotriva dușmanului de moarte al lui 
Wilhelm, Ludovic al XIV-lea al Franţei. 


6. Franţa vs. Marea Britanie 

Perioada: De la sfarsitul secolului al XVII-lea până la 
începutul secolului al XVIII-lea 

Puterea conducătoare: Franţa 

Puterea în ascensiune: Marea Britanie 

Domeniul: Imperiul global, puterea continentală în 
Europa 

Rezultatul: Rázboiul de nouá ani (1689-1697), 
rázboiul pentru succesiunea la tronul Spaniei (1701- 
1714), rázboiul pentru succesiunea la tronul Austriei 
(1740-1748) si războiul de şapte ani (1756-1763) 


În timpul domniei lui Ludovic al XIV-lea, Franța a 
devenit „puterea preeminentă“ din Europa.” Ajutatá de 
coloniile americane prospere şi de Revoluţia Glorioasă, 
Marea Britanie a contestat curând supremația Franţei 
în mai multe războaie succesive. La început, și puterea 
Angliei, şi luptele cu Franța se bazau foarte mult pe 
alianța cu Republica Provinciilor Unite. Dar când 
Anglia a continuat să se afirme ca putere comercială şi 
navală si a amenințat Franța continentală şi 
preeminenta colonială, conflictul lor s-a extins asupra 
întregului glob si s-a încheiat cu hegemonia 
indiscutabilă a Marii Britanii. 


Cu toată poziţia dominantă a Franţei în Europa la 
sfârşitul secolului al XVII-lea, dorinţa de a dobândi 
securitatea absolută pentru Franţa pe continent l-a 
condus pe Ludovic al XIV-lea la un conflict cu o mare 
coaliție de puteri europene adversare. Desi, tehnic 
vorbind, era în stare de pace cu vecinii săi, Ludovic si- 


a consolidat sistematic poziţiile ocupând zone-tampon 
dincolo de frontierele Franţei, la Strasbourg, în 
Luxemburg si la Casale. Ocuparea acestor teritorii era 
însoţită de creşterea forțelor armate, ceea ce indica 
ambiția unor viitoare cuceriri. Deși avea deja cea mai 
puternică armată din Europa (iar in 1689 şi cea mai 
mare flotă), Ludovic al XIV-lea a întărit fortărețele 
franceze, a pregătit 36 de batalioane de infanterie gata 
de luptă și a pus pe picior de război alţi 140 000 de 
oameni.” 

Ambitiile lui i-au alarmat pe vecini. În 1686, prinţul 
danez Wilhelm de Orania l-a încurajat pe Leopold I de 
Habsburg, împăratul Sfântului Imperiu Roman, să 
înființeze Liga de la Augsburg, o coaliţie menită să 
descurajeze expansiunea franceză. În septembrie 1699, 
francezii au trecut Rinul si au intrat în orașul 
Phillipsburg. Wilhelm se temea de influența Franţei 
asupra socrului său, regele catolic Iacob al II-lea al 
Angliei, unde multi oameni erau nelinistiti la gândul 
unei dinastii papistase. Mai stia că, fără Iacob, Anglia 
ar putea fi un aliat puternic aláturi de care ar putea 
pune capát expansiunii Frantei. La mai putin de sase 
săptămâni după ce Ludovic trecuse Rinul, Wilhelm a 
invadat Anglia cu sprijinul numerosilor simpatizanți 
englezi. Iacob a fugit, iar in 1689, protestantul 
Wilhelm a devenit regele Angliei, alături de soţia sa, 
regina Maria. 

La începutul anului 1689, Liga de la Augsburg s-a 
mobilizat, ca răspuns la traversarea Rinului de către 
Ludovic în toamna precedentă. Anglia, acum unită cu 
Republica Provinciilor Unite, şi-a ocupat locul ca unul 
dintre partenerii centrali din războiul de nouă ani 
împotriva Franţei (1689-1697). Asa cum spun istoricii 
Derek McKay si H.M. Scott, Revoluţia Glorioasá a lui 
Wilhelm, cum a ajuns să fie cunoscută, a adus Anglia 
„în mod decisiv pe scena continentală ca putere 


militară, precum si ca putere diplomatică si navală”. 
Potrivit istoricului Sir George Clark, Wilhelm si 
partenerul sáu, conducătorul de la Augsburg, 
împăratul Sfântului Imperiu Roman, „considerau 
războiul drept ocazia de a reduce puterea Franţei la un 
nivel tolerabil pentru restul Europei. Desi, in final, 
războiul a avut succes şi a pus capăt proiectelor 
teritoriale ale lui Ludovic, ostilitățile s-au reluat în 
1701, când Wilhelm și Habsburgii şi-au unit forţele 
pentru a contracara încercarea neinspirată a lui 
Ludovic de a pune un Bourbon pe tronul Spaniei. 
Alianţa nu a reuşit să-l împiedice pe nepotul lui 
Ludovic să preia tronul, dar a avut succes prin faptul 
că, prin tratatul de la Utrecht, l-a obligat pe Ludovic să 
cedeze Angliei teritorii din Lumea Nouă. 

În parte ca urmare a achiziţiilor de la Utrecht, 
Anglia a avut beneficii economice substanţiale din 
coloniile sale în anii 1700. „Exporturile în America de 
Nord au crescut de la o medie anuală de 525 000 de 
lire, la sfârșitul anilor 1720, la peste 1 milion de lire, 
douăzeci de ani mai târziu“, după cum afirmă istoricul 
Lawrence James.” Britanicii au beneficiat si de un set 
de reforme financiare bazate pe modelul olandez.* 
Dezvoltarea Angliei i-a îngrijorat serios pe 
competitorii ei francezi. „Oficialităţile franceze, scriau 
istoricii Robert si Isabelle Tombs, „erau stupefiate si 
obsedate de puterea financiară a Angliei >. Creşterea 
economică a fost și preludiul unei viitoare expansiuni: 
după războiul pentru succesiunea la tronul Spaniei, 
flota militară britanică depăşea forța flotelor Franţei si 
ale Spaniei la un loc. Puterea financiară îi permitea 
Angliei să adune rapid fonduri în cazul unui conflict. 
În pofida forţelor militare terestre formidabile ale 
Franţei, Anglia „reuşea, când era nevoie, să cheltuiască 
mai mult decât Franţa, alocând pentru război de cinci 


ori mai mult din PNB decât inamicul ei, remarcă 
Robert si Isabelle Tombs.” 

Extinderea rapidà a imperiului colonial britanic din 
America de Nord a dus la accentuarea conflictului cu 
Franţa, care avea ca obiect drepturile comerciale si 
teritoriile. Astfel, războiul din 1740 pentru 
succesiunea la tronul Austriei (un conflict central- 
european în care Franţa a luptat pentru a-și submina 
dușmanul de dată îndelungată, casa de Habsburg, iar 
Anglia a luptat ca să o apere) s-a extins şi pe 
continentul american. Deşi pacea de la Aix-la- 
Chapelle din 1748 s-a încheiat cu victoria casei de 
Habsburg si a Angliei, aceasta nu a micşorat cu nimic 
rivalitatea dintre Franţa şi Anglia, care, așa cum 
susține istoricul englez Lawrence James, „a persistat și 
s-a adâncit după 1748. Francezii au rămas convinși că 
scopul adversarului lor de-o viaţă era să-i sugrume 
comerțul şi să-i exproprieze coloniile“. Parcă pentru 
a confirma temerile Franţei, Anglia a cunoscut o 
expansiune militară masivă în timpul și după războiul 
pentru succesiunea la tronul Austriei, márindu-si 
cheltuielile militare cu 500% între 1740 si 1760, in 
timp ce Franţa a avut o creștere de numai 150%.” 

În 1756, rivalitatea franco-britanică s-a reaprins în 
războiul de șapte ani. Victoria decisivă a Angliei 
împotriva Franţei, la încheierea primului conflict din 
1763, a dus la o rearanjare totală a balanței puterii din 
America de Nord si din Europa. Desi va pierde în 
curând o mare parte din imperiul sáu american—si nu 
în mică măsură din cauza intervenţiei Frantei—, 
Anglia depăşise Franţa, devenind cea mai mare putere 
imperială a Europei, poziţie pe care o va menţine până 
în epoca napoleoniană. 

7. Regatul Unit vs. Franţa 
Perioada: Sfârşitul secolului al XVIII-lea si începutul 
secolului al XIX-lea 


Puterea conducătoare: Marea Britanie / Regatul Unit 
Puterea în ascensiune: Franta 

Domeniul: Puterea continentală şi maritimă în Europa 
Rezultatul: Războaiele revoluţionare franceze (1792- 
1802) si războaiele napoleoniene (1803-1815) 


Prin ingeniozitate si prin controlul mărilor, la sfârşitul 
secolului al XVIII-lea, Marea Britanie a avansat mai 
mult decât toti rivalii săi, devenind una dintre ţările 
industrializate de frunte ale Europei. Dar, odată cu 
Revoluția Franceză, maşina militară franceză, 
revigorată, va creşte din nou. În timpul lui Napoleon, 
Franța va ocupa o mare parte din Europa continentală 
și va ameninţa supremaţia britanică, ducând Franţa şi 
Marea Britanie la o confruntare violentă. Finantánd 
forțele antinapoleoniene din Europa şi luptând 
admirabil pe mare, Marea Britanie a reușit totuşi să 
evite invazia şi să grăbească prăbuşirea definitivă a lui 
Napoleon de la putere. 


În anii 1780, valul de inovaţii din Marea Britanie a dus 
la industrializarea internă si la avântul comerțului 
colonial, transporturile comerciale dublându-se între 
1782 şi 1788.% În 1793, Marea Britanie avea la 
dispoziţie 113 vase de linie pentru a proteja aceste 
interese comerciale, depășind cu mult echivalentul de 
76 de vase ale Franţei, prima economie mercantilă din 
Europa. Dar nu va dura mult si mica tara insulară va 
avea de înfruntat o provocare proaspăt venită din 
partea rivalei sale de dincolo de Canalul Mânecii. 

Deși economia Franţei a rămas înapoiată în anii de 
după Revoluţia din 1789, evoluţiile sale politice 
extraordinare şi militarismul în creştere amenințau 
statu-quoul din Europa. Ingrijorati de revoluţia tot 
mai radicală şi preocupaţi de siguranţa regelui Ludovic 
al XVI-lea și a soţiei sale, Maria Antoaneta, Leopold al 


II-lea, împăratul Sfântului Imperiu Roman, si regele 
Prusiei, Friedrich Wilhelm al II-lea, au lansat în 1791 
Declaraţia de la Pillnitz, care făcea apel la puterile 
europene să declare război Franţei dacă familia regală 
ar fi fost în primejdie. Formulată ca un avertisment, 
declaraţia a accelerat în mod cert conflictul, căci 
radicalii francezi, simțindu-se ameninţaţi, au declarat 
război în luna aprilie a anului următor și au invadat 
ulterior Ţările de Jos, care aparţineau Austriei. 
Campania a umplut de frică Europa monarhică, mai 
ales pentru că Franța „a proclamat noi obiective de 
război destinate să alieneze şi să-i alarmeze nu numai 
pe monarhi, ci întreaga ierarhie socială pe care se baza 
puterea lor“. Transformările corespunzătoare din 
organizaţia si ideologia militară, precum şi 
agresivitatea acestora, au confirmat îngrijorarea 
europeană că radicalismul ţării nu va putea fi ţinut sub 
control. Trecerea Franţei de la conducerea 
aristocratică la cea populară în armată deschidea 
oportunități pentru noile talente şi făcea să crească 
entuziasmul pentru serviciul militar; numai în 1792, 
armata a câștigat 180 000 de noi recruți si programul 
de recrutare universală din anul următor a îngroșat şi 
mai mult rándurile— si fervoarea revoluţionară. 
Această combinaţie între puterea militară în creştere 
și politica radicală provoca o panică deosebită în 
Anglia. În 1793, într-un mesaj adresat Camerei 
Comunelor, regele George al III-lea cerea „o creştere 
continuă a forțelor pe mare si pe uscat, ca mijloc de a 
se opune „viziunilor de măreție si ambițiilor Franţei, 
care sunt în orice moment periculoase pentru 
interesele generale ale Europei, dar în mod deosebit 
acum, când sunt legate de propagarea unor principii 
care... sunt în mod clar subversive pentru pace, 
pentru ordine şi pentru toată societatea civilă €, După 
cum afirmă istoricul britanic William Doyle, invazia 


franceză in Tárile de Jos pusese Anglia in stare de 
alertă, iar executarea regelui Ludovic al XVI-lea, în 
ianuarie 1793, a fost picătura finală, îndemnându-i pe 
britanici la acţiune şi la „făurirea unei mari coaliţii 
antifranceze““. La începutul anului 1793, aceasta 
coaliție a puterilor europene era în război, încercând 
să recupereze teritoriile ocupate de francezi. Aceste 
eforturi nu au avut succes: Franţa şi-a extins teritoriul 
în anii 1790 prin anexarea Ţărilor de Jos, a nordului 
Italiei si prin dobândirea pentru scurt timp a 
teritoriului Louisiana din America. 

Teama britanicilor de expansionismul francez a 
crescut până la nivelul unei amenințări existenţiale, 
atunci când puterea a fost preluată de Napoleon prin 
lovitura de stat din 18 Brumar, care a marcat începutul 
unei campanii de dominație europeană.“ Despre 
Napoleon se ştia că spusese Directoratului în 1797 că 
Franţa „trebuie să distrugă monarhia engleză, sau să se 
aștepte să fie distrusă de aceasta’ si insista pentru 
„anihilarea Angliei. Dacă facem aceasta, Europa va fi 
la picioarele noastre“. Anglia a luat aceste amenințări 
în serios. „Ne aşteptăm în fiecare zi ca Bonaparte să 
incerce să realizeze invazia cu care ne ameninţă ©, 
mărturisea, în 1803, George al III-lea. Deși Napoleon 
nu i-a invadat în viitorul apropiat, progresele lui de pe 
continent au întărit vechea convingere a britanicilor că 
securitatea lor cerea să nu existe nicio putere 
continentală hegemonica fara rivali, care ar putea să-şi 
redirectioneze apoi sursele spre flotă. Prim-ministrul 
William Pitt a reacţionat cu o strategie care—după 
cum afirmă istoricul militar Michael Leggiere— 
urmărea nu numai „să oblige Franţa să renunţe la 
cuceriri precum Tárile de Jos, ci sá si transforme 
Anglia in „stăpâna mărilor cu monopol clar asupra 


comerțului global“. 


Spre norocul Angliei, Napoleon nu a dezvoltat 
niciodată o marină militară care să poată înlocui 
dominaţia britanică pe mare. În 1805, amiralul 
Horatio Nelson a învins flota franceză la Trafalgar, 
punând capăt sperantelor lui Napoleon de a invada 
Anglia si asigurând acesteia rolul de finanţator al 
duşmanilor europeni ai lui Napoleon. După aceea, 
Napoleon a continuat să se extindă pe continent, 
făcând însă datorii publice uriașe. Așa cum explică 
Paul Kennedy, „guvernul de la Paris nu putea fi 
niciodată sigur că celelalte puteri continentale vor 
accepta în permanenţă supremaţia Franţei, atât timp 
cât Anglia—oferind subvenţii, muniţie și eventual 
chiar trupe—rămânea independentă ^. Zguduit de 
prima lui înfrângere suferită într-o invazie neinspirată 
a Rusiei în 1812, Napoleon a continuat să cunoască 
înfrângeri majore și a fost, în cele din urmă, înlăturat 
de o coaliţie condusă de britanici în lupta de la 
Waterloo, în 1815. 


8. Franţa si Regatul Unit vs. Rusia 

Perioada: Mijlocul secolului al XIX-lea 

Puterea conducătoare: Imperiul Francez (pe uscat) / 
Regatul Unit (pe mare) 

Puterea în ascensiune: Rusia 

Domeniul: Imperiul global, influenţa în Asia Centrală 
şi estul Mediteranei 

Rezultatul: Războiul Crimeii (1853-1856) 


Pe tot parcursul primei jumătăţi a secolului al XIX-lea, 
Rusia a insuflat teamă Europei, pe măsură ce a câştigat 
noi teritorii si o putere militară mai mare. Franţa si 
Regatul Unit, ca jucători afirmati în comerțul global cu 
teritorii şi rețele în Orientul Mijlociu şi în Asia de Sud- 
Est, erau deosebit de alarmate de eforturile repetate ale 
Sankt-Petersburgului de a exploata declinul Imperiului 


Otoman. Aceste tensiuni au atins punctul culminant în 
Războiul Crimeii, conflict care a consfințit dominația 
britanică şi franceză si a scos la iveală slăbiciunea 
latentă din spatele afirmării Rusiei. 


Rusia a obţinut aranjamente deosebit de generoase ca 
urmare a războaielor ruso-turce (1806-1812 şi 1828- 
1829), adaugandu-si protectoratele din Europa de Est 
si din Caucaz si extinzându-și accesul la Marea 
Neagrá. Aceste rázboaie, aláturi de campaniile Rusiei 
in Persia si in Europa de Est, au contribuit la o crestere 
imensă a teritoriului: Rusia a dobândit toată Finlanda 
de astăzi—sau o parte din ea—, Polonia, Georgia, 
Azerbaidjanul şi Armenia, iar asta doar de la sfârşitul 
secolului al XVIII-lea până la mijlocul secolului al 
XIX-lea, ajungând periculos de aproape de centrele 
puterii europene.“ Pe măsură ce teritoriul Rusiei a 
crescut, s-a mărit şi armata sa; deja de peste două ori 
mai mare decât cea a Franţei sau cea a Angliei în 1820, 
în 1853 armata Rusiei devenise cu mult mai mare 
decât amândouă la un loc. Cu fiecare succes al Rusiei, 
creștea teama că aceasta putea amenința balanţa 
globală a puterii, transformând „omul bolnav“ al 
Europei—cum numea ţarul Imperiul Otoman—intr- 


un protectorat rus. 


Tratatul de la Adrianopole din 
1829, încheiat între Sankt-Petersburg si 
Constantinopol, l-a convins pe lordul Heytesbury, 
ambasadorul britanic din Rusia, cà otomanii vor 
deveni curând „la fel de supuși ordinelor ţarului ca 
oricare din prinții Indiei fata de Compania Britanică a 
Indiilor de Est“£. În acest spirit au intervenit la nivel 
diplomatic atât Anglia, cât şi Franţa de partea 
otomanilor în războiul otomano-egiptean din 1831- 
1833, temându-se că un Imperiu Otoman slăbit ar 


putea fi vulnerabil în faţa presiunilor Rusiei. 


Încercările repetate ale Rusiei de a uzurpa puterea 
otomană si de a-și reafirma influenţa in Europa de Est 
i-au convins pe britanici cá Rusia intentiona, asa cum 
spune istoricul Brendan Simms, nu numai ,sá impartá 
Imperiul Otoman, ci sá si domine Europa in 
intregime 7$, și să-și asigure controlul asupra 
Dardanelelor, ceea ce ar fi dat flotei ruse acces la 
Mediterana. Asa-numita  „Chestiune orientală“ 
reprezenta o amenințare puternică la adresa 
dominaţiei navale britanice. Unii britanici credeau 
chiar că Rusia ar putea contesta puterea colonială 
britanică din India.” 

Henry Kissinger propune o explicaţie pentru 
îngrijorarea Angliei si a Franţei: „În Rusia, totul— 
absolutismul ei, ambițiile ei de acaparare a întregului 
glob şi nesiguranța ei—reprezenta o ameninţare 
implicită la adresa conceptului tradiţional european de 
ordine internaţională. Ingrijorarea pe care o 
identifică Kissinger era evidentă în cadrul publicului 
general din Franţa şi Anglia. Într-un exemplu 
elocvent, un ghid de călătorie francez, foarte răspândit 
pe atunci, spunea despre Rusia că are o ambiţie 
„neobișnuită şi imensă, cu „scopul de a exercita 
tirania asupra altor popoare 2. Abia când a fost testată 
în creuzetul războiului, si Rusia însăşi, si concurenții 
ei şi-au dat seama că era „un colos cu picioare de 
lut. 

În 1853, ţarul Nicolae I i-a cerut sultanului Abdul- 
Medjid să-i recunoască protectoratul asupra supușilor 
ortodocşi din Constantinopol si din Tara Sfântă. 
Diplomatii britanici au încercat să medieze disputa, 
dar nu au reușit să obţină un acord favorabil sultanului 
otoman. Întrucât diplomaţia nu a avut succes, sultanul 
a declarat război Rusiei. Ţarul a preluat repede 
ofensiva, trimițând trupe ca să ocupe Principatele 
Danubiene (o parte din România de astăzi) şi 


concentrând flota Mării Negre la Sevastopol, capitala 
Crimeii. După ce ruşii au distrus flota turcă la Sinope, 
Anglia şi Franţa au văzut destul. În ciuda protestelor 
țarului, care afirma contrariul, ambele tari se temeau 
de prăbușirea Imperiului Otoman, de golul pe care îl 
va lăsa şi pe care îl va umple Rusia. Pentru Anglia, 
ocuparea Constantinopolului de către Rusia ar fi 
însemnat o ameninţare intolerabilă la adresa poziţiilor 
ei din Mediterana. Teama de expansiunea Rusiei a unit 
Anglia si Franţa într-un efort comun si cele două 
puteri au trimis o flotă în Marea Neagră, dând un 
ultimatum prin care cereau Rusiei să se retragă din 
Principate. Rusia a refuzat, Franţa și Anglia au declarat 
război şi au trimis o forță expeditionará în Crimeea. 
[napoierea tehnică si organizatorică au trădat Rusia 
în luptă. Înfrângerea finală a forțelor ruse de la 
Sevastopol a risipit iluzia superiorității militare a 
Rusiei, a mărit prestigiul şi încrederea Franţei și 
Angliei si a salvat Imperiul Otoman bolnav pentru alti 
șaizeci și cinci de ani. Istoricul naval Adam Lambert 
conchide: „Anglia, Franţa si Rusia au luptat la scară 
globală pentru stăpânirea Europei—rasplata de care a 
avut parte, temporar, Franta—si pentru stăpânirea 
lumii, pe care Anglia a păstrat-o timp de încă o 


generaţie. “ 


9. Franţa vs. Germania 

Perioada: Mijlocul secolului al XIX-lea 

Puterea conducătoare: Franţa 

Puterea în ascensiune: Germania 

Domeniul: Puterea continentală in Europa 
Rezultatul: Războiul franco-prusac (1870-1871) 


În timpul lui Napoleon al III-lea, Franţa devenise, 
potrivit istoricului Paul Kennedy, „puternică si 
încrezătoare în sine, fiind prima putere continentală a 


Europei Occidentale în cea de-a doua jumătate a 
secolului al XIX-lea. Dar, curând, Otto von Bismarck al 
Prusiei, un om de stat cu talente rare, aflat la cârma 
unei economii în plină afirmare, a avut ambiția de a 
crea o Germanie unită şi de a uzurpa poziţia Franţei. 
Bismarck considera că unirea statelor germane este o 
necesitate, iar Franța a acceptat conflictul ca mijloc de a 
limita ascensiunea rapidă a Prusiei. Războiul de un an 
a confirmat viziunea strategică a lui Bismarck si a 
cimentat statutul Germaniei ca mare putere unificată. 


În 1850, imperiul colonial francez se întindea în 
întreaga lume, de la insulele din Pacific şi Caraibe 
până în Africa de Vest şi Asia de Sud-Est. Economia 
manufacturieră internă era cea mai productivă din 
Europa În 1860, cheltuielile militare le depășeau pe 
cele ale tuturor competitorilor săi, cu excepţia Rusiei, 
si deveniseră atât de mari, încât Paul Kennedy notează 
că „uneori provocau îngrijorare de partea cealaltă a 
Canalului Mânecii“. În 1860, intervenţiile militare 
recente ale Franţei in Crimeea si în cel de-al doilea 
război italian pentru independenţă, transformaseră 
Parisul în principalul garant al securităţii pe continent. 
Această preeminenta va fi totuși de scurtă durată. Zece 
ani mai târziu, Napoleon al III-lea se confrunta cu una 
dintre cele mai mari masinárii de război văzute 
vreodată în Europa: Prusia lui Otto von Bismarck. 
După ce învinsese Danemarca in 1864 si Austria în 
1866, Prusia a pus Franţa, așa cum observă istoricul 
Michael Howard, „in cea mai periculoasă situaţie: 
aceea a unei mari puteri care se vede alunecând în jos 
spre locul al doilea“. În timp ce, în 1820, Prusia avea 
numai o treime din populaţia Franţei, anexările din 
anii 1860 au modificat acest raport la patru cincimi în 
1870. Bismarck a acumulat, „datorită obiceiului prusac 
al serviciului militar obligatoriu—o armată cu o 


treime mai mare decât cea a Franței“. Un istoric 
francez va afirma mai târziu cá o forță de 1,2 milioane 
soldaţi, cât strânsese Bismarck, nu mai fusese văzută 
„de pe vremea armatelor legendare ale lui Xerxes”. 
Dezvoltarea industrială a Prusiei era la fel de 
impetuoasă: producția sa de oțel si fier era jumătate 
din cea a Franţei, în 1860, iar zece ani mai târziu a 
reușit să o depăşească.“ Bismarck a dezvoltat si un 
sistem de transport pe căile ferate pe măsură. După 
cum afirmă istoricul Geoffrey Wawro, aceste 
dezvoltări rapide „erau indicatori alarmanti care 
amenințau să eclipseze total puterea Franței. De 
aceea, nu este un mister cum de „a dominat Prusia 
politica externa si internă a Franţei după 1866°~ . 
Scopul lui Bismarck era să unifice Confederaţia 
Germană de Nord, dominată de Prusia, cu statele din 
sudul Germaniei: Baden, Wurttemberg, Bavaria si 
Hessa.” Maestru strateg ca întotdeauna, a ajuns la 
concluzia că un război impotriva Franţei, care va 
speria statele germane independente din sud și le va 
arunca în braţele Prusiei, va fi un pas vital spre 
unificarea Germaniei. Mai târziu Bismarck a afirmat: 
„Nu mă îndoiam că trebuie să aibă loc un război 
franco-german, înainte să se poată realiza o Germanie 
unită. % 

Tot ce avea de făcut Prusia era să provoace războiul. 
Dându-și seama că Napoleon este alarmat de 
afirmarea, în coasta sa, a Prusiei, Bismarck a găsit 
ocazia ideală de a spori spaima Franţei, amenințând că 
va pune un print german din casa de Hohenzollern pe 
tronul spaniol.” În acest caz, Franţa va trebui să se 
confrunte cu puterea germană din două parti 

Candidatura casei de Hohenzollern și telegrama de 
la Ems (un comunicat de presă pe jumătate adevărat, 
pe care Bismarck l-a modificat pentru a sugera că 
existase o confruntare între regele prusac și 


ambasadorul francez) au contribuit la decizia lui 
Napoleon de a declara război Prusiei în iulie 1870. 
Făcând acest lucru, Franţa a comis o eroare strategică 
obișnuită în cazul puterilor dominante: când iau 
măsuri, sunt încredințate cá au împiedicat puterea in 
ascensiune să-l depășească poziția, dar, în realitate, 
grăbesc schimbarea de situaţie de care se tem cel mai 
mult. În 1870, Franţa a rămas convinsă (în mod 
incorect, aşa cum s-a văzut), că putea să învingă 
ameninţarea prusacă, dar simţea că trebuie să ducă un 
război preventiv, înainte ca Prusia să crească şi mai 
mult. Din cauză că statele germane de sud 
considerau Franta o putere agresoare, s-au unit cu 
Confederația Germană de Nord, exact aşa cum 
anticipase Bismarck. „Nu se putea pune la îndoială, 
afirmă Michael Howard, „că Franța era agresoarea 
imediată și nici că provocarea ei fusese pusă la cale de 


Bismarck 2 


„ Astfel, războiul care l-a catapultat pe 
Bismarck în rândul marilor oameni de stat și a dus la 
capturarea si exilarea lui Napoleon păruse la început o 
opţiune la fel de bună atât pentru Franţa, cât şi pentru 
Prusia. 

10. China şi Rusia vs. Japonia 

Perioada: Sfârşitul secolului al XIX-lea şi începutul 
secolului al XX-lea 

Puteri conducătoare: China şi Rusia 

Puterea în ascensiune: Japonia 

Domeniul: Puterea continentală si navală în Asia de 
Est 

Rezultatul: Primul razboi sino-japonez (1894-1895) si 
razboiul ruso-japonez (1904-1905) 


In ultimul deceniu al secolului al XIX-lea, doud puteri 
dominau continentul asiatic: dinastia Qing din China, 
timp de secole la rând putere regională dominantă, şi 
Imperiul Rus, o mare putere europeană cu vechi ambiţii 


în regiunea Asia-Pacific. Dar, după Restauraţia Meiji 
din 1868, ambele state se temeau de o nouă ameninţare 
din partea unui stat insular în curs de rapidă 
modernizare: Japonia. În 1905, China si Rusia au fost 
răvăşite de două războaie împotriva ambitioasei Japonii 
și ambele trebuiau să facă fată acestei noi puteri din 
Pacific, a cărei creștere nu dădea semne de încetinire. 


Dezvoltarea economică și progresul militar rapid au 
înlesnit ascensiunea Japoniei de la sfârşitul secolului al 
XIX-lea: Produsul naţional brut aproape s-a triplat 
între 1885 si 1899, iar cheltuielile militare au crescut 
dramatic, când împăratul Meiji a alcătuit o armată si o 
marină militară permanente formidabile.“ În 1880, 
cheltuielile militare reprezentau 19% din buget; în 
1886, această cifră crescuse la 25%, iar în 1890 la 
31%.% 

Puterea în creştere a Japoniei a amplificat 
resentimentele conducerii sale fata de poziţia 
subordonată pe care o deţinea în regiune în 
comparaţie cu puterile occidentale si cu China si a 
încurajat „sentimentul că este nevoie să se acționeze 
de urgență mai energic”, pentru extinderea influenţei 
Japoniei. Dezvoltarea puterii militare le permitea 
conducătorilor ţării să se gândească serios la 
expansiunea teritorială în insulele din Pacific și pe 
continentul asiatic, ceea ce ar fi fost o provocare 
directă la adresa hegemoniei Chinei si a proiectelor 
bine cunoscute ale Rusiei din zonă. Dar, pentru a-şi 
extinde eficient puterea, japonezii aveau nevoie de un 
cap de pod pe uscat: peninsula Coreea. 

Începând din anii 1870, evoluţia politicilor Japoniei 
fata de Coreea a servit drept barometru al încrederii si 
afirmării crescânde a puterii în ascensiune de la Tokio. 
La început, aceste politici s-au concentrat în special pe 
promovarea reformelor pentru întărirea guvernului 


coreean şi a instituţiilor sale împotriva intervenției 
chineze, extinzând influenţa Japoniei şi îndepărtând 
ușor Coreea de Beijing. Potrivit istoricului Japoniei, 
Peter Duus, importanţa strategică a Coreei „nu era 
numai apropierea de Japonia, ci si incapacitatea ei de a 
se apăra împotriva străinilor... Dacă rămânea 
«înapoiată» şi «necivilizată», Coreea rămânea şi slabă, 
iar dacă rămânea slabă, devenea o pradă ispititoare 
pentru  prádátorii străini“. Totuşi în ajunul 
războiului sino-japonez din 1894, notează istoricul 
Akira Iriye, obiectivul Japoniei „nu mai era 
menţinerea unui echilibru între Japonia si China, ci 
eliminarea influenţei chineze din peninsulă". 

Vechile temeri ale Japoniei provocate de influenţa 
occidentalá—in particular, a Rusiei—in estul Asiei s-a 
combinat cu încrederea ei în sine tot mai mare. 
Împăratul se temea că Rusia ar putea răspunde la 
dezvoltarea rapidă a Japoniei folosind noua sa cale 
ferată transsiberiană (începută în 1891) pentru a 
interveni în peninsula Coreea şi poate pentru a invada 
Japonia. Yamagata Aritomo, feldmareșal si prim- 
ministru al Japoniei, s-a exprimat foarte direct în 
1893: „Nici China, nici Coreea nu sunt dusmanele 
noastre: acestea sunt Anglia, Franța, Rusia. 1 

În 1894, o răscoală țărănească cunoscută drept 
Revolta din Tonghak l-a obligat pe regele Coreei, Yi 
Myeong-bok, să cheme trupele chineze ca să ajute la 
înăbuşirea violenţelor. Japonia—care nu dorea să-și 
vadă influenţa cultivată cu grijă erodată de intervenția 
chineză—și-a trimis în acţiune propriile trupe, 
punându-le în conflict direct cu chinezii. Pregătirea 
militară a Japoniei i-a uluit pe adversarii săi, căci 
forțele împăratului i-au alungat repede pe chinezi din 
Phenian, au repurtat o victorie neașteptată împotriva 
flotei Beiyang a Chinei şi au debarcat în Manciuria de 


sud-est, pornind spre nord-vest in interiorul 


teritoriului chinez. Războiului sino-japonez s-a 
încheiat un an mai târziu, iar Beijingul a fost umilit 
prin tratatul de la Shimonoseki, care, chipurile, acorda 
independenţă Coreei (un gest formal care, în realitate, 
transforma Coreea dintr-un vasal al Chinei în vasal al 
Japoniei) si ceda Japoniei Taiwanul, insulele 
Pescadores si peninsula Liaodong. 

Ingrijorarea Japoniei in legáturá cu intentia Rusiei 
de a-i bloca creşterea s-a dovedit întemeiată. 
Nelinistite de victoria zdrobitoare a Japoniei si de 
termenii radicali ai tratatului, Rusia, Franţa și 
Germania au organizat imediat după această înțelegere 
Tripla Intervenţie. Intervenţia, pe care Japonia a 
acceptat-o stânjenită, a anulat transferul Manciuriei de 
sud-est de la China la Japonia, menţinând pericolul 
japonez mai departe de porţile Rusiei. 

Dar a întărit şi mai mult hotărârea Japoniei de a 
elimina amenințarea rusă. „După umilirea din 1895, 
scrie istoricul J.N. Westwood, guvernul japonez „s-a 
pregătit în mod deliberat pentru un război final cu 
Rusia 1%. Pregătirile Japoniei erau dramatice, în cei 
zece ani care au urmat după războiul sino-japonez, 
personalul naval al împăratului a crescut de peste trei 
ori, iar personalul din armata terestră de noua ori ® 
Reactionànd la gestul Rusiei de a apela la sprijinul 
Franţei şi al Germaniei în Tripla Intervenţie, Japonia a 
încercat să preîntâmpine altă acţiune de descurajare si, 
în 1902, a încheiat Alianţa Anglo-Japoneză. Japonia 
era decisă să îndepărteze Rusia din Manciuria. 

Nereusind să negocieze retragerea trupelor ruseşti, 
în februarie 1904, Japonia a executat un atac prin 
surprindere împotriva flotei rusești de la Port Arthur 
(pe coasta Manciuriei). Atacul a declanșat războiul 
ruso-japonez de un an și jumătate. Încă o dată, forțele 
japoneze au repurtat o victorie decisivă şi şi-au atins 
obiectivul retragerii totale a Rusiei din Manciuria, 


urmată de tratatul de la Portsmouth. Odată cu 
dispariţia Rusiei din Manciuria, Japonia a mai 
indepărtat un obstacol din drumul ei spre hegemonia 
în Pacific. 


11. Regatul Unit vs. Statele Unite 

Perioada: Începutul secolului al XX-lea 

Puterea conducătoare: Regatul Unit 

Puterea în ascensiune: Statele Unite 

Domeniul: Dominația economică globală şi 
supremația navală în emisfera de vest 

Rezultatul: Fără război 


În ultimul deceniu al secolului al XIX-lea, puterea 
economică a SUA a crescut si a depdsit-o pe cea a 
Regatului Unit, cel mai avansat imperiu al lumii, iar 
flota americană era pe punctul de a deveni un rival 
serios pentru Marina Regală britanică. Pe măsură ce 
SUA au început să-şi impună supremația în propria 
emisferă, Marea Britanie, confruntată cu amenințări 
mai aproape de casă si nevoită să mențină un imperiu 
care se întindea până departe, s-a acomodat cu 
creșterea importanţei Americii. Concesiile britanice au 
permis SUA să obţină paşnic statutul dominant în 
emisfera vestică. Această mare apropiere a pus bazele 
alianțelor dintre SUA si Anglia din cele două războaie 
mondiale şi ale „relaţiei speciale“ durabile, pe care acum 
cele două țări o consideră ceva de la sine înțeles. 


În ultimele trei decenii ale secolului al XIX-lea, Statele 
Unite au crescut din cenuşa Războiului Civil si au 
devenit un colos economic. PIB-ul american, care îl 
depăşise pe al Angliei la începutul anilor 1870, va 
depăşi în 1916 economia totală a întregului imperiu 
britanic. Între 1890 şi 1914, Statele Unite care se 


dezvoltau rapid, au triplat consumul de energie și 


producţia de fier și de oţel, elementele-cheie ale 
industrializării." Odată cu prosperitatea, a crescut şi 
încrederea, iar Washingtonul a devenit tot mai sigur 
pe sine în emisfera vestică, insistând să arbitreze 
disputele dintre statele europene si cele latino- 
americane. Acest rol regional extins a dus la îngrijorări 
în legătură cu un conflict iminent între marile puteri. 
La sfârşit anului 1895, teama că implicarea SUA într- 
un conflict teritorial dintre Anglia şi Venezuela va 
duce la un război anglo-american a provocat panică la 
bursa din New York (New York Stock Exchange).1% In 
ianuarie 1896, prim-ministrul britanic, lordul 
Salisbury, îi spunea ministrului său de finanţe că „un 
război cu America, nu anul acesta, dar în viitorul nu 
prea îndepărtat, a devenit ceva mai mult decât o 
posibilitate *%. 

Marina SUA era încă mică în comparaţie cu marina 
britanică, dar creștea rapid (mai ales după războiul 
hispano-american şi după venirea la președinție a 
hrápáretului Theodore Roosevelt). Tonajul total al 
navelor americane s-a triplat între 1900 si 1910.2 In 
1901, Primul Lord al Amiralității a recunoscut cá, 
„dacă americanii se decid să plătească pentru ceea ce 
işi pot permite cu ușurință, pot construi ușor o 
marină, la fel de mare, apoi mai mare decât a noastră“. 
Conștient de această realitate, a tras o concluzie 
rezonabilă: „Nu m-aș certa niciodată cu Statele Unite, 
dacă as putea evita acest lucru. 

Spre consternarea ministerului de război britanic, 
Amiralitatea a exceptat tacit SUA de la Standardul 
celor Două Puteri, care obliga Marea Britanie să 
menţină un număr de vase de luptă egal cu numărul 
deținut de cele mai mari două state concurente 
următoare la un loc. Amiralitatea era mai preocupată 
de amenințările aflate mai aproape de casă si făcea tot 
posibilul ca să evite planificarea pentru eventuala 


situație de urgență a unui război cu America. In 1904, 
Primul Lord al Mării i-a spus superiorului său civil din 
Amiralitate că Marea Britanie ar trebui „să folosească 
toate mijloacele posibile pentru a evita un astfel de 
război, deoarece nu ar putea scăpa „în niciun fel de 
împrejurări imaginabile de o înfrângere coplesitoare si 
umilitoare din partea Statelor Unite." Așadar, ar fi fost 
„0 pură pierdere de timp să ne pregătim pentru asa 
ceva lis, 

Salisbury a exprimat regretul resimţit de multi 
britanici că nu înfruntaseră ameninţarea americană 
mai devreme: „Este foarte trist, dar mi-e teamă că 
America este destinată să meargă înainte si nimic nu 
va mai putea restabili egalitatea între noi. Dacă am fi 
intervenit în Războiul Civil, am fi putut reduce 
puterea Statelor Unite la proporţii gestionabile. Dar 
două astfel de șanse nu sunt date unei tari de-a lungul 
carierei sale.“ În loc să conteste creşterea Americii 
prin război, Marea Britanie s-a adaptat, reuşind o 
„mare apropiere“. Având de înfruntat ameninţări mai 
mari și mai apropiate în altă parte, străduindu-se să-și 
apere posesiunile coloniale şi neavând concurenți ai 
Statelor Unite în emisfera vestică pe care să și-i facă 
aliați, Marea Britanie nu avea de ales și trebuia să se 
acomodeze cu americanii. A cedat unor pretenţii 
americane pe care multi britanici le-au considerat 
nerezonabile, precum disputele teritoriale din Canada 
si din America Latină, zonele de pescuit comercial si 
controlul asupra viitorului Canal Panama. „La sfârșitul 
anului 1903, după cum afirmă istoricul Anne Orde, 
„printr-o serie de concesii pentru care Statele Unite nu 
au oferit nimic în schimb, Marea Britanie a acceptat 
supremaţia americană în emisfera vestică din 
Venezuela până în Alaska". 

Britanicii ar fi avut dreptate să fie supăraţi de 
ingratitudinea americanilor pentru un secol de 


„securitate gratuită“ “E. Dar disponibilitatea Londrei de 


a accepta compromisul a ajutat la vindecarea vechii 
ostilitáti dintre cele două state, astfel că, atunci când a 
sosit războiul din anul 1914, SUA au fost o sursă 
esenţială de materiale și finanţe pentru Marea Britanie. 
Împrumuturile si sprijinul acordat de Statele Unite în 
timpul Primului Război Mondial şi intrarea în cele din 
urmă a Washingtonului în război, ca aliat al Marii 
Britanii, s-au dovedit hotărâtoare în înfrângerea 
Germaniei. 


12. Regatul Unit vs. Germania 

Perioada: Începutul secolului al XX-lea 

Puterea conducătoare: Regatul Unit, sprijinit de Franţa 
si Rusia 

Puterea in ascensiune: Germania 

Domeniul: Puterea terestră in Europa şi puterea 
maritimă globală 

Rezultatul: Primul Război Mondial (1914-1918) 


După unificarea realizată de Bismarck, Germania 
devenise principala putere militară şi economică din 
Europa continentală. Afirmarea ei amenința 
supremația industrială şi navală a Angliei şi risca să 
tulbure balanța puterii din Europa. Desi initial fusese 
proiectată cu scopul de a câștiga respectul celorlalte tari, 
puterea navală crescândă a Germaniei ajunsese să 
declanșeze o cursă navală înverșunată cu Anglia. 
Rivalitatea anglo-germand, împreună cu o a doua 
Capcană a lui Tucidide formată la est, între Germania 
si Rusia, au jucat un rol vital în transformarea unui 
conflict balcanic regional în Primul Război Mondial. 


Între 1860 si 1913, ponderea Germaniei în producţia 
globală a crescut de la 4,8% la 14,6%, depásind-o pe 
cea a principalului său concurent, Regatul Unit, a 


cărui pondere a scăzut de la 19,9% la 13,696.11 Înainte 
de unificarea din 1870, Germania producea numai 
jumătate din cantitatea de oţel produsă de Anglia; in 
1914, producea de două ori mai mult decât ea. In 
anii 1880, Bismarck obținuse posesiuni coloniale in 
Africa, precum și avanposturi comerciale in China, 
Noua Guinee și în alte insule din Pacificul de Sud. 
Totuşi, aceste posesiuni nu se comparau nici pe 
departe cu cele ale imperiilor britanic sau francez, dar 
Bismarck nu era un imperialist entuziast. Însă noul 
împărat german, Wilhelm al II-lea, care l-a concediat 
pe Bismarck în 1890, era decis ca ţara lui să devină o 
„putere mondială —statut care impunea existența 
unei marine militare puternice. 

În anii 1890, amiralul german Alfred Tirpitz a 
stabilit un curs de dezvoltare care să rivalizeze cu 
prima putere navală a Europei, Anglia. Deşi intenţia 
fusese să-şi asigure respectul Angliei, construcțiile 
navale ale Germaniei i-au speriat pe liderii britanici și 
au declanșat o cursă intensă a armelor navale. Primul 
Lord al Amiralității, contele de Selborne, a subliniat 
această îngrijorare în 1902: „Sunt convins că această 
mare marină militară nouă a Germaniei este 
construită cu grijă în intenţia unui război cu noi... 
[Ambasadorul britanic din Germania este convins] că 
în stabilirea unei politici navale nu putem ignora ura 
malignă a poporului german sau scopurile manifeste 
ale Marinei Militare Germane. “+ 

Noua flotă a Germaniei afecta nu numai politica 
navală britanică, ci si întregul peisaj international. 
Istoricul Margaret MacMillan preciza: „Cursa navală 
cu Germania, gândită ca un mijloc pentru a forța 
Anglia să fie prietenoasă, a convins-o pe aceasta nu 
numai să depășească Germania, dar să şi renunţe la 
atitudinea ei preferată de distantare fata de Europa si 
să se apropie de Franţa si Rusia.“ Puterea crescândă 


a Germaniei contura perspectiva ca aceasta să-şi poată 
elimina rivalii continentali şi să controleze linia 
coastei din fata Angliei—ceea ce, alături de contestarea 
supremaţiei navale britanice, Londra considera că era 
o ameninţare inacceptabilă. 

Berlinul se confrunta cu a doua dinamică 
tucididiană în creșterea puterii Rusiei. În 1910, Rusia 
isi revenise după înfrângerea militară suferită din 
partea Japoniei şi după o perioadă de tulburări 
revoluţionare, iar acum părea să se afirme ca putere 
militară revitalizată și modernă chiar la frontiera 
Germaniei. În 1913, Rusia a anunţat „marele program" 
pentru dezvoltarea armatei sale, care urma să fie pus 
în aplicare în anul următor. Se aștepta ca, în 1917, 
armata rusă să depășească numeric armata Germaniei 
în proporţie de trei la unu. Francezii dezvoltaseră căile 
ferate strategice ale Rusiei, ceea ce ameninţa întregul 
plan de război german. Planul Germaniei de război pe 
două fronturi presupunea înfrângerea rapidă a Franţei 
si apoi întoarcerea spre ameninţarea rusă, care era mai 
lentă. Până în 1914, investiţiile masive ale francezilor 
permiseseră dezvoltarea unui sistem de căi ferate în 
Rusia, care ar fi scurtat perioada de mobilizare la două 
săptămâni, spre deosebire de cele şase luate în calcul în 
planul german.” 

Afirmarea rapidă a Rusiei, alături de un fatalism 
general referitor la un eventual război european, 
încuraja o atitudine agresivă în rândurile conducerii 
politice si militare a Germaniei. Multi erau în favoarea 
unui război preventiv, atât timp cât mai exista o șansă 
ca Rusia să fie învinsă, mai ales cà un conflict 
încununat de succes ar fi permis Germaniei să rupă 
„încercuirea“ Rusiei, Franţei și Angliei." Berlinul a 
oferit Vienei vestitul „cec in alb" după asasinarea la 
Sarajevo, în iunie 1914, a arhiducelui austriac, mai ales 
din cauza temerilor sale că singurul lui aliat se va 


prăbuşi, dacă Austro-Ungaria nu-şi va zdrobi 
dușmanii din Balcani, si astfel va rămâne lipsit de 
ajutor într-un viitor conflict împotriva Rusiei. 

Încă de la izbucnirea conflictului, cercetătorii au 
dezbătut la nesfârșit cum să împartă responsabilitatea 
pentru Primul Război Mondial; unii resping cu totul 
această abordare.1* Deşi numirea vinovaţilor este ceva 
simplist, o pereche de două rivalități tucididiene 
(Germania si Anglia, Germania si Rusia) poartă 
ráspunderea primará pentru transformarea unui 
conflict regional dintre Austro- Ungaria si Serbia intr-o 
conflagrație continentală care a durat mai multi ani. 

În 1914, dinamicele simultane dintre Londra si 
Berlin si dintre Berlin si Moscova s-au impletit. 
Hotărârea Germaniei de a-și sprijini aliatul, pentru a 
opri amenințarea Rusiei in creștere si pentru a-și 
asigura, astfel, propria supravieţuire, a dus la 
declararea războiului împotriva ţarului si a aliatului 
acestuia, Franța. Amenintand să zdrobească Franţa si 
să strice echilibrul de putere în Europa, Germania 
pásise peste linia roşie din punctul de vedere al Marii 
Britanii. lată ce spune istoricul Paul Kennedy: „În ceea 
ce priveşte guvernele Angliei şi Germaniei, acestea au 
intrat în conflictul din 1914-1918 mai ales din cauza 
faptului că prima putere dorea să păstreze statu-quoul 
existent, în timp ce a doua, dintr-un amestec de 
motive defensive şi ofensive, făcea pași în direcția 
schimbării lui. În acest sens, lupta din timpul 
războiului dintre Londra si Berlin nu a fost decât o 
continuare a ceea ce se întâmpla de cel putin 


“14 Dintre 


cincisprezece sau douăzeci de ani 
numeroasele cauze ale războiului, niciuna nu a fost 


atât de distructivă precum Capcana lui Tucidide. 


13. Uniunea Sovietică, Franţa şi Regatul Unit vs. 
Germania 


Perioada: Jumătatea secolului al X X-lea 

Puteri conducătoare: Uniunea Sovietică, Franţa si 
Regatul Unit 

Puterea în ascensiune: Germania 

Domeniul: Puterea terestră şi maritimă în Europa 
Rezultatul: Al Doilea Război Mondial (1939-1945) 


Adolf Hitler a condus simultan refacerea puterii 
economice, a forței militare şi a mândriei naţionale a 
Germaniei, încălcând tratatul de la Versailles si 
contestând ordinea postbelică menținută de Franța si de 
Regatul Unit. Căutând Lebensraum sau spațiul vital, 
Hitler a extins metodic dominaţia nazistă asupra 
Austriei şi a Cehoslovaciei. Recunoscând prea târziu 
ambițiile lui, Franţa si Anglia au declarat război numai 
după ce Hitler a invadat Polonia şi nu au fost capabile 
să oprească dominaţia germană pe continent decât 
atunci când milioane de militari sovietici şi americani 
au inversat cursul celui de-Al Doilea Război Mondial si 
i-au pus capăt. 


Victorioase în Primul Război Mondial, puterile 
dominante, Anglia si Franţa, și-au reconstruit în anii 
1920 economiile şi puterea militară, în timp ce 
Germania a rămas subordonată, puterea ei fiind 
limitată de prevederile punitive ale tratatului de la 
Versailles. Tratatul cerea reparaţii economice severe şi 
impunea constrângeri rigide armatei germane, 
interzicându-i să aibă propriile avioane, tancuri şi mai 
mult de 100 000 de soldaţi. Germania a fost silită să 
cedeze coloniile, precum și 13% din teritoriu (şi 10% 
din populaţie) si să accepte ocupaţia Aliaților în 
principala zonă industrială, Renania2 Încă si mai 
frustrantă pentru mândria germană a fost clauza 
»vinovatiei pentru război, care dădea vina pentru 


război clar pe Germania. Deşi „respins cu amărăciune 


de aproape toti germanii“ 

, aşa-numitul „tratat al 
sclaviei, lăsase Reichul oarecum intact din punct de 
vedere geografic ŞI economic, îi păstrase unitatea 
politică şi puterea de tara mare“. La numai douăzeci 
de ani de la Primul Război Mondial, Adolf Hitler va 
folosi această putere într-o a doua încercare de a 
răsturna ordinea din Europa. 

Hitler „s-a concentrat fără răgaz“ asupra refacerii 


ascensiunii Germaniei. 2 


După ce Partidul Naţional 
Socialist a câștigat alegerile din 1933, Hitler a început 
să-și consolideze puterea prin mijloace nedemocratice. 
S-a legitimat printr-un apel la mobilizarea „tuturor 
energiilor nationale germane” pentru a atinge 
obiectivul unic al reînarmării, necesară realizării 
viziunii sale asupra așa-numitului Lebensraum de care 
avea nevoie poporul german. „Dorea toată Europa 
Centrală si toată Rusia până la Volga pentru 
Lebensraum-ul german, ca să asigure autonomia 
Germaniei şi statutul acesteia de mare putere, explică 
130 


Paul Kennedy. Dezvoltarea militară a fost rapidă. 
Când a devenit Hitler cancelar, Franța si Anglia 
cheltuiau împreună de două ori mai mult pe apărare 
decât Germania. În 1937, Germania inversase 
raportul, cheltuind de două ori mai mult pe apărare 


11 Reînarmarea 


decât Franța si Anglia la un loc. 
accelerată a Germaniei a fost demonstrată de 
producţia ei de avioane militare: în 1933, Germania 
producea numai 368 de avioane, dar în 1938 producţia 
crescuse la 5 235, mai mult decât producţia Angliei și 
a Franţei la un loc.1* Armata germană a crescut de la 
39 de divizii, în 1936, la 103 divizii, în 1939, cu un 
total de 2,76 milioane oameni. 

La început, reinarmarea Germaniei a fost 
întâmpinată cu o indiferență condamnabilá^* din 
partea viitorilor ei adversari, care au demonstrat că 

„nu-şi dau seama de pericolul imediat". In ciuda 


avertismentelor vehemente şi repetate ale lui Winston 
Churchill că „Germania nu se teme de nimeni” si cá 
„se înarma într-un fel cum nu mai fusese niciodată 
văzut în istoria Germaniei, prim-ministrul Neville 
Chamberlain vedea doar că Hitler încearcă să îndrepte 
nedreptátile păcii de la Versailles si, în septembrie 
1938, la Munchen, a fost de acord ca Germania să 
anexeze Regiunea Sudetă.!* Totuşi, îngrijorarea lui 
Chamberlain a crescut când Hitler a decis să 
destructureze si ce mai rămăsese din Cehoslovacia în 
martie 1939, ceea ce indica intenţii mai ample. 

Chamberlain se întreba retoric: „Este acesta sfârșitul 
unei vechi aventuri sau începutul uneia noi? Este 
acesta ultimul atac împotriva unui stat mic sau va fi 
urmat și de altele? Este acesta, în realitate, un pas în 
direcţia unei încercări de a domina lumea prin 
forță?“1% Între timp Franţa, aşa cum explică Henry 
Kissinger, „era atât de descurajată, încât nu putea să 
actioneze“, Stalin a decis că interesele lui vor, cel mai 
bine servite de un pact de neagresiune semnat cu 
Germania, care includea şi un protocol secret referitor 
la împărţirea Europei. 

La o săptămână după ce semnase pactul cu Stalin, 
Hitler a invadat Polonia, determinând Franţa și Anglia 
să-i declare război pe 3 septembrie 1939. Al Doilea 
Război Mondial începuse. Într-un an, Hitler a ocupat 
Franța, precum si o mare parte din Europa 
Occidentală și din Scandinavia. Anglia a fost învinsă 
pe continent, deși a respins atacurile aeriene ale 
germanilor. În iunie 1941, Hitler l-a trădat pe Stalin si 
a invadat Uniunea Sovietică. Patru ani mai târziu, 
când Germania a fost învinsă, o mare parte din 
continentul european era distrus, partea sa de est 
rămânând sub dominație sovietică timp de patruzeci 
de ani. Europa Occidentală nu ar fi putut fi eliberată 
fără Statele Unite, pe a cărei putere militară va 


continua să se bazeze. Războiul dezlántuit de Hitler a 
fost cel mai sângeros cunoscut vreodată în istorie. 


14. Statele Unite vs. Japonia 

Perioada: Jumătatea secolului al XX-lea 

Puterea conducătoare: Statele Unite 

Puterea în ascensiune: Japonia 

Domeniul: Puterea maritimă si influenţa în regiunea 
Asia-Pacific 

Rezultatul: Al Doilea Război Mondial (1941-1945) 


Japonia imperială, încurajată de victoriile decisive din 
războaiele sino- si ruso-japonez si de o sferă de 
influență în expansiune, care includea Coreea si 
Taiwanul, a devenit agresiv hegemonică în secolul al 
XX-lea. Pe măsură ce expansiunea japoneză, mai ales 
în China, amenința odinea ,Usii Deschise“ promovate 
de America în Pacific, Statele Unite au devenit tot mai 
ostile fata de Japonia în anii 1930. După ce SUA au 
încercat să frâneze Japonia, punând embargo pe 
materiile prime, Japonia a executat atacul de la Pearl 
Harbor, obligându-i pe americanii până atunci reticenti 
să între în cel de-Al Doilea Război Mondial. 

În 1915, prim-ministrul japonez Okuma Shigenobu a 
profitat de influenţa crescândă a ţării sale pentru a 
formula cele „Douăzeci şi una de cereri, îndreptate 
împotriva Republicii China, pentru a impune o 
autoritate japoneză economică şi teritorială mai mare 
în regiunea Asia-Pacific. Aceste cereri reprezentau o 
provocare profundă nu numai pentru China, ci si 
pentru ordinea regională a politicii „Uşii Deschise, 
stabilită de America în 1899. Secretarul de stat Henry 
Stimson era îngrijorat că revendicările Japoniei 
amenințau această ordine şi modul de viata american 


care depindea de ea.“ 


Dorind o „Nouă ordine în Asia de Est, Japonia a 
lansat în 1931 o campanie neprovocată pentru a ocupa 
Manciuria. Această campanie s-a extins până în inima 
Chinei, atingând un punct culminant nemilos în 1937, 
prin „Masacrul de la Nankin. Desi SUA priveau cu 
consternare agresiunea Japoniei împotriva unui aliat al 
lor, initial, președintele Franklin Roosevelt s-a abținut 
să acţioneze, chiar şi atunci când Japonia a bombardat 
un vas al SUA care încerca să-i salveze pe americani în 
apropiere de Nankin. 

Dar, în anii următori, SUA au început să acorde mai 
mult ajutor Chinei şi să impună Japoniei sancţiuni 
economice tot mai severe. Întrucât ţara insulară 
depindea aproape în totalitate de importurile de 
materii prime critice precum petrolul, cauciucul, fierul 
vechi şi deoarece considera expansiunea teritorială 
drept vitală pentru procurarea resurselor naturale și 
pentru viitorul ei de mare putere, conducerea Japoniei 
vedea aceste măsuri de descurajare drept o amenințare 
de moarte. Pe 2 decembrie 1941, ambasadorul japonez 
Kichisaburo Nomura la Washington spunea: „Poporul 
japonez crede... că este supus unor presiuni severe din 
partea Statelor Unite pentru a ceda în faţa poziţiei 
americane: și că este preferabil să lupte decât să cedeze 
în fata presiunii.“ 

În timp ce Japonia negocia cu Puterile Axei din 
Europa, cu Franţa de la Vichy și cu Uniunea Sovietică 
pentru a se institui reglementări care să-i permită o 
expansiune teritorială mai uşoară în Asia de Sud-Est, 
SUA au întrerupt negocierile cu Japonia. 
Washingtonul, conform istoricului Richard Storry, era 
convins să Japonia „redesena harta Asiei pentru a 


exclude Occidentul“ 


. Pe măsură ce sancţiunile se 
înăspreau, ambasadorul american de la Tokio, Joseph 


Grew, nota cu mare acuratete in jurnalul său: „Cercul 


vicios al represaliilor şi al contrarepresaliilor s-a 
declanșat... Concluzia evidentă este războiul. “= 

Embargoul pe petrol impus în august 1941 de 
Franklin Delano Roosevelt împotriva Japoniei a fost 
picătura care a umplut paharul. Charles Maechling, 
fost funcţionar la Departamentul de Stat, a dat si 
explicaţia: „Deşi petrolul nu a fost singura cauză a 
deteriorării relaţiilor, din momentul în care a fost 
folosit ca armă diplomatică, ostilitățile au devenit 
inevitabile. Într-un gest nechibzuit, Statele Unite au 
tăiat funia de salvare a unui adversar puternic fără să 
reflecteze cum se cuvine la consecinţele previzibil 
explozive.“ În disperare de cauză, liderii japonezi au 
aprobat planul unei lovituri preventive „de knockout" 
împotriva flotei SUA din Pacific, de la Pearl Harbor, 
curatand drumul spre ocuparea teritoriilor bogate in 
resurse din Asia de Sud-Est si din Indiile Olandeze de 
Est. Așa cum notează cercetătorul Jack Snyder, 
strategia Japoniei reflecta convingerea că „dacă soarele 
nu urcă, atunci coboară, iar războiul cu SUA era 
„inevitabil, data fiind firea „inerent rapace a 
Americii ^, 

Privind retrospectiv, oamenii de stat americani şi-au 
dat seama că instituirea embargoului a fost un gest 
pripit. Asa cum a explicat fostul secretar de stat Dean 
Acheson, America  interpretase greşit intențiile 
Japoniei nu în legătură cu „ceea ce guvernul japonez 
își propunea să facă în Asia, nici cu ostilitatea pe care 
o va genera embargoul nostru, ci cu riscurile 
incredibil de mari pe care generalul Tojo si le va 
asuma pentru a atinge acest scop. La Washington 
nimeni nu-si dádea seama cá el si regimul lui priveau 
cucerirea Ásiei nu ca pe realizarea unei ambitii, ci ca 
pe supravietuirea unui regim. Era o chestiune de viata 
si de moarte pentru ei“, Atacul Japoniei de la Pearl 
Harbor a fost un succes parţial pe termen scurt, iar 


Japonia a continuat să se bucure de marile victorii 
împotriva Americii şi Marii Britanii, dar în final 
conflictul a dus la distrugerea ei aproape totală în 
1945. Războaiele din Asia de Est au costat-o zeci de 
milioane de vieți. 


15. Statele Unite vs. Uniunea Sovietică 
Perioada: anii 1940-1980 

Puterea conducătoare: Statele Unite 
Puterea în ascensiune: Uniunea Sovietică 
Domeniul: Puterea globală 

Rezultatul: Fără război 


După cel de-Al Doilea Război Mondial, Statele Unite au 
devenit superputerea mondială necontestată. Controlau 
jumătate din PIB-ul lumii, forțe militare convenționale 
formidabile şi deţineau monopolul asupra celui mai 
distructiv instrument de război construit vreodată de 
om: bomba nucleară. Dar hegemonia americană a fost 
curând contestată de fostul ei aliat din timpul celui de- 
Al Doilea Război Mondial, Uniunea Sovietică. Deși 
adesea tensionat, Războiul Rece este unul dintre cele 
mai mari succese în evitarea Capcanei lui Tucidide. 
Dezvoltând vehicule ale competiției în afara conflictului 
armat, cele două puteri au reuşit să desfășoare paşnic 
competiția istorică având cele mai înalte mize dintre 
două mari puteri. 


După ce au eliberat cu costuri enorme statele din 
Europa de Est de sub dominaţia nazistă, sovieticii s-au 
simţit indreptatiti să-și construiască, dupa cel de-Al 
Doilea Război Mondial, o sferă de influenţă pe ruinele 
Europei de Est. Au adus consilieri militari si ofiţeri de 
informaţii pentru a-i coopta pe politicienii corupți, au 
format partide comuniste, au organizat lovituri de stat, 
au suprimat opoziţia şi, în felul acesta, Uniunea 


Sovietică a construit un imperiu care ajungea până în 
mijlocul Germaniei si, pentru a-l cita pe Churchill, 
„De la Szczecin, de pe malul Mării Baltice, şi până la 
Triest, pe malul Mării Adriatice, o cortină de fier... a 
coborât de-a curmezisul continentului . 

Curând mulţi factori de decizie politică din SUA au 
înțeles că Uniunea Sovietică, asa cum scrie istoricul 
John Gaddis, nu dorea „să restabilească balanţa puterii 
în Europa, ci să domine continentul la fel de apăsat 
precum intentionase Hitler ^*^. Cu o poziţie extrem de 
puternică în Europa, Stalin putea să răspândească uşor 
comunismul „revoluționar imperial" în întreaga lume. 
La nouă luni după Ziua Victoriei din Europa, 
Telegrama lungă a lui George Kennan din februarie 
1946, iar apoi cuvântarea lui Churchill despre Cortina 
de Fier au identificat comunismul sovietic drept o 
ameninţare existențială pentru Occident. Ministrul 
Marinei, James Forrestal, exprima opiniile multor 
factori de decizie politică din America, atunci când 
scria despre comunismul sovietic că „este la fel de 
incompatibil cu democraţia, cum sunt şi nazismul sau 
fascismul, deoarece se bazează pe disponibilitatea de a 
aplica forța pentru atingerea scopului 1“. 

În 1949, Uniunea Sovietică a reuşit să rupă 
monopolul nuclear al SUA prin testarea propriei 
bombe atomice. Opt ani mai târziu, URSS a lansat 
Sputnikul, primul satelit artificial trimis în spaţiu, 
dând o lovitură presupusei preeminente a SUA în 
știință şi tehnologie. Între timp, și economia sovietică 
a început să se redreseze. În 1950, producţia 
industrială a crescut cu 173% faţă de nivelul antebelic, 
iar creşterea economică anuală (cel puţin așa cum 
raportau oficialitățile) a fost în medie de 7% între 1950 
si 197015, generând temerea că Uniunea Sovietică ar 
putea egala, ba chiar ar putea depăşi SUA in plan 


economic. Manualul devenit bestseller din anii 1960 


al lui Paul Samuelson, Economics: An Introductory 
Analysis, prevedea că PNB-ul sovietic îl va depăşi pe 
cel american la mijlocul anilor 1980.7 Desi 
previziunea lui Samuelson nu s-a adeverit, URSS a 
depăşit SUA in două domenii-cheie: cheltuielile 
militare și producţia de fier și de oţel, amândouă la 
începutul anilor 1970.12 

Raspunzand provocării, SUA au recurs la toate 
instrumentele tradiționale de război, în afară de 
bombe si de gloanțe, si la multe instrumente 
netraditionale. Această confruntare a fost cunoscută 
sub numele de Războiul Rece. Desi au existat 
momente tensionate (de exemplu, criza rachetelor din 
Cuba), conflictul militar deschis dintre cele două 


armate a fost evitat. E? 


Istoricii au explicat în 
numeroase feluri de ce Războiul Rece nu a devenit 
fierbinte. Ce mai multi vorbesc despre spectrul 
distrugerii nucleare^?, în timp ce alţii vorbesc despre 
distanţa geografică dintre SUA și URSS! sau despre 
dezvoltarea programelor de recunoaștere care au 
minimalizat probabilitatea unor conflicte 
periculoase.” Multi vorbesc despre recunoașterea 
mutuală în cele două tari si despre conştientizarea 
constrângerilor competiţiei care le permiteau să se 
atace una pe alta folosind toate formele de război, cu 
excepţia conflictului direct. Însă alt factor care a 
permis celor două puteri să evite războiul a fost 
cultura cooperării care s-a dezvoltat în jurul armelor 
nucleare, începând cu Tratatul SALT din 1972 și 
culminând cu summiturile Reagan-Gorbaciov din anii 
1980. Aceste summituri nu numai că au redus riscul 
unui accident nuclear, dar au construit si o bază de 
încredere. 

Cu timpul, abordarea SUA—o strategie a 
descurajării susținută timp de patru decenii—a avut 


succes. Contrastul între succesul democratiilor de 


piaţă şi contradicţiile interne ale autoritarismului de 
comandă și control au măcinat decenii la rând regimul 
sovietic. Incapabilă să asigure şi unt, şi arme, Uniunea 
Sovietică s-a prăbuşit în 1991, iar conflictul definitoriu 
de la sfârşitul secolului al XX-lea s-a încheiat fără 
vărsare de sânge. 

16. Regatul Unit și Franţa vs. Germania 

Perioada: Anii 1980—prezent 

Puterea conducătoare: Regatul Unit şi Franţa 

Puterea în ascensiune: Germania 

Domeniul: Influenţa politică în Europa 

Rezultatul: Fără război 


La încheierea Războiului Rece, mulţi se așteptau ca 
Germania recent unificată să revină la ambițiile ei de 
hegemon. Deşi au avut dreptate că Germania era 
destinată să redevină o putere politică şi economică în 
Europa, creşterea ei a rămas in mare parte benignă. 
Conștienți de modul în care Capcana lui Tucidide le 
înrobise țara în trecut, liderii germani au căutat o 
modalitate nouă de a-şi exercita puterea şi influența: 
prin promovarea unei ordini economice integrate, si nu 
prin dominație militară. 


La încheierea Războiului Rece, când cancelarul vest- 
german Helmut Kohl a ridicat problema reunificării 
Germaniei, liderii puterilor statu-quoului european— 
Anglia si Franta—au manifestat reticenta fata de 
perspectiva unei noi Germanii puternice. Pentru multi 
strategi, divizarea Germaniei la sfârșitul celui de-Al 
Doilea Război Mondial era soluţia de durată pentru 
„problema germană‘, care fusese cauza de bază a celor 
două războaie mondiale. Tripla misiune a NATO în 
Europa, aşa cum spunea gluma repetată frecvent, era 
„să-i ţină pe sovietici afară, pe americani înăuntru si 
pe germani jos “>. 


Îngrijorările Angliei si ale Franţei erau uşor de 
înțeles: Germania reunificată va fi tara cu cea mai 
mare populaţie din Europa Occidentală și cu cea mai 
puternică economie. În acest sens, ambasadorul 
francez din Germania a afirmat în 1989 că reunificarea 
„va da naștere unei Europe dominate de Germania, 
ceea ce nu-si doreste nimeni, nici in Est, nici in 
Vest" Prim-ministrul Margaret Thatcher a dus 
aceste îngrijorări chiar mai departe, impartasindu-i in 
particular președintelui George H.W. Bush teama ei că 
„germanii vor obţine prin pace ceea ce Hitler nu a 
putut obţine prin război“. Pentru a contracara 
această ameninţare, Margaret Thatcher și președintele 
Francois Mitterrand, de exemplu, au discutat despre 
întărirea alianţei dintre Anglia si Franţa. Mitterrand, 
de exemplu, se gândea la „o cooperare militară si chiar 
nucleară cu Marea Britanie drept contrapondere 1%. 
După părerea fostului diplomat şi cercetător științific 
Philip Zelikow si a fostului secretar de stat 
Condoleezza Rice, „europenii, mai ales francezii, 
credeau că reînvierea puterii germane trebuie să 
meargă mână în mână cu dezvoltarea unor structuri 
europene, care vor împiedica statul german să pună în 
pericol Franta 2. 

Aşa cum prevăzuseră liderii europeni, Germania a 
reuşit într-adevăr să-și folosească puterea economică 
pentru a deveni cea mai puternică voce politică din 
Europa, umplând golul lăsat de prăbușirea Uniunii 
Sovietice. Remarcabil este faptul că acest lucru s-a 
desfăşurat până acum in mod paşnic. Cu timpul, s-a 
bucurat şi de sprijinul Angliei și al Franţei. Atunci 
cum s-a întâmplat, observa recent Henry Kissinger, că, 
„la şaptezeci de ani după ce am învins pretenţia 
Germaniei de a domina Europa, învingătorii doresc 
acum ca Germania, în mare parte din raţiuni 


economice, să conducă Europa?“ 


Ascensiunea pașnică a Germaniei se datorează în 
mare parte strategiei ei ample de linistire a 
suspiciunilor europene prin gesturi deschise de bună- 
credinţă si prin promovarea interdependentei cu foștii 
ei adversari. Lucrul cel mai important este că liderii 
germani au ales în mod conștient să nu-și dezvolte din 
nou o prezenţă militară pe măsura puterii economice 
a ţării. 

Această cale nouă este deosebit de vizibilă, deoarece 
Germania a dobândit hegemonia economică, 
devenind jucătorul dominant în pieţele integrate ale 
Europei si liderul Băncii Centrale Europene cu sediul 
la Frankfurt. Așa cum notează fostul ministru britanic 
al comerțului, Stephen Green, Germania şi-a canalizat 
puterea in special spre influențarea politicii economice 
a Europei: „Germania nu s-a arătat dispusă să joace în 
niciun fel un rol strategic în lumea afacerilor externe 
asa cum considerau englezii si francezii. “= O strategie 
a integrării, asa cum o descrie Helga Haftendorn, 
cercetătoare a relaţiilor internationale, „urma să 
compenseze câştigul de putere și suveranitatea 
subliniind importanţa integrării acestui potenţial într- 
o Europă nouă, creând o «Germanie europenizată», si 
nu o «Europa germanizatá» 1%. 

Fireşte, este important să notàm că promovarea 
integrării economice a Germaniei a început înainte de 
reunificare.“ Mai mult chiar, decizia Germaniei de a 
renunţa la expansiunea militară pe măsura puterii sale 
economice a fost influenţată fără îndoială de prezența 
Americii ca garant al securităţii regionale si ca forță 
stabilizatoare în Europa. Dar, indiferent de originea sa, 
atitudinea Germaniei s-a dovedit linistitoare pentru 
foştii ei adversari, demonstrând existenţa unui nou 
etos, caracterizat de politologul Hans Kundnani în The 


Paradox of German Power ca „un amestec straniu de 


impetuozitate economică si abstinenta militară... In 
termeni geopolitici, Germania este benignă ^8 

Recent, instabilitatea provocată de consecinţele 
crizei financiare globale si de un val coplesitor de 
imigranti si refugiati din Siria si din Orientul Mijlociu 
au pus sub semnul întrebării sistemul european—și 
conducerea lui germană. Cu toate acestea, indiferent 
de viitorul Europei sau de împrejurările istorice 
neobișnuite din punct de vedere istoric ale prezenţei 
securității americane pe continent, atitudinea 
Germaniei din momentul critic al tranziţiei puterii 
oferă lecţii durabile si importante puterilor care doresc 
să evite Capcana lui Tucidide. 

Germania a învăţat că sporirea cheltuielilor militare 
pe măsura dezvoltării economice poate duce uşor la 
conflict si gesturile sale continue de bunăvoință sunt 
necesare pentru a depăşi teama profund înrădăcinată 
între țările rivale. Prin stabilitate, deschidere, integrare 
cu foștii adversari şi prin voința de a renunţa la 
demonstrațiile mai tradiţionale de putere, Germania a 
reuşit deocamdată să scape din Capcana lui Tucidide. 


ANEXA 2. SAPTE OAMENI DE PAIE 


În dezbaterea academică, cercetătorii preferă adesea să 
atace oameni de paie, în loc să conteste o teză 
enunțată. Modelul este foarte simplu: construiți un om 
de paie, îi dati foc şi apoi sustineti că ati respins teza. 
Ca răspuns la eseul At/antic din septembrie 2015, care 
prefigura argumentul din cartea de fata, criticii au 
incinerat de fiecare dată aceiaşi şapte oameni de paie: 


l. Inevitabilitatea: Capcana lui Tucidide sustine că 
războiul dintre o putere conducătoare si una în 
ascensiune este inevitabil. Asa cum s-a afirmat in 
eseul Atlantic si în cartea de fata, Capcana lui 
Tucidide nu pretinde că războiul este inevitabil. De 
fapt, în patru din cele şaisprezece cazuri din Dosarul 
Cazului (Anexa 1) nu s-a ajuns la război. Mai mult 
chiar, asa cum se notează, chiar si in Istoria 
războiului peloponesiac, Tucidide foloseşte cuvântul 
„inevitabil în mod clar ca o hiperbolă. 

2. Puncte de basculare, piedici puse înadins, momente 
de cotitură: Un punct specific din timpul tranziției de 
putere a fost trecut fără rázboi—asadar, Tucidide nu 
are dreptate. Ipoteza Capcanei lui Tucidide nu 
susține că există un anumit moment când este cel 
mai probabil să aibă loc războiul. Dinamica 
tucididiană este prezentă în timpul ascensiunii, în 
momentul echilibrului, precum şi după ce una din 
puteri a depășit-o pe cealaltă. 

3. Selecţia intenţionată: Capcana lui Tucidide se face 
vinovată de selectarea cazurilor in asa fel încât să fie 
potrivite cu concluzia. A selectat numai cazurile care 
au dus la război. Dosarul Cazului include toate 
cazurile pe care am reuşit să le găsim în ultimii ani 


in care o putere majoră în ascensiune a ameninţat să 
ia locul puterii conducătoare. Întrucât include 
intregul univers al cazurilor (si nu o mostră 
reprezentativă), Dosarul Cazului este imun la 
acuzaţii de selecţie intenționată. Pentru o discuţie 
detaliată referitoare la metodologia Capcanei lui 
Tucidide, vezi  http://belfercenter.org/thucydides- 
trap/thucydides-trap-methodology. 

4. Cazuri lipsă: Dosarul Cazului Capcana lui Tucidide 
este incomplet. Dosarul Cazului Capcana lui 
Tucidide este deschis. De când a fost publicat 
Dosarul Cazului împreună cu articolul Atlantic din 
2015, website-ul Proiectului Capcana lui Tucidide i- 
a invitat pe cititori să sugereze şi alte cazuri din alte 
zone ale lumii, cu puteri mai puţin importante sau 
din alte epoci. Pentru scopul acestei cercetări, cu cât 
sunt mai multe cazuri, cu atât mai bine, căci cazurile 
suplimentare pot aduce informaţii în plus despre 
dinamica fundamentală a puterilor în ascensiune vs. 
puterile conducătoare. Pentru a oferi sugestii, 
cititorii sunt rugați să viziteze 
http://www.belfercenter.org/thucydides-trap/case- 
file. 

5. Seturile mici de date: Dosarul Cazului Capcana lui 
Tucidide oferă un set prea mic de date pentru a 
sprijini afirmaţiile despre legi sau regularitáti, sau 
pentru a fi utilizate de sociologi. De acord. Scopul 
acestei cercetări este să explorăm un fenomen—nu 
să propunem legi de fier sau să creăm un set de date 
pentru statisticieni. 

6. Dar ce se poate spune despre...: Evenimentele si 
problemele din Dosarul Cazului sunt „mai complicate 
decât acesta. Fireşte, întotdeauna sunt. 

7. Originalitate: Conceptul Capcanei lui Tucidide nu 
este original. Faptul că este numită Capcana lui 
Tucidide ar trebui să sugereze că suntem de acord. 


Aşa cum am notat pe website, de-a lungul secolelor 
care au trecut de când Tucidide și-a scris lucrarea, 
oamenii de știință au contribuit la înţelegerea 
noastră referitoare la provocările hegemonice. 


NOTE 


1. „Cel mai mare jucător din istoria lumii“ 
1. Henry Kissinger, prefață la Lee Kuan Yew: The Grand Masters 


2 . Lee a vizitat China de treizeci si trei de ori din 1976 pana la 
moartea sa si se estimeaza ca, numai intre 1990 si 2011, 22 000 
de oficialități chineze au fost in Singapore, ca să studieze 
modul intern de funcţionare al ţării. Vezi Chris Buckley, în Lee 

6 . Calculat pe baza cifrelor cresterii PIB din Proiectul lui Angus 
Maddison. Vezi „GDP Levels in Western Offshoots, 1500- 


7 . Există diverse exemple ale acestei diferente de productivitate. 
Britanicii au devenit de saizeci si sase de ori mai productivi in 
fabricarea firelor utilizând maşina de tors Hargeaves, o inovaţie 


fundamentala a vremii, pe care chinezii nu au adoptat-o. Vezi 


p. 221. Productivitatea industriei textile olandeze, care este 
de sase ori mai mare decát productivitatea din cea mai 
dezvoltată regiune a Chinei, delta fluviului Yangtze. Vezi 
Bozhong Li, Jan Luiten van Zanden, ,Before the Great 
Divergence? Comparing the Yangzi Delta and the Netherlands 
at the Beginning of the Nineteenth Century’, in Journal of 


capacitatea productiei de rázboi din 1800 era de cinci ori mai 
mare în țările occidentale decât in cele orientale, ceea ce, dupa 


cum afirmă Ian Morris, ;,explicáà de ce forțele britanice au 


înlăturat ușor China in anii 1840“. Vezi Ian Morris, Why the 
West Rules—for Now, Farrar, Straus and Giroux, New York, 


8 . Hillary Clinton, „Americas Pacific Century’, in Foreign Policy, 

11/17/remarks-president-obama-australian-parliament. 

Consumer Fundamentals Drive Sales Acceleration and 
Broaden Gains Beyond Autos, Scotiabank Global Auto Report, 
29 septembrie 2016, 

